
Prefaţă 


Trebuie să spun că, pentru mine, a scrie o prezentare 
a acestei lucrări este, în primul rând, o mare onoare, dar şi 
o responsabilitate covârşitoare. Cel mai în măsură, cred 
eu, să scrie cuvintele de început ale acestei cărţi era 
Maestrul meu, mult regretatul profesor Dan Seracu. Harul, 
cunoaşterea, bunătatea şi puterea de sacrificiu ce îl 
caracterizau îl puteau pune pe acelaşi piedestal cu Deunov. 
Totuşi, cu umila mea cunoaştere, am încercat să răspund la 
această provocare de dragul prietenului meu, editorul 
acestei lucrări, şi să conturez, atât cât m-am priceput de 
bine, o prezentare. Nu vă ascund faptul că am citit şi 
recitit această lucrare de trei ori, înainte de a înmâna 
prezentarea. De fiecare dată am recorectat-o şi am mai 
adăugat câte ceva. 

Am regăsit atâtea răspunsuri importante descrise în 
această lucrare (unele dintre ele le cunoşteam sau le 
intuiam şi le-am împărtăşit deseori doar cu cei mai 
apropiaţi prieteni), încât o consider cu adevărat necesară 
pentru a fi parcursă de oricine îşi doreşte să trăiască 
sănătos şi să evolueze în armonie cu această planetă. Mai 
mult, i-am spus prietenului meu, editorul acestei cărţi, că 
sper să mă înşel, dar că marea majoritate a oamenilor nu 
sunt încă pregătiţi pentru a înţelege şi a accesa aceste 
învățături. Probabil că mulţi dintre cei care vor răsfoi 
această lucrare nu vor putea să înţeleagă mai nimic şi se 
vor grăbi să judece, dar nu ei sunt cei cărora le este ea 
dedicată. Importanţi sunt cei puţini, cei câţiva care vor 
deţine înţelegerea şi vor putea vedea dincolo de cuvinte. 
Pentru mine este cea mai complexă lucrare pe care am 
îndrăznit să primesc a o prefața. Sunt sigur că, odată 
redescoperită, va fi din ce în ce mai căutată de toţi cei ce 
caută Lumina. 

Incă de la început, îmi exprim părerea că este o 
lucrare extraordinară, ce împleteşte ştiinţa spirituală cu 
anatomia, fiziologia, comportamentul uman şi starea de 
sănătate. 


Regăsim în această vastă lucrare o abordare 
pluridisciplinară, integrată într-o viziune unitară care 
porneşte de la definirea corpului uman şi a constituţiei sale 
(capitolul I), continuă cu boala şi sănătatea (capitolul II), 
apoi abordează conceptul de vindecare (capitolul III), cu 
prescripţii pentru boli concrete (capitolul IV) şi, în final, ne 
direcţionează către un mod de viaţă în concordanţă cu 
legile naturii vii (capitolul V). 

Ce poate fi mai de actualitate decât acest subiect de 
a trăi în concordanţă cu legile naturii vii? 

Să nu uităm că, nu mai departe de finele anului 
trecut, în 2017, Premiul Nobel pentru medicină a fost 
decernat pentru trei cercetători, americanii Jeffrey C. Hali, 
Michael Rosbash şi Michael W. Young, tocmai pentru 
„descoperirile privind mecanismele moleculare în controlul 
ritmului circadian”. Mai pe înţelesul tuturor, cei trei 
cercetători americani au realizat un studiu elaborat pe 
musculiţa de oţet (Drosophila melanogaster), acelaşi 
„actor” pe care, pornind de la studiile lui Mendel asupra 
plantelor, zoologul american Thomas Hunt Morgan şi-a 
întemeiat teoria cromozomială a eredității în cele două 
lucrări esenţiale: Mecanismul eredității mendeliene (1915) 
şi Teoria genelor (1926). În lucrările lor, Jeffrey C. Hali, 
Michael Rosbash şi Michael W. Young au reuşit „să vadă” 
în interiorul ceasului nostru biologic şi să elucideze cum 
funcţionează. Potrivit descrierii Academiei Suedeze, 
descoperirile lor explică ştiinţific cum plantele, animalele 
şi oamenii şi-au adaptat ritmul biologic astfel încât să se 
sincronizeze cu revoluțiile Pământului. Adică tocmai ce 
înseamnă a trăi în concordanţă cu legile naturii vii. Acest 
fapt este cunoscut de secole, dar... neexplicat, din punct 
de vedere ştiinţific, până acum. 

Se poate spune că în lucrarea sa, Despre sănătate, 
Peter Deunov reuşeşte să înglobeze atât elemente 
aparţinând ştiinţei spirituale, aşa cum aminteam în 
rândurile de mai sus, cât şi influenţele acestora asupra 
comportamentului uman. Putem observa noţiuni de 
psihodiagnostic sau medicină psihosomatică „arhaică”. 


Este, poate, pentru prima oară când se vorbeşte nu doar 
despre influenţa gândului, a psihicului asupra organelor, ci 
şi despre influenţa afecțiunii unor organe asupra 
gândurilor şi a comportamentului uman. Este o legătură 
uimitoare şi, chiar dacă le-am putea numi ipoteze arhaice 
sau spirituale, ele pot fi dovedite astăzi experimental şi 
clinic. 

Inainte de a începe lecturarea acestei lucrări este 
bine să cunoaştem câteva lucruri despre filosoful şi 
îndrumătorul spiritual Peter Deunov, cunoscut şi sub 
numele Beinsa Douno. Acest mare maestru spiritual de 
origine bulgară a trăit între anii 1864 şi 1944 şi a dat 
naştere unei mişcări importante definite de elemente 
creştin-esoterice, fondând, la începutul anilor 1900, Frăția 
Universală Albă. Unul dintre discipolii săi, poate cel mai 
important, a fost Omraam Mikhaël Aïvanhov, cel care a 
continuat opera Maestrului Deunov. 

„Fiecare om este ca o coardă a instrumentului divin, 
la care entităţi invizibile cântă cu arcuşul lor. 

Corpul omului este rezultatul energiei divine care a 
creat organismul de azi”. 

Aşa ne introduce Deunov în lucrarea sa, făcând 
referire la constituţia omului. O definire mai degrabă 
esoterică decât ştiinţifică. Acest aspect esoteric o să-l 
întâlnim pe tot parcursul acestei lucrări. 

„Dacă eşti făcut din carne, vei mânca, vei dormi, vei 
munci. 

Dacă vii de la Spirit, vei lucra pentru el în lumea 
spirituală şi în lumea divină. 

Fie că vrea sau nu, omul slujeşte atât trupul, cât şi 
spiritul [...]”. 

„Omul trebuie să respecte legea ierarhică din cele 
trei lumi. În planul fizic, trebuie să ştie să se hrănească, să 
respire, să bea apă şi să primească lumina, adică să aibă 
un corp fizic bine constituit. Ca să intre în lumea 
spirituală, corpul lui astral trebuie să fie bine organizat. De 
asemenea, ca să intre în lumea mentală, omul are nevoie 
de un corp mental bine format. Cel care şi-a dezvoltat 


aceste trei corpuri se poate numi fiinţă înţeleaptă, 
inteligentă, conştientă. Corpul astral. corpul mental şi 
corpul fizic sunt la fel de importante”. 

Cât de frumos exprimă ceea ce, mai târziu, 
psihologul american Abraham Maslow, într-o abordare 
umanistă, defineşte în 1954 (apoi revizuieşte în 1970): 
ierarhizarea nevoilor umane, încadrându-le în bine 
cunoscuta piramidă ce îi poartă numele şi pornind de la 
faptul că fiinţele umane nu sunt împinse sau atrase numai 
de forţe mecanice, ci şi de anumiţi stimuli, de anumite 
obiceiuri sau impulsuri instinctive. Astfel, el susţine că 
fiinţele umane sunt motivate de anumite nevoi 
nesatisfăcute şi că nevoile situate pe treptele inferioare ale 
piramidei trebuie satisfăcute înainte de a se putea ajunge 
la cele superioare. Două abordări diferite, dar care 
converg către acelaşi adevăr. 

Viziunea complexă a lui Deunov abordează elemente 
de medicină ăyurvedică, făcând referire la termeni precum 
„akasha”, „prana”, „eter” şi „spaţiul universal”: 

„Hinduşii spun că akasha este un element etern care 
umple tot spaţiul. Din această substanţă este format orice 
lucru. [...] Al doilea element este prana, forţă eternă şi ea. 
Ea furnizează electricitatea şi magnetismul. Ea creează 
formele. Eterul, aerul apa, cometele, planetele, toate 
provin din prana şi akasha”. 

Definind sistemul nervos,  Deunov compară 
ramificaţiile acestuia cu rădăcinile, coroana şi ramurile a 
doi arbori ce se împletesc armonios în interiorul corpului 
uman. 

„Omul este un copac, format el însuşi din doi arbori 
care corespund cu sistemul cerebral şi cu sistemul nervos 
simpatic. Ramurile celui dintâi, ale sistemului cerebral, 
coboară până la extremităţile corpului, pe când rădăcinile 
sale se găsesc în partea de sus. În creier. Al doilea arbore, 
sistemul nervos simpatic, numit şi creierul stomacului, este 
format din numeroşi ganglioni. Aceştia sunt dispuşi în 
principal în regiunea abdominală, unde sunt implantate 
rădăcinile sistemului simpatic, adică în creierul abdominal, 


şi ramurile i se ridică în sus. Aşadar, ramurile celor doi 
arbori se întrepătrund”. 

Maestrul Deunov face referire alegoric la forţa 
omului legând-o direct de sistemul simpatic, folosind mai 
multe construcţii metaforice pentru a ilustra importanţa şi 
necesitatea păstrării acesteia. 

„Forţa omului este ascunsă în sistemul simpatic, de 
aceea nu trebuie să-l lăsaţi deschis ca să poată intra şi ieşi 
oricine după dorinţă. Închideţi-l cu nouă chei, dar instalaţi 
şi nouă robinete, pentru ca însetaţii să poată bea”. 

In cele ce urmează, vom regăsi o afirmaţie pe cât de 
curajoasă, pe atât de pertinentă, privind alcătuirea 
creierului şi a conştiinţei spirituale ce transcende, 
deopotrivă cu fiinţa umană, dincolo de experienţele acestei 
vieţi pământene: 

„Creierul este format din două feluri de materie: una 
e fizică şi se descompune: cealaltă e subtilă, spirituală şi 
nu se degradează. Toate gândurile omului sunt imprimate 
în materia spirituală. Tocmai aceasta este materia ne care 
omul o ia cu el după ce moare şi formează imaginea 
defunctului”. 

Cât de aproape poate fi de ultimele cercetări de 
natură genetică şi de biologie moleculară: 

„Oamenii de astăzi nu ştiu că celula are conştiinţă şi 
nu bănuiesc marea ei inteligenţă. Sănătatea, posibilităţile 
şi virtuțile voastre depind îndeosebi de celule...” 

Ce definiţie superbă a ceea ce Gregor Mendel, abate 
şi cercetător, supranumit „tatăl geneticii moderne”, 
descria în urma studiilor sale pe mazăre (Pisum sativum) şi 
fasole  (Fhaseolus vulgaris), subliniind importanța 
factorilor ereditari în transmiterea caracteristicilor fiecărui 
individ. Mai târziu, Thomas Morgan introduce termenul de 
gene, pentru a caracteriza aceşti purtători ai informaţiei ce 
ne definesc însuşirile în funcţie de moştenirile noastre. 
Astăzi, se vorbeşte adesea despre memoria celulară şi 
despre transmiterea informaţiei la nivel de genotip, 
acestea fiind astăzi dovedite ştiinţific. 

De la elemente de anatomie, biologie moleculară şi 


genetică, se trece treptat către cele mai actuale elemente 
de psihologie aplicată şi psihosomatică, discutându-se 
despre influenţa gândurilor şi a psihicului uman asupra 
stării de sănătate. 

„Dacă omul trăieşte bine, conform cu legile iubirii, 
pulsul îi este normal. Dacă încalcă această lege, pulsul se 
modifică. Fiecare stare negativă prin care trece omul 
(îndoială, descurajare sau incredulitate) se reflectă în puls. 
Deoarece nu cunoaşte această lege, omul este artizanul 
propriei nefericiri. Cu gândurile şi sentimentele negative, 
omul modifică ritmul pulsului cosmic purtător al 
binecuvântării divine. 

„Gândurile şi sentimentele vă determină situaţia în 
lume: prietenii, locul în societate, starea de sănătate, totul 
depinde de felul în care gândim”. 

Cu toţii ştim astăzi că stresul reprezintă un factor 
decisiv de influenţă a stării de sănătate. Se discută despre 
influenţa gândurilor negative asupra stării de sănătate a 
organelor, dar, deşi ea reprezintă o realitate, rareori se 
discută despre influenţa unei afecţiuni organice asupra 
psihicului şi a comportamentului uman. 

„Starea bună sau rea a ficatului se reflectă în 
sentimente şi invers, sentimentele influenţează starea de 
sănătate a ficatului”. 

In cele ce urmează, o descriere pe scurt a indologiei 
ne poartă către ştiinţele de graniţă ale medicinei 
alternative şi diagnoza specifică acestora: 

„Toate stările maladive se reflectă în ochi. Acolo se 
poate vedea creşterea liniilor concentrice care arată 
întreruperea curenților energetici”. 

De la medicina alternativă se trece la elemente 
specifice artelor marţiale interne, Qi Qong, Tai Chi şi de 
respiraţie Hatha Voga. 

„Omul respiră şi prin pori în mod inconştient. Prin 
pori primeşte din aer prana care îi reînnoieşte 
organismul”. 

Revenim la elemente de psihologie, limbaj nonverbal 
şi comportamental: 


„Când omul îşi încrucişează mâinile şi braţele, 
aceasta arată că vrea să se izoleze, că e blocat sau că 
încearcă o oarecare tulburare în suflet”. 

În ceea ce urmează, Deunov ne vorbeşte despre o 
realitate nicicând mai de actualitate ca acum, în special 
pentru România, când tăierea, nu doar a copacilor, ci a 
pădurilor întregi, a arborilor seculari, şi mărirea cotelor de 
vânătoare sunt lucruri normale, pe care le auzim şi le 
vedem zi de zi. lată ce ne spune Maestrul Deunov despre 
ceea ce se întâmplă astăzi şi la ce ne putem aştepta: 

„Din cauza tăierii copacilor şi a uciderii mamiferelor, 
oamenii întâmpină mari suferinţe, fără să ştie cum să 
scape de ele. Nu bănuiesc că animalele şi plantele sunt 
rezervoare de energie vie pentru dezvoltarea lor”. 

Mai apoi el face o clasificare a bolilor de care suferă 
oamenii, înglobând cauze emoţionale, mentale şi fizice. În 
zilele noastre, acest lucru este dat uitării şi negat cel mai 
adesea; puţini medici sau psihologi acceptă să facă 
distincţia între boli ale sufletului, ale mentalului şi ale 
trupului. lată că Maestrul Deunov clasifică afecțiunile în 
funcţie de cele trei structuri, oarecum asemănător cu 
viziunea academicianului Eugen Macovschi din „Teoriile 
biostructurale ale materiei vii” şi în consens direct cu al 
său contemporan, recunoscutul filosof Rudolf Steiner, 
întemeietorul antroposofiei. 

„În prezent, bolile de care suferă oamenii sunt din 
trei categorii principale: 

— Fizice, ale corpului: 

— Emoţionale, ale sentimentelor; 

— Mentale, ale gândurilor. 

Bolile corpului fizic se tratează într-un fel, cele ale 
sentimentelor, în alt fel, şi bolile gândirii, cu totul altfel. 
Medicina actuală nu dispune de nicio metodă care să 
vindece definitiv bolile”. 

„Sănătatea omului depinde de patru lucruri: forţa 
minţii, bunătatea sufletului, lumina intelectului şi 
blândeţea inimii. [...] Sănătatea nu este legată numai de 
lumea fizică, ci şi de lumea sentimentelor şi de lumea 


mentală”. 

O viziune karmică? Cauza bolilor să reprezinte suma 
greşelilor noastre? Este o afirmaţie pe care o veţi regăsi 
adesea în lucrarea Maestrului Deunov. 

„Nu uitaţi că boala este consecinţa unei nesocotiri 
comise în trecutul sau în prezentul vostru. Neştiind asta. 
medicii cred că sunt în măsură să facă faţă bolilor. Cât 
timp va continua asta? Până în momentul în care oamenii 
vor reuşi să înţeleagă că trebuie să caute cauzele bolilor în 
ei înşişi şi, după ce le găsesc, să ştie să le îndepărteze”. 

Cât de frumos descrie rolul muzicii şi al armoniei în 
viaţa noastră: 

„Bolile şi stările maladive sunt provocate de absenta 
muzicii şi a armoniei din corpul omului”. 

„În lumea fizică, muzica este indispensabilă pentru 
stabilirea ordinii materiei dezorganizate. Lumea fizică este 
dezorganizată. Prin muzică, materia vibrează în mod 
armonios”. 

„Muzica este o forţă. Prin muzicalitate în sentimente, 
în gânduri, în acte, totul e posibil. Acolo unde participă 
intelectul, inima şi voinţa, muzica se manifestă ca o mare 
putere”. 

În speranţa că v-am trezit curiozitatea de a parcurge 
această fascinantă lucrare, de a-i descoperi misterul 
dincolo de cuvinte, doresc să închei cu două mici citate ce 
le veţi regăsi în cadrul lucrării. Eu cred că acestea sunt 
definitorii operei Maestrului Deunov: 


„Iubirea vindecă bolile incurabile”. 

„Ca să evite bolile, omul trebuie să se hrănească cu 
roadele spiritului: iubire, pace, bucurie, răbdare, blândeţe, 
sobrietate şi compasiune”. 


TEODOR VASILE 
februarie 2018 


NOTA EDITORULUI 


Cititorii trebuie să aibă în vedere că recomandările şi 
prescripţiile conţinute în această carte nu pot fi citite 
independent de abordarea spirituală a autorului. Acesta 
urmăreşte să favorizeze trezirea divină în om şi 
armonizarea sa cu legile naturii în viaţa cotidiană, fără să 
se substituie medicinei. 


CUVÂNT ÎNAINTE 


Această carte a fost realizată de un grup de discipoli 
pe baza conferințelor maestrului Peter  Deunov. 
Recomandările adunate de-a lungul anilor se adresează 
oamenilor cu orientări diferite. Ele au fost grupate după un 
plan logic astfel încât să favorizeze exactitatea textelor 
originale răspândite în diferite cărţi, riscând mai degrabă 
să repete decât să-i lipsească pe cititori de o informare 
aprofundată şi completă, repetiţia constituind ea însăşi o 
metodă pedagogică. De asemenea, pentru a respecta 
integralitatea gândirii maestrului, am considerat preferabil 
să nu disociem principiile de înaltă spiritualitate de 
practicile vieţii zilnice. 

Atenţiei fiecăruia şi deschiderii sale spirituale îi este 
încredinţată punerea în perspectivă a acestei înţelepciuni 
imemoriale care se exprima deja cu o astfel de profunzime 
a cunoaşterii încă de la începutul secolului al XX-lea. 
Scopul final este reconcilierea omului cu divinul din el, 
aflată la baza oricărui demers spre o stare existenţială mai 
bună, în acord cu legile naturii, pentru ca fiecare să 
înţeleagă cauzele bolilor sale şi să găsească mijloace de 
vindecare mai potrivite omului de azi. 


Cap. I - CORPUL UMAN ŞI CONSTITUȚIA SA 


CONSTITUŢIA 

Întreaga Creaţie divină există în miniatură în om. 

Fiecare om este ca o coardă a instrumentului divin la 
care entităţi invizibile cântă cu arcuşul lor. 

Corpul omului este rezultatul energiei divine care a 


creat organismul omenesc de azi. 

Omul are 12 corpuri, dar, deocamdată, sunt în 
activitate numai patru: corpul fizic, corpul astral sau 
corpul emoţiilor, corpul mental şi corpul cauzal. 

Celelalte opt corpuri subtile se află încă în stare 
embrionară, dar se vor manifesta în viitor. Când omul va 
atinge lumea spirituală, se vor manifesta patru corpuri şi, 
când va intra în lumea divină, se vor dezvolta celelalte 
patru. Fiecare dintre ele se va dezvolta şi se va manifesta 
la timpul lui. 

Sufleul omului posedă propriul corp specific cu care 
se poate înălța. Acest corp este atât de elastic, atât de bine 
făcut, încât poate să-şi reducă dimensiunile sau să şi le 
mărească. Acest corp construieşte corpul fizic şi toate 
celelalte corpuri. 

Intelectul şi inima şi corpul fizic sunt la fel de 
importante. Acesta din urmă reprezintă baza din care omul 
îşi ia forţele vitale. 

Corpul fizic reprezintă un înveliş divin care se 
reînnoieşte încontinuu. Se schimbă la fiecare şapte ani. 
Graţie acestei ameliorări permanente, omul este sănătos, 
plin de energie şi bună dispoziţie. 

În prezent, corpul nostru spiritual este în formare, 
căci nu este terminat; fruntea, nasul, gura, oasele, craniul, 
creierul, mâinile nu sunt încă elaborate în întregime. Mâna 
astrală e pe cale să se formeze. Substanţa astrală se 
condensează, se pregăteşte pentru o viaţă superioară mai 
pură. În prezent, seamănă cu ceva fluid, asemenea unui 
lichid. 

Omul are forma unui con, mai lat sus, la nivelul 
umerilor, mai îngust în partea de jos. Aceasta dovedeşte 
coborârea lui în lumea fizică, adică în lumea materială. 

Capul omenesc este rodul a diferite culturi prin care 
au trecut oamenii. Construirea corpului fizic este rezultatul 
unei existenţe animale. Materia lui este rezultatul acţiunii 
plantelor. În faza vegetală, omul a selectat materialele care 
intră în construcţia corpului său în faza animală, şi-a 
format corpul; când a ajuns în faza umană, şi-a creat capul 


şi faţa. Dumnezeu a suflat viaţă în om şi acesta a devenit 
un suflet viu. 

Substanţa din care este creat omul este diferită de 
cea a animalelor şi a altor creaturi. 

Formele care compun corpul unui animal sunt 
elaborate de forţe şi de materiale specifice. Această 
materie nu e uşor de transformat. Fiecare om este şi el 
creat dintr-o materie formată din elemente specifice: unii 
oameni au mai mult aur în sânge, alţii, mai mult argint, 
mai mult fier, mai mult cupru etc. 

Aurul din sânge nu reprezintă mai mult de o zecime 
de milionime de gram, dar acţionează în profunzime 
asupra caracterului omului. Dacă cercetătorii vor dori să 
descopere acest aur cu balanţele şi instrumentele lor de 
măsură, nu vor reuşi. Totuşi, influenţa lui este puternică la 
cei care îl au în sânge în cantitate mai mare. În afară de 
aur, există o altă substanţă, iar cel care o are în sânge ar 
putea să facă miracole. Substanţa iniţială de la care a fost 
creată lumea era de mii de ori mai diluată decât a 
hidrogenului. Forţele iniţiale care au lucrat în această 
materie erau la origine atât de puternice, încât astăzi, dacă 
am putea să obţinem măcar un gram din ea, am reuşi să 
facem să funcţioneze toate întreprinderile industriale de 
pe pământ, zi şi noapte, fără întrerupere, trei mii de ani. 

Conform ştiinţei iniţiatice, materia care formează 
omul nu provine numai de pe pământ. Materia din care a 
ieşit omul cosmic provine, la origine, din tot universul, din 
toţi sorii şi din toate planetele. Corpul omului de azi este 
construit din particulele lor cele mai infime. De aceea, 
influenţa lor, în plan fizic şi psihic, depinde de cantitatea şi 
de calitatea a ceea ce am luat din diferitele corpuri cereşti. 

Cu cât omul e mai bun, raţional, conştient şi 
puternic, cu atât mai bine îi sunt construite organele: sunt 
mai rezistente, mai rafinate. Un astfel de om este sănătos 
şi are o bună constituţie corporală. Aşa cum haina pe care 
o poartă un om ne oferă indicaţii despre cultura şi 
calităţile lui interioare, conformaţia organelor sale interne, 
părţilor corpului şi a membrelor externe ne arată forţele 


organismului său. 

Organele sunt create de anumite virtuţi. În 
consecinţă, fiecare deficiență a unui organ influenţează 
virtutea aflată la originea lui. 

Dacă aţi şti câte entităţi suferă şi se sacrifică pentru 
a ţine corpul sănătos! De aceea, nu aveţi dreptul să credeţi 
că ceea ce posedaţi vă aparţine. Nimic nu e al vostru. Tot 
ce posedaţi îi aparţine lui Dumnezeu. Mulţumiţi-i, spuneţi-i 
doar atât: „Îţi mulţumesc, Doamne, că m-ai luat la sânul 
Tău”. 

Fiecare organ exercită o funcţie dublă, internă şi 
externă, adică spirituală şi materială. 

Adevărul cel mai simplu este indispensabil pentru 
stabilirea echilibrului organismului; el menţine sistemul 
digestiv în stare bună. La baza bunei funcţionări a inimii se 
află dreptatea. Ea întreţine activitatea regulată a inimii şi a 
plămânilor. Acolo unde lipseşte dreptatea se strecoară 
melancolia. 

Un om bine dezvoltat este acela care are proporţii 
corecte şi raporturi armonioase între talie şi corpolenţă, 
între braţe şi picioare, între cap, corp şi membre. 
Raporturi definite există între numerele care guvernează 
diferitele părţi ale corpului. Orice modificare la unul dintre 
aceste numere duce la o schimbare simultană celorlalte. 

Dacă omul ar şti cum să gândească, ar fi în măsură 
să-şi construiască un corp sănătos, o faţă frumoasă şi 
perfectă. 

La bărbatul şi la femeia care s-au dezvoltat normal, 
lungimea picioarelor trebuie să fie o şesime din talie, 
înălţimea feţei, o zecime, cea a cutiei toracice, un sfert, iar 
lungimea mâinilor, o zecime. 

Fruntea este măsura lui Dumnezeu. Nasul e măsura 
îngerilor. Bărbia e măsura omului. 

Sprâncenele trebuie să fie la fel de lungi ca nasul, 
gura la fel de lungă ca sprâncenele. Natura însăşi ne dă 
aceste dimensiuni. 

În general, partea superioară a corpului, mai exact 
toracele, trebuie să fie larg, iar talia şi abdomenul, delicate 


şi subţirele. 

Deocamdată, inteligenţa şi conştiinţa omului îşi au 
sediul şi funcţionează în principal în corpul fizic, astral, 
mental şi cauzal. Nu încape îndoială că omul are şi alte 
corpuri, dar, în prezent, nu sunt trezite. Acestor corpuri 
diferite le corespund organe ale corpului fizic. De exemplu, 
creierului îi corespunde corpul mental; sistemului 
simpatic, numit şi creierul stomacului, îi corespunde 
corpul spiritual; ficatului, splinei şi stomacului îi corespund 
nivelurile inferioare ale corpului astral. 

Dacă ficatul este deranjat, sunt perturbate şi 
sentimentele, ceea ce-l poate face pe om taciturn şi prost 
dispus. Ficatul ajută la digestie. Toxinele care n-au fost 
eliminate în stomac şi ficat vor fi absorbite în sânge. De 
aici va rezulta un deranjament în corpul astral şi forţele 
corpului astral nu vor trece în mod normal în corpul fizic. 
De exemplu, în caz de disfuncţie a stomacului, memoria 
slăbeşte şi, dacă această stare se agravează, ficatul 
influențând în mod indirect sistemul nervos simpatic, se 
poate ajunge la neurastenie. Când funcţia unui organ este 
împiedicată, se vor face simţite repercusiuni asupra 
celorlalte organe. Dacă nu le stăpâniţi, sentimentele vă vor 
perturba ficatul care, la rândul lui, va genera tulburări în 
tot organismul. 

Fiecare element îşi are locul lui în organism. De 
exemplu, locul oxigenului este în sânge, al azotului, în 
creier şi în sistemul nervos, al hidrogenului, în stomac, al 
carbonului, în oase. 

Toate organele omului sunt în corelaţie strânsă cu 
caracterul şi sufletul lui. Cum e sufletul, aşa e şi constituţia 
corpului. Cum e inima, aşa e şi gura. Cum e nasul, aşae şi 
inteligenţa. Cum sunt mâinile, aşa e şi simţul dreptăţii. 

In planul fizic, funcţionarea sistemului digestiv 
constă în digerarea hranei, dar, în plan spiritual, rolul său 
este să dizolve pasiunile şi dorinţele inferioare, adică să le 
facă fărâme şi să le ardă. La nivel fizic, plămânii şi inima 
purifică sângele şi, în plan spiritual, ei sunt ca foalele şi 
vatra prin care trebuie să tranziteze sentimentele pentru 


ca să se separe ce e pur de impur. 

Sistemul cerebral trimite ordine la diferitele organe 
pentru ca acestea să acţioneze în lumea spirituală. 
Creierul omului defineşte folosirea şi locul fiecărui gând. 
Nu amestecați gândurile pure cu gândurile impure! 
Gândurile sunt legate de dorinţe, dorinţele de acţiuni, 
acţiunile de consecinţe. 

Asemenea creierului, inima şi plămânii au şi ele o 
funcţie dublă, psihologică şi fiziologică. Astfel, inima nu 
purifică numai sângele, ei şi sentimentele. Plămânii nu 
purifică numai aerul, ci este şi altarul purificării 
gândurilor, sentimentelor şi dorințelor. Pe acest altar ard 
focurile sacre ale sanctuarului care purifică şi făuresc 
orice lucru. 

La om, fiecare organ şi fiecare sistem al corpului sunt 
în raport cu viaţa pe care o duce. De exemplu, stomacul 
este în raport cu viaţa fizică. Atunci când omul şi-a reglat 
bine treburile materiale, stomacul îi funcţionează bine; 
dacă a făcut greşeli în acest domeniu, stomacul îi e 
perturbat. Pe de altă parte, se poate observa că un om 
poate să aibă o formă fizică bună, fără să fie totuşi 
puternic. De unde vine atunci forţa omului? Ei bine, de la 
plămâni! Un om puternic este acela care respiră aşa cum 
trebuie. 

Stomacul este organul care are sarcina să furnizeze 
materialele indispensabile construcției corpului fizic. 
Deseori, înainte de construirea unei case, ridicăm o cabană 
în care depozităm scândurile, cimentul şi alte materiale. 
Putem compara pe drept cuvânt stomacul cu această 
cabană. Într-adevăr, în stomac sunt depuse materialele de 
construcţie care vor fi repartizate în întregul organism. 

Prin plămâni, omul intră în legătură cu heruvimii. 
Uniţi-vă prin respiraţie cu ei şi cu înţelepciunea lor! Da, 
înţelepciunea poate să fie obţinută prin respiraţie, în timp 
ce, prin inimă, omul este legat de o ierarhie numită 
Tronurile, sediul inteligenţei divine. Bătăile inimii arată 
legătura noastră cu această ierarhie. Prin stomac, suntem 
legaţi de alte ierarhii sau sedii ale Fiinţelor Nobleţei. De 


aceea, când e bine hrănit, omul e mai bine dispus, mai 
nobil şi gata să se sacrifice. De la stomac trecem la ficat, 
care e legat de o ierarhie numită Puterile sau Forţa Divină. 
Prin vezica biliară, omul este legat de Fiinţele Bunătăţii. 
Când vezica biliară funcţionează normal, bunătatea şi 
iubirea cresc. Când ura creşte, iubirea scade. Aceasta este 
o lege care guvernează relaţiile dintre forţe şi nimeni nu 
poate merge împotriva ei. După ficat, splina îl leagă pe om 
de ierarhia Stăpânirilor, numită şi Dreptatea Divină sau 
Victoria asupra lumii. Apoi, întâlnim altă ierarhie, 
Arhanghelii sau Fiinţele Slavei Divine. Ei au sarcina să 
conducă popoarele. Ei au legătură cu rinichii. Ajungem 
apoi la ierarhia îngerilor, care este în legătură directă cu 
baza vieţii. 

Sistemul digestiv guvernează omul fizic; sistemul 
nervos simpatic, legat de cerebel şi de partea posterioară a 
creierului, guvernează omul spiritual; creierul şi măduva 
spinării guvernează omul spiritual cu inteligenţa trează. 

Astăzi, gândurile se exprimă prin creier, 
sentimentele, prin sistemul simpatic şi îndeosebi prin 
plexul solar, numit impropriu inimă. Voința se exprimă prin 
braţe, mâini şi picioare. 

Trei factori iau parte la procesul de digestie. Primul 
factor este stomacul, care furnizează hrană materială 
întregului organism. Plămânii sunt al doilea factor: 
absorbind aerul prin nas şi gură, reuşesc să purifice şi să 
oxigeneze sângele. Al treilea factor este creierul, care 
trimite energii în tot corpul. 

Digestia se reflectă în circulaţia sangvină, circulaţia, 
în sistemul respirator, sistemul respirator, în sistemul 
nervos şi acesta în creier, sediul gândirii. Dar creierul şi 
sistemul nervos nu sunt locuri unde se creează gândurile, 
în realitate, ele doar le transmit şi le elaborează. Există o 
lume superioară unde se creează gândurile. Ele sunt apoi 
trimise spre noi prin intermediul creierului şi sistemului 
nervos, care sunt conductori. 

Principiul intelectului este condiţionat de sistemul 
nervos în care creierul, nervii şi simţurile joacă un rol 


esenţial. Principiul inimii sau puterea emotivităţii este 
legată de sistemul respirator, precum şi de circulaţia 
sangvină şi de digestie. Voința omului este strâns 
condiţionată de facultatea sa superioară care se numeşte 
conştiinţa de sine sau superconştiinţa; ea se manifestă prin 
forţa motrice a muşchilor. 

Omul este cu adevărat conştient de el însuşi doar 
când ştie să folosească ansamblul organelor corpului său. 

Lumea sintezei este capul. Plămânii şi inima, care 
ritmează viaţa şi fac sângele să se mişte, reprezintă lumea 
spirituală. Stomacul reprezintă lumea fizică sau materială. 
În consecinţă, omul trebuie să ştie să trăiască în aceste 
trei lumi. 

Omul se deosebeşte de toate animalele prin capul 
său. Acesta reprezintă o primă lume. A doua lume porneşte 
de la gât şi cuprinde toracele cu inima, plămânii şi o parte 
din stomac. A treia lume începe cu stomacul şi cuprinde 
intestinele, ficatul şi rinichii. 

Lumea fizică corespunde cu sistemul digestiv. Ea 
cuprinde trei regiuni: infernul, care e intestinul gros; 
purgatoriul, care e intestinul subţire; paradisul, care e 
stomacul. 

Lumea spirituală cuprinde plămânii. Binele trece prin 
plămânul drept, iar răul prin cel stâng. Plămânul drept 
reprezintă paradisul, plămânul stâng reprezintă infernul. 

Capul omului, unde se găseşte creierul, reprezintă 
lumea divină. Partea frontală a capului şi partea 
superioară a craniului reprezintă binele sau paradisul, iar 
partea posterioară a craniului reprezintă infernul. Altfel 
spus, omul are capacitatea de a trăi simultan în lumea 
fizică, în lumea spirituală şi în lumea divină. 

Sănătatea se sprijină pe o glandă situată la baza 
sternului, exact deasupra plexului solar. Dacă reuşiţi s-o 
puneţi în contact cu energiile solare şi ştiţi în ce moment 
sunt mai nobile aceste energii, puteţi să obţineţi rezultate 
importante. Cunoscând această lege, fiecare om ar putea 
să stabilească un contact între această glandă şi energiile 
solare şi astfel să trăiască oricât de mult ar dori. Dacă vrea 


să-şi dezvolte intelectul, omul trebuie să lege această 
glandă, pe de o parte, de energiile luminoase ale lunii şi, 
pe de altă parte, de energiile creierului, care sunt de alt 
ordin. Intelectul îi slujeşte omului numai în această lume. 
Ceea ce percepe intelectul este adevărat în principal 
pentru lumea în care trăim, dar ceea ce poate să spună 
despre cealaltă lume, invizibilă, nu corespunde realităţii. 
Prin inimă vom cunoaşte cealaltă lume; ceea ce inima 
crede este adevărat pentru lumea interioară. Ca să avem 
acces la lumea spirituală, trebuie să ne bizuim pe puterea 
de penetrare a inimii noastre. 

Primul lucru pe care îl constatăm în organismul 
nostru este existenţa unei ordini stabilite între toate 
organele, a unei interdependenţe în activităţile lor şi a 
unei armonii între toţi „muncitorii” lor care îşi cunosc 
perfect treaba. In corpul omului, organele n-au interese 
personale; toate au în vedere binele comun care îl bucură 
pe om. Acesta este secretul care asigură reuşita comună. 
In organismul sănătos, nu există arbitrar, acte 
întâmplătoare, acolo domneşte unitatea. Când o celulă 
devine bolnavă sau suferă, toate celulele din jur se grăbesc 
să suprime prin toate mijloacele, cât mai rapid posibil, 
acea stare. In interiorul corpului, totul este repartizat cu o 
exactitate matematică; această ordine echilibrează 
energiile organismului şi creează armonia. Această stare o 
numim sănătate. 

Trăsăturile predominante ale caracterului dau formă 
urechilor, ochilor, sprâncenelor, părului, care sunt fine sau 
groase, degetelor, care sunt scurte sau lungi. 

Compoziţia salivei se schimbă în orice moment şi 
indică modificările care se produc în psihic. Aici este o 
întreagă ştiinţă care se va studia în viitor. 

Intr-una dintre epistole, Sfântul Pavel zice: „Am slujit 
păcatul cu trupul meu şi cu spiritul slujesc legea iubirii”. 
Cine ne va salva din această situaţie? Ei bine, nimeni. 
Omul trebuie să slujească în acelaşi timp şi trupul, şi 
mintea. 

Dacă eşti făcut din carne, vei mânca, vei dormi, vei 


munci. 

Dacă vii de la Spirit, vei lucra pentru el în lumea 
spirituală şi în lumea divină. 

Fie că vrea sau nu, omul slujeşte atât trupul, cât şi 
spiritul. 

Indiferent ce se spune sau se citeşte în textele sfinte, 
este imposibil ca omul să se elibereze de propria-i natură. 
Lupta dintre trup şi spirit a existat şi va exista 
întotdeauna. Cu cât viaţa spiritului şi cea a trupului luptă 
mai mult între ele, cu atât sunt ele mai indispensabile 
pentru evoluţia omului. 

Fără viaţa trupului, nu putem exista şi nici evoluţia 
nu e posibilă. Nu vă fie aşadar teamă de trup, dar încercaţi 
să-l supuneţi ca să poată deveni slujitorul spiritului. În 
orice împrejurare, educaţi-vă trupul! 

Hinduşii spun că akasha este un element etern care 
umple tot spaţiul. Din această substanţă este format orice 
lucru. Este aici, imuabilă şi nemişcată, semănând cu un 
mare aristocrat inactiv şi într-un repaus veşnic. Al doilea 
element este prana, forţă eternă şi ea. Ea furnizează 
electricitatea şi magnetismul. Ea creează formele. Eterul, 
aerul, apa, cometele, planetele, toate provin din prana şi 
akasha. În spatele acestor prana şi akasha se află alte 
substanţe a căror existenţă şi esenţă ne sunt necunoscute. 
Ca să beneficieze de prana, omul trebuie să înveţe legile 
care o guvernează, deoarece diferitele maladii (dureri de 
cap, tuberculoză, probleme digestive) provin din proasta ei 
distribuţie în corpul omenesc. Dacă muşchii sunt lipsiţi de 
ea, apare reumatismul articulaţiilor. 

Ştiinţa acestei prana are ca scop distribuirea în mod 
regulat a energiei între organe şi celule ca să nu sufere. 
Omul nu poate pretinde să fie sănătos dacă nu înţelege 
legile care guvernează prana. În acest sens, respiraţia nu 
este altceva decât o metodă esenţială pentru a acumula 
această prana. De ce trebuie omul să se comporte bine? Ca 
să poată primi această prana şi s-o folosească aşa cum se 
cuvine. Dacă omul nu-şi face inteligenţa, inima şi voinţa să 
lucreze corect, se lipseşte de această prana indispensabilă 


vieţii. 
SISTEMUL NERVOS 


Când studiem fiziologia sistemului nervos, ajungem 
la concluzia că el este o instalaţie traversată de forţele 
naturii vii. Filamentele nervoase sunt celule vii. Sunt 
conductorii energiei nervoase care circulă prin ele aşa cum 
apa circulă prin ţevile de irigație. Dacă apa conţine nisip, 
acesta formează treptat depuneri de calcar care, ataşându- 
se de pereţii ţevilor, pot într-o zi să le înfunde definitiv. 
Astfel se formează dopurile în canalizări. Acelaşi proces se 
produce în sistemul nervos al omului. Ce trebuie făcut? 
Trebuie să scoatem dopurile, ştiind să ne triem gândurile 
şi sentimentele. 

Omul este un copac format el însuşi din doi arbori 
care corespund cu sistemul cerebral şi cu sistemul nervos 
simpatic. Ramurile celui dintâi, ale sistemului cerebral, 
coboară până la extremităţile corpului, pe când rădăcinile 
sale se găsesc în partea de sus, în creier. Al doilea arbore, 
sistemul nervos simpatic, numit şi creierul stomacului, este 
format din numeroşi ganglioni. Aceştia sunt dispuşi în 
principal în regiunea abdominală, unde sunt implantate 
rădăcinile sistemului simpatic, adică în creierul abdominal, 
şi ramurile i se ridică în sus. Aşadar, ramurile celor doi 
arbori se întrepătrund. 

Prin ce se deosebesc aceste două sisteme? Prin 
rezultatul acţiunii lor. Sistemul cerebral este purtător de 
electricitate şi, dacă e mai dezvoltat decât celălalt, omul 
începe să se usuce. Electricitatea îi ia organismului toată 
umiditatea şi din cauza asta omul e uscat, duce lipsă de 
apă. Sistemul simpatic produce rezultate inverse. Este 
purtător de magnetism. Când e dezvoltat, omul se îngraşă; 
se produce o acumulare, un surplus de materie care se 
transformă în grăsime. Aceste două sisteme se pot corecta 
reciproc. 

Sediul conştiinţei se află în cap şi parţial în coloana 
vertebrală. Conştiinţa se manifestă prin creier şi prin 


măduva spinării. Cândva, sediul conştiinţei se afla în altă 
parte decât în creier; era situat în sistemul simpatic numit 
astăzi plex solar. Acolo se găsea în trecutul îndepărtat, şi 
omul gândea graţie plexului său solar. 

In toate împrejurările, succesul omului depinde de 
sistemul simpatic. Bucuria, buna dispoziţie, inspiraţia se 
bazează pe el. Era ceva ce se cunoştea înainte, dar s-a 
uitat şi de aceea trebuie învăţat din nou. Acum trăim 
perioada muncii de organizare a inimii pentru a intra în 
concordanţă cu sistemul nervos simpatic. Energia divină 
este furnizată de sistemul simpatic. Forţa spirituală a 
omului este situată în plexul solar, pe care îl numesc 
„creierul vieţii”. Creierul, care în prezent nu e încă 
organizat, şi plexul solar, creator de viaţă, trebuie să se 
armonizeze. Acest lucru este indispensabil, deoarece nu 
aparţineţi numai lumii în care trăiţi, ci şi unei lumi 
superioare. Forţa omului este ascunsă în sistemul simpatic, 
de aceea nu trebuie să-l lăsaţi deschis ca să poată intra şi 
ieşi oricine după dorinţă. Inchideţi-l cu nouă chei, dar 
instalaţi şi nouă robinete, pentru ca însetaţii să poată bea. 

Sistemul nervos simpatic primeşte direct adevărul şi 
realitatea, pe când creierul doar le reflectă. Sistemul 
simpatic este deranjat când curenţii pe care îi dirijează 
spre creier sunt întrerupţi. Activitatea celor două sisteme 
este atunci perturbată. De exemplu, ura perturbă 
activitatea acestor două sisteme. Ca să întineriţi, faceţi 
zilnic, 15 - 20 de minute, exerciţii pentru sistemul 
simpatic. 

În sistemul simpatic sunt ascunse rădăcinile vieţii. 
Când există condiţii de dezvoltare a lor, omul se îngraşă. 
Omul zvelt gândeşte mai mult. Omul gras e mai sensibil şi 
mai emotiv. 

Dacă studiem sistemul simpatic, constatăm că 
rădăcinile îi sunt implantate în regiunea abdominală, unde 
există glande numite creierul stomacului sau plexul solar. 
Ramurile acestuia se îndreaptă spre creierul principal şi, 
de acolo, energiile sunt trimise spre partea de jos. Dacă 
sistemul simpatic n-ar fi controlat de creierul principal, 


omul s-ar fi aflat în stadiul animal, condus de legea 
conservării. 

Inima fizică a omului se află în stânga, dar inima 
spirituală se găseşte în centru, exact deasupra sternului. 
Este locul cel mai fragil pe care omul trebuie să-i protejeze 
cu mare atenţie. 

Plexul solar se află sub influenţa ficatului, pe care 
omul trebuie să-l întreţină în formă bună. Cum? Prin plexul 
solar. Toate impurităţile din lumea mentală şi din lumea 
emoţională trec prin ficat şi, de acolo, se îndreaptă către 
centrul pământului spre a fi eliminate. În acest sens, plexul 
solar este un fel de canal de purificare pentru gândurile şi 
sentimentele impure. Sănătatea omului depinde de starea 
bună a ficatului. 

Inima interioară nu este aceea care împinge sângele, 
ci aceea care formează sentimentele şi pe care omul o 
numeşte plexul solar. Este organul care acumulează 
energia solară. Intelectul este instrumentul care 
acumulează energiile lunare, energiile celorlalte planete şi 
ale stelelor. El condensează lumina şi formează materialele 
subtile, adică imaginile gândirii. 

Pentru a dobândi cunoştinţe oculte de cel mai înalt 
nivel, omul trebuie să aibă un sistem nervos foarte sănătos 
şi o rezistență foarte mare, căci gândurile şi sentimentele 
superioare cer un sistem nervos sănătos şi în stare foarte 
bună. Gândurile, sentimentele şi actele grosolane 
deteriorarează creierul. 


CREIERUL 


Când vorbim despre lumea divină, adică despre o 
lume cu o cultură superioară, avem în vedere creierul 
omului. Lumea divină este o lume organizată, unde nu se 
produc aproape deloc schimbări. La fel creierul, care 
suferă prea puţine schimbări. Nu se epuizează asemenea 
corpului, materia lui e caracterizată de o mare rezistenţă. 
În creier se găseşte un capital imens. Creierul a creat faţa. 
După aspectul feţei, recunoaştem starea creierului după 


ochi, urechi, miros, gust sau după pielea feţei, se poate 
înţelege în ce stare se află. Dacă am putea să cunoaştem 
starea creierului, am şti în ce situaţie este corpul cu 
organele sale. 

Gândurile nu iau naştere în creier, nici în sistemul 
nervos; acestea doar le primesc şi le modelează. Există 
aşadar o lume superioară unde sunt create gândurile. De 
acolo, sunt trimise în lumea noastră prin intermediul 
creierului şi al sistemului nervos, conductori ai tuturor 
ideilor şi gândurilor. 

Credinţa face posibilă secretarea unui hormon. Dacă 
nu poate să atragă sângele în creierul vostru, credinţa este 
slabă. Speranţa produce şi ea un hormon specific. Dacă nu 
vă poate atrage sângele în creier, speranţa e slabă. Dacă 
raţiunea nu poate să atragă sângele în creierul vostru, este 
la fel de slab dezvoltată. La fel, muzica trebuie să atragă 
sângele spre centrii muzicali situaţi în creier. Omul nou 
este acela ai cărui centri şi ale cărui glande ale creierului 
sunt bine irigate. Când glandele şi centrii cerebrali vor fi 
bine dezvoltați şi reînnoiţi, atunci va fi creat omul nou. 
Cauzele întineririi şi chiar ale nemuririi sunt ascunse în 
glandele cu secreție internă. Nemurirea este pusă în om, 
dar el nu ştie cum să ajungă la ea. Rațiunea este pusă în 
om, dar el nu ştie cum s-o folosească. Toate virtuțile sunt 
puse în om, dar el nu ştie să le dezvolte. 

Aşa cum grădinarul udă legumele din grădină, omul 
trebuie să-şi orienteze gândirea spre centrii creierului ca 
să le aducă energii care îi hrănesc. Dacă „udă” doar câţiva 
centri şi îi neglijează pe ceilalţi, omul se dezvoltă numai 
parţial. Oamenii sunt nefericiţi deoarece sunt parţial 
dezvoltați. 

Foamea este legată de simțul apetitului, al cărui 
centru este situat lângă tâmple. Oamenii la care acest 
centru este bine dezvoltat au un mare apetit. E nevoie să 
ne hrănim, dar trebuie să ştim cum s-o facem. 

Unii oameni de ştiinţă şi unii ocultişti au remarcat că 
în creierul omului încep să se dezvolte fire albe, să se 
constituie unele forme ale viitoarelor organe pentru noua 


omenire. Până când oamenii nu vor crea aceste noi organe 
multe lucruri le vor rămâne inexplicabile. Oamenii noi 
trebuie să fie conştienţi de materia nouă. 

În creier există celule specializate care captează 
toate tonalităţile luminii soarelui care sunt în număr de 52. 
Noi captăm numai două dintre aceste tonalități. Alte celule 
captează energiile pământului. Altele sunt specializate 
pentru ştiinţe, arte, muzică, intuiţie etc. Toate aceste 
celule au o foarte mare inteligenţă. 

In corpul omului, creierul este organul cel mai puţin 
sensibil. Îl putem chiar atinge, nu simte nimic. Doar când 
acumulează un surplus de energie începe să sufere. 

Pe vremuri, oamenii lucrau cu emisfera dreaptă a 
creierului şi mâna stângă le era dezvoltată mai mult. 
Astăzi, deoarece emisfera dreaptă este obosită, activitatea 
trece în emisfera stângă, de aceea omul contemporan 
lucrează mai mult cu mâna dreaptă. Minţile inteligente 
care conduc omenirea au făcut în aşa fel încât în epoca 
actuală omul să lucreze cu emisfera stângă şi cu mâna 
dreaptă. 

Unii vin pe lume cu o memorie foarte bună, 
transmisă de multele generaţii precedente care au lucrat 
la dezvoltarea ei. Fiecare om se naşte cu posibilitatea de a- 
şi dezvolta memoria. Oamenii cu fruntea puţin dezvoltată 
au o memorie mai bună decât cei cu fruntea mare. Aceştia 
din urmă au multe idei şi sunt foarte întreprinzători, dar 
distraţi. 

Creierul este format din două feluri de materie: una e 
fizică şi se descompune; cealaltă e subtilă, spirituală şi nu 
se degradează. Toate gândurile omului sunt imprimate în 
materia spirituală. Tocmai aceasta este materia pe care 
omul o ia cu el după ce moare şi formează imaginea 
defunctului. 

Suprafaţa creierului şi a corpului omenesc 
reprezintă, în întregime, un receptacul pentru energiile 
multiple care vin de peste tot, din întreaga natură. 

Creierul, care este foarte rezistent, nu este niciodată 
bolnav. Cauza bolii este ascunsă în altă parte. Doar într-un 


caz din zece se poate să fie atins de o boală care vizează 
mai degrabă partea sa posterioară, provocată de o ciocnire 
generată de un conflict între intelect şi inimă. 


CELULELE 


Sursa celulelor e Cel Mare, care nu are nici început, 
nici sfârşit. Viaţa îşi are originea în Esenţial, în Mare, nu în 
mic. Oamenii de ştiinţă spun că viaţa a provenit dintr-o 
celulă mică. În realitate, celula este ca robinetul prin care 
curge apa, dar apa vine din altă parte. Viaţa provine de 
altundeva şi celula e conductorul ei, dar unul inteligent. 
Unele categorii de celule formează creierul, altele, 
stomacul, altele, plămânii, altele, sistemul nervos etc. Sunt 
chimiste excepţionale care ştiu cum să combine 
elementele. Celulele sunt chiar mai inteligente decât omul 
în care se găsesc. Omul se consideră stăpân pe corpul lui, 
dar, în realitate, unii dintre slujitorii lui sunt mai inteligenţi 
decât el. Stăpânul trebuie să i se adreseze Domnului cu 
aceste cuvinte: „Doamne, aş vrea să am cel puţin tot atâţia 
slujitori câţi sălăşluiesc în capul meu”. Trebuie să devenim 
puţin mai umili şi să ne recunoaştem ignoranţa. Dacă nu 
are sângele pur şi nu are noroc, se poate spune că omul e 
învăţat? Incă nu cunoaşte mare lucru! 

Ce este omul? Miliarde de mici suflete şi entităţi 
îmbinate care s-au pus de acord în numele iubirii divine să 
intre şi să lucreze într-un corp ca să-i dea o manifestare 
omenească. 

S-au sacrificat pentru el şi au devenit slujitoarele lui. 
Deoarece el nu le înţelege, spune că trupul nu este nimic 
altceva decât o maşină. 

Există în lume o materie înzestrată cu inteligenţă 
care pătrunde în toate celulele corpului. Nici măcar nu-i 
bănuim existenţa. În jurul acestei materii inteligente 
circulă o forţă inteligentă; ambele se conjugă, înglobează 
toate celulele şi pătrund până în particulele cele mai mici 
ale organismului nostru. 

O celulă nemuritoare, primordială se află în 


organismul omului. Fiecare trebuie s-o descopere. Este 
strămoaşa tuturor celulelor. Acea celulă vie iniţială se 
deosebeşte de celelalte, deoarece conţine o substanţă 
precum cornul. Elementele nutritive sunt acolo mai 
abundente decât în celelalte celule. Mulțumită nucleului 
său dur, care o face foarte rezistentă, e capabilă să suporte 
condiţiile cele mai dificile. 

Organismul omului este format din aproximativ 60 de 
trilioane de celule diferenţiate, înzestrate cu o inteligenţă 
foarte mare. Toate aceste celule au calităţi şi competenţe 
asemănătoare cu cele ale fiinţelor din diferite regnuri ale 
naturii şi cu diferite inteligenţe. De exemplu, unele celule 
ale organismului poartă în ele cultivarea plantelor, altele 
cunosc bine chimia sau fizica, altele sunt agronomi 
excepţionali şi ştiu să aleagă condiţiile favorabile 
dezvoltării lor. Cunosc cel mai bun sol şi ce nu li se 
potriveşte. Unele celule cunosc legea cristalizării. Altele au 
trecut prin cultura peştilor, a păsărilor şi a mamiferelor. În 
fine, există celule care au trecut prin cultura unor entităţi 
înalt evoluate şi conştiente. Astăzi, aceste celule formează 
creierul omului. Unele celule joacă rolul celor mai mari 
medici. Cel care se îmbolnăveşte şi se încredinţează 
acestor celule se poate vindeca, întrucât ele au un 
laborator unde prepară medicamente capabile să vindece 
toate maladiile. 

Omul e definit prin cap. Fără cap, corpul omului 
semănă cu cel al unui animal. Prin cap s-a despărţit treptat 
de celelalte fiinţe. 

Soarele şi celulele au o structură asemănătoare. 
Soarele este format din trei părţi. Una prepară energia, a 
doua o acumulează şi o transformă, iar a treia o trimite 
spre Pământ. Celulele au şi ele tot trei părţi: una 
exterioară care primeşte energia solară, una intermediară 
care o acumulează şi a treia, în centru, care o transformă 
în forţă vie. Aceste trei părţi există în organism sub o 
formă mai dezvoltată. Le distingem mai uşor în fetus: 
învelişul exterior numit ectoderm, partea intermediară sau 
exoderm şi partea interioară sau endoderm. 


Celulele care nu mai sunt de folos devin nocive şi 
periculoase pentru sănătatea celorlalte, de aceea sunt 
eliminate de corp pentru binele întregului organism. 
Sănătatea noastră se sprijină pe această lege naturală a 
prevenirii. 

Oamenii de astăzi nu ştiu că celula are conştiinţă şi 
nu bănuiesc marea ei inteligenţă. Sănătatea, posibilităţile 
şi virtuțile voastre depind îndeosebi de celule. De aceea, în 
fiecare dimineaţă, trimiteţi de un gând bun. În sfintele 
Scripturi se spune: „Suntem templul lui Dumnezeu şi 
Duhului Lui sălăşluieşte în noi”. 

De mii de ani, Duhul sfânt lucrează în noi. Ne-a 
dăruit un organism cu picioare, mâini, creier, inimă etc. 
Dacă în viaţa noastră prezentă nu suntem în stare să ne 
controlăm organismul şi energiile sale (ale creierului, 
inimii, arterelor şi ale tuturor micilor celule care fac parte 
din ele), ce putem spera? Vă sculaţi în fiecare dimineaţă 
fără să vă gândiţi la corpul vostru. Faceţi aşadar o 
rugăciune pentru el şi trimiteţi un gând luminos spre 
celule care formează stomacul, creierul şi toate organele. 
Meditaţi la munca pe care o fac entităţile vii care locuiesc 
în el, mulţumiţile, trimiteţi-le binecuvântarea voastră aşa 
cum ar face un stăpân bun faţă de slujitorii lui. Daţi-le 
forţe şi se vor bucura, vorbiţi-le şi vor înţelege tot. Există o 
lege divină care le dirijează. Incurajaţi-le, căci sunt entităţi 
inteligente şi conştiente. Fiţi conştienţi şi voi, atenţi cu ele 
şi vorbiţi-le cum ar face un stăpân bun. 


INIMA 


Când Pământul a deviat cu 23 de grade de la 
traiectoria lui, inima s-a deplasat şi ea cu 23 de grade; de 
aceea nu se află în mijlocul pieptului, ci puţin spre stânga. 
Într-o zi, când Pământul îşi va relua poziţia iniţială, inima 
va reveni în mijloc ca în timpul creării primului om. 
Medicina contemporană descrie inima ca pe o pompă care, 
prin contracţii şi dilatări, trimite sângele în corp. Este 


parţial adevărat, dar, în realitate, nu numai ea face să 
circule sângele. Există o forţă vie la baza intrării sângelui 
în inimă, care vine ca un curent în organism şi provoacă 
pulsaţia celulelor inimii. Regulatorul acestei forţe este 
situat în creier. Celulele inimii sunt aşadar fiinţe 
conştiente. Ocupă locul doi ca inteligenţă după celulele 
creierului. 

Contractarea şi dilatarea inimii provin din 
electricitate, care coboară dintr-o regiune specifică a 
universului. Creierul regularizează zonele inimii. Mulţi 
oameni mor prematur pentru că întrerup curentul electric 
care vine din exterior. Aşa cum roţile sunt puse în mişcare 
de o forţă dinamică, şi inima este guvernată de o forţă 
cosmică venită din univers. Graţie acestei forţe, inima se 
contractă şi se dilată, adică în ea se produce un proces 
continuu de flux şi reflux. La fiecare contracție, primeşte 
sângele şi, la fiecare dilatare, îl trimite în tot corpul. 

În realitate, inima ca organ fizic nu are forţă ca să 
împingă sângele.  Pulsaţia inimii se explică prin 
electricitatea şi magnetismul cosmic care aduc viaţa. Când 
se rupe armonia acestor forţe, activitatea inimii este 
perturbată. i 

Sângele este un conductor al vieții omeneşti. In 
funcție de calitatea şi cantitatea sa, viaţa ia amploare sau 
se diminuează. Sângele este format în esenţă din două 
elemente: plasma lichidă şi globulele roşii şi albe. El 
transportă globulele în corp şi aduce organismului 
oxigenul necesar vieţii. Ia gazul carbonic care se formează, 
deoarece acesta este o otravă. Sângele venos îl conduce în 
exterior. Această purificare este un proces continuu. Când 
gândurile noastre nu sunt pure, gazul carbonic creşte. 
Dacă gândurile se purifică, oxigenul creşte şi gazul 
carbonic scade. Dacă inima ne este pură şi gândirea 
corectă, oxigenul creşte, şi invers. La fel în privinţa 
faptelor noastre. Dacă ne otrăvim plasma din sânge cu 
sentimentele, gândurile şi faptele noastre, cine va putea să 
ne ajute? Treptat, vom începe să ne sufocăm. 

Inima este pulsul întregului cosmos. În matematica 


superioară, există calcule pe care nu le cunoaştem încă. 
Există şi unele tabele cu ajutorul cărora sunt realizate 
calcule pentru definirea pulsaţiei inimii tuturor oamenilor. 
Nu există două inimi care să bată în acelaşi fel. La unele 
persoane, după zece pulsaţii, inima face o mică pauză. La 
altele, o face după douăzeci de pulsaţii sau după treizeci, 
sau după a o sută pulsaţie etc. Ştiţi de ce există acest scurt 
răstimp? Deoarece inima este în relaţie cu alte lumi. Astfel, 
ritmul acestor intervale arată cu care lume din Calea 
Lactee sau din constelații se află în relaţie omul. În acele 
momente scurte, alte lumi îi comunică sufletului omenesc 
diferite virtuţi. 

În ceea ce priveşte bătaia inimii, se observă că, în 
primele 12 ore ale zilei, inima bate mai repede, este într-o 
fază ascendentă. În următoarele 12 ore, bate mai lent şi se 
află într-o fază descendentă. Acelaşi lucru se observă legat 
de lunile anului. În primele 14 zile de după luna nouă, 
inima este în fază ascendentă şi, în următoarele 14 zile, 
este în fază descendentă. În prima parte a anului, începând 
de la data aniversară, este în fază ascendentă, iar în a 
doua parte este în fază descendentă. Este important ca 
omul să ştie când inima îi e în fază ascendentă sau 
descendentă. 

Dacă omul trăieşte bine, conform cu legii iubirii, 
pulsul îi este normal. Dacă încalcă această lege, pusul se 
modifică. Fiecare stare negativă prin care trece omul 
(îndoială, descurajare sau incredulitate) se reflectă în puls. 
Deoarece nu cunoaşte această lege, omul este artizanul 
propriei nefericiri. Cu gândurile şi sentimentele negative, 
omul modifică ritmul pulsului cosmic purtător al 
binecuvântării divine. 

Pulsul nu vă este normal când consumaţi alimente 
indigeste sau când vă aflaţi într-o situaţie dificilă. In 
prezent, sistemul cerebral şi cel digestiv nu sunt în stare 
bună. Şi aşa va fi până la restabilirea unor raporturi bune 
între creier, plămâni şi stomac. Atunci, pulsul se va 
regulariza. Când apare un sentiment dizarmonic, de 
exemplu ura, pulsul nu mai bate corect. 


Din când în când, omul trebuie să-şi ia pulsul ca să se 
asigure de regularitatea ritmului. Un puls neregulat arată 
prezenţa unei perturbări sau a unei deformări în 
sentimente. 

Gândurile corecte nu perturbă niciodată nervii. Nu 
amestecați funcţiile inimii cu cele ale creierului. Obiectivul 
inimii este să trimită sânge impur spre plămâni ca să fie 
purificat şi, de acolo, sângele arterial să fie răspândit în tot 
corpul. Inima nu purifică numai sângele, ci şi sentimentele. 

Omul are trei inimi: una se află deasupra sternului, a 
doua, între plămâni, a treia, în spatele capului. Când 
aceste trei inimi funcţionează regulat şi inima principală 
îşi face treaba aşa cum se cuvine, omul este într-o stare 
normală. 


SISTEMUL DIGESTIV 


Omul care are un sistem digestiv sănătos şi în stare 
bună este bine dispus, vesel, plin de viaţă. Dacă întâlniți pe 
cineva tras la faţă, palid, nu foarte bine dispus la muncă, 
trebuie să ştiţi că sistemul lui digestiv este în stare 
proastă; nu poate să muncească, punctul lui de vedere e 
pesimist în toate, nu are încredere în viaţă. Ca să nu 
ajungeţi într-o astfel de situaţie, păstraţi-vă sistemul 
digestiv în stare bună. Starea de bine a omului în plan fizic 
depinde de el. E prima treaptă a vieţii. 

Creierul şi stomacul sunt cei doi poli ai vieţii. Dacă vă 
doare capul, trebuie să ştiţi că stomacul este în dezordine. 
Dacă vă doare stomacul, trebuie să ştiţi că, în mod sigur, 
capul nu se simte bine. 

Când aveţi porii bine deschişi, stomacul vă 
funcţionează corect. Porii reprezintă canalele prin care 
energiile naturii se infiltrează în organism. Un sistem 
digestiv sănătos, normal asigură o bună funcţionare a 
creierului şi, astfel, un sistem respirator în stare bună. 

Iadul, simbolic vorbind, se găseşte în intestine. De 
aceea, când trebuie să se trateze de ceva, primul lucru pe 
care trebuie să-l facă omul este să-şi curețe stomacul şi 


intestinele. 

Cu cât stomacul lucrează mai mult, cu atât creierul 
funcţionează mai puţin, şi invers. 

În timpul digestiei, nu este de-ajuns să se formeze 
sucuri gastrice, ci este indispensabil să se asigure 
oxigenarea care îi conferă sângelui o culoare roşie şi pură. 
Sângele pur conţine elemente vitale cum ar fi energia 
cinetică şi energia potenţială, care se află la originea 
formării gândirii. În cursul circulaţiei sângelui, care nu 
este numai un proces fizic, ci şi spiritual, se efectuează un 
curent contrar care hrăneşte corpurile subtile. Prin 
procesul fizic, înţelegem numai ce e vizibil şi experimental, 
dar există lucruri pe care nu le putem vedea, nici să le 
supunem unor metode tradiţionale. 

Când digestia e defectuoasă, în prima fază se 
formează depuneri în organism ce produc un anumit ser în 
care se înmulţesc bacilii. În a doua fază, materiile fecale 
sunt invadate de microbi care provoacă inflamații. 


FICATUL 


Ficatul este un organ esenţial în funcţionarea 
corpului omenesc. Dacă ficatul îşi opreşte funcţionarea, 
omul moare, în condiţiile actuale, ficatul decide totul. Dacă 
e deranjat, omul devine indispus, posac, arţăgos, pesimist, 
nu e atent când vorbeşte, nutreşte ură, ia în rău situaţiile, 
se ofensează şi e în stare să ajungă până la asasinat. Toate 
aceste efecte negative sunt generate de ficat. 

Dacă ficatul unui om este dereglat, prin intelectul lui 
trec gânduri negative şi neplăcute. Deranjarea ficatului 
duce la cruzime, este legată de sentimente inferioare. 
Ştiind aceasta, să aveţi o atitudine sfântă faţă de viaţa şi 
de sănătatea pe care vi le-a dăruit Dumnezeu. 

Omul trăieşte cu cele patru corpuri ale sale = fizic, 
astral, mental şi cauzal. Fiecare corp, format într-un mod 
specific, efectuează o anumită activitate şi fiecare organ 
fizic este legat de un organ din lumea astrală, care este 
lumea emoţiilor. Acesta din urmă  regularizează 


sentimentele inferioare, absoarbe toxinele organismului şi 
le transformă. Dacă este deranjat, toxinele se propagă în 
întregul organism şi omul moare. O legătură foarte strânsă 
există între ficat şi vezica biliară. Dacă această legătură se 
întrerupe, viaţa e în pericol, căci ficatul e legat de entităţi 
din lumea astrală inferioară care încep să-l influenţeze pe 
om şi să-i insufle gânduri pesimiste, care îl împing spre 
autodistrugere sau sinucidere. Aceste entităţi sunt 
puternice, dar neorganizate. Nu înţeleg viaţa şi sunt gata 
să ucidă tot ce întâlnesc în cale. Când aveţi o stare de 
spirit agitată, trebuie să ştiţi că aţi căzut în regiunea 
materiei neorganizate. Sfinţii au un ficat excelent şi, prin 
urmare, o bună organizare a sentimentelor superioare. Un 
ficat bine organizat este cel mai bun slujitor al inimii. 

Dereglarea ficatului provoacă diferite boli, de 
exemplu neurastenia. Cel care nu e pregătit să facă 
servicii celorlalţi nu se află în comuniune cu Dumnezeu, 
are ficatul bolnav. Când te mânii, întoarce ţi faţa către 
Dumnezeu şi roagă-l să-ţi dea mai multe cunoştinţe şi să te 
lumineze ca să-ţi rezolvi problemele de la ficat. Dacă nu-i 
suporţi pe ceilalţi, dacă treburile nu-ţi merg bine, dacă nu 
eşti capabil să studiezi, vinovat e întotdeauna ficatul. 
Starea lui proastă afectează capacitățile mentale, 
sentimentele şi capacitățile spirituale. Sentimentele 
inferioare devastează ficatul ca termitele care distrug 
totul. Omul care a reuşit să pună ordine în sentimente şi 
gânduri şi-a organizat ficatul. Este pregătit să se împace 
cu toată lumea. Înţelegeţi importanţa ficatului! Are o 
relaţie şi cu credinţa. A crede în Dumnezeu înseamnă a 
avea un ficat bine organizat, dar şi inteligenţa, inima şi 
sufletul bine organizate. Prin sintagma „credinţă în 
Dumnezeu” se înţelege o stare divină în care ne simţim 
capabili să săvârşim lucruri mari, tot ce dorim. Credinţa 
este acea forţă prin care totul este posibil; ea este 
indispensabilă pentru organizarea ficatului. 

Starea bună sau rea a ficatului se reflectă în 
sentimente şi, invers, sentimentele influenţează starea de 
sănătate a ficatului. 


Injuria pe care o trăiţi ca pe un sentiment amar, greu 
de depăşit, influenţează ficatul. Dacă vedeţi că apare pe 
faţa cuiva culoarea galbenă sau un exces de roşu, căutaţi 
cauza la ficat. 

Dacă ficatul e bolnav, vindecarea e foarte dificilă. La 
om, ficatul este legat de cerebel. 

Ficatul este un organ indispensabil, dar, când e prea 
mare, vin mari nenorociri. Nici să fie prea mic nu e bine. 
Ficatul trebuie să funcţioneze ca să formeze bila. 


PĂRUL 


Părul slujeşte la regularizarea energiilor din 
organismul omului. Părul este centrul unei forţe dinamice 
care ajută la răspândirea sângelui pe suprafaţa corpului. 
Părul este la fel de indispensabil pentru om ca plantele 
pentru pământ. 

Părul este o antenă dăruită omului de natură, antenă 
cu care comunică nu numai cu locurile cele mai 
îndepărtate de pe Pământ, ci şi cu celelalte planete. 
Aceasta înseamnă că părul este în stare să perceapă 
vibraţiile Soarelui, ale Lunii, ale lui Marte, Venus, Jupiter 
şi să comunice cu ele. 

Totuşi, nu toate firele de păr sunt în stare să capteze 
vibraţiile în mod egal. Aşa cum ochii nu primesc la fel 
lumina, unul primind mai multă decât celălalt, şi aşa cum 
degetele mânii nu au capacitatea identică de receptare. 
Corpul este un ansamblu de antene multiple. In acest sens, 
el reprezintă un centru înzestrat cu numeroase antene prin 
care intră şi ies nenumărate gânduri, sentimente şi 
dorinţe. 

Se ştie că plantele şi copacii rețin umiditatea solului. 
Ele sunt pompe care extrag umiditatea ca s-o aducă la 
suprafaţa pământului. Părul are o funcţie asemănătoare 
pentru organismul omului, regularizează umiditatea în 
corp. 

Aveţi pe cap 250.000 de fire de păr, ca o podoabă 
frumoasă. Unele sunt implantate în centrul credinței, 


altele, în centrul conştiinţei, al echităţii, al moralei sau al 
milei etc. Aceste fire de păr fac o muncă grandioasă. A 
gândi înseamnă a primi. Să nu credeţi că putem crea 
gânduri noi înşine. Gândurile, mă refer la cele armonioase, 
le trageţi de la entităţile aflate la nivel superior. Ca să aveţi 
sentimente nobile, trebuie să le faceţi să vă parvină de la 
entităţile superioare. 

Părul nu este făcut în mod identic. Chiar şi într-o 
mică măsură, fiecare păr se deosebeşte de celelalte prin 
culoare, desime şi calitate. 

Nu sunteţi singurii proprietari ai părului vostru; el 
aparţine generaţiilor precedente. Aveţi aşadar la dispoziţie 
radio-receptorii strămoşilor! Capul este un aparat de radio, 
părul este antrena şi, când aparatul de radio este bine 
reglat, nu există paraziți, gândurile sunt transmise cu 
claritate. 

Fiecare fir de păr este o antenă, un conductor de 
lumină. Nici nu bănuiţi care sunt relaţiile dintre păr şi 
forţele exterioare ale naturii. De aceea, trebuie să-l 
îngrijim şi să-l întreţinem bine. Ca să-i stimulaţi 
capacitatea, treceţivă deseori mâinile prin păr. Când 
sunteţi prost dispuşi, enervaţi, vă recomand să vă umeziţi 
puţin părul şi să-l aranjaţi cu degetele sau cu un pieptăn. 

Este preferabil ca femeile să poarte părul lung. 

Dacă aţi ajuns prea slabi, moleşiţi şi lipsiţi de voinţă, 
e bine să vă tundeţi părul ca soldaţii. In schimb, omul care 
e brutal, violent trebuie să-şi lase părul să crească. 

Părul trebuie ţinut întotdeauna bine aranjat. Le 
recomand oamenilor nervoşi să-şi ciufulească puţin părul 
în fiecare seară, să-şi treacă de mai multe ori degetele prin 
el şi să-l pieptene bine dimineaţa. 


SIMŢURILE 


Primul om a fost creat după chipul şi asemănarea lui 
Dumnezeu. El dispunea de 12 simţuri. In procesul de 
involuţie a pierdut succesiv unele simţuri, iar astăzi nu mai 
dispune decât de cinci. De aceea, cunoştinţele şi 


posibilităţile lui actuale, comparate cu cele din trecut, se 
situează într-un raport de 5/12. 

Intâi a apărut pipăitul, apoi, gustul, mirosul, auzul şi, 
la sfârşit, văzul. Cele cinci simţuri corespund cu cele cinci 
culturi. Ele rezumă istoria spiritului omenesc până în zilele 
noastre. În viitor, omul trebuie să dezvolte şi alte simţuri. 
Urechile şi ochii se vor modifica şi vor primi o formă 
ţintind spre perfecţiune. Peste 3.000 de ani, va exista o 
diferenţă enormă între acea omenire şi cea a timpului 
nostru şi, în ochii succesorilor, oamenii de azi vor apărea 
ca nişte sălbatici. 

Ochiul a apărut ultimul. Este de origine superioară. 
Toţi adepţii, clarvăzătorii şi maeştrii din lume citesc şi se 
instruiesc cu ajutorul ochilor. 

Materia din care au fost creaţi ochii provine din altă 
parte, pe Pământ fiind doar o proiecţie. Un organ mutilat, 
de exemplu ochii, nu poate fi reparat cu adevărat, căci 
părţile sale subtile nu se află aici, pe Pământ. 

Forţele care exprimă inteligenţa şi înţelepciunea 
omenească au creat nasul şi urechile. Forţele şi energiile 
prin care se exprimă iubirea au creat gura. Adevărul a 
creat ochii, genele şi sprâncenele. Înţelepciunea a creat 
fruntea. După părerea mea, frumos este cel care are ochii, 
urechile şi gura sănătoase. Ochii sunt legaţi de creier, 
urechile, de inimă şi de sistemul simpatic, gura, de stomac 
şi de ficat. Construcţia nasului, lăţimea, mărimea depind 
de starea plămânilor şi forma lui corespunde cu forma 
plămânilor. 

Ce reprezintă nasul? Este un centru de curenţi 
electrici şi magnetici. Este ca un vârf pe care se depun 
energiile naturii. Gândurile rele acţionează asupra nasului 
şi, de acolo, asupra sistemului respirator. Dacă acest 
sistem nu funcţionează bine, sistemul digestiv suferă. 
Rezultatul este distrugerea armoniei dintre sistemul 
cerebral şi cel simpatic. 

Este bine uneori să ne aşezăm degetul la rădăcina 
nasului, între ochi, ca să ne concentrăm. Oamenii distraţi 
pot să pună degetul pe vârful nasului ca să gândească mai 


bine. Învăţaţi să vă concentrați, să vă adunaţi gândurile. 
Aşezaţivă încet degetul între sprâncene, acolo unde începe 
nasul, sau pe vârful lui. Mâinile reprezintă o forţă foarte 
puternică cu doi poli; mâna dreaptă este forţa pozitivă 
(emisivă), mâna stângă este forţa negativă (receptivă). 

Toate stările maladive se reflectă în ochi. Acolo se 
poate vedea creşterea liniilor concentrice care arată 
întreruperea curenților energetici. 

Ochiul este o formă divină, vie, în care sunt înscrise 
structura cosmosului, sistemul solar şi compoziţia vieţii. 

Nu există organ care să întreacă în perfecţiune ochiul 
omului. 

Lumina puţină pe care o primiţi se transformă şi 
luminează tot corpul şi, când această lumină se 
răspândeşte în exterior, luminează lumea întreagă. 

Oamenii care au ochi căprui au nevoie de căldură, 
trebuie să-şi spele picioarele în fiecare seară cu apă caldă 
la temperatura de 35 - 41*C Cei care au ochi albaştri au 
nevoie de umiditate şi, dacă extremităţile încep să se 
răcească, trebuie să bea trei-patru căni de apă caldă. Sunt 
remedii foarte uşor de utilizat. Pentru persoanele cu ochi 
albaştri şi cenuşii sunt recomandate liniştea interioară şi 
calmul. Mintea trebuie să le fie mereu ocupată nu cu 
probleme grandioase şi dificile, ci cu cele care reprezintă 
condiţii pentru evoluţia lor. Natura le-a conferit ochilor 
nuanţe diferite (maronii, albastre, negre, cenuşii) ca să-i 
arate omului ce-i lipseşte. Oamenii care au ochii căprui 
sunt plini de tandreţe şi se îndrăgostesc uşor. Cei care au 
ochi albaştri sunt consideraţi idealişti, preferă să se 
gândească la subiecte elevate şi sunt puţin cu capul în 
nori. Nevegetarienii cu ochi maronii trebuie să mănânce 
mai multă carne de miel. Cei care au ochii albaştri trebuie 
să se hrănească însă cu mai mult peşte. 

Sensibilitatea degetelor noastre depinde de toate 
micile papile. Diferitele manifestări de delicateţe şi de 
rafinament depind tot de ele. Nu trebuie să le rănim, să le 
supunem unor diferenţe excesive de temperatură. 

Patru degete de la mână sunt legate de lumile 


îngerilor, serafimilor, heruvimilor şi arhanghelilor. Degetul 
mare este legat direct de lumea divină. Ştiind aceasta, 
mângâiaţi-vă des degetele ca să vă legaţi de forţele care le 
traversează şi să stabiliţi contactul cu ele. 

Nu vă ascundeţi niciodată degetul mare în mână. 
Prin degete, omul intră în legătură cu lumea spirituală în 
care trăiesc fiinţe inteligente gata oricând să-l ajute. E o 
adevărată nenorocire dacă unul dintre degete este 
deteriorat, mai ales cel mare. Mâna omului e foarte 
frumoasă. Evoluţia creierului şi a inimii depinde de ea. 

Degetul mare este legat de faţă, reprezintă divinul în 
om. Degetul arătător reprezintă noblețea, bunăvoința, 
onoarea. Mijlociul vede totul în bine sau în rău, este 
degetul dreptăţii, al logicii, dar e sever. Frumuseţea şi 
distincţia sunt reprezentate de inelar; este degetul 
soarelui. Degetul mic este al punerii în aplicare a 
socotelilor şi al raporturilor cu ceilalţi. 

Starea voastră de bine este degetul mare. El 
reprezintă divinul şi trebuie să le domine întotdeauna pe 
celelalte degete, nu-l ascundeţi! 

Dacă inteligența, inima şi voința acționează 
convenabil, în acel moment degetul mare se mişcă uşor. 
Când inteligenţa funcţionează bine, la fel şi degetul mare 
de la mâna dreaptă. Dacă inima merge bine, degetul mare 
de la mâna stângă se comportă aşa cum trebuie. Dacă cele 
două degete mari se mişcă bine, voinţa e bună. Dacă o 
persoană este bolnavă mental, aceasta se reflectă asupra 
degetelor mari şi a celorlalte degete. 


CORPURILE SUBTILE 


Duhul divin, virgin, coboară ca un val care se 
rostogoleşte prin şapte câmpuri, şapte lumi. În perioada lui 
Saturn, a ajuns până în lumea mentală şi a format corpul 
mental al omului. În cea de a doua perioadă, perioada 
solară, spiritul a coborât în lumea astrală şi a format 
corpul dorințelor sau corpul astral. În cea de-a treia 
perioadă, lunară, duhul a coborât în domeniul eteric şi a 


format învelişul eteric al corpului. În cea de-a patra 
perioadă, perioada terestră, duhul a ajuns în planul 
inferior al lumii fizice şi a format corpul fizic. 

În prima perioadă, când Duhul divin a lucrat şi a 
creat omul după chipul şi asemănarea lui Dumnezeu, omul 
nu avea nicio grijă. În cea de a doua perioadă, ela început 
să cadă; în cea de-a treia perioadă, a urmat decăderea lui, 
iar în cea de-a patra perioadă, perioada terestră, cea mai 
de jos a involuţiei sale, a ajuns cel mai jos în căderea sa. 
Omul coboară şi pătrunde în materie ca să îmbrace 
învelişuri din ce în ce mai dense, apoi îşi reîncepe 
ascensiunea şi se manifestă în forme superioare. În fiecare 
perioadă se face o coborâre şi o ascensiune parţiale, ca 
într-o mişcare ondulatorie. Mişcarea finală este 
ascendentă. 

Corpul cel mai cunoscut corpul fizic, este format din 
trei învelişuri. Primul este eteric şi depăşeşte corpul cu 1 - 
2 cm. Forţele fizice trec prin el, ca şi electricitatea şi 
magnetismul. Aşa cum ne îmbrăcăm corpul cu haine 
groase sau subţiri ca să-l apărăm de frig sau de căldură, şi 
învelişul eteric este haina de sănătate a corpului nostru, pe 
care îl protejează de agresiunile exterioare. 

Învelişul eteric este legat de cel de-al doilea înveliş, 
numit astral, care dirijează pasiunile. El îl protejează pe 
om, de exemplu, de furie, de dorinţa de răzbunare etc. 
Învelişul astral este legat de lumea astrală, subconştientă. 

În ziua în care oamenii îşi vor dezvolta cel de-al 
şaselea simţ, vor vedea corpul fizic înconjurat de emanaţii 
eterice. Cât timp ea există, omul este sănătos, căci este o 
protecţie care regularizează căldura în organism. Uneori, 
sub influenţa unei vieţi depravate, acest înveliş magnetic 
se rupe şi atunci agresiunile exterioare pătrund în corp şi 
provoacă multe maladii. Această haină magnetică 
înconjoară stomacul, plămânii, toate organele interioare şi 
în special celulele. 

Atâta timp cât omul se află pe pământ, lucrează în 
principal cu corpul fizic, care este instrumentul cel mai 
adaptat pentru această planetă, dar gândeşte, simte, caută 


cauzele şi consecinţele lucrurilor. Cu ce gândeşte? Cu 
corpul mental. Cu ce simte? Cu corpul astral. Cu ce caută 
cauzele şi consecinţele? Cu corpul cauzal. Aşa cum corpul 
fizic nu este dezvoltat la fel la toţi oamenii, nici corpurile 
mai subtile nu au un nivel egal de dezvoltare. Asta 
înseamnă că o muncă grandioasă îl aşteaptă pe om, scopul 
fiind să-şi dezvolte toate corpurile până la perfecţiune. 

Prin sentimentele sale, adică prin corpul astral, omul 
este legat de lumea astrală numită şi corp spiritual. Lumea 
astrală este formată din două părţi: una inferioară, legată 
de sentimentele inferioare, şi alta superioară, legată de 
sentimentele superioare. Consistenţa lumii astrale este 
lichidă, asemenea apei. Fiinţele care trăiesc acolo sunt ca 
nişte peşti în apă. 

Omul trebuie să respecte legea ierarhică din cele trei 
lumi. În planul fizic, trebuie să ştie să se hrănească, să 
respire, să bea apă şi să primească lumina, adică să aibă 
un corp fizic bine constituit. Ca să intre în lumea 
spirituală, corpul lui astral trebuie să fie bine organizat. De 
asemenea, ca să intre în lumea mentală, omul are nevoie 
de un corp mental bine format. Cel care şi-a dezvoltat 
aceste trei corpuri se poate numi fiinţă înţeleaptă, 
inteligentă, conştientă. Corpul astral, corpul mental şi 
corpul fizic sunt la fel de importante. 

Pe Pământ, omul trăieşte şi în corpul său mental şi 
corpul cauzal, care sunt legate de lumi situate deasupra 
lumii fizice şi a celei astrale. Aşadar, omul are patru 
vehicule: fizic, astral, mental şi cauzal. Dat fiind că este 
format dintr-o materie specială, fiecare corp îndeplineşte o 
muncă specifică. Fiecare organ al corpului fizic este legat 
de una dintre cele patru lumi. De exemplu, ficatul este 
legat de lumea astrală, adică de lumea sentimentelor şi a 
spiritelor, regularizând sentimentele inferioare la om, 
absorbind otrăvurile din organism şi transformându-le. 
Dacă e dereglat, toxinele se răspândesc peste tot şi omul 
moare. 

Ca şi corpul fizic, corpurile subtile (astral, mental, 
cauzal) au anatomia şi fiziologia lor, asemănătoare cu cele 


ale corpului fizic. 

În cursul vieţii omului, după fiecare perioadă de 
şapte ani, începe o nouă fază legată de dezvoltarea unui 
nou corp. Aceste corpuri sunt în număr de şapte. La omul 
înalt spiritual se formează încă trei corpuri, apoi altele 
două în cazul celui mai evoluat. În total, omul poate să 
dezvolte 12 corpuri. 

În partea frontală a creierului se găseşte un fel de 
reţea de fire albe prin care se manifestă inteligenţa şi 
raţiunea omului. Conştiinţa de sine este legată de dublul 
nostru, adică de corpul eteric, care este mediator între noi 
şi forţele naturii. Corpul fizic al omului trăieşte graţie 
dublului său. Dacă raportul între dublul eteric şi corpul 
fizic este normal, echilibrat, armonios, omul va fi 
întotdeauna sănătos. Dacă aceste două corpuri nu sunt 
legate aşa cum trebuie, apar stări maladive. Când unele 
organe sunt bolnave, înseamnă că armonia dintre dublul 
eteric şi corpul fizic este perturbată. Pentru rezolvarea 
problemei, este neapărat necesar ca persoana respectivă 
să-şi îndrepte întâi atenţia spre restabilirea bunelor relaţii 
dintre corpul fizic şi corpul spiritual. 

Când efectuaţi o muncă spirituală, se acumulează un 
surplus de energie care poate să provoace stări 
periculoase. Omul spiritual devine prea sensibil, totul îl 
afectează. Dublul lui eteric se prelungeşte mai mult spre 
exterior, corpul astral i se lărgeşte şi persoana începe să se 
plângă că nu mai suportă prezenţa şi influenţele celorlalţi. 

Trebuie să înţelegem legea şi să ştim cum intrăm în 
noi înşine. După ce vom învăţa această lege, nu-i veţi mai 
permite dublului eteric că iasă în exterior. Acolo unde 
influenţele sunt benefice, armonioase, vă puteţi lărgi cât 
doriţi, dar, dacă vă menţineţi în condiţii de viaţă 
defavorabile, va trebui să ştiţi să vă întoarceţi în voi înşivă. 

Când îl părăseşte dublul său, omul începe să ducă o 
viaţă aproape animală; mănâncă, bea, nu se gândeşte la 
nimic. Ştiind aceasta, fiţi foarte vigilenţi, foarte prudenti. 
Aveţi grijă să nu vă speriaţi unii pe ceilalţi, mai ales în 
somn, căci în acel moment dublul eteric iese şi se 


deplasează în spaţiu. Când omul doarme, dublul îi este 
legat de corpul fizic cu sfoara de argint. Dacă o persoană 
se trezeşte brusc, dublul ei n-are timp să revină în corp, 
rămâne amestecat în spaţiu cu alte dubluri şi, dacă nu ştie 
cum să se desprindă, acea persoană riscă să se cufunde în 
nebunie. 

Potrivit ştiinţei esoterice, fiecare corp al omului 
prezintă o anumită constantă, indiferent că e vorba de 
corpul fizic, astral, mental sau cauzal. Fiecare dintre cele 
patru corpuri are energii specifice. Trebuie să cunoaşteţi 
aceste energii ca să le puteţi transforma şi să le faceţi să 
circule de la o lume la alta. 

Corpurile materiale sunt tridimensionale, nu şi 
sufletele. Lumea emoţională are patru dimensiuni, lumea 
mentală cinci şi lumea cauzală, şase. Sufletul aparţine 
lumii celei de-a şaptea dimensiuni. Spiritul face parte din 
cea de-a zecea dimensiune. Lumea de deasupra noastră 
este, pentru lumea noastră, ceea ce lumea noastră este 
pentru lumea animalelor. 

Sufletul omului are un corp aparte care îi permite să 
se ridice după moarte. Acest corp este atât de elastic şi 
atât de bine făcut, încât poate să devină mic sau mare. 
Acest corp construieşte corpul fizic şi toate celelalte 
corpuri subtile, în număr de şapte, dar care, după părerea 
mea, sunt de fapt douăsprezece. Cele spuse de mine astăzi 
se vor confirma şi se vor dovedi în viitor ca o realitate 
indiscutabilă. 

Corpul fizic ne furnizează materie brută şi slujeşte la 
construirea corpului spiritual, prin care ne materializăm şi 
ne dematerializăm la trecerile noastre în lumea spiritelor. 
Dacă sufletul n-a reuşit să construiască un corp spiritual în 
corpul fizic, după moarte rămâne ca un mic orfan, sărac, 
devine neputincios, căci nu ştie de unde să-şi ia forţele. 

Corpul omului este o închisoare în care sufletul 
rămâne temporar. 

Spiritul, sufletul şi intelectul nu mor, sunt principii 
nemuritoare. Corpul fizic este rezultatul intelectului uman, 
cel care poate să-şi formeze corpul pe care îl doreşte. 


Nu vă străduiţi să învingeţi trupescul din voi. 
Spiritualul nu poate să se dezvolte fără trup, care e un fel 
de portaltoi pe care se poate grefa o plantă sau un copac. 

Trupul şi spiritul luptă până când spiritul, adică 
altoiul, se prinde de portaltoi. Când altoiul a prins bine şi 
începe să se dezvolte liber, seva portaltoiului începe să 
circule în sus, spre altoi şi, în acelaşi timp, seva altoiului 
începe să coboare spre portaltoi, şi astfel viaţa circulă în 
mod normal. Se poate spune atunci că lupta dintre trup şi 
spirit a încetat. Aceasta se numeşte şi transformarea 
energiilor. Fiecare fiinţă omenească trebuie să cunoască 
această lege şi s-o aplice bine în viaţă. Pentru aceasta 
trebuie să se roage. 


ENERGIILE 


Fiecare energie fizică este manifestarea lui 
Dumnezeu. 

Energia vieţii noastre fizice, mentale şi psihice vine 
de la soare. Nu mă refer la soarele fizic, la acel disc pe 
care Îl vedem, ci la alt soare, invizibil, din spatele soarelui 
fizic, care produce toate rezultatele invizibile. 

Când energia invizibilă care coboară de la soare 
ajunge pe Pământ, principiul feminin o transformă în 
lumină. Soarele, principiu masculin, a emis această 
energie şi pământul mamă a dat naştere luminii 
pământeşti. Tot aşa, energia emisă de creierul şi de capul 
vostru este primită de plexul solar, creierul stomacului, 
unde se transformă în viaţă, care începe să funcționeze şi 
să se manifeste. 

Ființele vii sunt porţi, conductori de energie. Prin 
om, forma cea mai evoluată de pe pământ, trec energiile 
cele mai elevate. 

Cu cât e mai intensă energia conținută în corpul 
nostru, cu atât e mai benefică şi, cu cât e mai puţin 
intensă, cu atât mai mult efectele îi sunt negative. 

Multe fiinţe care trăiesc în lumea fizică se află pe un 


plan de evoluţie inferior şi, în consecinţă, îşi iau forţele de 
la fiinţele care au un nivel superior de evoluţie. Dacă vă 
aflaţi în drumul lor, nu vor scăpa ocazia să vă ia din forţe şi 
vă veţi simţi slăbiţi, epuizați. Ca să înlocuiţi această 
energie pierdură, trebuie să stabiliţi contactul cu lumea 
superioară şi să luaţi şi voi de acolo energii. Orice aţi face, 
este imposibil să vă eliberaţi singuri de influenţele lumii 
inferioare. De aceea, dacă unele entităţi vă iau din forţe, 
sunteţi obligaţi să luaţi şi voi dintr-o altă sursă de energie. 
Cu alte cuvinte, când se află pe pământ, omul îşi pierde 
încontinuu energiile. Trebuie să se branşeze la energiile 
solare ca să se reîncarce. 

În corpul nostru se află 700 - 800 milioane de nervi 
diferiţi prin care primim energiile naturii. Ştiţi câte 
milioane de fiinţe au lucrat la elaborarea acestor canale? 

Energia conținută în fiecare celulă a omului este atât 
de puternică încât este în măsură să deplaseze axa 
Pământului cu 1 m. Ce putere ar reprezenta omul dacă 
toate celulele sale ar coabita în relaţii de înţelegere şi 
armonie! Astăzi, oamenii îşi folosesc forţa mai mult ca să 
distrugă decât ca să construiască sau să creeze. Gândirea 
ar putea să producă rezultate extraordinare, imense, 
puternice dacă ar fi folosită numai ca să creeze şi să 
construiască. 

Omul primeşte forţe vitale din mai multe surse: 
alimentele, aerul, apa şi lumina; dar el dobândeşte energii 
din gândurile, emoţiile şi actele sale. Pentru dezvoltarea 
lui, poate să ia energii din lumină, dacă îi cunoaşte legile, 
din viaţă, dacă o înţelege, şi din iubire, dacă aspiră la ea. 
Omul poate să se alimenteze din aceste trei surse care îi 
dau forţă, viaţă şi sănătate. 

Organismul n-are nevoie de niciun surplus de 
energie, ci doar de cât îi este necesară. Excedentul trebuie 
să se întoarcă în natură. 

Omul reprezintă un triunghi echilateral cu un centru 
comun spre care i se îndreptă toate energiile. Altfel spus, 
omul este o sumă de energii care converg spre un centru. 
Invers, este o sumă de energii care provin dintr-o sursă 


comună şi se difuzează în direcţii diferite. 

Ce este corpul fizic? Este un conductor, adică o 
instalaţie grandioasă în care pot să circule forţele naturii. 
Prin această instalaţie trec doi curenţi naturali: 
electricitatea pozitivă şi negativă şi magnetismul pozitiv şi 
negativ, în prezent, circulaţia acestor curenţi în corpul 
nostru fizic este defectuoasă, adică unii au o cantitate mai 
mare de electricitate sau de magnetism negativ, alţii mai 
multă electricitate sau magnetism pozitiv. 

Numai energiile negative sunt creatoare. Dacă 
sunteţi clarvăzători, veţi vedea lumina apărând numai la 
polul negativ. Se spune că un om este agreabil când 
posedă energie negativă, adică magnetism, acest om având 
ceva de dat celorlalţi şi ceva de primit de la ei. 

Magnetismul şi electricitatea - nu mă refer aici la 
forţele mecanice - sunt forţe care vin de la Dumnezeu. 
Când aceşti doi curenţi coboară de la Dumnezeu, 
magnetismul intră în inimă, iar electricitatea, în cap. 
Mulțumită lor, omul poate să depăşească multe obstacole 
care îi stau în calea evoluţiei. 

Magnetismul este forţa care face universul să 
evolueze şi favorizează dezvoltarea tuturor fiinţelor vii. 
Mişcarea Lunii în jurul Pământului, a Pământului în jurul 
Soarelui, a Soarelui în jurul altor sori, toate acestea sunt 
generate de acţiunea magnetismului care întreține 
armonia vieţii în întregul univers. Dacă magnetismul se 
pierde, viaţa nu poate să se manifeste. Omul care îşi 
pierde magnetismul devine nemulţumit, taciturn, totul i se 
pare întunecat. Celui care are puţin îi e tot timpul frig şi 
trebuie să stea la cald. Graţie magnetismului, omul devine 
atrăgător şi afabil. Energia magnetică vie circulă prin 
coloana vertebrală, care este un loc dintre cele mai fragile, 
supus la cele mai mari şocuri. 

Energiile magnetice se difuzează în unde curbe, se 
rotesc formând spirale şi produc căldură. Sănătatea 
noastră este bazată în mare parte pe circulaţia forţelor 
magnetice în organism. Energiile electrice se mişcă mai 
mult în linie dreaptă. Omul trebuie să înţeleagă legile ca să 


reuşească să elimine surplusul de electricitate şi de 
magnetism din corp. Electricitatea şi magnetismul sunt 
forţe care acţionează în exteriorul nostru. Ele se 
polarizează reciproc şi, dacă omul cunoaşte legile mişcării 
lor, le poate transforma în mod conştient. 

În prezent, energia vitală care circulă în natură, ca şi 
în toate elementele sale, numită prana de hinduşi sau 
electricitate însufleţitoare, nu a fost descoperită încă. 

Organismul conservă această energie grație 
oxigenului şi hidrogenului, care sunt purtătorii ei, dar nu 
sunt energia însăşi. 

Prana are diferite stări, poate să fie fizică, astrală sau 
mentală. Fără ea, gândirea nu ar putea să se formeze, nici 
emoţiile să se manifeste, nici voinţa să acţioneze. Prana se 
află la baza creaţiei şi a manifestării gândurilor, 
sentimentelor şi acţiunilor omului. Asta nu înseamnă că 
sentimentele şi gândurile tuturor sunt identice. Fiecare 
om, în acord cu propria-i evoluţie, va primi ce are nevoie şi 
va exprima ce e capabil să exprime. 

Hinduşii au o teorie ştiinţifică despre originea şi 
formarea acestei Prana în organismul omului. Omul 
capabil s-o utilizeze în mod conştient şi corect se poate 
vindeca de toate bolile de stomac, de plămâni, de ochi etc. 

La începutul primăverii, Prana există în cantitate mai 
mare şi organismul o poate capta mai bine. Vara, căldura e 
mai mare, nu şi Prana. Există unele indicii prin care se 
poate recunoaşte abundența de Prana în natură. 

Munţii sunt rezervoare ale căror energii 
însufleţitoare ne ajută pe toţi să ne transformăm stările 
negative. 

Prana este indispensabilă pentru organism, de ea 
depinde sănătatea, de aceea recomandăm ieşiri şi plimbări 
foarte devreme dimineaţa, ca să primim o cantitate cât mai 
mare. Apoi, această energie captată trebuie transformată 
şi folosită cu discernământ, căci, rău utilizată, poate să 
provoace probleme. 

Fiinţe dintr-o lume superioară coboară şi transformă 
energia mentală ca s-o adapteze la puterea de înţelegere a 


oamenilor. Să nu credeţi că stomacul şi creierul au nevoie 
de aceeaşi energie. Energiile ficatului şi ale stomacului 
diferă de cele ale plămânilor şi ale creierului. 

Pentru ca o idee nobilă, elevată să poată căpăta 
formă în creier, se cere o energie specifică, menită să se 
adreseze părţii superioare a frunţii. Partea inferioară nu 
este în măsură să înţeleagă acest gen de idei. 

Aşadar, omul trebuie să înţeleagă legile circulaţiei 
electricităţii şi magnetismului vital, numit şi Prana. 
Captatorul şi emițătorul principal al acestei Prana este 
măduva din coloana vertebrală, care atinge întâi cerebelul 
şi apoi ajunge în creier. Dacă există blocaj la nivelul 
cerebelului, drumul său spre creier nu se poate face şi asta 
provoacă un deranjament în întregul organism. 

Sentimentele sunt polul negativ şi gândurile sunt 
polul pozitiv; creierul este pozitiv şi sistemul nervos 
simpatic este negativ. În partea stângă a corpului, energia 
coboară spre gamba şi laba piciorului stâng şi urcă prin 
piciorul drept şi partea dreaptă. Un curent 
electromagnetic se formează în jurul fiecărui organ. De 
exemplu, energia pozitivă trece prin sprânceana dreaptă şi 
se desfăşoară până sub ochiul drept, unde se transformă în 
energie negativă. De acolo, urcă deasupra ochiului stâng, 
unde devine din nou pozitivă, după aceea coborând din nou 
sub acelaşi ochi ca energie negativă. În această mişcare, 
energia formează într-un fel un circuit în formă de opt. În 
punctul situat între sprâncene, la rădăcina nasului, se află 
un centru care regularizează curentul în jurul ochilor. 

Energiile din creier se divizează în trei zone 
principale. Prima este situată în spatele urechilor, unde îşi 
au sediul energiile inferioare, pe care le putem compara la 
om cu iadul. A doua înglobează energiile care acţionează 
în regiunea frunţii, domeniul vieţii omului. A treia zonă, 
comparabilă cu raiul, este cea a părţii superioare a 
creierului, unde circulă energii de valori morale şi 
spirituale. In consecinţă, când omul îşi zădărniceşte 
calităţile superioare, energiile din această regiune coboară 
în zona situată în spatele urechilor, adică în iad. Ca să se 


evite asta, omul trebuie să deschidă calea sentimentelor şi 
gândurilor bune, să nu le înăbuşe. 

Ştiţi că în fizică energia polului pozitiv este 
transferată polului negativ. Cunoaşteţi drumul energiei 
pozitive? În mod normal, ea iese din emisfera dreaptă a 
creierului, circulă la suprafaţă, trece, rotindu-se sub 
emisfera stângă, apoi deasupra, şi revine sub emisfera 
dreaptă. Acolo, în polul negativ, se formează lumina. Astfel, 
gândirea vine din emisfera dreaptă, trece în emisfera 
stângă şi de aici rezultă producerea de lumină în mental. 

Există un curent lunar şi unul solar. Curentul solar 
vine din emisfera dreaptă a creierului, pătrunde în 
emisfera stângă şi iese prin partea de jos a coloanei 
vertebrale numită coccis. Acesta este procesul inteligenţei 
iniţiale a omului. Celălalt curent lunar vine din partea 
stângă şi trece în dreapta. Acelaşi proces se produce prin 
nări în momentul respirației. 

Există un curent al intelectului şi un curent al inimii. 
Ambele se mişcă într-un circuit în formă de opt. 

Energia părţii drepte a creierului trece în partea 
stângă, de aceea omul modern gândeşte numai cu emisfera 
sa stângă. Tot aceasta este şi cauza asimetriei feţei omului. 
Dacă observăm cu atenţie cele două părţi ale feţei, stânga 
şi dreapta nu sunt niciodată simetrice. Această simetrie se 
observă la ochi, urechi, gură, mâini şi la întregul corp. 

Dacă energia se acumulează în emisfera dreaptă şi 
lipseşte în emisfera stângă, omul devine prea activ, nervos, 
nu poate să stea locului. Omul trebuie să ajungă să lucreze 
cu cele două părţi ale creierului, pentru ca energiile să-i fie 
distribuite în mod echitabil. 

Oamenii contemporani nu respectă această lege şi, în 
consecinţă, suferă de o altă insuficienţă psihologică, 
aceasta constând într-o distribuţie neregulată a sângelui la 
organele corpului. In acelaşi fel, gândirea trebuie să 
pătrundă toate celulele organismului, numai aşa poate 
omul să fie sănătos. 

Când atingeţi mâna unui om sănătos, observați că o 
faţă rămâne caldă şi cealaltă rece, după cum o jumătate de 


cap este caldă şi cealaltă, rece. La omul bolnav, nu este 
aşa. Curenţii din corpul lui devin când calzi, când reci, 
deoarece este rupt echilibrul de forţe din organism. Dacă 
el restabileşte echilibrul interior al acestor curenţi, îşi 
redobândeşte sănătatea. 

Asemenea Pământului, omul are doi poli, nord şi sud, 
care sunt rezervoarele sale de energii. Intelectul vostru 
produce un curent rece, iar inima, un curent cald. Aceste 
două curente formează un fel de mişcare turbionară care 
aduce viaţa însăşi, este circulaţia internă a omului. 
Contradicţia survine atunci când intelectul produce o 
răcire mai mare decât este necesară şi inima dezvoltă un 
surplus de căldură. 

Cu cât omul este mai evoluat, cu atât emană mai 
multă lumină. Un astfel de om are un magnetism care 
acţionează asupra inteligenţei şi a inimii celor apropiaţi. In 
prezenţa lui, chiar cei mai agitaţi şi mai nervoşi se 
liniştesc. Magnetismul este un curent care curge liber şi 
independent de voinţă, nu trebuie să fie întrerupt. Cine 
poate să întrerupă curentul magnetic la o persoană? Un 
om rău şi vicios. 

Cum ştiţi că aveţi magnetism? Dacă sunteţi bine 
dispus, aveţi magnetism; dacă sunteţi prost dispus, 
enervat, îl pierdeţi. Magnetismul insuflă bună dispoziţie. 
Nimeni nu e mai magnetic decât copiii, de aceea vă atrag. 

Electricitatea îl usucă pe om, îl face să slăbească şi 
să fie delicat. Uneori, această uscăciune poate fi atât de 
accentuată, încât duce la slăbirea nervilor, care nu mai 
sunt în măsură să reziste la condițiile mediului 
înconjurător. Umiditatea regularizează electricitatea în 
organism. În schimb, dacă se impune magnetismul, omul 
începe să se îngraşe prea mult. Un astfel de om poate să 
nu mănânce mult şi totuşi să ia în greutate. 

Când un om este gata să se încaiere cu toată lumea, 
asta arată că partea dreaptă a creierului său este încărcată 
cu un exces de electricitate. Proasta dispoziţie, stările 
depresive,  pesimismul arată că emisfera stângă a 
creierului este încărcată cu un exces de electricitate. 


Electricitatea acţionează în partea frontală a 
creierului, şi magnetismul, în partea din spate. Forţele 
organismului se echilibrează astfel şi omul poate gândi 
corect şi se bucură de sănătate. 

Excesul de energie provoacă multe maladii. Când 
omul gras se îmbolnăveşte, trebuie să i se introducă în 
organism electricitate şi, din contra, magnetism în 
organismul omului prea slab. Oamenii slabi ar trebui să-i 
frecventeze pe cei graşi ca să facă între ei schimburi 
profitabile! 

Sistemul  cerebro-spinal este un dinam, un 
acumulator de electricitate, iar sistemul nervos simpatic, 
un acumulator de magnetism. Neurastenicii simt deseori 
furnicături la picioare şi la coloana vertebrală provocate de 
moleculele de electricitate sau chiar pişcături generate de 
exploziile energiei electrice. O preponderență a 
electricităţii îl epuizează pe om şi-l usucă. Sistemul nervos 
simpatic este ca un acumulator pentru forţa magnetică vie 
care vine de la soare. Când forţele magnetice încep să se 
restabilească la bolnavii neurastenici, aceştia simt un fel 
de căldură plăcută care le inundă corpul. Într-un organism 
normal, electricitatea şi magnetismul reunite formează o 
căldură plăcută, rezultat al unui echilibru al forţelor. 

Când apar două gânduri armonioase, unul dintre ele 
este pozitiv şi legat de curenţii reci ai naturii, celălalt este 
negativ şi legat de curenţii calzi ai naturii. Cât timp omul 
se mişcă între aceşti doi curenţi, se simte bine, e sănătos, 
în acel moment, într-una dintre emisferele cerebrale se 
formează curenţii reci, şi în cealaltă, curenţii magnetici 
calzi. In schimb, dacă se încălzeşte prea tare capul, 
aceasta provoacă o stare maladivă. Pentru restabilirea 
sănătăţii, este necesară o sciziune ca să se creeze din nou 
doi curenţi opuşi în emisferele creierului. Circulaţia 
sangvină se normalizează astfel şi omul îşi redobândeşte 
echilibrul. 

Poate un om să fie sănătos dacă nu-şi spală niciodată 
picioarele, mâinile, faţa şi corpul? Porii trebuie să fie 
întotdeauna deschişi, niciodată  astupaţi. Ei sunt 


înconjurați de un înveliş magnetic protector. Într-o zi, când 
oamenii îşi vor dezvolta cel de al şaselea simţ, vor vedea în 
jurul corpului învelişul fluidic care regularizează căldura 
organismului. Cât timp există, omul este sănătos. Uneori, 
sub influenţa unei vieţi dezordonate, acest înveliş se rupe 
şi lasă să intre influenţe exterioare care provoacă maladii. 
Acest veşmânt magnetic învăluie stomacul, plămânii şi 
toate celulele. 

Omul respiră şi prin pori în mod inconştient. Prin 
pori primeşte din aer Prana care îi reînnoieşte organismul. 

La omul sănătos există un flux vibrator continuu de 
magnetism şi de electricitate. Când acest flux e normal, 
transpiraţia este evacuată prin pori, eliminând toate 
toxinele. Un astfel de om este virtuos. Corpul oamenilor 
virtuoşi este sănătos graţie unei purificări continue de tot 
ce e nociv. Nu-l purifică apa, ci vibraţiile produse de corpul 
lui care îl curăţă. Ele nu permit nicio astupare a porilor. 
Numai astfel de oameni sunt foarte sănătoşi. 

Prin organismul omului circulă două curente. Unul 
porneşte de la buric, urcă, capătă formă în cap şi se 
îndreaptă către centrul soarelui. Celălalt porneşte de la 
buric, coboară şi se îndreaptă spre centrul pământului. 
Acesta din urmă înglobează toate energiile inferioare 
acumulate de impulsurile inferioare şi animalice ale 
omului. Un al treilea curent de sinteză le leagă şi formează 
aura omului. Dacă aprofundăm studiul structurii corpului, 
vom vedea că aceste două curente fuzionează. Pot fi 
observate şi în gândurile şi sentimentele oamenilor. 

Sângele circulă nu numai în ritmul inimii, ci şi sub 
influenţa electricităţii naturale. Dacă se află sub influenţa 
electricităţii vii, inima bate într-un ritm regulat şi trimite 
sânge în tot organismul. Fără curent electric, circulaţia n- 
ar fi posibilă. De ce? Pentru că rezistenţa opusă de artere 
şi vene la mişcarea sângelui este atât de mare, încât inima 
singură n-ar putea să-l împingă, fiind neapărat necesar să 
primească energia electricităţii naturale. 

În consecinţă, dacă vreţi să aveţi o inimă bună, 
trebuie să vă păstraţi în stare bună creierul, prin care trec 


curenţii electrici ai naturii, precum şi plexul solar, pe unde 
trec curenţii magnetici vitali. Ca să aveţi creierul în stare 
bună, feriţi-l de gânduri contradictorii. Ca să vă menţineţi 
în stare bună plexul solar, nu permiteţi ca inima să vă fie 
invadată de sentimente negative. 

Lumina primordială face sângele să circule. 
Circulaţia sangvină are un ritm, un impuls care provine din 
această energie, electricitatea universală. Electricitatea 
este una dintre formele luminii. Lumina este impulsul 
acelei Cauze iniţiale a lumii, ea umple tot spaţiul din 
univers. 

Inima nu are ca funcţie doar împingerea sângelui în 
corp. Ea este polul energiei electrice care se transmite 
spre toate celulele şi care le conferă posibilitatea de a 
participa la viaţa organică în întregul ei. 

Ficatul şi plămânii sunt transformatoare energetice. 
Plămânii transformă energiile intelectuale şi dirijează 
energia gândurilor spre creier; ficatul transformă energiile 
emoţionale şi le dirijează spre sistemul nervos simpatic. 
Sentimentele nu se pot manifesta fără ficat. 

Energii specifice vin de la toate glandele. Dacă omul 
nu este în măsură să creeze în el energii mentale sau 
spirituale, aceasta arată că organele corespunzătoare nu 
sunt dezvoltate. Omul trebuie să lucreze asupra lui ca să 
reuşească să disocieze energiile şi să le aleagă pe cele mai 
subtile, care îi vor permite să îndeplinească o muncă mai 
bună. De exemplu, se ştie că iubirea are trei poli legaţi la 
trei centri diferiţi: centrul iubirii de Dumnezeu îşi are 
sediul în partea superioară a capului, centrul iubirii de cei 
apropiaţi se găseşte în mijloc, în partea frontală a capului, 
centrul iubirii de sine îşi are locul în cerebel. Acesta din 
urmă este cel mai grosolan din cauza forţelor egocentrice 
pe care le dezvoltă. Oamenii de astăzi trăiesc în această 
iubire şi, în consecinţă, se gândesc în principal la ei. 
Centrul iubirii de Dumnezeu este cel mai important. 

Mâinile sunt ca un dinam cu cei doi poli prin care 
trec curenţii unei pile electrice. Buna lor circulaţie şi 
regularitatea circuitului depind de poziţia mâinilor. Dacă 


vă ţineţi mâinile relaxat şi molatic, veţi fi întotdeauna slabi. 
Dacă vreţi să întreţineţi un contact cu forţele luminoase 
ale naturii, dinamizaţi-vă mâinile. Dacă vreţi să stabiliţi un 
contact cu un curent terestru, întindeţi-vă mâinile, 
picioarele şi muşchii corpului. În doar câteva secunde, vă 
puteţi regulariza propriii curenţi. 

Palma mâinii stângi este legată de latura negativă; ea 
îi transmite corpului vibrații domoale, magnetice, în timp 
ce dosul mâinii este pozitiv, adică electric. Lucrurile stau 
invers în cazul mâinii drepte. Aceasta înseamnă că omul 
posedă două feluri de electricitate şi două feluri de 
magnetism, unele difuzate de mâna stângă şi celelalte de 
mâna dreaptă. 

Indiferent de poziţia mâinilor, există întotdeauna un 
flux de energie care circulă. Energiile naturale sunt mai 
bine utilizate când vă împreunaţi mâinile, dar, ca să evitaţi 
blocajele, nu staţi prea mult timp în această poziţie. Cel 
mai bine este să vă atingeţi mâinile numai cu vârful 
degetelor. Când omul îşi încrucişează mâinile şi braţele, 
aceasta arată că vrea să se izoleze, că e blocat sau că 
încearcă o oarecare tulburare în suflet. 

Partea exterioară a braţului este încărcată cu 
electricitate pozitivă, de aceea este păroasă. Partea 
interioară este pasivă, acumulează electricitate negativă. 

Nici argintul, nici aurul, nici măcar lumina nu emană 
o energie comparabilă cu aceea care ţâşneşte din vârful 
degetelor mâinii omului. Fiecare deget este legat de un 
centru din creier, el însuşi legat la un organ. Fiecare organ 
este legat la forţe specifice, ele însele în contact cu regiuni 
şi lumi de inteligenţă superioară. Este de ajuns ca omul să 
ridice un singur deget ca să stabilească un contact între 
organul ce corespunde acelui deget şi lumea Inteligenţei 
universale de unde provin toate energiile. 

O energie foarte puternică iese din degetul mare, 
celelalte degete asigurând ariergarda. Prin fiecare deget 
trebuie să treacă toată energia necesară omului pentru 
dezvoltarea sa. Aceasta înseamnă că prin degete el 
primeşte energii care vin dintr-o lume superioară. In 


natură totul este definit şi ordonat: fiecare deget, fiecare 
mână primeşte cantitatea de energie prevăzută, nici mai 
mult, nici mai puţin, altfel omul ar fi obligat să plătească 
excedentul primit de la natură. Cum va achita? Prin 
maladii, crize şi încercări de tot felul. 

Centrul creierului conţine ceea ce se numeşte „ochiul 
înaripat al sufletului” sau „soarele interior”. El 
funcţionează ca un transformator. Dacă acest soare nu 
străluceşte, omul nu e bun de nimic. Când energia 
exterioară pătrunde în creier, acest centru, „ochiul înaripat 
al sufletului”, o transferă întregului organism. Pe lângă 
transformarea energiei solare, el are şi alte capacităţi şi 
proprietăţi de care depind sănătatea corpului şi starea de 
bine emoţională. În concluzie, se poate spune că acest ochi 
este un transformator de energie divină. El creează 
condiţii pentru exprimarea fiinţei omeneşti. 

Îţi spun, ca discipol, învaţă întâi să-ţi controlezi 
creierul. Când primeşti energii de la natură, transferă-le 
spre plexul solar, inimă, gât, frunte, spre partea 
posterioară a capului, apoi, fă-le să circule în jurul 
corpului. Astfel, vei începe să faci duşuri magnetice până 
la formarea unei aure luminoase şi magnetice care să-ţi 
învăluie corpul şi, din acel moment, te vei simţi liber. 

Dacă mâncăm prea mult, o mare parte a energiei 
cerebrale pleacă spre stomac şi diminuează activitatea 
creierului. Creierul este un acumulator de electricitate şi 
de magnetism. De aceea, abia a reuşit să adune ceva din 
aceste energii şi ele sunt absorbite de stomacul încărcat de 
alimente. Aceasta înseamnă că el a lucrat numai pentru 
stomac. De aceea, toţi trebuie să ştim când, cât şi ce să 
mâncăm. 

Omul trebuie să-şi studieze stările sufleteşti, precum 
şi energiile creierului ca să le poată transforma. Dacă e 
furios, supărat sau prost dispus, trebuie să ştie că această 
stare de furie este provocată de energia acumulată în jurul 
urechilor, spre partea din spate a capului. Trebuie să ştie 
cum să distribuie şi să transforme această energie ca să 
evite exploziile distrugătoare. Această energie poate fi 


pusă la lucru şi utilizată în mod conştient. 

Furia este o energie prost dirijată şi prost utilizată. 
După o criză de furie, fiecare simte o slăbiciune, o 
demagnetizare. Furia, melancolia, proasta dispoziţie sunt 
excedente de energie care pot să fie transformate luând o 
lopată şi săpând pământul 10 - 15 minute. 

Fiecare tristeţe, fiecare dificultate provine dintr-un 
surplus de energie stagnantă neutilizată. De aceea, trebuie 
să vă decideţi să învăţaţi legea transformării energiei. Unii 
ştiu să-şi transforme nu numai propria energie, ci şi pe cea 
a apropiaților şi a societăţii. A transforma energiile 
înseamnă a le face să treacă de la un nivel inferior la unul 
superior. 

Puteţi să vă regularizaţi singuri un exces de 
electricitate acumulat în una sau alta dintre părţile 
creierului. De exemplu, dacă electricitatea este acumulată 
în emisfera dreaptă a creierului, nu vă atingeţi capul cu 
mâna dreaptă (ar accentua această stare), ci treceţi-vă 
mâna stângă peste partea dreaptă a capului. În schimb, 
dacă aveţi un exces de energie în partea stângă a capului, 
mângâiaţi-l cu mâna dreaptă, şi astfel veţi constata o 
acalmie şi o schimbare a stării voastre. 

De aceea, vara, când soarele vă arde capul, 
mângâiaţi-vă părul cu amândouă mâinile. Cu mâinile veţi 
putea să îndepărtați electricitatea care se acumulează în 
creier şi să evitaţi astfel insolaţia. 

Deoarece creierul este legat de toate părţile şi de 
toate organele corpului, polarizarea acestor centri se 
reflectă imediat asupra organelor corespondente. În acest 
fel, ele iau parte la acumularea de energie. Ştiind asta, ar 
trebui să căutaţi modalităţi şi de transferare a excesului de 
energie de la un centru la altul în organism. 

Când un exces de energie se acumulează în centrul 
situat în spatele urechilor, omul începe să se irite, e gata 
să se bată cu toată lumea. Dacă ar putea să transforme 
această energie - care e un fel de energie electrică aparte 
-, dacă ar pune-o la treabă, s-ar elibera uşor de furie. 
Găsiţi modalităţile de a stăpâni surplusul de energie 


acumulată în spartele urechilor, de exemplu mergând la 
tăiat lemne sau săpând pământul. Dacă nu aveţi această 
posibilitate, atingeţi uşor vârful nasului de patru-cinci ori. 
Important este să găsiţi un mijloc de a vă transforma furia 
în muncă. 

Păcatul este generat de sentimente prea personale 
alimentate de o energie cosmică specifică, în stare să 
provoace explozii dacă nu e transformată şi repartizată la 
toţi centrii creierului. În apropierea centrului 
sentimentelor personale se găseşte centrul remuşcărilor 
prin care trebuie să treacă în mod obligatoriu. Vi se cere 
să învăţaţi legile transformării energiilor şi să le dirijaţi de 
la un centru cerebral la altul. Trebuie să lucraţi ca natura, 
fiecare lucru are un moment precis. Când omul înţelege 
viaţa, respectă toate regulile şi legile naturii vii. 

Sunteţi un punct focal prin care trec atât energiile 
solare, cât şi cele terestre. De dimineaţa până la amiază, 
sunteţi traversaţi de energia solară care se îndreaptă spre 
centrul pământului. După-amiază, mişcarea se inversează, 
energiile telurice din centrul pământului trec prin picioare 
şi se îndreaptă spre soare. Aşadar, dacă faceţi anumite 
mişcări dimineaţa şi seara, rezultatele vor fi diferite. Unele 
persoane sunt prost dispuse în cursul după-amiezii, pentru 
că sunt atunci traversate de curenţii pământului. 

Trebuie să ştim să polarizăm şi să concentrăm forţele 
naturii. Nu le opriţi, deoarece riscaţi, înăbuşindu-le, să vă 
provocaţi mari perturbări. Trimiteţi aceste forţe în sus. 

Fiecare om îşi ia energia din lumea spirituală. Altfel, 
nu poate să trăiască în lumea fizică, unde i se sustrage din 
energie şi unde este supus unei intoxicații permanente. 

Diferitele elemente aduc energii diferite în organism. 
De exemplu, aurul aduce un fel de energie, argintul, alta, 
fierul, alta. Putem să tragem concluzia că oamenii se 
deosebesc conform diferitelor categorii şi cantităţii de 
metale şi de energii care îi formează. 

După părerea mea, vibraţiile a doua corpuri nu sunt 
egale. Corpul care are vibrații mai puternice îl influenţează 
pe cel care are vibrații mai slabe. Dacă se întâlnesc două 


corpuri cu vibrații egale, se armonizează pe deplin. 

Oamenii sunt uniţi între ei prin legături invizibile ce 
exercită asupra lor un rol de care sunt sau nu conştienţi. 
Sunt asemenea unor „vase comunicante”. La fel ca lichidul 
transvazat, ei pot să realizeze transferuri de energie de la 
unul la altul. 

Energia dinamică specifică pe care o radiază şi care 
acţionează asupra celor apropiaţi este atât de mare, încât 
poate, dacă omul e sănătos, să vindece un om bolnav 
numai prin transmiterea energiei sale. Omul sănătos 
transmite energie; omul bolnav primeşte energie. 

Aura omului are o formă sferică diferit colorată şi 
grosimi diferite de la individ la individ, în relaţie cu starea 
sa mentală. Este vizibilă aura? Da, pentru unii, nu, pentru 
alţii, în mijlocul aurei există un centru de unde curg 
energiile; cele care se găsesc deasupra acestui centru sunt 
legate de capacităţi mentale, iar cele de dedesubt, de 
sentimente. Energiile de sus sunt seniorii, cele de jos sunt 
slujitorii. 

Aura omului este o protecţie naturală. Din această 
cauză, nimeni n-are dreptul să intre în aura altuia fără 
permisiunea sa. Trebuie să respectăm o distanţă de 50 - 
70 cm, pentru că o apropiere prea mare riscă să creeze o 
dizarmonie în relaţiile dintre persoane. Cea mai sensibilă 
începe s-o simtă, e perturbată şi suferă. 

Dacă doi prieteni se apropie, corpurile lor astrale se 
leagă şi energiile unuia încep să treacă în corpul celuilalt 
şi reciproc. Dacă unul se îmbolnăveşte, se îmbolnăveşte şi 
celălalt. Dacă o femeie îşi iubeşte soţul şi acesta moare, 
părăseşte şi ea această lume la puţin timp după aceea. La 
fel şi în cazul bărbatului care îşi iubeşte soţia. Se întâmplă 
când legăturile sunt foarte strânse. 

Când un maestru le vorbeşte discipolilor adunaţi în 
jurul lui - foarte apropiaţi unii de alţii nu se poate spune că 
între ei se produce un schimb negativ. De ce? Deoarece 
gândurile tuturor sunt concentrate asupra unui subiect 
comun. Dar, dacă două persoane cu gânduri contradictorii 
se apropie una de cealaltă la mai puţin de 50 cm, aurele se 


întrepătrund şi se produce un schimb negativ de energie. 
Nu treceţi dincolo de această incintă sacră stabilită de 
natură. 

Energia de care dispune natura este definită în mod 
matematic şi exact. Ea este distribuită corect la toate 
fiinţele vii. Energia consumată de fiecare este exact 
determinată, indiferent că este vorba de cea furnizată de 
alimente sau de cea creată de gânduri şi de dorinţe. 

Vă place un spiritualist şi doriţi să staţi cu el ore 
întregi ca să vă scăldaţi în aura lui. Aceasta reprezintă un 
pericol şi chiar un delict. Trebuie să vă scăldaţi în aura lui 
exact timpul necesar, nu ore şi zile, ca şi cum aţi bea fără 
oprire. 

Rolul animalelor este să acumuleze magnetism. Cât 
ele sunt sănătoase, oamenii sunt şi ei sănătoşi. Când se 
îmbolnăvesc, oamenii se îmbolnăvesc şi ei. De aceea, 
trebuie să fim prietenoşi cu animalele, ca să beneficiem de 
forţele lor magnetice. 

Din cauza tăierii copacilor şi a uciderii mamiferelor, 
oamenii întâmpină mari suferinţe, fără să ştie cum să 
scape de ele. Nu bănuiesc că animalele şi plantele sunt 
rezervoare de energie vie pentru dezvoltarea lor. Energia 
vitală a mamiferelor se răspândeşte în spaţiu pentru că 
sunt ucise. Oamenii nu numai că nu sunt capabili să se 
lege direct la energiile naturale, ci se şi lipsesc astfel de 
cele acumulate de animale. 

Omul începe să îmbătrânească atunci când fluxul de 
energii din organism scade. În organismul unui tânăr, 
insuflarea de energii ale naturii este un proces permanent. 
Cel care ştie să coordoneze fluxurile şi refluxurile de 
energii din corp şi pe cele ale naturii poate să întinerească. 

Deoarece este bogat în energie, omul o consumă 
anapoda. Nu ştie că natura ţine cont de fiecare energie 
care i-a fost dată. Ea acordă credite fiecăruia, dar, într-o zi, 
omul va trebui să plătească pentru energiile prost utilizate 
sau pierdute în mod inconştient. Energia divină trebuie să 
fie folosită în mod conştient. 

Dacă cineva duce o viaţă obişnuită şi se expune la 


soare, cu capul descoperit la amiază, face insolaţie, căci 
energia divină care vine de la soare şi coboară spre 
pământ modifică unele vibrații şi poate să provoace o 
încălzire a creierului. În schimb, dacă duceţi o viaţă 
conştientă, cu o atitudine plină de iubire faţă de toate 
fiinţele vii, veţi fi în stare să transformați această energie 
în akasha. Apoi, veţi simţi în interior o muzică divină, 
grandioasă, corpul vă va vibra în mod sublim şi veţi dori să 
dăruiţi această energie întregii lumi. O astfel de 
manifestare va fi posibilă numai când veţi ajunge la viaţa 
conştientă. 

Când suntem bolnavi un timp, pierdem o parte din 
energia vitală. În acest caz, se prinde lobul urechii între 
două degete şi se trage uşor în jos, apoi se masează mica 
ridicătură osoasă aflată în spatele urechii. Observaţi 
schimbările care se produc în organism. Faceţi aceste 
încercări nu numai când sunteţi bolnavi, ci şi când sunteţi 
prost dispuşi. 

Ce se poate face în caz de perturbare sau de 
indispoziţie? Apucaţi-vă urechea cu degetele mâinii drepte 
şi începeţi să meditaţi. După unu-două minute, veţi 
constata că vă va creşte moralul, se va produce un schimb 
mai bun între energiile intelectuale şi energiile emoţionale. 
Fiecare stagnare a energiilor vitale din organism este 
generată de o circulaţie sangvină proastă. Această 
stagnare blochează activitatea gândirii. Ştiind aceasta, 
respectaţi-vă urechea şi nasul ca organe care vă creează 
condiţii pentru o bună receptare şi transmitere a 
energiilor. 


Cap. II - BOALA ŞI SĂNĂTATEA 

BOLILE 

În lumea divină nu există boli. Ele sunt o creaţie a 
omului, nu a lui Dumnezeu. Omul îşi creează propriile boli, 


nu Dumnezeu. 
Legea e următoarea: când corpul suferă, e spre 


binele sufletului. 

Ca să poată suporta vibraţiile lumii spirituale, 
oamenii trebuie să-şi întărească sistemul nervos. Astăzi, 
întreaga rasă umană se adaptează puţin câte puţin la viaţa 
spirituală. Suferințele prin care trece sunt o pregătire 
pentru lumea invizibilă, pentru ca oamenii să poată stabili 
contactul cu entităţile din lumea superioară. 

Bolile dovedesc devierile noastre în raport cu marea 
viaţă divină, mai exact, cu gândirea corectă. 


În prezent, bolile de care suferă oamenii sunt de trei 
categorii principale: 

— Fizice, ale corpului; 

— Emoţionale, ale sentimentelor; 

— Mentale, ale gândurilor. 


Bolile corpului fizic se tratează într-un fel, cele ale 
sentimentelor, în alt fel şi bolile gândirii, cu totul altfel. 
Medicina actuală nu dispune de nicio metodă care să 
vindece definitiv bolile. 

Ce este un bolnav psihic? Acela care e nemulţumit, se 
îndoieşte, nu-şi controlează inteligenţa, inima, voinţa. 

Omul bolnav suferă în trupul lui şi în felul acesta 
studiază legile vieţii. Fiecare boală arată că omul a 
nesocotit o virtute. Durerea de ochi, de cap, în piept, la 
stomac sau la oricare alt organ arată o insuficienţă undeva. 
Dacă omul dobândeşte ceea ce-i lipseşte, sănătatea se 
restabileşte. 

Boala este aşadar o consecinţă. Cât timp vor trăi 
oamenii în condiţii obişnuite, nu vor face altceva decât să 
utilizeze experienţa din trecut. 

Cum se poate ajunge la perfecţiune? Prin suferinţă! 
Prin ea, omul coboară în materia densă ca să se 
instruiască. Dacă nu suferă, nu are viitor. Suferinţa este o 
materie brută care cere să fie transformată. Dacă omul o 
transformă, creşte în bucurie. Dumnezeu, Tatăl nostru, ne 
cere să fim perfecţi. Vrerea lui Dumnezeu este să mergem 
la şcoală ca să învăţăm, şi asta trebuie să devină dorinţa 


noastră. 

Lucrul cel mai bun pe pământ este suferinţa. Acolo 
unde este Dumnezeu sunt suferinţe. Dacă nu există 
suferinţă, Dumnezeu nu e prezent. Binefacerile vieţii vin 
din suferinţă. Dacă ar fi fost posibil fără ea, Hristos ar fi 
început prin a salva lumea, fără să sufere. Mare este cel 
care poartă conştient suferințele, dar noi, prin 
neînţelegerea şi ignoranţa noastră, le provocăm. Cel mai 
mic gând impur, cel mai mic sentiment sau dorinţă 
negativă e o stavilă în calea purității vieţii noastre. 

Când vorbesc despre partea pozitivă a bolilor, nu 
înseamnă că omul trebuie să fie bolnav. Bolile nu sunt 
numai fizice, fiecare indispoziţie, fiecare suferinţă, fiecare 
tristeţe sunt deja stări maladive care se reflectă în 
organism. În acest sens, bolile sunt vizibile şi invizibile, 
fizice şi psihice. Important este să găsim noi înşine metode 
care ajută la depăşirea lor în mod conştient. Deşi învăţat, 
omul este permanent nemulţumit şi nesatisfăcut, dispus 
aşadar la boală. 

După ce vom înţelege sensul profund al suferinţei, 
vom pricepe că acest proces permite formarea caracterului 
nostru. Este o metodă de care se foloseşte natura ca să 
atenueze sentimentele brute ale omului. După ce suferă un 
timp, omul renunţă la încrâncenare şi începe să 
gândească, să înţeleagă situaţia săracilor şi a celor care 
suferă. Fără suferinţă, cruzimea şi brutalitatea omului nu 
se pot atenua. 

Suferințele sunt mijloace prin care natura vă elimină 
impurităţile din organism. Știind asta, mulţumiţi pentru 
suferinţele pe care vi le dăruieşte, căci fără ele aţi fi putut 
să vă otrăviţi. 

În viaţă, omul trece în mod obligatoriu prin unele 
suferinţe prevăzute de natură. Ele sunt indispensabile şi 
asemănătoare cu greutatea încărcată pe o navă ca s-o 
echilibreze şi să-i asigure funcţionarea, mişcarea. Tot aşa 
şi suferinţele, care sunt greutăţi ce menţin echilibrul 
forţelor în organismul omului. Prin ele, ieşim întotdeauna 
câştigaţi. Cel ce nu suferă stagnează, cel care suferă 


evoluează. 

Stabilirea ordinii în lume e opera Domnului; sarcina 
omului este să pună ordine în mica lui lume. Dar cum? 
Suferințele îl învaţă ce trebuie făcut. 

Când Dumnezeu vrea ca omul să-l cunoască, îi trimite 
suferinţe. 

Care este rolul bolilor? Când o fiinţă vie nu foloseşte 
cum trebuie forţele primite, natura îi trimite bolile ca s-o 
limiteze. În consecinţă, boala nu este altceva decât o 
limitare temporară a libertăţii omului sau a fiinţelor vii în 
general. 

Astăzi, oamenii se îngrijorează de orice, nici măcar 
nu bănuiesc că bolile au şi ceva bun în ele. Este 
întotdeauna o problemă de rezolvat. Cel care a rezolvat 
convenabil problema primeşte binele ascuns al bolii. Dacă 
în loc de asta omul se plânge, se lipseşte de acest bine. Cu 
cât se plânge mai mult şi respinge boala, cu atât mai mult 
e atacat de ea. 

Boala îl face pe om mai delicat, mai fin. Bolile de 
lungă durată dezvoltă  delicateţea, rafinamentul şi 
noblețea. Natura oamenilor care n-au fost niciodată 
bolnavi este mai brută, mai plină de cruzime. Nu mă refer 
aici la bolile psihice, deoarece ele au alt caracter şi nu-l fac 
pe om mai nobil, ci mai agresiv. 

Boala este ceva viu. Când îl atinge pe om şi găseşte 
în el o hrană convenabilă, rămâne. Altfel, pleacă. În 
consecinţă, îndepărtați toate condiţiile favorabile bolilor şi 
vă veţi elibera de ele. 

Fiecare dificultate introduce deşeuri, reziduuri, 
materii inerte în organism, care trebuie să găsească 
modalităţi să le asimileze ca să nu se îmbolnăvească. De 
aceea, natura a acceptat bolile ca metodă de tratament. 
Boala nu e o pedeapsă, ci un stimulent, un mijloc de a-l 
obliga pe om să elimine toate impurităţile din corp. 

Deseori, providenţa îi trimite unui om o mare 
suferinţă ca să-l salveze de o nenorocire şi mai mare. 

Dacă vreţi să vă vindecaţi, va trebui să mergeţi până 
în adâncul suferințelor voastre şi să treceţi prin foc ca să 


vă purificaţi. Dacă nu puteţi să dobândiţi o puritate 
absolută, nu veţi găsi ce căutaţi şi purificare e imposibilă 
fără suferinţă. Dacă sunteţi impuri, veţi trece prin 
suferinţă. 

După fiecare boală, după fiecare suferinţă, omul 
dobândeşte o anumită experienţă care îl face mai elevat. 
Cu cât boala e mai gravă, cu atât mai puternic devine 
omul. Bolile au rol educativ, întăresc organismul şi 
prelungesc viaţa. S-a observat că oamenii care au fost 
bolnavi în copilărie şi-au întărit organismul şi au ajuns mai 
rezistenți. 

Guturaiul este asemenea curăţeniei de Crăciun, febra 
e asemenea curăţeniei de Paşti. Aceste două curăţenii sunt 
diferite. 

Când gândurile, sentimentele şi actele omului sunt 
pure, acesta n-are nicio teamă, nu se îngrijorează de nimic, 
nu e încordat. Aproape nicio boală nu-l poate ataca. Chiar 
dacă se îmbolnăveşte, boala vine şi pleacă, nu lasă sechele. 
Mulțumită cui? Purităţii sângelui. Ca să faceţi faţă bolilor 
şi suferințelor, ca să depăşiţi cu uşurinţă propriile 
contradicții,  purificaţi-vă gândurile, sentimentele şi 
faptele. Pe aceasta se bazează puritatea interioară care 
face sângele pur. Sănătatea, forța şi starea de bine a 
omului provin din puritatea sângelui. 

Prin boli, vă plătiţi datoriile. Dacă vă bazaţi viaţa pe 
dorinţa de a-l sluji pe Dumnezeu, el vă acordă „un credit” 
şi vă vindecaţi. Omul obişnuit cu suferinţele suportă mai 
uşor boala decât cel care n-a fost niciodată bolnav. 

Răul conţine mai multă forţă, binele, mai multă 
blândeţe. Forţa este unită cu blândeţea. Dacă manipulaţi 
simultan binele şi răul şi decideţi să le despărțiți, vă veţi 
crea o boală incurabilă. Dacă suprimăm bolile din viaţa lor, 
oamenii vor avea parte de un rău şi mai mare decât în 
vremea în care sufereau de ele. Bolile îi îmblânzesc pe 
oameni sunt metode pentru regularizarea surplusului de 
energie acumulată în organismul lor. 

Când vă apropiaţi de oamenii blânzi, simţiţi o 
anumită plăcere, căci blândeţea este un veşmânt plăcut 


care îi învăluie. Acest înveliş cald şi favorabil creează la 
oamenii blânzi o imunitate împotriva tuturor bolilor. 
Sănătatea omului depinde de blândeţea lui. Când o pierde, 
începe să se usuce, să se solidifice şi să devină uşor 
vulnerabil în faţa bolii. Oriunde îşi îndreaptă privirea vede 
răul şi nemulţumirea devine tovarăşa lui. 

Suferinţa este un proces spiritual care reprezintă 
lucrul cel mai grandios din viaţă şi pune în funcţiune cea 
mai mare mişcare de forţe ale organismului până la 
echilibrarea lor. Deseori, oamenii au mari dificultăţi 
interioare generate de astuparea porilor corpului şi atunci 
este necesară o mare suferinţă pentru curăţarea lor. A-i 
spăla cu apă şi săpun înseamnă a-i debloca doar la 
exterior, dar canalele care duc în interior rămân astupate. 
În corpul omului există în jur de 7.000.000 de pori, care 
sunt principalele supape ale organismului omenesc. Când 
toţi porii sunt deschişi, omul e perfect sănătos. Această 
deschidere se realizează prin spălarea interioară numită 
transpiraţie. 

Microorganismele în afinitate cu omul vin să 
vieţuiască în el. Ele îi devin atunci asociaţi şi încep să se 
hrănească din energiile sale. Omul ajunge, fără să-şi dea 
seama, victimă şi se îmbolnăveşte. 

Se spune că Dumnezeu trăieşte în noi, dar avem 
reumatism şi reumatismul rămâne. Se spune că Dumnezeu 
trăieşte în noi, dar avem o tumoare, şi această tumoare 
rămâne. Dumnezeu nu poate să sălăşluiască într-un corp în 
care există ulcere sau alte boli. Când corpul devine perfect 
sănătos şi liber de orice boală, Duhul Sfânt poate să 
coboare în el. În condiţiile prezente, când vă doare capul 
sau vă dor picioarele, Dumnezeu e departe de voi. 

Ce este o boală? Materie dezorganizată, energie 
dezorganizată, gândire dezorganizată. 

Bolile sunt barometrele voastre. Graţie lor, înţelegeţi 
unde sunteţi, ce vă lipseşte. Când treceţi prin boală, 
mulţumiţi-i Domnului şi rugaţi-vă să vă ajute să înţelegeţi 
ce vă lipseşte. Până acum, bolile erau partea cea mai 
negativă a vieţii voastre, dar, în ziua în care veţi găsi 


modalitatea de a le face faţă, veţi avea acces la partea 
pozitivă a vieţii. 

O fractură la picior este consecinţa unui gând negativ 
sau a unei erori. Nu există legi care să judece gândurile, 
dar omul este întemnițat de durerea pe care o simte. 
Medicul îi dă narcotice ca să-l opereze şi bolnavul nu simte 
durerea, dar, după operaţie, durerea revine şi mai intensă. 
Natura este atât de inteligentă, încât pedeapsa pe care i-o 
aplică omului ca să-i corecteze nu poate să fie evitată; 
astfel restabileşte armonia. Când sufăr, pot să înţeleg mai 
bine că există o entitate invizibilă care îmi sugerează: 
„Corectează-ţi greşeala, altfel o voi face eu!” 

Stările maladive precum guturaiul, febra nu sunt 
adevărate boli, ci curăţări ale tuturor impurităților şi ale 
reziduurilor acumulate. În schimb, tuberculoza, cancerul 
sunt boli adevărate. Există şi boli psihice. Cel care se 
învinovăţeşte fără să se corecteze este deja bolnav. 

Un lucru i se cere omului: puritatea sângelui. 
Sângele pur poate să învingă fiecare boală, căci nu permite 
dezvoltarea bacililor. Vibraţiile sângelui pur sunt atât de 
puternice, încât toate bacteriile sunt eliminate. 

Bolile şi capacitatea de muncă a omului depind de 
vibraţiile sângelui şi ale creierului. 

Cauza tuturor bolilor, tuturor insuficienţelor şi 
tuturor nefericirilor din viaţă este natura spirituală şi non- 
fizică. Dacă vreţi să fiţi sănătos, nu acceptaţi în inteligenţa, 
în inima voastră niciun gând şi niciun sentiment negativ. 
Ele sunt paraziți şi nu trebuie lăsate să se dezvolte în capul 
vostru. 

Dacă bolnavul trebuie să se abţină de la anumite 
lucruri, nu este vorba de aer, ci mai degrabă de alimente. 
Trebuie să se hrănească mai puţin, dar mai bine, cu 
alimente bine alese. Boala îi este dată ca să-şi educe 
stomacul. Daţi-i bolnavului un măr copt în cuptor, câteva 
nuci şi o bucată mică de pâine prăjită. A doua zi, în loc de 
măr, daţi i-o pară coaptă. 

Dacă aveţi un furuncul, să ştiţi că răul iese prin el. 
Fiecare gând negativ, fiecare sentiment, fiecare act negativ 


se manifestă în furuncul, în reumatism sau în alte boli. Prin 
guturai şi prin tuse, omul îşi curăţă plămânii şi întregul 
sistem respirator de depunerile interne. 

Febra curăţă arzând deşeurile. Când un organ se 
îmbolnăveşte, suferă întregul organism. Echilibrul este 
restabilit când toate organele sunt sănătoase. 

Bolile vin în lume periodic. Cu cât vor fi mai multe 
crime faţă de iubire, cu atât numărul bolilor şi al 
anomaliilor va creşte în viaţa oamenilor. Când aplicaţi 
legile iubirii în familie, în societate, în rândul poporului, 
bolile se răresc imediat. Nu mă refer la iubirea omenească, 
ci la iubirea divină, care înalţă sufletul şi rezolvă toate 
problemele. 

Sănătatea se restabileşte prin gândire şi se întreţine 
prin sentimente. 


SĂNĂTATEA 


Sănătatea omului depinde de patru lucruri: forţa 
minţii, bunătatea sufletului, lumina intelectului şi 
blândeţea inimii. Dobândirea acestor calităţi necesită 
cunoştinţe. Fiecare om are o minte, un suflet şi un intelect, 
dar nu le-a putut dezvolta ca să se bucure de o sănătate 
perfectă. 

Ce este sănătatea? Capital depus la bancă. Dacă luaţi 
zilnic din acest capital fără să puneţi la loc, ajungeţi la 
faliment. Dar, dacă zilnic depuneţi ceva, capitalul creşte, 
sănătatea se va întări. Dacă ştiţi asta, nu vă întrebaţi de 
ce, după ce aţi fost sănătos, vă îmbolnăviţi pe nepusă 
masă. Mulţi dintre voi îşi cheltuiesc „capitalul” fără să 
depună nimic la bancă şi fără să observe că, puţin câte 
puţin, l-a cheltuit. 

Omul cu adevărat sănătos este omul sănătos fizic, 
psihic şi emoţional. 

Sănătatea nu este legată numai de lumea fizică, ci şi 
de lumea sentimentelor şi de lumea mentală. Ea este 
rezultatul activităţii legilor superioare, adică a legilor lumii 


inteligenţei divine. Să fii foarte sănătos presupune să fii în 
armonie cu Cauza iniţială a lucrurilor, cu cei apropiaţi şi cu 
tine însuţi. 

Sănătatea fizică se bazează exclusiv pe virtuțile 
omului. Omul cu adevărat bun nu e bolnav. Când începe să 
se îndoiască de ea, începe să fie bolnav. Dacă bolnavul 
crede în bunătate, se vindecă în mod sigur. Un om care 
comite greşeli iese din domeniul bunătăţii, deschide el 
însuşi poarta răului şi începe să se îmbolnăvească. După 
boală, vine moartea. 

Dacă în cursul vieţii, de la tinereţe până la bătrâneţe, 
omul nu a admis niciun gând negativ în intelect, niciun 
sentiment rău în inimă şi dacă, cu voinţă, nu a comis nicio 
faptă nocivă, nicio boală nu-l poate atinge. Multe 
microorganisme pot să treacă prin el, dar toxinele lor nu-l 
vor afecta. Cel care vrea să aibă o sănătate înfloritoare 
trebuie neapărat să fie legat de Dumnezeu şi să lase să 
circule liber în el fluxul de energie divină. 

Nu puteţi să fiţi sănătoşi dacă nu aveţi magnetism. 
Când cineva se simte epuizat nervos, înseamnă că s-a lăsat 
demagnetizat. În acea stare, gândurile divine trec prin el 
fără să lase vreo urmă, nu le poate reţine. Ce ar deveni o 
plantă dacă n-ar absorbi şi n-ar utiliza picăturile de ploaie? 
Credeţi că omul se află pe pământ ca să trăiască aici? Nu, 
se află aici ca să treacă prin încercări. După trecerea 
încercărilor, este trimis în altă parte. 

Un om poate să fie sănătos fizic, să aibă poftă să 
mănânce, să bea, dar să nu aibă o sănătate spirituală bună, 
adică să nu fie dispus să îndeplinească o faptă bună. Omul 
se hrăneşte spiritual când face bine şi, dacă nu are dorinţa 
să înfăptuiască binele, este bolnav spiritual. Să fii spiritual 
sănătos înseamnă să ai sentimente stabile şi curate. 

Fiecare persoană poate să dobândească o sănătate 
foarte bună, chiar într-un minut doar, dacă se supune 
influenţei curenților specifici care există în natură. În 
soare sunt raze deosebite, curenţi speciali în stare să-l 
aducă la viaţă pe ora, cu condiţia să ştie cum şi când să le 
capteze ca să profite de ele. 


Sănătatea depinde de inteligenţa superioară a 
omului. Pacea, sănătatea, puterea, sentimentele bune şi 
toate forţele care există în om provin din această 
inteligenţă. Cel ce sălăşluieşte în conştiinţa sa superioară 
este liniştit chiar fără bani în buzunar, nimic nu-l sperie, 
căci şi-a concentrat gândurile asupra lumii superioare. Nu 
trece o jumătate de oră fără să vină ajutorul; pâinea e aici, 
la fel şi maşina. Acest om are conştiinţa şi inteligenţa treze 
şi nu abuzează niciodată de posibilităţile care i se oferă. 

Cei mai mulţi oameni cred că, indiferent ce mănâncă 
şi care le sunt gândurile şi sentimentele, îşi vor păstra 
sănătatea. Dar e imposibil. Sănătatea se bazează pe 
gânduri şi sentimente pure, pe o hrană sănătoasă şi pe un 
mod de viaţă echilibrat. 

Figura unui sfânt este luminată, tenul nu-i e niciodată 
palid, ochii nu-i sunt afundaţi în orbite, faţa nu-i e 
descărnată aşa cum se crede deseori. Nici slabul şi nici 
grasul nu pot să fie sfinţi. 

Când omul gândeşte, forţele creierului se îndreaptă 
spre sistemul nervos simpatic şi ajung în sistemul nervos 
cerebro-spinal. Când energiile sale circulă aşa cum 
trebuie, omul este sănătos, gândurile şi sentimentele îi 
sunt în armonie. 

Sănătatea e un proces interior. Dacă organismul nu 
este sănătos în interior, nu poate să utilizeze condiţiile 
exterioare, nici pe cele mai bune. Ce îi este indispensabil 
omului ca să-şi păstreze sănătatea? Întâi, să-şi definească 
atitudinea faţă de Dumnezeu, apoi faţă de sufletul său, faţă 
de cei apropiaţi şi, dacă a stabilit relaţii bune cu acestea 
trei, are o sănătate bună. 

Forţa şi sănătatea nu provin din hrana exterioară. 
Dumnezeu îl hrăneşte pe om din interior şi îi conferă forţă 
şi viaţă pentru munca, pentru rezolvarea problemelor sale. 
Cel care mănâncă prea mult trebuie să plătească scump. 

Sănătatea este rezultatul unui bun schimb de energie 
în organismul omenesc şi între toate sufletele oamenilor. 
Apariţia unei boli arată o încălcare a legii schimburilor. 

În organismul sănătos, sângele este distribuit în mod 


egal între toate organele. Energia care iese din creier 
trebuie să fie şi ea repartizată în mod egal, astfel gândirea 
poate să pătrundă în toate celulele corpului. 

Relaţiile bune dintre particulele materiei care 
formează organismul favorizează armonia şi echilibrul 
tuturor organelor care, la rândul lor, aduc armonie în 
gânduri, sentimente şi fapte. 

Ca să întreţină armonia în organism, omul trebuie să- 
şi hrănească mentalul cu gânduri luminoase, inima, cu 
sentimente curate, plămânii, cu aer curat şi stomacul, cu 
hrană sănătoasă. 

Cel care vrea să fie sănătos trebuie să sporească în el 
volumul de iubire şi de energie. Cel care vrea să fie vesel 
şi plin de viaţă trebuie să se lege mai mult la energia 
soarelui. Dacă vreţi să vă prelungiţi viaţa, bucuraţi-vă de 
răsăritul soarelui. 

Legea purității este una dintre principalele legi ale 
creaţiei. Starea de sănătate şi de igienă a sufletului 
depinde de ea. Toate bolile infecțioase sunt generate de 
impuritate. Aşa cum există microbi în planul fizic, există 
microbi şi în planul spiritual şi în cel intelectual. Omul care 
vrea să-şi întreţină sănătatea trebuie să nu se enerveze şi 
să fie pur, iar microbii nu pot acţiona asupra unui astfel de 
om. Lucraţi aşadar asupra corpului vostru, eliberaţi-l de 
toate impurităţile şi de tot surplusul, de depuneri şi 
grăsimi. Dacă observați o acumulare de grăsime în unele 
părţi ale corpului, aplicaţi imediat un regim spartan. Fără 
puritate, sănătatea este irealizabilă. Aşa cum e omul în 
corpul lui este şi în suflet. Cum e în mintea lui, este şi în 
corp. Unii cred că un bolnav, un plăpând poate să fie şi el 
genial, dar e imposibil. Geniul are o construcţie a corpului 
specifică şi, chiar dacă se îmbolnăveşte, îşi depăşeşte cu 
uşurinţă problemele de sănătate. 

La omul sănătos, fiecare organ are un sunet anume, 
precum şi o vibraţie aparte. Dacă acţiunea le face să 
vibreze şi să lucreze în bună înţelegere, organele produc 
sunete armonioase şi plăcute. Corpul unui om perfect 
sănătos vibrează muzical, cântă. Fiecărui sunet muzical îi 


corespunde şi o culoare precisă. 

După ce se recunoaşte un om sănătos? După 
parfumul foarte plăcut pe care îl răspândeşte corpul lui 
când se află într-o stare de bine. Dacă sentimentele îi sunt 
elevate, se degajă alt parfum, iar dacă gândurile sale sunt 
luminoase, vorbim despre al treilea parfum. Inima, 
intelectul şi corpul emană aşadar trei parfumuri diferite. 
Dacă unul dintre ele lipseşte, omul are un organ bolnav. 

Putem recunoaşte dacă un om e sănătos şi după 
comportament. E agil, uşor, gata de muncă de dimineaţa 
până seara. Nu se plânge de nimic, nu ştie ce e boala şi e 
permanent gata să-i ajute pe ceilalţi. Când aruncă o privire 
spre cer, seara sau în timpul zilei, se bucură, se simte 
fericit şi mulţumeşte pentru toate. Cel care nu poate să se 
bucure privind cerul şi nu mulţumeşte pentru tot ce i s-a 
dat este bolnav. 

Este cu adevărat sănătos cel care are privirea 
limpede, deschisă, concepţii şi puncte de vedere corecte, 
care vibrează de energia vieţii şi simte plăcere în pofida 
greutăților vieţii. 

Mulţi mă întreabă de ce omul trebuie să fie bun. E 
simplu: bunătatea şi virtutea sunt primele condiţii ale 
sănătăţii omeneşti. 

Omul care e binevoitor şi are voinţă puternică poate 
să fie sănătos. Sângele lui e pur, membrele şi coloana 
vertebrală îi sunt sănătoase. Corpul sănătos este rezultatul 
unei voințe bune şi conştiente. 

Sănătatea depinde întâi de gândire şi, dacă îi 
cunoaşte legile şi le aplică aşa cum trebuie, omul îşi poate 
asigura starea de bine. 

În general, devenim asemenea cu ceea ce gândim. 
Gândiţi-vă aşadar la oameni sănătoşi! 

Când în partea dreaptă circulă curenţi electrici reci 
şi în partea stângă curenţi calzi, omul este sănătos. Capul 
trebuie să rămână răcoros şi picioarele, calde. În caz 
contrar, trebuie găsită o metodă de remediere a acestei 
stări. 

Menţineţi-vă permanent nasul în condiţii bune. 


Ocrotiţi-l şi respectaţi-l ca pe un organ sfânt. Omul este 
sănătos dacă nasul e perfect sănătos, iar ochii, urechile şi 
gura sunt şi ele în aceeaşi stare. De aici putem ameliora 
plămânii, inima şi stomacul. Problemele de la nivelul 
nasului duc treptat la o degradare a organismului. 
Protejaţi-vă bine nasul, el reprezintă un măreț „vârf de 
munte” unde se transformă energiile organismului uman. 
Cel care nu cunoaşte importanţa nasului nu poate să 
aprecieze în ce măsură este o binefacere a vieţii. Atâta 
timp cât veţi avea nasul sănătos, Dumnezeu vă va vorbi 
prin intelect şi prin inimă. Observati că nasul ocupă un loc 
central în mijlocul feţei. Dumnezeu se manifestă pe 
pământ în trei feluri: prin gânduri, prin sentimente şi prin 
faptele omului care lasă urme pe nas. Aveţi grijă să nu 
pierdeţi curba nărilor. Este o adevărată nenorocire dacă 
nările se aplatizează, este nenorocirea de a nu avea nas. 

Trebuie să vă ţineţi mereu capul drept, nu priviţi 
niciodată în jos. Capul şi coloana vertebrală trebuie să fie 
permanent perpendiculare cu pământul. Când staţi în 
picioare, vă legaţi la energiile solare şi la partea pozitivă a 
vieţii. Capul trebuie să fie întotdeauna plasat astfel încât 
să lege soarele şi centrul pământului, ca să primească cât 
mai bine vibraţiile lor conjugate. Trebuie să ştim cum să 
ţinem capul în raport cu centrul soarelui. Ţineţi-vă capul 
vertical în raport cu soarele şi cu pământul. 

Ca să nu cădeţi, ca să nu vă luxaţi piciorul sau să vă 
loviți la cap, învăţaţi să mergeţi corect, să aveţi o poziţie 
corectă, să vă aşezaţi corect. Dacă aveţi des probleme de 
acest fel, înseamnă că nu ştiţi să mergeţi bine, picioarele 
nu adoptă poziţia bună în raport cu centrul pământului şi 
capul nu se află într-un raport corect cu centrul soarelui. 

Pe plan fizic, omul trebuie să-şi păstreze căldura 
normală a organismului, căci de ea depinde sănătatea lui. 
Pe plan spiritual, trebuie să-şi păstreze focul interior, să 
nu-l stingă niciodată. Se numeşte „focul sacru”. Păstrarea 
acestui „foc sacru” aprins în permanenţă depinde de buna 
circulaţie a sângelui, de lumina gândurilor, de căldura 
sentimentelor şi de corectitudinea faptelor. 


CAUZELE BOLILOR 


Cel care nu cunoaşte cauza apropiată sau 
îndepărtată a unei boli oarecare nu se va putea vindeca. 
Atunci când omul îi imprimă o direcţie bună vieţii, fără să 
încalce regulile naturii, îşi rezolvă cu uşurinţă problemele. 
Fiecare nesocotire sau deviere duce la boală. Această 
nesocotire a regulilor s-a putut produce cu mulţi ani în 
urmă, dar îi simţim consecinţele astăzi. Cel care găseşte 
cauzele bolii sale îşi poate restabili uşor sănătatea, altfel 
boala nu-l părăseşte. 

Maladiile sunt generate de încălcarea legilor divine, 
a legilor naturii vii. Cel care nu trăieşte în acord cu aceste 
legi acumulează tot felul de reziduuri în organism. 

Natura îi iubeşte pe cei care îi aplică legile, le 
dăruieşte o viaţă îmbelşugată şi îi face să evolueze. În 
schimb, cel care nu le respectă este considerat nedemn de 
binefacerile ei. Îl lipseşte de drepturile „civice” în regatul 
ei! Acest om este expus la multe boli şi la multe nenorociri. 
Veţi putea să vă trataţi sau să vă vindecaţi dacă veţi fi în 
stare să vă corectaţi greşelile şi să înţelegeţi că 
nesocotirea regulilor v-a creat bolile. 

Cum se poate explica faptul că bolile sunt generate 
de cauze spirituale? Întâi, gândurile şi sentimentele 
distrugătoare, negative se acumulează în corpurile subtile: 
astral, mental etc. Apoi, prin vibraţiile lor, coboară în 
corpul eteric şi, de acolo, în corpul fizic. Prin acest proces, 
ele ating organele în afinitate cu ele la nivel vibrator. Pot 
să atace rinichii, ficatul, inima, plămânii etc., să le 
destabilizeze şi să le predispună la boală. Începând din 
acel moment, dacă se iveşte cea mai infimă cauză 
exterioară, aceste organe se îmbolnăvesc. 

Nu uitaţi că boala este consecinţa unei nesocotiri 
comise în trecutul sau în prezentul vostru. Neştiind asta, 
medicii cred că sunt în măsură să facă faţă bolilor. Cât 
timp va continua asta? Până în momentul în care oamenii 
vor reuşi să înţeleagă că trebuie să caute cauzele bolilor în 


ei înşişi şi, după ce le găsesc, să ştie să le îndepărteze. 

Bolile voastre se explică prin două cauze principale: 
ori nu iubiţi, ori duceţi lipsă de iubire. 

Natura trimite bolile ca modalitate de corectare a 
încălcării regulilor ei. Pentru vindecarea lor, trebuie ca 
medicii să ştie în viitor să le descopere cauzele profunde. 

Unora le este teamă de legea eredității, dar această 
lege este o binecuvântare, întrucât, mulţumită ei, se poate 
elimina o greşeală făcută până cu patru generaţii în urmă. 
Un gând bun se transmite şi la numeroasele generaţii 
următoare, adică binele e mai puternic decât răul. Dacă, în 
acest timp, nu sunt comise greşeli, mii de ani după aceea 
puteţi profita de o binefacere făptuită de un strămoş. În 
schimb, dacă îşi permite o încălcare gravă şi n-o 
corectează imediat, destinul îi va urmări descendenţii timp 
de patru şi chiar zece generaţii. Aşadar, bolile organice îşi 
ascund deseori originea în trecutul îndepărtat al omului şi 
al strămoşilor săi. 

Tatăl este uneori genial, nu şi fiul. În privinţa 
transmiterii geniului la copii, taţii sunt mai slabi decât 
mamele. Geniul se transmite pe linie maternă, pe cale 
emoţională. 

Cauzele bolilor se găsesc în planul astral şi 
consecinţele se manifestă în planul fizic. De aceea, oamenii 
se plâng de dureri de cap, de inimă, de stomac etc. Cel 
care vrea să se vindece, trebuie să găsească întâi cauza 
bolii în lumea astrală. Dacă reuşeşte s-o descopere şi s-o 
elimine, boala îl părăseşte. 

Dacă s-a instalat în corpul astral, o boală trece încet 
în gândire şi de acolo în corpul fizic. Ca s-o scoată din 
corp, omul trebuie să-şi elibereze mintea de această boală, 
adică să nu se mai gândească la ea. Sentimentele amare 
sau gândurile contradictorii stau la baza bolilor fizice. 
Transformaţi-le ca să evitaţi bolile. 

Multe boli sunt generate de tulburări ale 
sentimentelor şi de gânduri dezordonate care determină 
consecinţe în sistemul muscular şi la plămâni. Tulburările 
emoţionale ating deseori inima, ficatul, sistemul circulator 


şi sistemul respirator. 

Bolile şi stările maladive sunt provocate de absenţa 
muzicii şi a armoniei din corpul omului. 

Dacă vă doare capul, cauza este stomacul; dacă vă 
doare stomacul, cauza este capul bolile se supun legii 
corespondenţei. 

Există în natură un fir invizibil care vehiculează 
curenţii buni şi curenţii răi ai întregii creaţii. Această lege 
se află în fiecare om. Fiecare om este înconjurat de curenţi 
luminoşi şi de curenţi întunecaţi. Dacă un curent întunecat 
trece pe lângă el, va fi indispus. Dacă trece un curent 
luminos, se va simţi bine. Această intersectare de curenţi 
luminoşi şi întunecaţi creează încontinuu o succesiune de 
stări pozitive şi negative la om. Curenţii luminoşi trebuie 
să întreacă pe cei întunecaţi. Sentimentele morale 
frumoase, luminoase, nobile sunt rodul curenților luminii. 

Există fiinţe invizibile care au interesul să incite 
energiile omului pentru a se hrăni cu ele. Când el este 
furios, aceste entităţi îi utilizează energiile şi, în 
consecinţă, îl slăbesc. Observ cum se întâmplă; deseori, 
aceste entităţi vin în grup, se instalează în jurul omului şi 
încep să-i sugereze gânduri negative până când îl 
condiţionează. După ce-şi ating scopul, se îndepărtează şi 
îi observă comportamentul, în spatele fiecărei boli se 
ascund entităţi de diferite niveluri de dezvoltare; puternice 
şi slabe, bune şi rele. Cele mai multe sunt entităţi rele, 
dintr-o cultură inferioară. Aceasta nu este o explicaţie 
ştiinţifică şi cei mai mulţi oameni vor spune că e o 
falsificare a adevărului. Oricum, eu spun că în spatele 
fiecărei boli sunt ascunse entităţi înapoiate din punctul de 
vedere al dezvoltării spirituale. 

Când faceţi o greşeală, simţiţi o durere fie la stomac, 
fie la inimă, la plămâni, la picioare, la coate, la intestine, la 
degete, la coloana vertebrală sau la ficat. Localizarea 
tulburărilor şi a bolilor poate oferi o indicație despre 
greşeala comisă. Medicina naturii este absolut 
extraordinară şi ciudată. 

Dacă râdeţi de boala cuiva, s-ar putea s-o faceţi şi 


voi. Atunci, mergeţi la acea persoană şi cereţi-i scuze. 
Dacă vă veţi pune în situaţia celui care suferă, boala vă va 
părăsi. 

Câteva dintre stările şi bolile voastre sunt stranii, 
căci sunt simţite prin sugestie. De exemplu, vedeţi pe 
cineva cu un picior rupt, vă impregnaţi de situaţia lui şi 
mai târziu s-ar putea să simţiţi o durere asemănătoare în 
acelaşi loc. Deoarece această durere s-a produs prin 
sugestie, trebuie să dispară în acelaşi fel. 

Când o persoană vă dispreţuieşte, vă fulgeră cu 
privirea. E posibil să păţiţi ceva rău dacă sistemul vostru 
nervos nu este rezistent. Unele persoane rostesc cuvinte 
de blestem atât de puternice, încât invectivele lor pot să se 
realizeze. 

Pământul, ca entitate vie, are propria-i temă 
astrologică, drumul personal pe care se deplasează. In 
zilele noastre, ca în trecut, acest drum nu este lipsit de 
obstacole. Uneori, pământul este traversat de anumite 
perturbări ce îi afectează pe oameni şi generează tot felul 
de epidemii care, în scurt timp, aduc moartea a mii şi 
milioane de oameni. 

Medicul vine, îl examinează pe bolnav, îi ia pulsul, îi 
prescrie medicamente şi pleacă. Bolile nu trebuie tratate şi 
vindecate în acest fel! Există boli care provin din 
deznădejde, altele, dintr-o supraîncărcare, altele pur şi 
simplu dintr-o răcire. Cauza unor boli se găseşte în partea 
din spate a creierului. Unele sunt generate de o 
supradezvoltare a capacităţilor distructive ale omului, 
altele, de o nutriţie dezordonată şi prea abundentă. Mai 
multe boli sunt cauzate de amestecul de alimente 
incompatibile, altele, de dezacordul dintre intelect şi 
inimă, altele, de nerespectarea legii iubirii. Se pot 
enumera mii de alte cauze. Încălcarea legii credinţei 
provoacă tulburări ale sistemului nervos. Dezacordul 
dintre sistemul nervos simpatic şi sistemul nervos cerebro- 
spinal duce şi el la  deranjamente. Descurajarea, 
deznădejdea generează un dezacord între muşchi şi oase, 
căci unele locuri sunt mai mult irigate de sânge, altele 


acumulează mai multă energie. Cauza reumatismului nu 
este umiditatea dintr-o încăpere. Dacă ar fi fost aşa, cum 
se explică faptul că locuitorii din casele sănătoase şi 
confortabile contractează şi ei aceeaşi boală? Toate bolile 
din lume sunt rezultatul nesocotirii legilor divine. 

Unele boli provin dintr-un conflict al omului cu 
ceilalţi sau cu sine. Când tatăl şi mama se ceartă, copiii 
încep să fie bolnavi. Când e iubire între părinţi, copiii sunt 
sănătoşi. După cum vedeţi, nu e deloc simplu să fii un 
medic adevărat, nu este de ajuns să posezi doar învăţătură 
sau diplomă! 

Nu este necesar să căutăm foarte departe cauza 
bolilor. Am putea să ne purificăm imediat corpul de toate 
deşeurile şi să ne eliberăm de toate bolile dacă am trăi în 
acord cu legile divine. Unii fizicieni presupun că, dacă am 
supune organismul omului la o descărcare electrică de 
înaltă tensiune de 10.000 - 20.000 V sau chiar de 100.000 
V, acesta s-ar reînnoi în foarte scurt timp. 

Dacă nu daţi curs liber unui impuls divin, vă blocaţi 
dorinţa de bine şi provocaţi o saturație de energii care vă 
expun la tot felul de boli. Toate bolile provin exact din 
acest blocaj provocat de neîmplinirea impulsului divin care 
vă incită să faceţi bine. 

Oamenii se îmbolnăvesc dintr-un singur motiv: 
întreruperea legăturii cu lumea divină care îi lipseşte de 
energiile ei. 

Există saturări în lumea materială, spirituală şi 
divină. Peste tot vedem oameni saturați. Bolile se produc în 
saturație. Cât timp omul respectă legile divine, fiecare 
celulă a organismului se regenerează, altfel celulele încep 
treptat să se distrugă. Fiecare gând şi fiecare sentiment 
negativ provoacă tulburări specifice, explozii în celule. 
Toate aceste lucruri se reflectă negativ asupra 
organismului. Cauzele bolilor sunt ascunse în gândurile 
negative şi deformate. 

Gândirea omului pătrunde în spaţiul intermolecular 
al sistemului nervos cerebro-spinal şi sentimentele în 
spaţiul intermolecular al sistemului nervos simpatic. 


Tocmai în asta constă diferenţa dintre gândurile şi 
sentimentele omului. Dacă omul blochează un gând sau nu- 
i oferă posibilitatea să se realizeze, aceasta va provoca o 
explozie în sistemul cerebro-spinal. Tot aşa, un sentiment 
refulat va provoca o explozie în sistemul nervos simpatic. 

Mulţi oameni se plâng că nu pot să suporte forţa 
soarelui şi spun că el acţionează în mod nefast asupra 
organelor. Dar nu soarele este în cauză, ci gândurile şi 
sentimentele negative ale oamenilor, care formează un 
strat tenebros în jurul soarelui şi îi refractă razele astfel 
încât să-i reţină o bună parte. Astfel refractate, ele 
formează un fel de „lumină neagră” şi îndeosebi aceste 
raze negre provoacă multe boli precum bronzarea, 
periculoasă pentru piele când e excesivă. De aceea, se 
poate trage concluzia că începutul a numeroase boli se 
ascunde în această refracție interioară specifică luminii 
solare. Lumina care se refractă în niveluri descendente îşi 
pierde calităţile şi provoacă întotdeauna stări maladive. 

Nu staţi niciodată în umbra unui copac sau în umbra 
unui om. E o regulă pe care fiecare o poate testa. Multe 
maladii sunt provocate de umbre. Fiecare rază care ia 
contact cu omul este absorbită de organism şi iese apoi, în 
parte, sub formă de lumină moartă. În umbra unei flori, a 
unui copac, a unei case există încă lumină care provine de 
la razele directe ale soarelui, dar această lumină nu există 
în razele indirecte, adică în razele umbrei. Nu staţi 
niciodată în această umbră, căci nimic nu creşte acolo! 

Nu putem să reținem o idee fără ca să nu producă un 
anumit efect fiziologic asupra creierului şi a sistemului 
nervos. Dacă vă cunoaşteţi forţa gândurilor, a 
sentimentelor şi a actelor, fiţi atenţi la ele. Un gând, un 
sentiment, o vorbă pot să provoace asupra creierului şi 
inimii omului o tensiune atât de mare încât să le zdruncine. 

Nu există otravă mai puternică decât gândurile, 
sentimentele şi stările negative. Teama, ura, îndoiala, 
bănuielile sunt otrăvuri de acest gen. Ele formează deşeuri 
care otrăvesc sângele. Este posibil să fii sănătos în astfel 
de stări? 


Gândurile dizarmonice deranjează sistemul nervos 
cerebro-spinal; sentimentele  dizarmonice deranjează 
sistemul nervos simpatic şi actele dizarmonice deranjează 
sistemul muscular şi sistemul osos. Viaţa fizică şi cea 
psihică sunt strâns legate. 

Gândurile şi sentimentele impure formează uneori 
deşeuri în mintea noastră. Aceleaşi reziduuri se 
acumulează în corpurile subtile, provoacă perturbări 
interioare şi apar stări maladive. 

Unele maladii nu sunt altceva decât rezultatul 
blestemelor din trecut. Pentru fiecare faptă negativă, 
nenorocire sau nedreptate trimisă cuiva, omul primeşte în 
schimb un blestem care introduce dizarmonie în organism 
şi predispune la boală. 

Indiferent de dorinţele (bune sau rele) pe care 
oamenii le trimit semenilor lor, tot la ei vor reveni până la 
urmă. Gândurile omului au o mare putere. 

Cuvintele, gândurile, sentimentele grosolane îi 
provoacă sistemului nervos zdruncinări asemănătoare cu 
cele ale unei maşini pe un drum plin de gropi. 

E cumplit să păstrezi în minte un gând foarte rău faţă 
de cineva. Gândurile nedrepte se adună ca deşeurile şi se 
imprimă în creier şi în intelect, provocând dificultăţi mari 
şi suferinţe. Ele îl fac pe om nervos şi prost dispus. 
Eliberarea de gânduri şi de sentimente distrugătoare cere 
un efort conştient asupra sinelui, ca să învăţăm să le 
controlăm şi să le transformăm în gânduri şi sentimente 
binefăcătoare. 

Dacă omul gândeşte aşa cum trebuie, ştie să 
găsească locul corect al fiecărui cuvânt şi, rostindu-l, nu-şi 
murdăreşte niciodată limba. Dacă limba e curată, corpul 
este sănătos. Dacă introduce un cuvânt impur în limbaj, 
omul introduce o murdărie în gândire. Dacă gândirea îi e 
pătată, îşi introduce în organism o otravă care poate să 
provoace boli. 

Cuvintele rele se reflectă asupra ficatului. Igiena 
omului interzice folosirea de cuvinte negative, răutăcioase, 
dizarmonice. Dacă omul se opune acestei igiene, îşi 


dereglează ficatul. Un ficat dereglat atrage după sine 
dereglarea sistemului nervos şi o asimilare defectuoasă a 
alimentelor. In general, cuvintele rele au consecinţe 
negative asupra sănătăţii. Dacă vreţi să vă protejaţi 
sănătatea, folosiţi cuvinte bune şi pozitive. 

Căldura şi lumina care se formează în gândurile şi 
sentimentele omului au consecinţe binefăcătoare sau 
distrugătoare în funcţie de vibraţiile lor. Cu cât vibraţiile 
au o frecvenţă mai înaltă şi o intensitate mai mare, cu atât 
acţiunea lor va fi mai benefică asupra organismului. 

Fiecare gând neplăcut nu este nimic altceva decât un 
suflet rătăcitor care a păcătuit pe pământ, nu şi-a terminat 
evoluţia şi nu reuşeşte să-şi găsească locul. Atunci, cântaţi- 
i ceva, adresaţi-i o vorbă bună. Toate gândurile triste care 
vă invadează uneori sunt ca nişte suflete disperate, blocate 
între lumea astrală şi lumea fizică, fără să poată evolua. 

Ca să înfăptuiască legea divină, omul trebuie să se 
gândească la el maximum 50% şi 50% la cei din jur. Nu 
trebuie să se neglijeze, dar nici să-şi neglijeze aproapele, 
căci şi asta ar provoca dezechilibre. 

Dacă îşi sporeşte activitatea intelectuală, omul îi 
diminuează activitatea fizică a corpului. Aceasta este cauza 
nervozităţii multor oameni de azi. Cu cât e mai mare 
activitatea intelectuală, cu atât mai slab e corpul. Pentru 
ca sistemul nervos să nu se epuizeze, o parte dintre forţele 
mentale trebuie să se transfere în inimă. Forţele 
organismului sunt rezultanta forţelor intelectuale şi a celor 
ale inimii. 

Dacă veţi căuta cauza bolilor de urechi şi de ochi, o 
veţi găsi în partea posterioară a creierului. Disfuncţia 
acestei părţi provoacă dureri de urechi şi de ochi. Dacă 
partea temporală a creierului nu funcţionează bine, omul 
se plânge de dureri de gură. Deoarece ştiţi că se află la 
originea celor mai multe boli, păstraţi creierul în stare 
bună. Când vorbim despre starea bună a creierului, ne 
referim la gândurile care trec prin el, de aceea considerăm 
gândurile responsabile de starea bună a creierului şi 
sentimentele, de sănătatea inimii. Fiecare gând, precum şi 


fiecare sentiment şi fiecare dorinţă îi aduc omului 
binefaceri sau otrăvuri. În plus, unele gânduri acţionează 
imediat asupra organismului, altele, mult mai târziu. 

Vă spun că, introducând în intelectul unui om chiar 
cu un psihic mai puternic gânduri contradictorii, el se va 
deteriorara în mod sigur, deoarece acestea generează o 
situaţie critică în sistemul nervos şi deranjează armonia 
interioară. Altfel spus, în limbaj esoteric, dublul eteric al 
omului iese din corpul fizic ca să lase locul altei entităţi. 
Cel care cunoaşte bine legile este în stare să aducă înapoi 
dublul eteric şi să restabilească astfel starea normală. 

Două cauze provoacă slăbirea vederii: neliniştea şi 
gândurile incorecte. Dacă le putem depăşi, vederea se 
ameliorează. Dumnezeu n-a creat omul cu ochelari! 

Slăbirea văzului provine din faptul că oamenii din 
ziua de astăzi nu au o gândire filosofică profundă aşa cum 
primii oameni aveau înţelepciunea străveche. Azi, oamenii 
trăiesc fără să ştie de ce, sunt tulburaţi şi n-au habar ce le 
rezervă viitorul. Cum răspund ei la întrebarea: „De ce 
trăiţi?” Unii vor spune: „Trăim ca să ne perfecţionăm, 
trăim pentru Dumnezeu!” Bine, dar, dacă sunt puşi în faţa 
unui examen, a unei încercări, le vor trece? Dacă omul 
trăieşte pentru o idee, e gata să-i sacrifice totul. De aceea, 
ideea pentru care face sacrificii trebuie să merite. 

Ochii sunt în slujba inteligenţei omului. Dacă 
intelectul funcţionează bine, ochii sunt sănătoşi, dar, dacă 
începe să slăbească, vederea slăbeşte şi ea treptat. Dacă 
simţul carităţii este bine dezvoltat, urechile şi ochii sunt 
sănătoşi. 

De ce orbeşte omul? Pentru că n-a trăit după legile 
naturii. Marile îngrijorări generează întâi efecte nefaste 
asupra sistemului digestiv şi, de acolo, tulburările se 
răsfrâng asupra plămânilor, de la plămâni asupra 
creierului şi de la creier asupra nervului ocular. Acesta 
slăbeşte şi omul îşi pierde treptat vederea. Ca s-o 
redobândească, trebuie să facă drumul invers, restabilind 
starea normală a organelor respective: întâi creierul, apoi 
plămânii, după aceea stomacul, de unde a provenit primul 


şoc. La sfârşit, trebuie să găsim cauza care a provocat 
acest şoc şi s-o eliminăm. 

Dacă ne referim la ştiinţa iniţiatică, orbii, 
handicapaţii care trăiesc pe pământ, toţi sunt discipoli 
care n-au reuşit să treacă examenul şi, în consecinţă, au 
părăsit şcoala. 

Neurastenia răspândită acum în toată Europa este o 
epuizare a rasei albe. Toate creierele omeneşti sunt în 
întregime ocupate cu gânduri care vizează case, bani, 
confort. Bunurile materiale au luat locul gândurilor 
luminoase şi sentimentelor pure care dau forţă omului. 

Dacă omul virtuos se lasă perturbat, îşi va pierde 
sănătatea. Dacă omul corupt e nepăsător şi-şi păstrează 
pacea interioară, va fi întotdeauna sănătos. Dumnezeu i-a 
dat omului intelectul să gândească, nu ca să se chinuie. 

S-a observat că gândurile şi sentimentele bune au 
consecinţe salutare asupra sistemului digestiv; în schimb, 
gândurile rele şi sentimentele triste au consecinţe nefaste. 

Lăcomia şi dorinţa nemăsurată de plăceri dereglează 
sistemul digestiv şi, când stomacul nu funcţionează bine, 
sistemul nervos cerebro-spinal se dereglează şi el. Dacă 
întâlniți un om supt la faţă, palid, nedispus să muncească, 
să ştiţi să sistemul lui digestiv nu e sănătos. Nu e apt de 
muncă, are privirea încruntată, şi-a pierdut încrederea în 
viaţă. 

Durerile de cap sunt provocate de încălcarea legilor 
gândirii corecte. Corectaţi-vă gândurile şi durerile de cap 
vor dispărea. 

Irascibilitatea şi nervozitatea provin dintr-un exces 
de energie intelectuală care se acumulează în nas şi 
deranjează sistemul nervos. Aşadar, nu vă supraîncărcaţi 
inutil gândirea cu griji şi meschinării. 

Vă întrebaţi ce generează necazurile în viaţă? Una 
dintre cauzele esenţiale este masacrarea fără noimă a 
mamiferelor şi apoi masacrarea oarbă a oamenilor. Când 
ajung în lumea astrală, sufletele victimelor creează condiţii 
pentru apariţia unor boli nervoase şi a unor tulburări între 
oameni. Derbedeii asasinați se deplasează liber printre 


oamenii slabi şi le inspiră sentimente de răzbunare. 

Bolile, gândurile sau sentimentele nefaste care vă 
apar pot fi provocate de suferinţa unor mamifere. Ca să vă 
eliberaţi, trebuie să vă îmbunătăţiţi şi să vă armonizaţi 
relaţiile cu animalele. Foarte des, ura unui câine poate să 
aibă o influenţă la fel de mare ca ura unui om. Să nu 
credeţi că sentimentele animalelor sunt foarte slabe, nu, 
sunt foarte periculoase pentru lume. 

La omul bun, sunt în stare bună picioarele, la omul 
corect, mâinile, la omul raţional, urechile, iar la cel care 
iubeşte adevărul, ochii. La omul care îl iubeşte pe 
Dumnezeu, intelectul va fi bine dezvoltat. Când omul 
neglijează sau pierde una dintre aceste virtuţi, organul 
care corespunde acestei virtuţi devine simultan deficient. 
Dacă a căzut în păcat şi e imoral, omul începe să se 
atrofieze treptat. 

Astăzi, toată lumea suferă de tot felul de boli şi, cum 
nu li se cunoaşte cauza, nu se reuşeşte vindecarea lor. 
Cauzele bolilor sunt psihice. De exemplu, cauza apariţiei 
unei tumori se ascunde în alterarea exprimării iubirii. Alt 
exemplu: apariţia avidităţii este un semn că un grup de 
celule se diferenţiază şi vor să trăiască independent, fără 
să se supună ordinii stabilite în organism. Separându-se de 
celelalte, aceste celule îşi creează propriul sălaş, formează 
un nou stat cu un guvern independent. Şi lucrează zi, luni, 
ani până la sosirea medicului care, cu „artileria” lui, 
începe să-i atace şi să-i bombardeze pe aceşti cetăţeni 
nesupuşi. Dar, deseori, medicina nu reuşeşte să-i elimine şi 
atunci agravarea îl trimite pe bolnav pe lumea cealaltă. 

Există şi altă modalitate de vindecare: grefa. Aşa cum 
altoim pomii fructiferi, putem să facem la fel cu 
organismul omului, obligând astfel sucurile să urce spre 
partea de sus a corpului. Când energiile sunt blocate într- 
un loc, acolo apare o excrescenţă pe care medicii o numesc 
tumoare. Cel care cunoaşte legile grefei ar putea să 
dirijeze energiile şi să le facă să circule în organism prin 
această excrescenţă care, în acest fel, va dispărea. Dacă 
noile celule reuşesc să absoarbă secrețiile care formează 


tumoarea, aceasta nu va mai avea condiţii de dezvoltare şi 
va dispărea complet. 

Când lumea va deveni slujitoare a iubirii, nu vor mai 
fi bolnavi. Dacă aveţi reumatism, iubirea voastră e slabă. 
Fiecare boală e cauzată de o insuficienţă interioară sau de 
o insuficienţă de lumină, de bunătate sau de forţă. 

Iubirea omenească trebuie să fie purificată 
permanent, altfel va introduce impurități în organism. Ea 
se află la baza impurităţii sângelui. A purifica iubirea 
omului înseamnă s-o înlocuieşti cu iubirea divină. 

Când iubirea scade, scade şi fosforul din creier. Toate 
elementele din domeniul fizic, mental şi spiritual sunt 
supuse iubirii. 

Când speranţa scade, apar bolile. Când credinţa 
scade, apar alte boli, dar, când lipseşte iubirea, bolile sunt 
şi mai rele. Dacă întăriţi speranţa, credinţa, iubirea, bolile 
vă vor părăsi. 

Oamenii se îmbolnăvesc şi pentru că încalcă legile 
adevărului. Cel care vrea să-şi restabilească viaţa, 
sănătatea trebuie să-şi restabilească iubirea pentru adevăr. 

Orgoliul este cauza a numeroase boli, care pot fi 
vindecate prin contrariul lui: modestia. 

Fiecare defect fizic are origine spirituală. 
Sentimentele de ură atrag consecinţe supărătoare asupra 
pieptului şi a plămânilor. Gelozia afectează inima. Dacă ne 
încearcă invidia, gelozia, îndoiala, bănuielile, va suferi 
ficatul. Lăcomia afectează stomacul. Furia cauzează 
constipaţie şi, dacă promitem fără să ne respectăm 
cuvântul, apar durerile de cap. 

Când găsiţi cauza adevărată a bolii, puteţi să 
restabiliţi echilibrul şi armonia în organism. 

Dacă vă doare capul, încercaţi să vă restabiliţi 
relaţiile cu lumea divină. Dacă suferiţi de piept sau de 
plămâni, corectaţi-vă relaţiile cu lumea spirituală. Dacă vă 
doare abdomenul, corectaţi-vă relaţiile cu lumea fizică. 
Bolile nu apar la întâmplare, ci au cauze profunde. Ştiinţa 
contemporană şi medicina nu le caută încă; ele observă 
faptele şi fenomenele din natură şi din viaţă numai din 


punct de vedere material. 

De unde vin durerile bruşte din diferitele părţi ale 
corpului? Ele sunt cauzate de contracția vaselor capilare. 
Se ştie că acestea servesc la circulaţia sangvină, 
transportă sângele în toate părţile corpului. Când vasele 
capilare ale pieptului sunt contractate, electricitatea din 
organism care aduce lumina nu poate să circule în mod 
normal în corp şi e blocată în unele locuri. Surplusul de 
energie care se acumulează atunci acţionează ca presiunea 
aburului într-un cazan şi provoacă puncte dureroase. 
Deseori, electricitatea din atmosferă se asociază cu 
electricitatea corpului omenesc şi această întâlnire 
produce o mică explozie pe care omul o simte ca durere. 
Ce să facem ca să ne eliberăm de ea? Să introducem mai 
multă căldură în organism. Asta înseamnă să ne schimbăm 
natura sentimentelor şi să trimitem mai mult sânge în 
partea dureroasă a corpului. Prin căldură, durerile vor 
dispărea. Mai trebuie să bem apă caldă şi, în acelaşi timp, 
să ne tratăm cu gânduri şi sentimente intense şi pozitive. 

Omul trebuie să trăiască normal, să respecte legile 
naturii ca să nu provoace o contracție prea mare a 
capilarelor care atrage inflamații şi, mai departe, 
umflături, dureri, sincope etc. Fiecare gând, fiecare 
sentiment negativ îngustează capilarele şi întrerupe 
curenţii electrici şi magnetici ai organismului, schimbă 
ritmul, provoacă dizarmonie şi gata boala! 

Natura se foloseşte de simboluri şi amprente. Nu 
există greşeli sau binefaceri făcute de om pe care natura 
să nu le imprime pe corpul lui. Ea îl înseamnă cu toate 
crimele şi toate virtuțile dobândite. 

Cauza fiecărei boli este de origine spirituală. Relaţiile 
incorecte dintre apropiaţi, părinţi, copii, tată, mamă, fraţi, 
surori, soţ, soţie provoacă boli diferite. Dacă aceste relaţii 
sunt corectate, boala dispare. Acasă, dacă există un 
dezacord între părinţi, copiii vor suporta inevitabil 
consecinţele în planul sănătăţii. Copiii sunt sănătoşi şi bine 
educați când tatăl şi mama trăiesc în armonie. 

Dacă fiul intră în conflict cu tatăl şi gândirea tatălui e 


mai puternică, fiul va pleca pe cealaltă lume înaintea 
tatălui. Dacă nu vă iubiţi mama, aceasta va pleca înainte 
de vreme. Dacă ea nu vă iubeşte, nu veţi trăi mult timp. 
Iubiţi-vă mama şi tatăl, fraţii şi surorile ca să vă menţineţi 
sănătatea, căci, dacă îi provocaţi prin ură, gândurile lor 
referitoare la voi vă vor distruge. Dacă sunteţi ţinta 
dispreţului, înconjuraţi-vă permanent de rugăciuni şi 
formule. În astfel de cazuri, e mai bine să folosiţi legea 
iubirii. Este recomandat să vă iubiţi aproapele ca să fiţi 
sănătos, într-o familie, când toţi membrii familiei se iubesc, 
boala nu apare în casă şi, chiar dacă se întâmplă, dispare 
repede. 

Ruptura cu regnul animal cauzează imediat 
deranjarea sistemului digestiv. Nu încercaţi să vă eliberaţi 
de latura voastră animalică, fiţi conştienţi de relaţiile pe 
care le întreţineţi cu animalele. Există trei lumi -, a 
animalelor, a oamenilor şi a îngerilor; toate sunt 
interdependente şi legate între ele. De aceea, stomacul 
trebuie să fie în armonie cu plămânii şi plămânii, cu 
creierul. Sensul acestor lucruri nu este să ne eliberăm de 
latura animalică, ci s-o regularizăm, s-o educăm şi să 
supunem dorinţele şi sentimentele inferioare celor care 
sunt superioare. 

Cauza tuturor micilor ulcere stomacale se ascunde în 
minciună. Minciuna schimbă compoziţia chimică a sângelui 
şi a ţesuturilor organice. Cum se explică această 
modificare? Prin teamă. Celui care minte începe să-i fie 
teamă, şi aceasta produce îngustarea vaselor sangvine şi a 
ţesuturilor. 

Fiecare exces în plan fizic, în plan spiritual sau în 
plan intelectual determină o saturație ce duce la stări 
maladive. Se spune că omul trebuie să muncească bine, 
dar fără exagerare. O supraîncărcare nu e permisă nici în 
muncă. Omul trebuie să muncească atâta timp cât asta e 
pentru el o plăcere. Adevărata muncă este aceea care 
organizează forţele organismului. 

Există o stare de care nu sunteţi conştienţi, aceea în 
care încercaţi doar să luaţi, să posedaţi şi să nu daţi nimic 


în schimb. În această situaţie, boala apare ca o deposedare 
de ceea ce v-aţi însuşit în plus. 

Trebuie să dăruiţi ca să vă curăţaţi. 

Trebuie să dăruiţi ca să întineriţi. 

Trebuie să dăruiţi ca să evoluaţi; trebuie să dăruiţi ca 
să fiţi sănătoşi. 

Cel care iubeşte dăruieşte. Dumnezeu dăruieşte tot 
timpul. 

Prin lege divină se subînţelege şi o predispoziţie 
permanentă la a dărui. 

Care este cauza nebuniei? Când oamenii sunt foarte 
aproape unii de alţii, dublurile lor se întrepătrund şi şocul 
provocat de această ciocnire îl poate deteriorara pe unul 
dintre ei. 

Cei care duc o viaţă destrăbălată îşi pierd minţile. 
Trebuie să ştim că nebunia poate să apară când sistemul 
nervos este foarte deteriorat sau când omul duce o viaţă 
vicioasă. La omul care duce o viaţă pură şi sănătoasă, 
nebunia este absolut exclusă. 

Cauza nebuniei oamenilor de astăzi se ascunde 
deseori în existenţele lor trecute. În viaţa actuală, un 
singur pretext poate să determine apariţia nebuniei ca 
rezultat al încălcărilor din alte reîncarnări. 

Omul contemporan suferă de lăcomie din toate 
punctele de vedere: alimente, bunuri, plăceri. E bolnav 
deoarece îşi însuşeşte mai mult decât îi este necesar. 

Gâtul nu trebuie să fie gros, deoarece acest loc 
adăposteşte glande înzestrate cu funcţii extraordinare. Ca 
să li se permită buna funcţionare, acolo nu trebuie să se 
acumuleze grăsime, aceasta provocând boli pectorale, boli 
ale amigdalelor şi alte stări maladive legate de disfuncţia 
acestor glande. 

Cancerul şi tumorile de care suferă oamenii sunt 
cauzate de sentimentele ostile şi contradictorii, de 
dizarmonia dintre sistemul nervos principal şi sistemul 
nervos simpatic, de o viaţă pervertită, de aviditate. Bolile 
se localizează acolo unde găsesc lăcomia şi aviditatea. 
Sunt indispensabile o unitate interioară profundă, precum 


şi armonia, băile în apă expusă la soare şi băi de lumină în 
culoare violetă. In plus, mâncaţi zilnic ceapă. De 
asemenea, trebuie să grefăm celule noi exact ca altoirea 
unui copac. Bărbaţii, femeile şi copiii, toţi sunt nervoşi. De 
ce? Din cauza greşelilor lor. „Mama m-a adus pe lume 
neurastenic”, zice un ins. „Nu, prin viaţa ta dezordonată, 
ţi-ai creat singur neurastenia”. 

Când devine omul nervos? Când povara pe care o 
poartă e mai grea decât puterile lui. 

Ce cauzează neurastenia? leşirea dublului eteric. 
Deseori, dublul se deplasează cu 1 - 2 cm spre exterior, 
alteori cu mai mult. Când depăşeşte normalul, omul devine 
extrem de nerăbdător. Ca să nu se înfurie, trebuie să 
îmbrace o armură care este blândeţea. De aceea, cu cât o 
fiinţă e mai sensibilă, cu atât mai mult trebuie să se 
obişnuiască a vorbi cu blândeţe. 

Neurastenia e cauzată de fisurile din sistemul nervos 
pe unde se scurg energii. La omul de astăzi, teama 
provoacă aceste fisuri, ca şi furii prea frecvente. Ca să ne 
eliberăm de  neurastenie, trebuie să oprim această 
scurgere de energie nervoasă. Atunci, nu vă mai înfuriaţi şi 
depăşiţi-vă temerile! Dar cum? Faceţi apel la voinţă, 
puneţi-o în acţiune şi fiţi blânzi şi curajoşi! 

Dereglările ficatului provoacă diferite boli, una dintre 
cele mai frecvente fiind neurastenia. Ea se răsfrânge 
asupra capacităţilor intelectuale, a sentimentelor şi a 
manifestărilor spirituale. Activitatea lumii inferioare în 
gândurile şi sentimentele omului influenţează ficatul şi 
distruge ca termitele care devorează tot. Întreţineţi-vă 
ficatul în stare bună ca să vă amelioraţi gândurile şi 
sentimentele. 

Mulţi devin neurastenici din cauza căldurii produse 
de emoţiile situate în partea din spate a creierului. Această 
căldură se răsfrânge în mod nociv asupra sistemului 
digestiv şi a plămânilor. Vindecarea constă în 
transformarea acestei energii în magnetism, care va spori 
forţa vitală a organismului. Există medici magnetizatori 
capabili să-i elibereze pe om de căldura nocivă din 


organism. Apa absorbită în doză homeopatică joacă un rol 
important în tratament. Adusă la creier, ea elimină 
combustia şi bolnavul se vindecă. Pentru rezultate în 
activitatea lui, medicul trebuie să aibă nu numai o diplomă 
de la facultatea de medicină, ci şi o a doua diplomă din 
partea naturii vii, care să asigure un acord perfect între 
forţele organismului şi cele ale naturii. 

Una dintre cauzele neurasteniei este legătura slabă 
dintre organism şi energiile solare. Dacă întăriţi această 
legătură, neurastenia va dispărea. Cel care este legat la 
soare duce o viaţă bună şi e bogat în virtuţi morale. 

Omul devine neurastenic când nu reuşeşte să-şi 
satisfacă sentimentele şi dorinţele. Cu cât îi sunt mai mari 
şi mai numeroase dorinţele, cu atât mai mari îi sunt 
suferinţele. Când dorinţele nu sunt stăpânite, survine 
furia. Aceasta este o energie prost utilizată. Puneţi bariere 
în calea realizării aspirațiilor unei persoane şi veţi constata 
că va deveni curând neurastenică. Îndepărtaţi-i aceste 
bariere din drum şi neurastenia îi va dispărea. 

Un exces de zahăr se depune în sângele oamenilor 
foarte nervoşi. Oamenii veseli, bine dispuşi nu-l au. Un 
număr mare de dorinţe cresc şi ele zahărul din sânge. 

Omul e liber cât timp nu acceptă în el însuşi o dorinţă 
care îl înrobeşte. Din momentul în care acceptă şi începe s- 
o alimenteze, îşi pierde libertatea. Fiecare dorinţă pe care 
o aveţi este manifestarea unei entităţi situate la niveluri fie 
inferioare, fie superioare şi care vă influenţează. Legându- 
vă de această dorinţă, vă legaţi de această entitate şi, ca 
rezultat, ajungeţi dependenţi de ea. Fiecare dorinţă 
reprezintă o legătură cu alte entităţi care trăiesc în altă 
parte, acea legătură nu este doar exterioară, îşi ascunde 
profund rădăcinile în natura omenească. 

Astăzi, mulţi se plâng de proastă dispoziţie spirituală, 
de epuizare, de nervozitate. Care este cauza? Dorinţele lor 
multiple şi excesive. Toţi au multe dorinţe şi foarte puţine 
mijloace de bază ca să le realizeze. Ca un copac să fie 
mare, el are nevoie de pământ ca să-şi dezvolte rădăcinile. 

Dacă omul nu ştie bine să transforme energiile 


propriilor sentimente inferioare, se poate îmbolnăvi şi 
aceasta se va răsfrânge asupra sentimentelor şi a vieţii 
sale spirituale. De aceea, deopotrivă cu anatomia şi 
fiziologia corpului fizic, trebuie să studiem anatomia şi 
fiziologia corpului astral. Bolile omului de astăzi sunt 
cauzate de neînţelegerea legii transformării energiilor. 

Când mergeţi, când vorbiţi, gesticulaţi prea mult cu 
mâinile şi trebuie să vă stăpâniţi aceste gesturi. De ce vă 
încruntaţi sprâncenele, vă contractaţi gura, vă mijiţi ochii? 
Făcând toate aceste mişcări artificiale, vă deformaţi 
trăsăturile, dar vă provocaţi şi prejudicii. Deformându-vă 
expresia când sunteţi îngrijoraţi, accentuaţi problemele şi 
provocaţi necazul. Toate bolile mentale provin din 
insuficienţa luminii. Toate bolile de inimă provin din 
insuficienţa căldurii. Toate bolile de suflet provin din 
insuficienţa adevărului. 

Părul creşte sub influenţa căldurii. Când căldura 
începe să scadă, părul începe să cadă. Calviţia e cauzată 
de lipsa de căldură, ea însăşi legată de magnetism. Părul 
cade din cauza pierderii magnetismului, din cauza 
numeroaselor griji, a stărilor maladive sau în caz de boli 
grave. 

Ingratitudinea îl slăbeşte pe om şi-l face să 
îmbătrânească înainte de vreme. În schimb, recunoştinţa 
însufleţeşte şi întinereşte. De ce se îmbolnăvesc oamenii? 
Pentru că sunt ingraţi. Ce trebuie să facem ca să ne 
vindecăm? Să aplicăm recunoştinţa în viaţa noastră. Fiţi 
recunoscători pentru cel mai mic bun oferit. Comentând o 
greşeală, este posibil să provocăm moartea a 50.000 - 
60.000 de celule şi uneori până la 100.000. O teamă foarte 
puternică sau deznădejdea duce la moartea a mii de celule 
în organismul omului. 

Îndoiala este un parazit periculos care se înmulţeşte 
rapid. În 24 de ore, este capabilă să vă otrăvească sângele, 
după care trebuie să facem mari eforturi pentru a-l 
purifica. 

Tratamentul bolilor trebuie să înceapă cu 20 de ani 
înainte ca ele să apară. Medicii din viitor vor fi capabili să 


trateze oamenii înainte de apariţia bolilor. 

Ce este cancerul? Ce-l provoacă? Cauzele cancerului 
sunt ascunse în contradicţiile sentimentelor. Dacă omul 
începe să ducă o viaţă dezordonată, va fi victima 
cancerului. Când respinge ideile sublime care i-au inspirat 
viaţa, deschide calea bolilor de piept, devine pesimist şi 
provoacă apariţia tuberculozei. 

Cu cât sentimentele omului sunt mai necontrolabile, 
cu atât memoria sa e mai slabă. Memoria slăbeşte şi din 
cauza marilor tristeţi şi suferinţe, a fricii nemăsurate, a 
marilor dureri morale. 

Cel care suferă de palpitaţii este un om orgolios, la 
fel cel care suferă de burtă. Cel care suferă de cap este 
vanitos. Palpitaţiile inimii au cauze psihice, ele se află la 
baza formării a numeroase toxine, a unor elemente străine, 
a unor substanţe pe jumătate organice, care au invadat 
organismul şi trebuie să fie eliminate. Palpitaţiile inimii 
sunt cauzate de un număr mare de gânduri, de dorinţe, de 
sentimente contradictorii care nu sunt utile pentru inimă. 
Ca să ne eliberăm de ele, există diferite metode, iar o 
metodă dintre cele noi este vindecarea cu ajutorul muzicii. 

Dacă aveţi palpitaţii, înseamnă că sentimentele vă 
sunt divizate, că are loc o bătălie între două sentimente. 
Puneţi capăt războiului şi inima îşi va relua ritmul normal. 

Aşa cum excesul de alimente este un pericol, există 
un pericol şi în a resimţi o bucurie imensă, excesivă. 
Sistemul nervos este creat în aşa fel încât nu este în stare 
să suporte vibraţiile unei bucurii imense şi sublime aşa 
cum o trăiesc fiinţele evoluate. Dacă omul se găseşte în 
vibrația unei astfel de bucurii, sistemul nervos, ca şi 
creierul se vor deregla, deoarece nu sunt adaptate să 
reziste la ele, indiferent că sunt de nivel superior sau 
inferior. 

Prin eforturile voinţei, vă întăriţi corpul şi toate 
organele vor începe să lucreze mai bine. Slăbirea voinţei 
este un factor de apariţie a bolii. Pe de altă parte, bolile 
sunt indispensabile pentru călirea voinţei. 

Dacă un organ se dezvoltă în detrimentul altuia, dacă 


o celulă întinereşte în detrimentul alteia, apar până la 
urmă diferite boli, cum ar fi cancerul. Dacă unele talente 
sau sentimente se dezvoltă în detrimentul altora, 
organismul se  îmbolnăveşte. Vi se răcesc deseori 
picioarele. Introduceţi atunci iubirea în voi şi căldura va 
pătrunde până în vârful degetelor. Când degetele vi se 
răcesc, înseamnă că iubirea voastră a dat faliment. 

Sentimentele nedrepte influențează circulația 
sângelui. Dacă starea sentimentelor se ameliorează, 
circulația se ameliorează şi ea, vârful picioarelor şi al 
mâinilor se încălzeşte. 

Astăzi, oamenilor le este foarte teamă de epidemii, 
nu şi de păcate şi de vicii care, în realitate, stau la originea 
lor. 

Prima cauză a anomaliilor în viaţă sunt alimentele 
falsificate pe care le băgaţi în stomac. Dumnezeu a creat 
omul pentru a se hrăni cu fructe şi voi mâncaţi carne! 
Hrana pe bază de carne a introdus asemenea toxine în 
organism, încât s-au acumulat o mulţime de impurități. 

Dacă aţi fi avut simţul mirosului în stare bună, aţi fi 
stat la distanţă de cei care consumă carne, căci degajă un 
miros foarte urât. Prima condiţie pentru ameliorarea 
sănătăţii unui bolnav este ameliorarea alimentaţiei. 
Fructele şi carnea conţin elemente diferite care, în viitorul 
îndepărtat, vor produce rezultate diferite. 

Omul din zilele noastre care consumă carne suferă. 
Numai o parte microscopică din carne este asimilată, 
restul este un deşeu ce trebuie eliminat. Deşi toate bolile 
din ziua de astăzi sunt cauzate de aceste deşeuri, toată 
lumea preia ideea că e nevoie de mai multă hrană. Nu, 
indispensabilă este hrana mai puţină, dar având o calitate 
care să dea mai puţine deşeuri. 

Hrana prost digerată împiedică purificarea sângelui, 
în acel moment, în jurul articulaţiilor se acumulează 
materiale semiorganice sub formă de reziduuri. Această 
disfuncţie a organismului cauzează proastă dispoziţie şi 
pesimism. Acţionaţi prin forţa voinţei ca să vă amelioraţi 
sistemul digestiv şi să evitaţi astfel pesimismul şi proasta 


dispoziţie. 

În zilele noastre există atât de mulţi bolnavi de nervi, 
atâta suferință şi din cauza alimentaţiei. Roadele 
pământului sunt impregnate cu sângele a milioane de 
victime, oameni sau animale. Pământul îmbibat de sânge 
omenesc trebuie să fie purificat şi asta se va realiza când 
va trece prin focul divin, prin focul iubirii. 

Neurastenia provine şi dintr-un consum excesiv de 
carne. În prezent, singura alimentaţie sănătoasă pentru om 
este cea vegetală, care îi ameliorează natura grosolană. În 
viitor, omenirea va ajunge la un grad atât de înalt de 
evoluţie, încât va putea să extragă elementele nutritive 
indispensabile direct din natura vie, iar acea hrană va fi 
pură, perfectă şi complet sănătoasă. In acea fază a 
evoluţiei, pe pământ nu vor mai exista animale. 

Când foloseşte alimente nepotrivite, falsificate, în om 
se formează un reziduu care atrage bacili de la diferite 
boli, cum ar fi holera, tifosul, ciuma etc. Cei care au 
sângele pur sunt feriţi de aceste boli, căci nimic nu 
afectează omul pur: poate să viziteze leproşi şi tuberculoşi, 
fără să se îmbolnăvească mulţumită purității şi credinţei 
sale. 

Când alimentele nu sunt bine digerate, nu pot să 
ajungă în sânge şi nu pot să hrănească celulele. Ele 
formează reziduuri în jurul articulaţiilor, al vertebrelor şi 
chiar al vaselor capilare. În limbaj medical sunt numite 
boli reumatismale, iar în limbaj esoteric „spini spirituali”. 
Cu cât mestecăm mai mult hrana, cu atât mai uşor este 
absorbită o parte dintre substanţele nutritive, acestea 
pătrunzând astfel direct în sistemul nervos. Sucurile 
neabsorbite de gură coboară în stomac, unde se produce 
digestia completă. 

De unde provine durerea de cap? Din consumul prea 
mare de alimente, indigeste pe deasupra, care 
supraîncarcă stomacul. În astfel de cazuri, curățarea 
stomacului nu se poate face aşa cum trebuie, şi atunci 
apare durerea de cap şi o răsuflare urât mirositoare. 

Cauza durerii de cap se află în intestinul subțire şi în 


colon. Dacă aceste organe nu sunt în stare bună, capul are 
probleme. Pentru rezolvarea lor, trebuie să faceţi întâi o 
baie caldă la picioare, apoi să vă spălaţi sau vă goliţi 
intestinele. Când intestinele şi stomacul s-au eliberat, 
durerea de cap dispare. 

Ameţelile provin deseori tot de la stomac. 

Uneori, vă simţiţi stomacul greu şi nu ştiţi de ce. 
Dacă aţi cunoaşte sistemul nervos simpatic, aţi înţelege că 
acest deranjament al stomacului provine din sentimente, 
că are legătură cu sistemul simpatic. 

Aţi consumat alimente ale căror vibrații nu sunt în 
acord cu sistemul nervos simpatic şi, drept consecinţă, 
aveţi o stare neplăcută. Dacă, într-un fel sau altul, începeţi 
să vă simţiţi prost dispus mintal, înseamnă că indispoziţia 
a trecut la cap, în regiunea tâmplelor, unde se simte o 
tensiune. De aceea, fiţi foarte atenţi când vă alegeţi 
alimentele, observaţi-vă ca să vedeţi care vi se potrivesc. 

Dacă mâncaţi prea mult, provocaţi un blocaj al 
sistemului nervos şi de aici decurge o circulaţie sangvină 
proastă: energia creierului nu se scurge cum trebuie. Aşa 
începe procesul de întărire a arterelor care îşi pierd 
elasticitatea. Spiritul omului este obligat să-şi părăsească 
atunci corpul. 

Mulţi mănâncă prea mult. După a douăzecea 
înghiţitură, ar trebui să ne oprim! 

Bolile sunt produse deseori de materia inertă 
acumulată în corp. În spatele acestei materii se ascunde o 
entitate cu o inteligenţă bună sau rea. Veţi spune că nu 
vedeţi această entitate inteligentă. Dacă o vedeţi sau nu, 
lucrurile nu se schimbă. De exemplu, vedeţi un om 
înjunghiat căzut la pământ. Cuţitul este o materie inertă, 
dar în spatele cuţitului există mâna unei fiinţe conştiente 
care l-a împlântat. La fel în cazul microbilor care provoacă 
diferite boli. În spatele lor sunt ascunse fiinţe cu un anumit 
nivel de inteligenţă care acţionează asupra omului astfel 
încât să creeze condiţii pentru dezvoltarea bacteriilor. 
Unele boli distrug organismul, altele îl purifică. 

Criteriul pentru recunoaşterea alimentelor bune şi 


sănătoase este acela de a observa cum acţionează ele 
asupra gândurilor, sentimentelor şi actelor voastre. Dacă 
provoacă o diminuare a vieţii voastre intelectuale, aceste 
alimente nu sunt igienice. De exemplu, oamenilor le place 
să mănânce carne de porc, o consumă cu poftă, dar 
această carne introduce gânduri şi stări de care se 
eliberează apoi cu mare greutate. Alimentele îi 
influenţează în principal pe oamenii slabi din fire, cu 
energii neorganizate. Asupra celorlalţi, mai evoluaţi, nu au 
o influenţă aşa de mare, pentru că ştiu cum să le utilizeze. 

Pentru a vă restabili memoria, trebuie să vă eliberaţi 
de acidul lactic acumulat în creier. Cum? Prin purificarea 
creierului şi a sângelui. Putem reuşi acest lucru prin 
schimbarea nutriţiei, prin gânduri şi sentimente pure şi 
prin fapte bune. 

Cauza bolilor se ascunde şi în astuparea porilor. 
Boala va apărea exact în locurile unde porii sunt astupaţi, 
căci organismul nu suportă nicio impuritate, nicio 
substanţă străină. Când se acumulează impurități undeva, 
organismul se îmbolnăveşte. Fiecare boală cere eliberarea 
de substanţele străine. De exemplu, dacă blocajele survin 
în canalele coloanei vertebrale, omul îşi pierde vitalitatea. 
Coloana vertebrală are proprietatea de a absorbi Prana din 
aer, care este energie vitală, şi s-o transmită întregului 
organism. 

Când circulaţia sângelui se face prost, carbonul se 
acumulează în sânge sub formă de gaz carbonic (CO2) şi îl 
face impur, energia electrică şi cea magnetică a 
organismului nu circulă cum trebuie şi sistemul nervos 
înmagazinează un surplus de azot. În consecinţă, 
organismul este saturat şi sistemul respirator se află în 
dificultate. 

Îngălbenirea ochilor înseamnă proasta funcţionare a 
ficatului. Ficatul este legat de digestie şi digestia este 
legată de circulaţia sângelui. De aceasta depinde puritatea 
sângelui. Sângele impur întunecă inteligenţa şi deviază 
gândirea. 

Răcirea extremităților membrelor e cauzată de 


impuritatea sângelui, care produce electricitate în 
organism. Sângele pur produce magnetism. Electricitatea 
produce frig, iar magnetismul, căldură. Cu cât sângele e 
mai impur, cu atât omul este mai rău. 

Ne purificăm sângele prin exerciţii de respiraţie. 
Trebuie să găsim exerciţii şi pentru purificarea gândurilor. 
Bolile sunt cauzate de sângele impur, de alimentaţia 
impură, care provoacă proastă dispoziţie, pesimism, lene. 
Omul cu sânge pur e plin de energie, are corpul foarte agil 
şi spiritul la fel. 

Cel care respiră pe gură nu poate să fie om sănătos. 

Dacă aţi studia procesul din organismul omenesc, aţi 
observa că din centrul fiecărei celule ies energii care se 
îndreaptă spre periferie, în spaţiu. Alte energii vin din 
exterior şi se îndreaptă spre centrul celulelor. La 
intersecţia acestor două curente de energie se produce 
procesul vieţii. Dacă unul dintre aceste curente de energie, 
exterior sau interior, se blochează, apar diferite stări 
maladive. Fiecare blocaj întrerupe bunul mers al circulaţiei 
sângelui care, la rândul lui, provoacă o boală. 

De unde vine durerea de cap? Din acumularea de 
energii cosmice în creier. 

Acumularea unui surplus de energie solară în unele 
părţi ale corpului creează în celelalte organe multiple stări 
maladive. În general, organele lipsite de energie suferă. Ca 
să le ajutăm, trebuie să le trimitem energie întâi prin 
gânduri. 

Ar trebui să studiaţi legile transformării energiei şi 
modul în care s-o transmiteţi unui organ. Fiecare boală 
decurge dintr-o distribuire inegală a energiilor în 
organism, care se răsfrânge asupra circulaţiei sângelui. 

Forma corpului omenesc din prezent nu reprezintă 
nimic altceva decât Prana în mişcare. Bolile apar când 
Prana în circulaţie nu este bine repartizată în corp. Dacă 
nu este bine repartizată în sentimente, apare 
nemulţumirea. Când este prost repartizată în gânduri, 
generează stupiditate, nonsens. 

Când pielea, conductoare a energiei vitale a naturii, 


începe să-şi piardă din fineţe, circulaţia energiilor este 
perturbată şi omul se poate îmbolnăvi. Dar culoarea, 
asprimea şi aspectul ridat sau neted al pielii nu ne permit 
să-i judecăm calitatea. Există alte criterii. 

Dacă am putea vedea nervii şi arterele unui 
neurastenic, am observa în mai multe locuri fisuri prin 
care iese energie. Un astfel de om este slab. De ce? În 
primul rând, din cauza pasiunilor necontrolate. 

Cauza nebuniei este faptul că cele două părţi ale 
creierului sunt încărcate cu aceeaşi electricitate, negativă 
sau pozitivă. Starea normală necesită ca printr-o emisferă 
să circule energie pozitivă şi prin cealaltă, energie 
negativă. Dacă cineva devine foarte agresiv, adică foarte 
electric, trebuie să introducă în emisfera stângă blândeţea, 
magnetismul. Aşezaţi-vă mâinile pe capul unui om sănătos 
şi veţi simţi doi curenţi, unul cald. celălalt rece; dar pe 
capul unui om dezechilibrat veţi simţi doar un curent cald. 
Ca să ajutăm un astfel de bolnav, trebuie să-i cerem unui 
prieten sănătos să-şi aşeze mâinile deasupra capului său 
ca să-i regularizeze energiile creierului. 

Incercaţi să transformați surplusul de energie 
acumulată în voi, îndeosebi cel din partea din spate a 
creierului, căci el este cauza unei mari părţi din stările 
voastre negative şi maladive. Acumulată în spatele 
urechilor şi în jurul tâmplelor, energia îl face pe om foarte 
nervos, iritat, excitat, gata să se încaiere, să-i înjure pe 
ceilalţi pentru te miri ce. 

Cei care au o bună stăpânire de sine sunt în măsură 
să asimileze surplusul de energie acumulată în corp, spre 
deosebire de neurastenici, care nu-l pot utiliza şi îl lasă să 
se piardă. 

Care este cauza bolilor? Este slăbirea energiei vitale 
care se degradează în energie potenţială sau pasivă. 
Pentru vindecare, omul trebuie să transforme energia 
potenţială în energie cinetică. Este posibil cu diferite 
remedii care stimulează energia pasivă. 

Tusea înseamnă o răcire, ceea ce constituie o 
pierdere a forţei vitale iniţiale, de unde diminuarea 


vibraţiilor în care sănătatea se poate întreţine. 

Tusea apare întotdeauna când organismul este 
demagnetizat. Demagnetizarea poate fi parţială sau 
generală. Dacă cineva se îmbolnăveşte, gâtul, plămânii sau 
întreg corpul sunt demagnetizate. În acest ultim caz, omul 
simte o foarte mare oboseală şi trebuie să-şi restabilească 
magnetismul în tot organismul. 

Dacă aţi răcit, dacă aveţi guturai, căutaţi cauza şi 
veţi constata că problema provine de la predominanţa 
energiilor negative. Tot ce trebuie să faceţi este să le 
transformati în energii pozitive. Fiecare boală este cauzată 
de un surplus de energii negative. Dacă nu sunteţi în stare 
să le transformați în energii pozitive, găsiţi ieşiri ca să le 
eliminaţi în exterior. Energia negativă e un vizitator 
neinvitat de care trebuie să ştiţi să vă eliberaţi. 

Când energia din organism se îndreaptă spre centrul 
pământului, omul se îmbolnăveşte. Ca să se vindece, 
trebuie să-şi reorienteze energiile spre centrul soarelui. 

Dacă dublul eteric al omului iese şi intră aşa cum 
trebuie, atunci stomacul funcţionează bine, creierul este în 
stare bună şi el e sănătos. 

Cele mai multe indispoziţii sunt provocate de o 
anomalie a creierului. De aceea, prima voastră preocupare 
este să vă regularizaţi energiile cerebrale ca să le faceţi să 
circule bine. Aşezaţi-vă des mâinile deasupra capului sau 
treceţi-le prin păr, ca şi cum v-aţi pieptăna. 

Multe boli sunt cauzate de tensiunea provocată de 
electricitate sau de magnetismul natural în organe. Când 
cineva se plânge de dureri de cap, de inimă sau de 
plămâni, înseamnă că tensiunea electricităţii atmosferice 
se răsfrânge asupra acelor organe. Uneori, surplusul de 
magnetism generează unele stări maladive. Dacă studiem 
organismul omului, înţelegem că cele mai multe 
indispoziţii corporale provin de la influenţele atmosferice. 

Schimbările care se produc pe pământ au loc şi în 
corpul omului. În mare parte, corpul este compus din apă 
şi multe fiinţe suferă de lipsa de apă. În cazul în care 
cantitatea de apă scade, scade şi viaţa. 


Lipsa de apă răceşte organele, surplusul le încălzeşte 
prea mult. În consecinţă, echilibrul termic depinde de 
cantitatea de apă din organism. 

Apa insuficientă îl face pe om nervos, înclinat spre 
iritare şi agresivitate. Cum trebuie acţionat? Cu apă caldă. 
Luaţi apă caldă şi începeţi să beţi lingură după lingură. 
Dacă nu aveţi la dispoziţie apă caldă, încercaţi cu apă rece. 
Observaţi că după câteva linguri revine calmul. 

S-a constatat că unele boli precum hidropizia, 
pleurezia şi altele sunt cauzate de surplusul de apă din 
organism. 

Creşterea temperaturii corpului oferă posibilitatea de 
a elimina acest surplus de apă. Poate să existe şi un 
surplus de fier. Atunci, este indispensabil ca bolnavul să fie 
adus în condiţii psihice în care fierul să se topească şi să 
fie eliminat. 

Toate bolile sunt cauzate de dizarmonia dintre 
sistemul nervos simpatic şi sistemul nervos cerebro-spinal. 

Voi ziceţi că sistemul nervos este dereglat. Eu aş zice 
că e mai curând blocat, nu dereglat. Voi ziceţi: „Mă doare 
stomacul”. De ce? Nervii măduvei spinării, care 
vehiculează energia spre stomac şi abdomen, sunt blocaţi. 
Expuneţi-vă coloana vertebrală la soare ca să-i deblocaţi. 
Dacă rămân tot aşa, durerile vor persista inevitabil. Bolile 
apar când energiile nu au cale liberă. Blocajele survin nu 
numai în corpul fizic, ci şi în corpurile subtile. 

Forţa conținută în azot este legată de sistemul nervos 
şi de creier, de aceea, dacă azotul scade, omul începe să fie 
neliniştit. Un om ajunge nebun sau e lovit de apoplexie din 
lipsă de azot! Se produce o scădere a forţelor de azot în 
substanţa cerebrală care provoacă pierderea echilibrului 
din organism. Circulaţia sângelui se face prost, sângele 
care ajunge în surplus la cap nu se evacuează, blochează 
centrii cerebrali şi omul este lovit de apoplexie, organele 
sunt cuprinse de paralizie. 

Bolile care îi afectează pe oameni provin din greşeli 
trecute şi prezente. Nimic nu rămâne nepedepsit. Microbii 
care se răspândesc astăzi nu sunt nimic altceva decât 


otrăvurile fricii şi ale urii pe care le-au avut boii, oile, 
găinile când au fost tăiate de om. E oare posibil? Da, e 
posibil! Aşa cum un cuvânt jignitor otrăveşte şi distruge 
organismul omenesc, frica şi ura animalelor ucise de om 
produc şi ele un efect asemănător asupra lui. 

Trebuie să ştim că organismul este predispus să 
atragă un microb care îi corespunde. Acesta din urmă 
devine atunci asociatul său şi începe să-i consume 
energiile. Fără să-şi dea seama, omul se îmbolnăveşte şi 
devine victima lui. Este imposibil ca un microb să se 
cuibărească în corpul vostru dacă nu sunteţi în 
corespondenţă cu el. 

Cu cât cantitatea de aur din sângele unui om e mai 
mare, cu atât mai bună e sănătatea lui. Ca s-o creştem, 
trebuie să ducem o viaţă pură, nobilă. Aurul este simbolul 
soarelui, al energiei, al sănătăţii şi al purității. În schimb, 
insuficienţa sau lipsa de aur organic în sânge provoacă 
boli. 

Predominanţa fierului în sânge produce o anumită 
formă de gândire, cea a cuprului, alta. În general, fiecare 
element (fierul, cuprul, staniul, plumbul, argintul, aurul) 
care intră în formarea corpului produce influenţe specifice 
asupra gândurilor şi sentimentelor omului. De exemplu, 
oboseala şi anemia provin din insuficienţa de fier în sânge. 
Când gândirea unui om e pasivă, înseamnă că are puţin 
fosfor în sânge. 

Fiecare dereglare a corpului fizic, fie în sistemul 
nervos simpatic, fie în sistemul nervos cerebral, înseamnă 
insuficienţa sau absenţa unor elemente în sânge. 
Elementele lipsă nu sunt furnizate numai prin gură şi 
alimente, ci şi prin gânduri şi sentimente. 

Dacă observați mâna omului cu ochiul unui 
clarvăzător, remarcaţi o altă mână, mai luminoasă şi mai 
fluidă, care e dublul mâinii fizice. Cât timp dublul mâinii 
acţionează bine, mâna fizică este normală. Dacă dublul 
este handicapat de ceva, mâna fizică devine şi ea 
handicapată. 

Ca mâna, corpul are şi el un dublu specific. Dacă, în 


timpul vieţii, dublul eteric se deprinde parţial sau total de 
corpul fizic, apar diferite boli şi diverse stări maladive. De 
exemplu, paralizia generală sau parţială este cauzată de 
un fel de dedublare, o separare între corp şi dublul lui 
eteric. Această dedublare provine din proasta receptare a 
energiilor de către membre. 

Corpul fizic trăieşte graţie dublului său eteric şi, dacă 
acordul, relaţiile dintre corp şi dublul lui nu sunt nici bune, 
nici armonioase, apar stările maladive. Dublul eteric este 
un instrument, un mediator prin care se manifestă forţele 
naturii. În partea frontală a creierului se găsesc un fel de 
filamente albe prin care se manifestă activitatea 
inteligenţei omului, legată de dublul eteric. În realitate, 
cauza principală a bolilor este dezacordul dintre aceste 
două corpuri. 

Dacă un om îşi pierde cunoştinţa, înseamnă că, pe 
moment, contactul dintre corp şi dublul său este rupt, că 
legătura s-a întrerupt. 

Suferințele, mai exact la oamenii spirituali, sunt 
cauzate de sensibilitatea lor excesivă. Dublul lor eteric şi 
dublul lor astral se deplasează în afara corpului mai mult 
decât normal. În consecinţă, primesc mai multe impresii şi 
din această cauză suferă deseori mai mult. 

Corpul omului, în interior şi în exterior, este învăluit 
într-o materie specifică numită matrix. Când această 
matrix este sănătoasă, omul se simte bine dispus, puternic 
şi e sănătos. Când apare o fisură în matrix, în organism se 
produc numeroase procese chimice care provoacă stări 
maladive.  Întreţinerea unor gânduri superficiale, 
artificiale, a unor îndoieli, bănuieli şi calomnii stă la 
originea fisurilor din matrix. 

Multe dintre stările maladive sau dintre indispoziţii 
sunt cauzate de contracția şi dilatarea excesivă a 
capilarelor sub influenţa electricităţii şi a magnetismului 
natural. La originea acestei patologii se află gândurile şi 
sentimentele negative ale omului. Fiecare gând rău, 
fiecare sentiment rău şi fiecare acţiune rea îngustează 
capilarele şi perturbă curenţii magnetici şi electrici ai 


organismului care circulă în meridianele specifice şi într- 
un ritm aparte. Când mişcarea liniilor formate de 
meridiane, precum ţi ritmul lor se schimbă, în organism se 
produce un dezacord şi omul se îmbolnăveşte. 

Încercaţi să vă acordaţi toate mişcările (ale ochilor, 
mâinilor, ale întregului corp). Aveţi grijă la mişcările 
dizarmonice, artificiale şi străine, ca şi la imitații, căci 
deranjează organismul, la fel ca hrana incorectă sau de 
proastă calitate. Observaţi-i pe copilaşii până la vârsta de 6 
- 7 ani: mişcările lor sunt frumoase, naturale. Apoi însă, 
între 7 şi 14 ani, mişcările încep să devină artificiale, ceea 
ce le provoacă deseori boli. 

Mersul omului din zilele noastre nu este bun. 
Mergând, îşi scutură corpul şi provoacă astfel şocuri 
asupra măduvei spinării, care se transmit la creier şi, de 
acolo, se răsfrâng asupra întregului sistem nervos. Şi apoi 
ne întrebăm de ce e omul atât de nervos! 

Vederea slăbeşte când omul o foloseşte cum nu 
trebuie. Cea mai mare parte dintre oameni nu privesc 
corect. Unii fac ochii mari, dar asta nu înseamnă că văd 
mai bine. Când vreţi să vedeţi ceva, nu trebuie să 
întoarceţi capul, ci mai degrabă să vă îndreptaţi privirea în 
acea direcţie, îndreptaţi-vă ochii în jos, în sus, în lateral, în 
direcţia obiectului observat. 

Respirația slabă este una dintre cauzele guturaiului. 
Dacă se repetă des, înseamnă că în procesul de respiraţie 
există unele neregularități ori în privinţa ritmului, ori în 
privinţa cantităţii de aer respirat. Când respiraţia se 
ameliorează, guturaiul se opreşte. Este un semn natural 
pentru ca omul să se pună pe treabă şi să-şi regularizeze 
respiraţia. Dacă nu este atent la acest semnal, urmează 
febra. 

Unii se plâng că nu pot să respire liber sau că au un 
ritm neregulat al inimii. Merg la medic, iau medicamente... 
degeaba! În realitate, cauza se află în diafragma care urcă 
şi comprimă stomacul, presează plămânii, jenează inima şi 
provoacă suferinţă în tot organismul. De aceea, trebuie să 
vă exersaţi respiraţia, să vă umpleţi bine plămânii ca să vă 


poziţionaţi bine diafragma. 

Suferiţi pentru că sunteţi în dizarmonie cu culorile. 
Insuficienţa unei culori în organism este una dintre 
cauzele bolilor la om. Dacă îi lipseşte culoarea roşie a 
iubirii sau culoarea galbenă a înţelepciunii, sau albastrul 
adevărului, omul se va îmbolnăvi cu siguranţă. De aceea, 
trebuie să introducă acea culoare atât în organism, cât şi 
în psihic, adică în viaţa intelectuală, emoţională şi 
spirituală. 

Ştiinţa viitoarei omeniri, care este ştiinţa celei de-a 
şasea rase, va începe tocmai cu legea coordonării. Fiecare 
organ al omului trebuie să fie coordonat cu toate celelalte. 

Prin legea coordonării, este prevăzut ca omul să 
meargă zilnic 2, 3, 4 şi chiar 5 km. Dacă îi e frică şi nu face 
ce i cere natura, nu va trece mult timp şi ea îl va învăţa 
minte. Apoi, natura a preconizat o hrană bună, sănătoasă 
şi simplă. Ea a determinat şi numărul de respiraţii pe 
minut. Unii primesc aerul în mod dezordonat, au respiraţia 
neregulată, ceea ce provoacă un dezacord între organe. 
Dacă nu există o coordonare completă a tuturor organelor, 
vor apărea stările maladive. 


DIAGNOSTICUL 


Fiecare linie a mâinii, fiecare trăsătură a feţei, 
fiecare centru de pe cap sunt indicii despre viaţa şi 
activităţile omului, din trecutul îndepărtat până în ziua de 
astăzi. 

A defini diagnosticul cu 10 ani înainte de apariţia 
unei boli este o artă care permite luarea unor măsuri 
preventive. Această artă îi este accesibilă numai medicului 
care cunoaşte ştiinţa esoterică. Omului care urmează să fie 
gras trebuie să-i spui înainte ce e obligat să facă. 

Ştiinţe cum ar fi  chiromanţia,  frenologia, 
morfofizionomia, grafologia, Cabala şi toate derivatele lor 
vor fi studiate în profunzime. Aceste ştiinţe, care astăzi nu 
sunt recunoscute, vor rezolva problemele în viitor. 


În zilele noastre, dacă medicii ar cunoaşte aceste 
ştiinţe, n-ar fi necesar să deschidă creierul sau stomacul 
omului ca să pună diagnosticul. O observare a irisului 
ochiului sau studierea mâinii, a unghiilor ori analiza 
horoscopului ar fi de ajuns pentru definirea bolii şi a 
cauzelor apariţiei ei. 

Aţi putea să vă ajutaţi singuri, să prevedeţi şi să 
evitaţi unele stări care vă aşteaptă înainte de a vă 
îmbolnăvi. 

De exemplu, ştiinţa numită frenologie vă poate 
orienta în cunoaşterea diagnosticului şi a predispoziţiei la 
numite boli pe baza dimensiunilor capului şi ale corpului, 
precum şi a raporturilor dintre diferitele sale părţi. 

Există unele corespondente între organe şi părţile 
corpului, de exemplu, lăţimea bazei nasului şi aspectul 
tâmplelor arată care este natura temperamentului 
(sangvin, coleric, flegmatic, melancolic). Lărgimea nărilor 
este în raport cu lăţimea mâinii, dar şi cu cea a feţei. 
Constituţia stomacului are legătură cu cea a degetelor. Cel 
care înţelege legea corespondenţei poate să definească 
starea unui organ în raport cu altul. 

Actul de a bea şi de a mânca nu trebuie înţeles numai 
ca un proces fiziologic, ci şi ca unul mental şi emoţional. 
Cel care „mănâncă” în exces într-un domeniu (fizic, mental 
sau emoţional) va suporta consecinţele în acest domeniu. 

Dacă aţi făcut o greşeală, veţi simţi o durere la 
stomac, la plămâni, la picioare, la degete, în coloana 
vertebrală sau la ficat. Localizarea bolilor în corp oferă o 
indicație asupra greşelii comise. 

Fiecare încălcare a legilor lumii fizice produce un 
deranjament la stomac, abdomen şi intestinul subţire. 
Fiecare încălcare a legilor spirituale provoacă probleme la 
plămâni şi inimă. Fiecare încălcare a legilor lumii mentale 
aduce o dereglare la cap. 

Când vă privesc în ochii, mă gândesc la adevărul 
vostru. Când vă observ urechile, mă gândesc la 
înţelepciunea voastră; când vă privesc gura, mă gândesc la 
iubirea voastră; când vă observ braţele şi mâinile, mă 


gândesc la corectitudinea cu care lucraţi. Când vă văd 
gambele şi picioarele, mă gândesc la virtuțile voastre. 

Este de ajuns să vedem mâinile unui om ca să ştim 
cât timp va trăi pe pământ. Liniile mâinii, lungimea şi 
lăţimea lor determină durata vieţii. Aceasta este indicată şi 
de mărimea şi lăţimea nasului. Deschizătura nărilor, care 
permite o inspiraţie mai bună, este un factor de 
longevitate. Cu cât e mai mic volumul de aer inspirat, cu 
atât mai mică este oxigenarea sângelui. De aceea, se 
produc mai mult acid carbonic şi, prin urmare, mai multe 
reziduuri şi mai multe boli. 

Buzele foarte subţiri arată că omul îşi înfrânează 
emoţiile, că nu poate să dăruiască mult. Acestui om nu-i 
place foarte mult să mănânce, nici să se distreze. 

Celulele care formează buzele sunt inteligente. Nu 
trebuie să vă ţineţi buzele foarte strânse, nici deschise. 
Trebuie să fie abia lipite şi libere, relaxate. La fel şi ochii. 
Nu priviţi lucruri dezordonate sau imagini urâte, 
îngrozitoare. Nu vă duceţi niciodată să vedeţi cum sunt 
ucise animalele ori cum sunt comise asasinate sau delicte. 

Dacă ar fi posibil să observăm cu lupa sistemul 
nervos sau ochii unui om al cărui nivel mental corespunde 
cu ideile din Vechiul Testament şi să le comparăm cu cele 
ai unui om al cărui nivel de conştiinţă corespunde cu Noul 
Testament, vom constata o foarte mare diferenţă în 
constituirea lor. 

Se pot cunoaşte trecutul, prezentul şi viitorul unui 
om după ochi. Tot ce se poate produce la un ora este scris 
în ochi. Indiciile privind calităţile şi talentele sale, dar şi 
încercările, suferinţele şi bolile prin care va trece, totul 
este înscris în ochi. 

Schimbarea de intensitate a culorii ochilor este în 
raport cu starea intelectului. In realitate, slăbirea 
vibraţiilor creierului provoacă această schimbare şi se 
reflectă în strălucirea ochilor şi a culorii lor. Starea ochilor 
serveşte la diagnosticul stării mentale, permiţând şi 
constatarea stării creierului. Ochii sunt oglinda vieţii 
interioare a omului. 


Uneori, în ochi apar pete ca pe soare. Ochiul poate fi 
divizat în 12 cercuri care reprezintă cele 12 semne 
zodiacale în mişcare. Aşa cum petele de pe soare sunt 
cauza unor catastrofe şi suferinţe terestre, petele de pe 
ochi sunt indicaţii pentru diagnosticarea diferitelor stări 
maladive. Petele, opacităţile ce pot fi văzute în ochi indică 
anumite boli care se pot declanşa peste 10 - 20 de ani. Cel 
care înţelege ştiinţa ochiului este în măsură să evite aceste 
boli. 

Când vă observ urechile, pot să ştiu cât timp veţi trăi 
şi de ce boli veţi suferi, şi de ce veţi muri. Pot s-o ştiu şi 
după unghii. Totul este scris pe om ca într-o carte. 

Există medici care diagnostichează prin studiul 
mâinii şi al unghiilor. Ei recunosc nu numai starea 
prezentă a bolnavului, ci şi ce ar putea să i se întâmple în 
viitor. Înainte să se îmbolnăvească, omul este avertizat de 
apariţia unor pete Pe mâini şi pe unghii, ceea ce dovedeşte 
că nimic nu e ascuns. 

Observaţi-vă unghiile ca să  prevedeţi stările 
maladive. O pată albă pe o unghie înseamnă o indispoziţie 
sau un deranjament care se poate manifesta prin boală. 
Petele de pe mâna stângă au o semnificaţie, cele de pe 
mâna dreaptă, altă semnificaţie. In general, ele arată o 
tensiune mare a sistemului nervos care duce la boală. 
Când remarcaţi apariţia lor pe unghii, luaţi măsuri. 
Introduceţi în minte o idee sublimă, grandioasă, capabilă 
să vă calmeze sistemul nervos. 

Petele albe apar şi în momentele de mare tulburare 
sufletească. Nu e nimic grav, dar sunt semne care vă invită 
să luaţi măsuri contra stărilor maladive care vă ameninţă. 

Petele albe sunt asemenea petelor solare. Cu cât mai 
numeroase sunt petele pe soare, cu atât emană mai multă 
energie, cu atât abundența e mai mare în natură. La fel în 
cazul omului. Cel care are pete albe pe unghii este excesiv 
de activ, consumă mai multă energie şi, în consecinţă, se 
epuizează. Ca să scape de aceste pete, trebuie să înveţe 
să-şi concentreze intelectul şi să-şi controleze gândurile. 
Astfel, în două-trei luni, va putea să-şi recapete calmul şi 


să elimine petele. 

Dacă vă doare capul, stomacul e dereglat. Capul şi 
stomacul sunt legate. Metodele vindecării lor sunt atât de 
simple, încât fiecare poate să le aplice cu uşurinţă. 

Un om cu gâtul prea gros (de exemplu, 42 cm) este 
expus la apoplexie. Trebuie să facă ceva ca să scadă 
grosimea de pe gât. La o talie de 1, 65 m, grosimea gâtului 
trebuie să fie de 36 cm. Dacă însă scade prea mult sub 29 
sau 30 cm, persoana este expusă altui pericol şi ar trebui 
să se alimenteze mai bine. 

Dacă vă observați pomeţii, puteţi înţelege starea 
stomacului. Dacă obrajii sunt supţi sub pomeţi, stomacul e 
slab. 

Ca să înţelegeţi care este starea ficatului, observați 
culoarea feţei, lumina din ochi şi vioiciunea lor. Toate 
acestea contribuie la frumuseţea feţei. Când ficatul 
funcţionează bine, faţa are o culoare roz plăcută. 

Nasul oamenilor sensibili devine prea ascuţit, ceea ce 
n-ar trebui să se întâmple. E foarte bine să aveţi un 
intelect vioi şi ascuţit, dar nu un nas prea ascuţit. 

Una dintre metodele simple pentru determinarea 
lungimii vieţii este următoarea: aşezaţi-vă degetul pe piele 
şi apăsaţi uşor; dacă pielea face o adâncitură şi urma 
persistă, acest om nu va trăi mult timp, dar, dacă urma 
dispare imediat, are energie şi va trăi mult timp. 

Un exces de fier în sânge face omul iritabil şi agresiv; 
prea mult plumb îl face bănuitor; prea mult cupru 
provoacă instabilitatea sentimentelor. Prezenţa aurului nu 
provoacă necazuri şi suferinţe, dar generează dorinţa de a 
poseda, nevoia de a acumula din ce în ce mai mult. La om, 
toate elementele există în sânge, în sistemul nervos şi în 
celule, dar în mod disproporționat, şi aceasta este şi cauza 
pentru care apar multe dezacorduri. Fiecare trebuie deci 
să ştie cum să se regenereze şi să neutralizeze influenţa 
negativă a unor alimente în organism. 

Când un om este inspirat de un ideal, merge drept. 
Când devine materialist, începe să se aplece spre pământ. 
Când îşi pierde încrederea în el şi în apropiații lui, începe 


să se cocoşeze. Dacă cineva e adus de spate, asta arată 
întotdeauna un defect al intelectului. Fiecare deviere, 
fiecare deformare a coloanei vertebrale arată un anumit 
defect de caracter. Poziţia normală este verticală. 

Omul bun este ocrotit de un înveliş magnetic care nu 
lasă să treacă frigul. Dacă picioarele se răcesc uşor, 
bunătatea e redusă. Dacă mâinile se răcesc, dreptatea e 
redusă. Dacă ochii nu văd bine, înţelepciunea e deficientă. 
Mâinile jilave arată că sentimentele nu sunt naturale şi 
spontane. Dacă sunt uscate, inteligenţa nu e aşa cum 
trebuie. 

Dacă purtaţi un diamant şi i se întunecă strălucirea, 
înseamnă că sunteţi bolnavi. Pietrele preţioase sunt 
contaminate de oameni. 

Omul poate să citească nu numai în trăsăturile feţei, 
ci şi în culorile din jur. Este o putere rezervată 
clarvăzătorului, nu omului obişnuit. 

Cu cât omul e mai sănătos, cu atât e mai spiritual. Cu 
cât are spiritul mai elevat, cu atât mai luminoasă şi mai 
agreabilă este aura pe care o emană. Când ne îmbolnăvim, 
aura se întunecă. Această întunecare poate fi parţială sau 
totală. Partea întunecată din aură corespunde cu organul 
bolnav, întărindu-şi gândurile şi intensificându-şi vibraţiile, 
omul poate să restabilească lumina în cap, în stomac, în 
organele afectate de o boală şi astfel să se vindece. 


CORPURILE CEREŞTI ŞI SĂNĂTATEA 


Planetele sunt considerate în zilele noastre simboluri, 
dar, în viitor, omul va ajunge la o mare dezvoltare, care îi 
va permite să le pătrundă sensul profund şi să le înţeleagă 
secretul. Încă nu ştie că planetele sunt fiinţe vii, cu 
inteligenţă superioară, legate direct de viaţa de pe pământ 
şi de oamenii pe care îi influenţează. Omul nu are încă 
ştiinţa astrelor şi cunoaşterea fiinţelor care le populează. 

Toate planetele sunt transformatoare ale energiei 
divine pentru toate formele de viaţă. Fiecare planetă este 


populată de fiinţe inteligente şi conştiente. Jupiterienii au 
demnitate, amor propriu, sunt mândri, dar miloşi. 
Saturnienii sunt filosofi, sunt profunzi, însă bănuitori, au 
simţ critic, dar se îndoiesc permanent. Fac parte dintre 
locuitorii cei mai vechi din sistemul solar, după Uranus şi 
Neptun, care îi sunt anterioare lui Saturn. 

Sistemul respirator, cel digestiv şi cel nervos, fiecare 
parte a corpului au fost create sub influenţa planetelor, 
fiecare în condiţii diferite şi timpuri diferite. De exemplu, 
mâinile se află sub influenţa Gemenilor şi a lui Mercur; 
picioarele, sub influenţa Peştilor şi a lui Jupiter, plămânii, 
sub influenţa Racului şi capul, sub influenţa Berbecului. 

Oamenii din zilele noastre trebuie să studieze 
dinamica trupului omenesc în raport cu influenţele 
planetare care se exercită asupra lui. Astfel, vor înţelege 
că unele dintre celule se află sub influenţa Soarelui, altele, 
sub influenţa lui Sirius, altele, sub influenţa lui Jupiter etc. 
În general, cu cât omul e mai legat de fiinţe şi planete 
superioare, cu atât mai elaborată şi mai evoluată e materia 
corpului său. Cu cât materia corpului e mai elaborată, cu 
atât mai nobilă e viaţa omului. Nivelul lui de dezvoltare 
este determinat de materia organismului. Viaţa omului se 
manifestă în materie. 

Cu cât inteligenţa omului este mai dezvoltată, cu atât 
mai mult omul se leagă de stele şi planete. Când omul va 
şti să canalizeze şi să utilizeze influenţele tuturor sorilor 
din cosmos, va atinge perfecțiunea. 

Creierul omului conţine un soare unic, în jurul căruia 
se mişcă toate planetele. Ceea ce vedem pe cer există şi în 
creier. Ceea ce numim mişcarea forţelor şi centrilor 
energetici ai creierului nu este nimic altceva decât 
acţiunea planetelor asupra creierului. 

Aproape toate planetele sunt în corespondenţă cu 
puncte din creierul omului. Jupiter este situat în centrul 
capului, acolo unde este moalele capului; Satum se 
găseşte în părţile laterale superioare ale capului; Venus se 
află în partea frontală superioară şi la nivelul cefei; Marte 
se găseşte în cele două părţi ale capului de deasupra 


urechilor; Jupiter conferă nobleţe capului şi îl face pe om 
activ; Saturn îi sporeşte intelectul, raţiunea şi conştiinţa. 
Luna dă lăţimea frunţii. La fel şi Marte. Toate planetele, 
inclusiv Pământul şi stelele, influenţează creierul. 

Energiile solare organizează inima şi plămânii; 
energiile lui Saturn, ficatul şi oasele; energiile lui Marte, 
vezica biliară şi organele genitale; energiile lui Jupiter, 
stomacul şi plexul solar; energiile lui Venus, rinichii; 
energiile lui Mercur şi ale Lunii, creierul şi nervii. 

Luna influenţează şi organele genitale ale femeii. 
Splina este conducătoare de energie solară şi se află sub 
influenţa Soarelui. 

Jupiter controlează timusul, Mercur, tiroida, Saturn şi 
Uranus, hipofiza, Neptun, glanda pineală. 

Soarele influenţează în principal plexul solar şi 
sistemul nervos simpatic. Pentru a-şi coordona energiile 
din organism, omul trebuie să-şi lege sistemul nervos 
simpatic de sistemul nervos cerebro-spinal, precum şi 
sistemul osos de sistemul muscular. Când nu-şi poate 
manifesta aşa cum trebuie energiile spirituale, devine din 
ce în ce mai aspru şi mai grosolan. 

Datoria omului constă în armonizarea forţelor 
organismului şi stabilirea de raporturi corecte cu toate 
corpurile cereşti, în virtutea percepţiei sale imperfecte a 
energiilor universului, există în unele locuri din organism 
un surplus de energie, iar în altele o lipsă. Această 
distribuire inegală creează necazuri mari, suferinţe, 
nemulţumire. Chiar şi energiile cele mai subtile acumulate 
în surplus pot să creeze stări neplăcute. 

Când un om se îmbolnăveşte, trebuie să se lege de 
energiile solare şi lunare, direct sau prin intermediul 
plantelor şi mineralelor, care sunt bune transformatoare 
ale energiilor Soarelui şi Lunii. 

Soarele e o fiinţă vie, o fiinţă colectivă care are 
inteligenţă cosmică, gândeşte. Sub influenţa Soarelui se 
trezeşte inteligenţa cosmică a omului, precum şi gândirea, 
iar, când omul se trezeşte, Soarele începe să gândească în 
el, îi ocroteşte sănătatea şi îi prelungeşte viaţa. 


„Lotusul cu o mie de petale” este legat la Soarele 
fizic şi de la el primeşte fiinţa noastră energiile vitale. 
Spiritul divin îi aduce energie Soarelui şi acesta o 
transmite la creier, laringe, inimă, suflet. „Lotusul cu o mie 
de petale” îşi ia energie şi din unele raze luminoase ale lui 
Sirius şi Orion. 

Prin culorile şi razele sale, „lotusul cu o mie de 
petale” exprimă splendoarea cerească a tuturor planetelor. 
El este legat de mii de centri ai creierului, care emană o 
lumină de mii de culori, cu o strălucire extraordinară. Este 
strălucirea cea mai frumoasă. La rândul lui, Soarele 
reprezintă „lotusul cu o mie de petale” pentru sistemul 
solar, care este condus de spiritul divin. 

Planetele sunt în relaţie cu anumite elemente şi în 
special cu metalele. Luna este în relaţie cu argintul, 
Soarele, cu aurul, Marte, cu fierul. Dacă unul dintre aceste 
elemente nu se găseşte într-un procent suficient în sânge, 
omul se îmbolnăveşte. Când în sânge se administrează un 
element în cantitatea necesară, starea organismului se 
ameliorează. Lipsa de elemente în sânge poate fi acoperită 
nu numai prin alimente, ci mai ales prin gânduri şi 
sentimente. Organismul simte uneori nevoia să introducă 
în propriul intelect unele gânduri şi în inimă, unele 
sentimente; e o necesitate absolută. Ştiind aceasta, veţi şti 
să aplicaţi astrologia ca mijloc de autoeducare şi instruire 
a sistemului nervos. Apoi, prin gânduri sau emoţii, îi veţi 
asigura sângelui toate elementele care îi lipsesc. Este o 
ştiinţă pe care o veţi studia nu numai teoretic, ci şi practic. 
Astfel de cunoştinţe se dobândesc treptat. 

Plantele şi fructele conţin energii în relaţie cu 
planetele care le influenţează. De exemplu, cireaşa este 
sub influenţa lui Venus. Planetele sunt şi ele legate de 
stelele din zodiac. Dacă, într-un fel sau altul, vreţi să 
exercitaţi o influenţă asupra propriului caracter şi a 
organismului, folosiţi alimentele adecvate, care vă vor 
oferi energiile dorite. În viitor, omul se va hrăni conform 
planetelor care dirijează zilele. Luni va mânca alimente 
care sunt sub influenţa Lunii, marţi, hrană aflată sub 


influenţa lui Marte etc. 

Dacă cunoaşteţi influenţa planetelor şi a astrelor 
asupra omului, îndeosebi a Soarelui, veţi stabili relaţii 
bune cu ele. Dacă omul este în armonie cu Soarele, va fi în 
armonie şi cu Luna şi cu Pământul. Influenţa benefică a 
Soarelui ameliorează starea sângelui arterial. Influenţa 
Soarelui asupra calităţii sângelui arterial este asigurată de 
armonia dintre gândurile şi sentimentele omului. Soarele 
înalţă gândurile şi sentimentele omeneşti şi astfel se 
purifică sângele. În schimb, dacă gândurile şi sentimentele 
sunt în armonie cu energiile Soarelui, ale Lunii şi ale 
Pământului, omul se bucură de viaţă şi beneficiază de 
binefacerile ei. 

Fiecare blocaj la nivelul sentimentelor aduce o 
anomalie a inimii, în consecinţă, pulsul se dereglează. Ca 
să restabilească funcţionarea inimii, omul trebuie să 
restabilească armonia cu natura şi să lege inima de 
pulsaţia mare a inimii cosmice. Fiecare sistem planetar are 
propria inimă, care este legată şi ea de inima cosmică. 
Inima sistemului nostru solar este Soarele, undele lui 
ritmice determinând mişcarea ritmată a inimii şi a sângelui 
nostru. Ca să vă legaţi la ele, faceţi dimineaţa, la amiază şi 
seara, timp de 10 zile, o scurtă meditaţie ca să vă centraţi 
pe voi înşivă şi ziceţi: „Vreau ca bătăile inimii mele să fie 
ritmice, să fuzioneze cu pulsul solar şi să-şi trimită 
energiile în lumea întreagă”. 

Tinerii n-au construit încă organele spirituale prin 
care planetele Saturn, Uranus, Mercur etc. ar putea să 
acţioneze asupra lor în mod benefic. De aceea, când sunt 
sub influenţa lor, folosesc aceste forţe spirituale pentru 
nevoile fizice. În consecinţă, devin mai grosolani. Dacă nu 
poate să dea o direcţie bună manifestării forţelor 
spirituale, omul va deveni cu siguranţă mai grosolan şi mai 
puţin subtil. El nu poate să se îmbogăţească spiritual prin 
eforturi fizice. 

Când venim pe Pământ, trebuie să cunoaştem foarte 
bine astrologia şi să ştim în ce an, lună, oră, minut şi chiar 
secundă să ne reîncarnăm. Dacă nu v-aţi născut într-un 


moment bun, nu veţi obţine o mare satisfacţie în viaţa 
voastră, nici rezultate în activitate. Asta nu înseamnă că 
natura nu vă vine în ajutor, ci că există un decalaj între 
alegerea momentului în care aţi venit pe lume şi 
influenţele planetelor. 

Când bolnavul vrea să se vindece, să privească Luna 
în faza ei descrescătoare şi să se lege cu ea. În perioada 
când luna creşte, e mai bine să închidem obloanele, ca să 
nu ne intre în cameră razele ei. Bolnavii, dar şi persoanele 
sănătoase trebuie să se expună influenţei benefice a 
luminii solare dimineaţa. 

Când un copil se îmbolnăveşte în perioada 
descrescătoare a Lunii, se va vindeca repede. Dacă se 
îmbolnăveşte când Soarele trece în emisfera sudică, după 
22 septembrie, şi în acest caz se va însănătoşi repede. Dar, 
chiar şi în astfel de condiţii benefice, mama ar putea să 
agraveze situaţia cu gândurile negative, cu îngrijorările şi 
temerile sale. 


ÎMBĂTRÂNIREA 


În prezent, unul dintre scopurile omului este să-şi 
prelungească viaţa. 

După cădere, omul şi-a scurtat viaţa, iar acum 
trebuie să trudească să şi-o lungească şi să revină în 
starea de la început. În consecinţă, dacă vrea să-şi 
prelungească existenţa, trebuie să ducă o viaţă simplă, 
sănătoasă, fără influenţe străine, fără aporturi sofisticate. 
Dacă întâlniți un astfel de om, veţi constata că viaţa lui e 
simplă, este modest în privinţa ţinutei vestimentare, a 
alimentaţiei şi a relaţiilor. 

Îmbătrânirea este oare un proces natural? Nu, 
îmbătrânirea nu este naturală. Omul îmbătrâneşte doar 
pentru că nu respectă echilibrul care îi e necesar. 

Îmbătrânirea este o patologie cumplită. Gândurile 
despre îmbătrânire sunt deja ca nişte microbi care, 
contaminându-l pe om, îl fac să îmbătrânească. Astfel de 
microbi sunt ca termitele care devorează tot ce e sfânt în 


om şi-i lasă numai oasele. 

Oamenii sentimentali îmbătrânesc mai repede decât 
cei care au o gândire corectă. 

Durata vieţii depinde de relaţiile fiinţei omeneşti cu 
Cauza iniţială, cu apropiații lui şi cu el însuşi. Linia vieţii 
sale, lungă sau scurtă, e determinată de el însuşi. 

Când studiaţi legea eredității, constataţi că generaţii 
întregi au vieţi scurte şi altele, vieţi lungi. 

Copiii născuţi din părinţi proveniţi din familii care au 
liniile vieţii lungi vor trăi la fel de mult, şi invers. In 
prezent, durata de viaţă a unui om este prevăzută a fi de 
120 de ani. Dacă-şi părăseşte corpul - haina uzată - 
înainte, se poate spune că omul a plecat prematur. Munca 
cea mai importantă pentru propria evoluţie şi evoluţia 
întregii omeniri se efectuează între 50 şi 120 de ani. 

Omul care e stăpânit de ură devine mai energic, mai 
îndrăzneţ, mai arogant, muşchii i se întăresc, faţa îi devine 
mai grosolană, mai dură. Aspectul celui care dovedeşte 
iubire este impregnat de blândeţe, de fineţe, viaţa i se 
prelungeşte, corpul îi rămâne flexibil, muşchii îşi păstrează 
elasticitatea. 

Soarele are o influenţă puternică asupra vieţii omului 
şi, dacă e bine situat în horoscop, viaţa va fi lungă. 

Dacă ne gândim la noi înşine fără iubire, îmbătrânim. 
Dacă ne gândim la casă, la animalele, la soţia noastră fără 
iubire, îmbătrânim. Dacă ne gândim la copiii noştri fără 
iubire, îmbătrânim. 

Tristeţea prelungeşte viaţa. Dacă n-ar exista, viaţa 
omului ar fi mai grea şi mai scurtă decât acum. Cu cât 
nivelul dezvoltării intelectuale a omenirii este mai ridicat, 
cu atât mai mari îi sunt suferinţele. 

Cel care acceptă suferinţa cu bucurie va trăi mult. 
Tânărul care îi rămâne fidel iubirii va trăi mult. Cel care nu 
amestecă alimentele va trăi mult. i 

Dacă ştiţi cum să suferiţi, veţi întineri. Imbătrâniți 
pentru că fugiți de suferințe, fără să le apreciaţi. Dar, dacă 
nu apreciaţi bucuria, veţi îmbătrâni prematur şi în acest 
caz. La fel dacă n-aţi mulţumit pentru tot binele de care v- 


aţi bucurat. 

Durata vieţii depinde de volumul pulmonar şi de 
cantitatea de aer primită prin respiraţie. Pe de altă parte, 
în natură există un puls, un ritm care întreţine viaţa. 
Faptul că inima are uneori un ritm neregulat, ori prea 
rapid, ori prea lent, depinde de acest puls cosmic. 

Încălcările regulilor atrag îmbătrânirea. 
Nemulţumitul, flecarul, cel care îi acuză pe ceilalţi, cel 
care se plânge tot timpul îmbătrâneşte mai repede. 
Oamenii îmbătrânesc din ignoranță, din prea multă 
nelinişte, din nutriţie proastă, din sentimente excesive. 

Procesul de îmbătrânire priveşte corpul, nu intelectul 
omului care, dimpotrivă, întinereşte. Când corpul 
îmbătrâneşte, intelectul întinereşte.  Bătrâneţea este 
supusă legii întineririi spiritului. g 

Dacă urâţi pe cineva, vă scurtaţi viaţa. Impăcaţi-vă ca 
să vă lungiţi viaţa. Dacă reuşiţi să iubiţi tot ce aţi 
disprețuit până în prezent, făcând toate sacrificiile pentru 
asta, veţi vieţui mult timp. Cel care îşi urăşte tatăl nu va 
trăi mult. 

Dacă începeţi să vă supăraţi, să vă enervaţi pentru 
nimic, începeţi deja să îmbătrâniţi. 

Dacă limba vă devine albă, îmbătrâniţi. Dacă aveţi 
limba roz, întineriţi. Limba albă arată că digestia nu e 
bună. Faceţi tot ce este necesar ca să remediaţi această 
situaţie curăţindu-vă stomacul şi limba îşi va recăpăta 
culoarea. 

Dacă plexul solar, sistemul nervos cerebro-spinal şi 
sistemul nervos simpatic nu funcţionează bine, la ochi se 
vor forma cearcăne negre. Un ficat prea iritat produce 
acelaşi efect. Ficatul este un laborator natural unde se 
nasc toate sentimentele inferioare. Proasta dispoziţie 
provine de la ficat. Ficatul are două funcţii: facilitează 
digestia şi ajută la stăpânirea naturii noastre animalice. 

Oamenii în vârstă suferă foarte des din cauza 
impurităţii sângelui, care provoacă îndeosebi tensiune 
ridicată. Aceasta e cauzată de o acumulare de sânge în 
vene care perturbă buna circulaţie. Acei oameni 


îmbătrânesc prematur. Cu cât veţi avea mai puţine gânduri 
negative, cu atât vă va fi sângele mai curat. Gândurile 
bune hrănesc sângele arterial. 

De la ce trebuie să ne abţinem ca să ne prelungim 
viaţa? În primul rând, să nu mâncăm prea mult. Trebuie să 
simţim întotdeauna puţină foame după ce am mâncat şi 
astfel va rămâne o rezervă de energie neutilizată care va 
reînsufleţi organismul. A mânea prea mult înseamnă a 
scurta viaţa. In timpul meselor, adoptați o atitudine de 
mulţumire faţă de alimente. Nu vă îndopaţi niciodată şi 
mâncaţi întotdeauna cu recunoştinţă şi satisfacţie: două 
reguli care prelungesc viaţa. 

Două lucruri prelungesc viaţa: nutriția fără excese, 
adică respectând un anumit regim, şi suferinţe normale. 
Cât timp sunteţi tentat de o mâncare prea bună, sunteţi pe 
drumul morţii. 

Cel care mănâncă fără să mestece bine îşi scurtează 
viaţa: la fel şi cel care mănâncă repede. Mestecaţi bine în 
ambele părţi, cu toţi dinţii, în stânga şi în dreapta. Când 
sunteţi prost dispus, furios sau bolnav, abţineţi-vă de la 
mâncare. Aveţi răbdare până vă calmati. 

Ca să trăiţi mult, trebuie să cunoaşteţi şi să înţelegeţi 
plantele şi să ştiţi să le utilizaţi nectarul. 

Muzica şi cântecele influenţează psihicul omului în 
mod benefic. Cel care vrea să trăiască mult trebuie să 
cânte. 

Iubirea reînnoieşte viaţa celulelor. 

Întinerirea este un proces psihic interior. În creier şi 
în sistemul nervos simpatic există glande specifice pe care 
omul nu este încă în stare să le dirijeze. Oamenii de ştiinţă 
nu cunosc până în acest moment rolul acestor glande. În 
viitor, când le vor înţelege funcţionarea, vor putea să le 
utilizeze ca mijloc de întinerire. 

Omul poate să întinerească nu numai prin metode 
alchimice, ci şi prin gândire. Gândurile luminoase creează 
în jurul lui o atmosferă plăcută care îl fac apt să simtă 
frumuseţea şi splendoarea naturii vii. 

Tânăr este acela care este pregătit clipă de clipă să le 


facă un serviciu celorlalţi. Tânăr este acela care îşi poartă 
toate dificultăţile şi suferinţele cu bucurie, studiază, nu 
minte, curajosul care munceşte, cel care e drept şi 
conştiincios. 

Mâncaţi pâine, fără să vă gândiţi care e relaţia ei cu 
voinţa. Beţi apă, fără să înţelegeţi relaţia ei cu viaţa, 
relaţia ei cu inima. Când beti apă să vă răcoriţi, ziceţi -, 
„Aşa cum apa răcoreşte, aşa şi sentimentele mele să-l 
răcorească pe călătorul obosit şi însetat!” Dacă rostiţi 
zilnic aceste cuvinte când beti, inima vi se va reînnoi. Este 
una dintre multele metode de care se foloseşte natura ca 
să-l întinerească pe om şi să-i înalțe sufletul. 

Nu păstraţi în minte nici defectele voastre, nici pe 
cele ale aproapelui. Este şi o metodă de întinerire. Mai 
ales nu reţineţi defectele celorlalţi, căci vă contaminează. 

Cel care zâmbeşte întinereşte. Cel care studiază 
adevărul divin nu îmbătrâneşte. 

Dacă reuşiţi să citiţi Vechiul şi Noul Testament de 99 
de ori, întineriţi. 

În fiecare dimineaţă, când vă treziţi, prindeţi-vă lobul 
urechii şi masaţi uşor osul din spatele urechii ca să 
intensificaţi circulaţia energiei vitale. 

Postul este preconizat pentru reînnoirea 
organismului. După post, utilizaţi cât mai mult timp un 
singur aliment pe zi care nu cere multă energie pentru 
digestie şi nu vă incită pofta de mâncare. Astfel, plămânii 
vor primi mai multă Prana din aer şi din apă şi veţi profita 
mai bine de sucurile din hrană. 

Vreţi să întineriţi? Dacă aveţi 50 sau 60 de ani, faceţi, 
timp de o săptămână, o săptămână o experienţă. Ziceţi în 
fiecare seară la culcare: „Mâine voi avea cu cinci ani mai 
puţin decât azi. Dacă reuşiţi să introduceţi acest gând în 
subconştient, la sfârşitul săptămânii veţi avea cu adevărat 
cinci ani mai puţin. Procedaţi astfel câteva săptămâni până 
întineriţi la vârsta de 25 de ani. 

Dacă decideţi să întineriţi, puteţi să reuşiţi după 
maximum cinci ani, spunând în fiecare seară că a doua zi 
dimineaţă veţi găsi în cap un fir de păr şaten în plus. În 


seara următoare, spuneţi acelaşi lucru şi, realmente, în 
fiecare dimineaţă veţi găsi un fir de păr şaten în plus. Zi 
după zi, veţi spori numărul firelor de păr şaten până când 
veţi schimba astfel tot părul alb. Aceasta depinde de forţa 
gândurilor şi de puterea credinţei voastre. 

Iubirea întreţine viaţa. Când pierdeţi iubirea, începeţi 
să muriţi. Oamenii mor din lipsă de iubire. Omul care nu 
iubeşte pe nimeni moare repede. 

Moartea nu înseamnă nimic altceva decât părăsirea 
vechilor veşminte pentru altele noi. Nu poţi avea veşnic o 
haină nouă şi curată. 

Dacă un ora pierde jumătate din greutate, moare. 
Dacă echilibrul dintre forţele intelectului şi forţele inimii 
este întrerupt, survine moartea. 

Moartea este „uşierul” de serviciu al spiritelor 
karmice care se numesc spirite polițiste. Ele îl asistă pe 
fiecare defunct şi-şi dispută sufletul lui. 

Pentru fiecare om este fixat felul în care va muri şi 
momentul în care va muri. 

Când moare, omul lasă totul pe pământ, mai puţin un 
lucru: „capitalul” investit în creier. În momentul morţii, 
sufletul veghează deasupra capului său şi-i aşteaptă ultima 
suflare. A lucrat toată viaţa la acest capital organizându-l, 
transformând inferiorul în superior. Acum, revine ca să-i 
recupereze şi să-l ia cu el. la numai esenţa creierului. 


Cap. III - VINDECAREA 


GENERALITĂŢI DESPRE ÎNGRIJIRI MEDICALE 
ŞI CURE 


Există în om ceva ce are nevoie de o zgâlţâire 
interioară. Fiecare suferinţă, fiecare încercare ne este dată 
ca să ne întărească substanţa spirituală. Fără încercări nu 
ne putem dezvolta. 

Există mai multe metode de vindecare. Una dintre ele 
este vindecarea cu ajutorul naturii. Lăsaţi-l pe bolnav în 
seama naturii; nu va trece mult şi-şi va redobândi 


sănătatea. Este cea mai bună metodă. 

A doua metodă face apel la medic, care vine, 
recomandă anumite medicamente şi, după un timp, starea 
bolnavului se ameliorează. 

A treia metodă este cea divină. Prin ea, bolnavul se 
vindecă imediat, instantaneu. 

Ca să fie sănătos, omul trebuie, înainte de orice, să 
conteze pe el şi pe contactul direct cu natura vie. Asta îl va 
ajuta mai mult decât oamenii. Prima condiţie este 
încrederea nezdruncinată în Dumnezeu, apoi, încrederea 
în natură, după aceea, încrederea în sine şi, în sfârşit, 
încrederea în apropiaţi. 


Cele mai puternice medicamente sunt lumina, aerul, 
cuvântul divin. Ele sunt suflarea lui Dumnezeu. Plantele le 
primesc şi de aceea au proprietăţi medicinale mulţumită 
luminii, aerului, apei şi elementelor nutritive pe care le 
absorb. În viitor, dacă medicii vor accepta vindecarea prin 
concepte şi metode naturale, vor obţine rezultate foarte 
bune. Un medic va fi conductor de lumină, altul, de aer, al 
treilea, de apă, al patrulea, de hrană. 

Dacă omul nu e dulce ca fructele, mângâietor ca apa, 
mobil ca aerul şi lumina, nu va putea să obţină mare lucru. 
Dumnezeu a intrat în pâine, fructe, apă, aer şi lumină. S-a 
sacrificat. Omul care îl iubeşte pe Dumnezeu şi-l percepe 
ca o parte din el însuşi se poate vindeca. De aceea, 
mâncaţi cu iubire, beţi cu iubire, primiţi lumina cu iubire! 

Omul se află în contact cu Dumnezeu prin lumină, 
aer, apă şi alimente. 

Reţineţi această definiție: omul trebuie să se 
iubească pe sine însuşi ca să-şi vindece corpul şi să-l 
iubească pe aproapele său ca să-şi vindece inima. Cel care 
vrea să reuşească în toate în munca lui trebuie întâi să-l 
iubească pe Dumnezeu. Toate binecuvântările şi toate 
bogăţiile se află doar în iubirea de Dumnezeu. 

Într-o zi, când vor învăţa legile luminii şi ale căldurii, 
oamenii îi vor vindeca pe toţi bolnavii prin energiile lor. Nu 
vor mai fi boli incurabile. 


Dacă urmăriţi starea unui bolnav, veţi constata că 
trei factori concură la vindecarea lui: natura, medicul şi 
bolnavul însuşi. Natura oferă ajutor 50%. medicul, 25%, iar 
bolnavul, 25% şi el are ultimul cuvânt. Dacă nu participă şi 
omul la procesul de vindecare, ajutorul naturii şi cel al 
medicului vor rămâne fără efect, se vor pierde. 

Nu e lucru uşor să-i vindeci pe oameni. Uneori, 
tratăm pe cineva printr-o anumită metodă şi, în loc de 
ameliorare, se produce agravare. În general, nu toată 
lumea poate fi vindecată cu mijloace identice. Pentru 
fiecare bolnav, trebuie folosite metode specifice. Câte 
remedii, atâtea boli. Aşadar, dacă vreţi să vă trataţi în mod 
adecvat şi, în acelaşi timp, să fiţi utili celor apropiaţi, 
trebuie să studiaţi ştiinţa care dezvăluie secretele naturii. 

Când cineva mă întreabă dacă trebuie să chemăm un 
doctor când suntem bolnavi, îi răspund: „Această problemă 
este deja rezolvată. Dacă vă conformaţi legilor vechii 
culturi, chemaţi un medic, dar, dacă respectaţi legile Şcolii 
iniţiatice, nu-l chemaţi!” Medicul îi tratează şi-i vindecă pe 
oamenii de lume, dar, pentru un discipol, boala nu este un 
lucru întâmplător, are funcţia şi rolul ei. Pentru sine, 
pentru suflet fiecare trebuie să-şi caute medicul interior. 

Este adevărat că omului îi este greu să transfere un 
gând dintr-un loc în altul păstrându-i esenţa. Să 
presupunem că medicul reuşeşte să scoată din capul 
bolnavului gândul ca să-l transfere în altă parte: 
vindecarea poate fi instantanee. Dacă nu e instruit ca să 
realizeze asta, va folosi una dintre următoarele două 
metode: homeopatia cu dozele sale mici sau alopatia cu 
dozele sale mari de medicamente. 

Dar mai există o modalitate: să lăsăm boala să 
evolueze până la criza maximă şi, din acel moment, s-o 
facem să scadă în intensitate până la dispariţia completă. 
Fiecare om are forţe ascunse care trebuie trezite. Dacă 
puteţi trezi aceste forţe, situaţia bolnavului se ameliorează 
în mod natural. Dacă forţele ascunse ale organismului nu 
se pot trezi în mod natural prin transpiraţii, scurgeri, băi, 
medicul va prescrie în acel moment doze mai mari decât 


este necesar şi, în loc să trezească forţele ascunse, le va 
bloca. 

Două teorii principale există astăzi în medicină: 
alopatia, care preconizează utilizarea de medicamente în 
doze maxime, şi homeopatia, care recomandă doze 
minime. În alopatie, puteţi lua o mulţime de medicamente 
fără nicio reacţie din partea organismului, fără să simtiti 
vreo ameliorare, pe când, cu mici doze diluate, aţi fi putut 
obţine rezultate foarte bune. Legea zice; „Prin eforturi 
mici, ajungem la acelaşi rezultat ca prin eforturi mari”. 

Vă recomand tratamentul homeopatic. Cantităţile 
mici produc cele mai mari rezultate. Homeopatia se 
foloseşte de mărimi infinitezimale. O cantitate foarte mică 
dintr-o substanţă, de exemplu 1 urmat de 60 de zerouri, 
este în stare să exercite o mare influenţă asupra 
organismului. Este de ajuns ca bolnavul să ia o picătură 
din acea substanţă diluată ca să se vindece complet, căci 
acea picătură conţine energia divină. Dacă bolnavul crede 
în forţa acelei energii, îndouă-trei zile se va însănătoşi. 

În prezent, nu putem utiliza toate metodele oculte, 
căci există printre ele unele cărora nu le cunoaşteţi 
rezultatele. 

Organismul, creierul, sistemul muscular, arterial, 
nervos nu vor rezista, încă nu sunt adaptate. Hindugşii au 
sisteme specifice pe care le folosesc de mii de ani. 
Popoarele occidentale nu le pot practica, deoarece aceste 
metode nu sunt, într-un fel potrivite cu cultura occidentală. 
De exemplu, una dintre ele este respiraţia profundă. Dar 
Frăția Albă Universală foloseşte şi alte metode noi 
naturale care sunt excelente. 

Pentru fiecare om există şapte-opt mijloace diferite 
de vindecare. Unii sunt capabili să se vindece prin 
modalitatea spirituală, dar sunt foarte puţini. Cine sunt? 
Numai cei care nu au nicio îndoială. Bolnavul trebuie să 
aibă încredere absolută în vindecătorul lui, iar acesta 
trebuie să fie absolut veridic şi sincer faţă de bolnav. Dacă 
între ei nu există încredere, sinceritate, vindecarea 
spirituală nu e posibilă. Trebuie aplicată atunci o metodă 


naturală: apa, plantele medicinale, aerul etc. 

Mai există o metodă eficientă: muzica. 

În zilele noastre, în lăcaşurile de sănătate din 
aproape toate ţările europene sunt folosite pentru 
tratament electricitatea şi magnetismul. Prin aceste 
metode, se încearcă trezirea forţelor organismului şi 
accelerarea vibraţiilor. 

Când vibraţiile organismului cresc în intensitate, 
omul se vindecă. În acest fel, este posibilă chiar 
vindecarea bolilor cum ar fi cancerul şi tuberculoză. 
Folosind aceste tratamente, bolnavul trece prin crize mari 
înainte ca starea să i se amelioreze. Dacă rezistă bine la 
prima criză, următoarele trec mai uşor şi scad până la 
dispariţia totală. Prin crize succesive, organismul este 
purificat, curăţat de toate elementele toxice şi nocive, şi 
bolnavul îşi redobândeşte sănătatea. 

Ca să se vindece, un bolnav trebuie întâi să-şi 
purifice sângele şi să facă acest lucru singur. Cum? 
Respirând aer curat, expunându-şi spatele la soarele de 
dimineaţă şi consumând alimente sănătoase şi simple. 
Există şi alte metode pentru purificarea sângelui. 
Rezultatul nu se lasă aşteptat luni şi ani, ci, uneori, o 
singură zi este de ajuns. Depinde de om să aleagă metoda 
potrivită nivelului său de evoluţie. 

Intelectul cunoaşte cauzele bolilor, dar nu ştie să le 
vindece. Numai sufletul poate să realizeze vindecarea, 
dacă vrea. 

Un medic adevărat are puterea să alunge bolile şi să 
facă să iasă entităţile nocive din pacienţi prin forţa 
cuvântului, rostind formule. 

Omul poate să se vindece când se trezeşte în el 
rezerva de energie vitală care va stimula acţiunea 
organismului. Pentru aplicarea tratamentelor naturale, 
profitaţi îndeosebi de lunile aprilie şi mai, când natura este 
bogată în energie vitală: Prana. Fiecare zi din aceste luni 
valorează milioane. Omul poate să dobândească în această 
perioadă ce nu obţine în niciun alt moment. 

În lume, totul este definit matematic. Aşa cum este 


un timp pentru semănat, este şi unul pentru vindecare. E 
un principiu divin. 

A trata bolnavii nu e lucru simplu. Oamenii cei mai 
nemulţumiţi din lume sunt bolnavii. De ce? Pentru că 
aşteaptă totul de la medic. Dacă acesta nu poate să-i ajute, 
sunt nemulţumiţi. Ca să nu fie confruntat cu nemulţumirea 
bolnavului, medicul trebuie să ştie pe cine tratează şi cum. 
De exemplu, dacă oasele situate în spatele urechilor sunt 
bine pronunţate, dacă bărbia e lată şi maxilarul de jos 
puţin proeminent, această persoană rezistă bine la boli şi 
se poate vindeca cu uşurinţă. 

Există două modalităţi de vindecare. Una este 
conformă cu natura, cealaltă este metoda instantanee, 
divină. Vindecarea instantanee este posibilă la un om 
virtuos, nu la un păcătos. 

În zilele noastre, omul îşi tratează numai corpul fizic, 
deoarece este singurul pe care îl cunoaşte, şi chiar parţial. 
Apostolii şi discipolii lui Hristos vorbesc despre corpul 
spiritual. Înţelepţii şi marii maeştri vorbesc despre şapte 
corpuri, care formează fiinţa omenească în totalitate. Omul 
a început deja să trăiască în corpul lui spiritual, dar nu are 
încă nicio noţiune despre celelalte corpuri. 

Când o persoană se îmbolnăveşte fizic, boala ei 
determină consecinţe asupra corpului eteric şi a celorlalte 
corpuri subtile, şi invers. Dacă se tratează numai prin 
metode fizice, nu va reuşi mare lucru. Noaptea, în timpul 
somnului, omul îşi părăseşte corpul fizic, şi atunci i se 
purifică trupul şi toate celulele. La acest proces participă 
şi celelalte corpuri subtile, după ce totul a fost bine 
curăţat, omul se reîntoarce în corpul fizic şi se trezeşte. 
Dacă a dormit bine şi spiritul lui şi-a recăpătat forţele, 
omul se trezeşte bine dispus şi plin de energie. 

Vă puteţi trata cu medicamente, dar, dacă entităţile 
luminoase din lumea invizibilă nu participă, nu vă veţi 
vindeca cu niciun preţ. 

Dacă sunteţi bolnavi, adresaţi-vă întâi lui Dumnezeu, 
apoi, sufletului vostru şi în ultimă instanţă medicului. Toată 
lumea face invers şi de aceea vindecarea nu are succes. 


O persoană care se vindecă instantaneu 
demonstrează că spiritul şi inteligenţa îi sunt treze. Dacă 
unui om îi este greu să se vindece, inteligenţa corpului şi a 
spiritului său sunt slabe. 

Chiar şi un animal, al cărui nivel de evoluţie este 
inferior faţă de cel al omului, ştie cum să se vindece singur, 
dar noi apelăm la medic, deoarece nu avem încredere nici 
în Dumnezeu, nici în natură, nici în noi înşine. 

Trebuie să avem o viziune clară a bolii ca să ştim cum 
s-o vindecăm. De exemplu, stomacul se tratează cu adevăr, 
plămânii şi pieptul, cu înţelepciune, capul, cu iubire. 

În vindecare, credinţa şi voinţa joacă un rol principal. 

Lacrimile vindecă; curăţă intelectul şi conştiinţa. 

Durata vieţii pământeşti depinde de relaţiile pe care 
omul le-a creat cu sufletul lui. E imposibil să ajungem la o 
vârstă foarte înaintată dacă trăim doar în propria 
personalitate. Cu cât sufletul se manifestă mai mult în 
viaţă, cu atât organismul este mai rezistent. Când vrem să 
ne vindecăm, trebuie să căutăm medicul şi remediile întâi 
în sufletul nostru. 

Ştiinţa  esoterică prevede diferite metode de 
vindecare, de transformare a energiilor din negative în 
pozitive. Studiaţi toate aceste metode şi experimentaţi-le 
ca să cunoaşteţi care se potrivesc organismului vostru. 
Dacă nu vă găsiţi metoda potrivită, riscaţi chiar să vă 
agravaţi situaţia. Tocmai de aceea nu acceptă medicii să 
fie trataţi de colegi. Am auzit un medic zicând: „Mi-e 
teamă să consult un coleg care îmi va da medicamente 
contrare temperamentului şi organismului meu. Eu cunosc 
mai bine remediile care mi se potrivesc”. Adică fiecare 
medicament, chiar dacă e destinat să trateze o boală 
anume, acţionează diferit în funcţie de organisme diferite. 
Ca să ne vindecăm, lucrul cel mai bun pe care trebuie să-l 
facem este să ştim şi să putem să depăşim noi înşine 
dificultăţile şi contradicţiile. O dificultate, precum şi o 
contradicţie pot să provoace o boală. Transformaţi-le, 
îndepărtaţi-le din gânduri ca să vă eliberaţi mintea şi astfel 
veţi face să dispară bolile de care suferiţi. 


Evanghelia conţine remedii pentru toate bolile şi 
pentru toate tulburările sufletului, pentru incredulitate şi 
pentru deznădejde, dar trebuie să ştii unde să le găseşti şi 
cum să te foloseşti de ele. 

Dacă omul este supus la un curent electric de 2000V, 
moare. Dar, dacă e supus influenţei unui curent de 20000V 
şi mai mult, se reînsufleţeşte şi se purifică, fără să ardă. 
Fizicienii spun că moleculele de electricitate de 2000V 
sunt atât de mari încât, dacă trec prin țesuturile corpului, 
le distrug, şi omul moare. Moleculele de electricitate între 
20.000 şi 50000V sunt însă extrem de mici. Ele pot aşadar 
să treacă liber prin țesuturile organismului uman, „să le 
maseze” şi, în loc să provoace probleme, să le reînnoiască 
şi să le purifice. Se poate spune că există mai multe 
categorii de energie care acţionează diferit asupra 
organismului: termică, a luminii, a electricităţii. Cu cât 
particulele acestor energii sunt mai mici, cu atât mai 
benefic le este efectul asupra materiei corpului: ea va fi 
reînsufleţită, purificată, reconstituită prin acţiunea lor. 

Nicio farmacie din lume nu ne poate da ce ne dă 
natura, şi omul trezit trebuie să-i acumuleze energiile 
magnetice ca să le transmită celor apropiaţi lui. 

Dacă sistemul digestiv este deranjat, trebuie tratat 
prin nutriţie. Dacă este vorba de sistemul respirator, 
trebuie tratat cu lumină, căldură, electricitate şi 
magnetism. În fine, dacă sistemul cerebral este dereglat, 
trebuie să-l tratăm cu gânduri şi sentimente. Ca să vă 
vindecaţi creierul, nu trebuie să acceptaţi niciun gând 
negativ, bazându-vă pe legea că Dumnezeu este iubire 
absolută, armonie absolută. 

Nu există doar microbi nocivi, ci şi particule 
microscopice care, introduse în organism, pot să-i aducă o 
ameliorare, în practica lor, medicii din viitor vor învăţa să 
utilizeze influența benefică a acestor particule 
microscopice. 

Dacă cineva crede în metodele şi în remediile a zece 
medici în acelaşi timp, nu se va vindeca niciodată. Ca să te 
vindeci, trebuie să crezi într-un singur medic. Dar forţele 


de vindecare sunt întâi ascunse în apă, aer, lumină şi 
alimente. Fiecare om este conductor între natură şi el 
însuşi, de aceea este posibil să se vindece singur, prin el 
însuşi. 

Tratându-se singur, bolnavul câştigă încredere în el şi 
în propriile-i forţe. Dacă se lasă tratat de medici, consideră 
că medicul a făcut totul şi-şi pierde treptat încrederea în 
propriile posibilităţi. Bolile nu sunt altceva decât probleme 
pe care fiecare trebuie să le rezolve în mod convenabil. 
Dacă nu vă hotărâți să le trataţi singuri, se vor ivi bolile 
adevărate greu de vindecat. Ştiind aceasta, să nu vă fie 
teamă de boli. 

Dacă vreţi să vindecaţi un bolnav, ar trebui să 
semănaţi în el adevărul simplu că se va vindeca. Acest 
adevăr va creşte în el ca o sămânță şi va da roade. Dacă 
semănaţi în voi ideea că sunteţi sănătos, chiar veţi fi. 

Neurastenia înseamnă un surplus de electricitate la 
nivelul nervilor, factor de dereglare a sistemului nervos. 
Ştiţi foarte bine că în baia voastră există apă caldă şi apă 
rece. Dacă deschideţi numai apa caldă, o să vă frigeţi. 
Dacă deschideţi numai apa rece, o să răciţi. Trebuie să 
deschideţi încet ambele robinete în acelaşi timp, până 
când temperatura apei devine plăcută pentru spălat. „Apa 
rece” provine de la cap şi „apa caldă”, de la sistemul 
nervos simpatic. Trebuie aşadar să închidem puţin 
robinetul cunoaşterii excesive şi să-l deschidem pe cel al 
iubirii. Amestecul - sinteza cunoaşterii şi iubirii - produce 
un curent agreabil. Dacă vă deranjează reumatismul, 
deschideţi robinetul iubirii. Dacă vă doare umărul, 
mângâiaţi-l, începeţi să-l iubiţi. 

Puritatea este o condiţie necesară pentru sănătate, 
pentru gânduri, pentru sentimente. 

Ca să vindecăm un om, trebuie întâi să-l eliberăm de 
toate elementele străine, de toate reziduurile depuse în el. 
Ca să-şi redobândească sănătatea, bolnavul trebuie să-şi 
purifice sângele respirând aer curat, expunându-şi spatele 
la soare şi mâncând alimente sănătoase şi de bună calitate. 
Trebuie să începeţi cu foarte mici experienţe, microscopice 


şi, treptat, să mergeţi spre mai mari. Ştiinţa respectă deja 
această metodă, aşa că aplicaţi-o şi voi! 

Ceea ce numim „deochi” chiar există. De exemplu, 
cineva aruncă o privire spre voi şi începeţi să vă simţiţi 
râu, vă doare capul. Unele persoane pot să îmbolnăvească 
un bou sau o vacă doar privindu-i. Cauza este forţa privirii 
exercitată asupra voastră sau a animalului. Un astfel de 
efect este produs de electricitatea care iese din ochi şi este 
proiectată asupra voastră, dar pe care n-aţi putut s-o 
asimilați: ea se răsfrânge negativ asupra organismului. 
Există bunici care ştiu cum să vindece deochiul. E foarte 
simplu. lau un ou întreg şi-l lovesc de fruntea boului sau a 
omului respectiv şi, când se sparge, bolnavul îşi 
redobândeşte starea normală. Oul are proprietatea de a 
primi surplusul de energie, dar această metodă poate să 
fie folosită doar de persoanele care sunt bune 
conducătoare de electricitate, căci numai ele sunt în 
măsură să reziste la emanaţia bolnavului. Se poate spune 
acelaşi lucru despre medici. Există mulţi medici, dar foarte 
puţini obţin vindecarea completă. Medicul adevărat este 
un fel de canal prin care boala poate să iasă în exterior. 
Medicul trebuie să poată lua şi da ceva bolnavului. 

Fiecare proastă dispoziţie fizică sau psihică se 
tratează ori printr-o metodă similară cauzei care a 
provocat-o, ori printr-o metodă contrară cauzei. De 
exemplu, mâinile şi picioarele îngheţate se tratează prin 
frig, nu prin căldură. Putem trata arsurile cu ulei de 
măsline, căci are proprietatea de a absorbi căldura şi de a 
elibera surplusul de energie provocat de arsură în 
organism. 

Creați un mediu armonios pentru bolnav, şi spiritul i 
se va calma. Cel care vizitează un bolnav nu trebuie să 
aibă niciun gând negativ, niciun sentiment pesimist, căci 
bolnavul este extrem de sensibil din cauza măririi dublului 
său eteric, care îl face uşor iritabil. La neurastenic, de 
exemplu, dublul este prea larg şi ocupă mult spaţiu în jurul 
lui. 

Ca să vă eliberaţi de o boală, nu mai vorbiţi tot 


timpul despre ea. 

Bucuria aduce viaţă. Ca să se vindece, omul trebuie 
să se bucure şi să cânte, indiferent de boală. 

Deseori, ca să ne vindecăm, este de ajuns să ne 
împrietenim cu oameni sănătoşi, buni din fire şi plini de 
iubire, îndreptarea gândurilor şi sentimentelor spre astfel 
de persoane aduce cel mai mare bine. 

Nu recomand tratamentele cu derivate din petrol şi 
toate medicamentele care ard pielea. 

Nu permiteţi să vii de mângâie sau să vi se sărute 
ochii. Asta nu vă va aduce nicio fericire. Ochii nu sunt 
făcuţi să fie atinşi. Trebuie să ne bucurăm cu privirea, de 
departe. 

Nu trataţi ochii cu nimic, doar cu apă curată. Există o 
apă plină de magnetism însufleţitor care îi poate purifica şi 
înviora. 

Un bolnav trebuie să-şi atingă deseori partea 
inferioară a urechilor ca să-şi întărească vitalitatea. 

Fiecare trebuie să ştie că propriul organism 
reprezintă o parte din organismul divin. Şi dacă omul 
provoacă moartea fratelui ca să-şi apere viaţa, el îşi 
degradează prin acest act propria viaţă. 

Operaţiile se pot face, dar nu în mod fizic. Ce sens 
are să suprimăm membrele unui corp? Trebuie să începem 
întâi cu psihicul şi să mergem spre fizic. Metodele 
chirurgiei şi ale medicinei moderne nu sunt bune. Inainte 
de a elimina o parte din corp, trebuie să găsim cauza care 
a provocat boala şi s-o suprimăm pentru ca trupul să poată 
rămâne nevătămat. Părţile corpului omenesc nu trebuie să 
fie mutilate. 

A tăia gamba sau piciorul unui om nu e ştiinţă, nici 
să-i scoţi un ochi. Nici a suprima un rinichi nu e ştiinţă. 
Omul poate trăi cu un rinichi, dar de ce i-a dăruit natura 
doi? Medicii zic că omul poate să trăiască fără apendice. 
Natura l-a fixat în organism şi medicii îl îndepărtează 
zicând că se poate trăi fără el! 

Chirurgia este o ştiinţă veche. A scoate amigdalele 
trebuie să fie o metodă pe care o vom utiliza în ultimă 


instanţă, căci, după extracţie, starea se agravează deseori. 
Cu ce se va umple locul gol? A restabili ceva, a-l 
reconstitui, aceasta înseamnă ştiinţă. Putem să scoatem un 
ochi cu condiţia de a putea pune altul care restabileşte 
vederea. Aceasta este adevărata chirurgie. Oricine poate 
să taie un picior, dar înlocuirea lui cu altul nu e la 
îndemâna tuturor! 

Dacă puteţi, aveţi răbdare să suportaţi o operaţie 
fără anestezie, căci organismul are nevoie de mult timp 
până să se elibereze de produsele anestezice. Pentru 
operaţii se foloseşte morfina, ca bolnavul să nu simtă 
nimic, dar după aceea durerea revine cu mai mare 
intensitate. Naturii nu-i place să i se blocheze energiile. Să 
nu credeţi că prin asta veţi fi scutiţi de suferinţe. 

Nu cântaţi când vă duceţi la un bolnav. El trebuie să 
cânte, dacă vrea. Rugaţi-vă pentru el şi, dacă e dispus să 
cânte, cântaţi împreună. 

Să ştiţi că un bolnav care se roagă şi cântă încetişor 
în el însuşi se va vindeca. Dar starea e gravă dacă nu e 
dispus nici să se roage, nici să cânte. O să plece curând în 
lumea cealaltă. Dispoziţia lui faţă de rugăciune şi de cântat 
este un bun diagnostic prin care puteţi să ştiţi dacă omul 
este sănătos sau bolnav, dacă e bun sau rău. Când pierde 
gustul pentru muzică, pentru rugăciune, omul se 
înăspreşte, devine rău şi apoi se  îmbolnăveşte. 
Recăpătându-şi buna dispoziţie, începe să se roage, să 
cânte şi îşi redobândeşte sănătatea. 

În cazul durerii de cap, faceţi o baie caldă la picioare 
şi adăugaţi puţin câte puţin apă şi mai fierbinte ca să 
creşteţi cât mai mult temperatura. Inainte de baia la 
picioare, faceţi şi o spălare a intestinelor. 

Dacă vă doare stomacul, treceţi la regim şi mâncaţi 
foarte puţin. Beţi în fiecare dimineaţă o ceşcuţă cu ulei de 
măsline şi o cană de apă clocotită. Apoi expuneţi-vă 
abdomenul la soare, dimineaţa devreme, două-trei ore pe 
zi. 

Celui care are febră foarte mare îi recomand un 
regim sever: să nu mănânce nimic timp de 1 - 6 sau chiar 


7 zile, să lase ferestrele camerei deschise, să asigure o 
iluminare abundentă, să nu doarmă mult, să stea treaz şi 
să se roage. 

Dacă aţi răcit şi aveţi febră, beţi 1 - 5 pahare cu apă 
clocotită sau un ceai de plante până la provocarea unei 
transpiraţii abundente. Apoi scoateţi-vă hainele ude şi 
ştergeţi-vă, reîncepeţi să beţi alte câteva căni, apoi masaţi- 
vă picioarele şi mâinile cu ulei de măsline şi culcaţi-vă. Veţi 
fi astfel în afara pericolului. 

Altă regulă: luaţi un purgativ ca să eliminaţi toate 
elementele inutile din intestine şi stomac. Nu mâncaţi timp 
de două zile, dar beţi 3 - 4 pahare de apă clocotită, apoi 
două căni de zeamă de spanac, în fine, două boluri de supă 
de cartofi. Şi apoi, mâncaţi mai puţin un timp. 

Omul trebuie să transpire nu numai fizic, ci şi 
spiritual prin suferinţele care sunt şi ele un fel de 
transpiraţie. Dacă o persoană nu reuşeşte să transpire 
fizic, este expusă la tot felul de pericole. La fel în cazul 
lipsei suferințelor. 

În caz de răceală şi dacă aveţi posibilitatea, mergeţi 
la munte, urcați pe piscuri astfel încât să transpiraţi, dar 
schimbaţi mereu hainele ude cu unele uscate. Beţi şi 2 - 3 
pahare de apă fierbinte. E foarte benefic pentru cei care 
suferă de astm sau cei care au tendinţa de îngrăşare. 

Dacă nu adormiţi uşor, cauza este deseori un surplus 
de energie în creier. Ca să vă eliberaţi de el, faceţi exerciţii 
destinate să dirijeze această energie spre alte părţi ale 
corpului. Concentraţi vă gândurile cinci minute pe vârful 
nasului sau spălaţi-vă picioarele cu apă caldă, ca să ajutaţi 
sângele să coboare în picioare. 

La ce folosesc bolile în lume? Ele sunt un mijloc de 
educaţie. Prin ele, lumea invizibilă îi corectează pe oameni. 
Dacă medicii de azi ar reuşi să înţeleagă asta, i-ar învăţa 
pe pacienţii lor cum să trăiască. Nu este suficient doar să-i 
iei pulsul unui pacient şi să-i prescrii un medicament. Nu, 
trebuie să-i iei mâna şi să-i spui „Te voi vindeca dacă eşti 
pregătit să-ţi corectezi greşelile şi să duci o viaţă 
sănătoasă”. Şi, dacă bolnavul promite în mod serios să-şi 


corecteze viaţa, medicul se angajează să-l vindece. Prin 
această metodă, medicii ar putea să le facă mult bine 
oamenilor. În prezent, ei studiază în principal simptomele 
bolilor, dar un doctor adevărat trebuie să cunoască înainte 
de orice toate manifestările şi semnele unui organism 
sănătos ca să le poată compara cu cele ale unui organism 
bolnav. E o artă să poţi lua măsuri preventive cel puţin cu 
10 ani înainte ca omul să se îmbolnăvească. Această artă 
este doar la îndemâna medicului care cunoaşte ştiinţele 
spirituale. 

După părerea mea, un doctor adevărat este cel care 
cunoaşte cauzele fiecărei boli şi i le explică bolnavului. 
Medicul este un asistent al naturii, care lucrează în 
conformitate cu legile ei. 

Trebuie să învăţăm limbajul organelor. Fiecare organ 
are un limbaj specific. Ficatul are limbajul lui, stomacul 
are altul, sistemul nervos simpatic şi cel muscular, toate au 
limbajul şi gramatica lor. Dacă nu ştiţi cum să le vorbiti, nu 
vă vor înţelege. Există ocultişti care cunosc aceste limbaje 
şi, dacă cunoaşteţi şi voi limbajul unui organ, îi puteţi 
sugera idei. Dacă aveţi ficatul deranjat, îi puteţi face 
sugestii şi, dacă reuşiţi, veţi obţine rezultate. Ca să trateze 
un organ, medicul trebuie să-i cunoască limbajul. Cel care 
vrea să devină un medic adevărat trebuie să înveţe 
limbajul fiecărui organ, al ficatului, al stomacului, al 
plămânilor sau al sistemului nervos. 

V-aţi îmbolnăvit? Detaşaţi-vă de propria persoană şi 
vorbiţi-i organului bolnav cu aceste cuvinte: „Nu trebuie 
să-ţi fie frică, te vei vindeca, te vei vindeca, te vei 
vindeca!” Vorbiţi-i ca unei a doua persoane. Dacă vă 
spuneţi că e imposibil, influenţaţi organul care va continua 
să fie bolnav. Spuneţi-i, de exemplu -, „Te vei vindeca. [ţi 
voi pune o albină, şi înţepătura ei te vei vindeca deplin!” 
Toată lumea poate să se vindece. Când? Când vom reuşi să 
credem în asta. 

Care este vocaţia medicului? Să-i înveţe pe oameni 
legile pe care se bazează sănătatea şi starea lor de bine. 

Vocaţia unui medic nu constă doar în prescrierea 


unor metode de vindecare, ci înseamnă mult mai mult. 
Înseamnă să-i înveţe pe oameni să trăiască astfel corect, 
conform cu legile naturii inteligente, care sunt legile 
inteligenţei cosmice. În viitor, medicii vor fi plătiţi pentru 
sfaturile lor. Astfel, ei nu-i vor vizita pe bolnavi, ci pe 
oamenii sănătoşi, o dată sau de două ori pe săptămână, ca 
să-i înveţe să trăiască bine şi să-şi amelioreze viaţa. 

Fără iubire, puterea de vindecare se pierde. Să-i 
vindeci pe bolnavi înseamnă să le poţi lua povara de pe 
umeri. Totuşi, într-un sens, e un lucru bun că oamenii se 
îmbolnăvesc din când în când, altfel ar risca să înfrunte 
necazuri mult mai mari. Nimeni nu poate să evite suferinţa 
trimisă de natură. Dacă omul ar reuşi să scape de o 
suferinţă, altele două-trei s-ar abate asupra lui. Natura e 
foarte severă şi exigentă. 

Dacă vizitaţi un bolnav, adresaţi-vă întâi lui 
Dumnezeu şi spuneţi-i: „Doamne, te rog, ajută-mă să-l 
vindec pe acest bolnav!” Dacă omul reuşeşte să stabilească 
legătura cu inteligenţa cosmică, Dumnezeu va începe să 
lucreze prin el. Este de-ajuns ca acel om să-l viziteze pe 
bolnav, să-şi aşeze mâna pe el, pentru ca după trei minute 
bolnavul să poată să se ridice din pat. Acest om va 
constata astfel că există o legătură între el şi inteligenţa 
cosmică. 

Când ne ocupăm de vindecarea unui bolnav, intrăm în 
contact cu el. Veţi zice: „Nu-i luăm o parte din suferinţă?” 
Nu vă gândiţi la asta. Puneţi-vă întâi întrebarea: „Chiar 
trebuie să mă angajez să-l vindec?” Dacă sunteţi sigur că 
trebuie să-l vindecaţi, nu daţi înapoi în faţa niciunui 
obstacol şi nu vă fie teamă de consecinţe. Dar cum să ştim 
dacă trebuie să ne angajăm? Dacă iubiţi acea persoană, 
trebuie să-i uşuraţi suferinţa. 

Nu ne este permis să vindecăm pe oricine. Dacă un 
medic spiritual eliberează un criminal, îi va purta karma. 
Există criminali, asasini pe care nimeni nu-i poate vindeca, 
nici măcar un vindecător spiritual. 

lisus Hristos n-a vindecat niciodată necredincioşi, 
asasini sau criminali. Pentru acest gen de indivizi nu există 


vindecare posibilă. 

În Antichitate trăia un alchimist care avea puterea să 
vindece tot felul de boli. Surzi, orbi, muţi veneau de peste 
tot şi el îi vindeca. Dar era foarte mirat că, în loc de 
recunoştinţă, oamenii lecuiţi de beteşugul lor răspundeau 
cu cruzime şi nemulţumire. El i s-a adresat astfel lui 
Dumnezeu: „Doamne, de ce mă persecută aceşti oameni? 
Le-am deschis ochii, urechile ca să vadă şi să audă, le-am 
deschis gura şi, cu toate astea, nu-mi dau pace”. Şi 
Dumnezeu i-a răspuns: „Am închis ochii, urechile, gura 
acelor oameni, pentru că inima lor e plină de cruzime. Ca 
să nu mai păcătuiască. l-am lipsit de abundența şi de 
dulceaţa lumii exterioare. Tu ai intervenit în planul meu, 
fără îngăduinţa mea, şi de aceea trebuie să suporţi 
consecinţele atitudinii tale. Există un sens în deschiderea 
ochilor şi a urechilor orbilor şi surzilor, doar dacă sunt 
pregătiţi să mă slujească”. 

Vindecând pentru bani, vă asumaţi o mare 
responsabilitate. Să presupunem că vindecaţi un om, îi 
luaţi banii, dar, după un an, moare. Ce se petrece atunci? 
Vine să se instaleze în voi şi riscaţi să-i purtaţi karma. În 
felul acesta pierdeţi mai mult decât aţi primit. De aceea, 
dacă vindecaţi o persoană, faceţi-o fără să cereţi bani. 
Mâna discipolului ocult trebuie să fie curată şi 
dezinteresată. 

Cel care e convins că vindecă bolnavii prin el însuşi 
poate să ia bani. Cel care crede că Dumnezeu vindecă prin 
el nu are dreptul să ia bani. 

Alimentele, lumina, aerul, relaţiile cu oamenii buni, 
toate acestea vor fi remediile voastre în viitor. Omul bun, 
omul sănătos vă va vindeca, fără să ştiţi că salvarea vine 
de la el. De aceea, medicii trebuie să fie oamenii cei mai 
buni, cei mai virtuoşi. 


VINDECAREA CU AJUTORUL ALIMENTELOR ŞI 
A POSTULUI 


Nutriţia este o metodă de vindecare. Nu există 


metodă mai bună, dar trebuie să ştiţi ce alimente să 
consumati şi în ce moment. 

În perioada bolii şi după, pentru însănătoşire, omul 
are nevoie de o alimentaţie specifică. De exemplu, cel care 
a avut febră va avea nevoie să mănânce alimente acide. 
Dacă e vorba de altă boală, va avea nevoie de alimente 
dulci. 

Trebuie să ştim că, în natură, fiecare fruct al creaţiei 
divine are o mare predestinare. În consecinţă, dacă vă 
hrăniţi cu mere, veţi dobândi o anumită calitate şi, dacă vă 
hrăniţi cu prune, o altă calitate. Omul devine ce alimente 
consumă. 

În general, fructele cu formă alungită reprezintă 
inteligenţa şi, cele cu formă rotunjită, viaţa şi 
sentimentele. Fructele nu sunt nimic altceva decât un 
ansamblu de energii care circulă într-o formă dată. 

Cartofii îi conferă omului o anumită calitate, îl fac să 
se sature cu puţin. Mărul conferă calităţi precum 
blândeţea, gentileţea, indulgenţa faţă de ceilalţi şi un ten 
proaspăt. _ 

Dacă vreţi să fiţi buni, amabili, mâncaţi struguri. În 
general, alimentele influenţează considerabil caracterul. 

Dacă vreţi să vă amelioraţi circulaţia sangvină, 
mâncaţi cireşe. Ce ascund cireşele? Sentimente profunde 
şi legea libertăţii. 

Coarnele ne aduc fier în sânge. Dacă aveţi un 
caracter slab şi laş, mâncaţi aceste fructe, care conferă 
stabilitate şi rezistenţă caracterului. 

Dacă un copil e anemiat, daţi-i mai multe pere. Dacă 
are un caracter dur, daţi-i mere. Dacă e lipsit de noblețea 
sentimentelor, daţi-i cireşe care, împreună cu pepenele 
verde, coarnele şi dovlecii, regularizează şi stomacul. În 
general, fructele dezvoltă noblețea sentimentelor, dar nu 
trebuie să facem abuz şi să ne supraîncărcăm stomacul. 

Unii spun că sunt neurastenici; să mănânce atunci 
mazăre! Alţii se plâng de ipohondrie; să mănânce grâu! 
Dacă o persoană e prea sensibilă, daţi-i porumb. Altuia, 
care nu reuşeşte să-şi asume responsabilităţile, daţi-i 


secară. Secara care creşte în înălţime conţine ceva ideal. 
Bine asimilată, poate să-i insufle omului un ideal înalt. 

Fructele au culori predominant diferite în funcţie de 
felul lor. De exemplu, la cireşe predomină roşul. Deci, când 
o persoană anemiată cunoaşte legea şi mănâncă cireşe 
într-un mod nou, adică cu înţelegere, într-o dispoziţie 
bună, nu mecanic, va primi absolut tot ce are nevoie 
organismul ei. Cireşele acţionează şi asupra tranzitului 
intestinal. Ele reprezintă şi un simbol al naturii. Cireaşa 
roşie, precum şi toate fructele roşii provin din paradis. 

Mărul a fost creat în lumea astrală; para şi lămâia, în 
lumea mentală. Forma şi culoarea tomatei arată că este 
întârziată în dezvoltarea ei. N-a mers mai departe decât 
viaţa stomacului. Materialiştii seamănă cu tomatele. 

Castravetele este foarte benefic pentru sistemul 
nervos. Anemiatul trebuie să mănânce şi el castraveți, dar 
s-o facă dimineaţa şi la amiază, căci seara nu sunt toleraţi 
bine de stomac. În general, seara trebuie să mâncaţi 
înainte de apusul soarelui. Dacă n-aţi putut să mâncaţi 
înainte, e preferabil să nu mâncaţi deloc. Beţi un pahar cu 
apă caldă sau un ceai de plante şi culcaţi-vă; veţi avea 
astfel un somn plăcut. 

Ceapa crudă, la cuptor sau fiartă este foarte curativă, 
dar nu mâncaţi ceapă friptă. Numai bolnavii de 
tuberculoză pot s-o utilizeze ca medicament. Când tăiem 
foarte fin ceapa şi o perpelim, îşi pierde din forţa 
magnetică. 

Cel care vrea să fie sănătos trebuie să consume 
mâncare preparată de o persoană care îl iubeşte. 

Contra  guturaiului şi gripei, folosiți metoda 
următoare: când vine iarna, faceţi o rezervă de cel puţin 
1.000 de fire de praz şi mâncaţi praz zilnic. Dacă vi se 
întâmplă să faceţi guturai sau chiar gripă, mâncaţi praz de 
trei-patru ori pe zi. 

Când vă dor amigdalele, consumati usturoi picant. E 
o metodă bună pentru amigdale şi un dezinfectant pentru 
gât. Este şi un remediu excelent contra insomniei. 

Mulţi oameni mănâncă ardei iuți. Sunt buni contra 


stărilor febrile, dar, pentru omul sănătos, nu sunt 
recomandaţi, cum nu e recomandată nici alimentaţia prea 
dulce sau prea acidă. 

Dacă vă simţiţi prea nervoşi, prost dispuşi, mâncaţi 
două pere sau două mere, mari sau mici, nu contează. 
Forţa constă în numărul doi ca principiu, nu ca volum. 
Numărul doi este magnetic, domoleşte energiile. 

Pentru ochi, mâncaţi linte; pentru rinichi, fasole 
verde; pentru un ten frumos, mazăre. Mâncaţi mai multe 
urzici şi spanac ca să vă întreţineţi culoarea părului. 

Dacă sunteţi prost dispus, trebuie să beţi sucul a 
două-trei lămâi cu zahăr şi apoi să beţi sucul câtorva 
portocale. Sucul de lămâie şi de portocală restabileşte 
buna dispoziţie şi ameliorează starea stomacului. 

Dacă v-aţi deranjat la stomac, fierbeţi coarne sau 
mâncaţi-le proaspete. Cireşele au însă acţiune laxativă. 

Fiecare exagerare poate să ducă la consecinţe 
negative. Aţi citit că lămâile sunt utile şi faceţi un 
tratament cu lămâi. Aciditatea lămâilor e bună, dar trebuie 
să ştim cum s-o utilizăm. Poate să provoace răceală, 
deoarece ia căldura din organism, capilarele se contractă, 
circulaţia se dereglează şi omul se simte rău. O lămâie pe 
zi e de ajuns. Stoarceţi-o, adăugaţi o cană de apă caldă şi 
beţi. Nu e indispensabil să beţi mai mult decât sucul de la 
o lămâie. 

În privinţa cerealelor, grâul, porumbul şi ovăzul nu se 
folosesc în acelaşi fel. Energiile grâului sunt radical 
diferite de ale celorlalte cereale. Cel care vrea să devină 
idealist, să mănânce şi ovăz! Dacă vreţi să dobândiţi o 
sănătate solidă şi să vă întăriţi muşchii, mâncaţi grâu! în 
prezent, alimentul care conferă mai multă forţă, mai multă 
sănătate este grâul. 

Alimentaţia dulce aduce blândeţe caracterului. 
Alimentaţia acidă creşte capacitatea de acţiune şi întăreşte 
voinţa. 

Cireşele şi piersicile au calităţi curative. Cireşele 
sunt recomandate contra anemiei şi a neurasteniei. 
Primăvara, puteţi să mâncaţi câte doriţi, dar cu iubire. Ca 


să profitaţi la maximum de virtuțile fructelor, trebuie ca ele 
să fie cultivate de un om bun. 

Merele acţionează asupra tonusului sistemul nervos. 
Nucile acţionează în mod benefic asupra creierului, grâul, 
asupra inimii. Fiecare fruct are o forţă curativă care 
trebuie să fie bine utilizată. 

Cel care vrea să fie bine dispus, plin de viaţă şi 
voioşie să mănânce primele cireşe! Cel care vrea să fie 
filosof, înţelept, să mănânce fructe târzii, ca strugurii! Cel 
care are dificultăţi mari să mănânce ridichi! Ridichea ajută 
în lupta împotriva multor boli şi simbolizează depăşirea 
dificultăţilor. Când afacerile nu merg bine, mâncaţi ridichi! 

Cel care suferă de neurastenie trebuie să adopte un 
regim cu mazăre. Cel care suferă de ipohondrie, să 
mănânce grâu! Oamenii iuți la mânie trebuie să mănânce 
porumb şi, persoanele instabile, secară! Secara creează 
condiţii pentru dezvoltarea unui ideal înalt. Plantele mici 
sunt legate de idealuri mici, cele mari, de idealurile mari. 
Ţăranii aspri ar trebui să consume mai multă secară, ca să 
devină mai idealişti. 

Omul care vrea să-şi dezinfecteze gura şi să-şi 
amelioreze starea stomacului şi a plămânilor trebuie să 
mănânce usturoi, dar eu îl prescriu bolnavilor, nu celor 
sănătoşi. 

Dacă vreţi să arătaţi mai frumoşi, mâncaţi mazăre. 
Cei care mănâncă fasole uscată învaţă legea generozităţii. 
Fasolea uscată aduce stabilitate şi rezistenţă. 

Fructele coapte în nord favorizează gândurile 
luminoase; fructele coapte în sud aduc nobleţe sufletească; 
cele care se coc în est aduc nobleţe de caracter. În fine, cel 
care vrea să obţină cunoştinţe şi înţelegerea vieţii trebuie 
să mănânce fructe coapte în vest. 

Dacă omul este atins de arterioscleroză, i se 
recomandă o alimentaţie simplă şi sănătoasă formată din 
grâu şi orez fiert, plus fructe. 

Dacă sunteți prost dispus, faceţi următoarea 
experienţă; luaţi o jumătate de kilogram de cireşe 
proaspete şi ieşiţi din casă la ora 10 dimineaţa. Intoarceţi- 


vă cu faţa spre soare şi începeţi să mâncaţi cireşele lent, 
calm, preţ de o jumătate de oră, şi nu mai mâncaţi nimic 
altceva. 

Contra tusei, folosiţi sucul de ridiche neagră şi beţi în 
fiecare seară o ceaşcă. Acest suc este foarte bun şi pentru 
stomac. Puteţi lua un căţel de usturoi cu puţină sare în 
fiecare seară până la oprirea tusei. 

Dacă bolnavul mănâncă astfel cu recunoştinţă şi e 
conştient că Dumnezeu se ocupă de el, situaţia se va 
ameliora în răstimp de o lună. Oamenii îşi scurtează viaţa 
mai mult prin saturare decât prin lipsă de mâncare. Unele 
boli se vindecă prin post, dar aceasta nu trebuie 
recomandat pentru toate bolile. 

Postul acţionează bine asupra omului sănătos când 
aceasta îl simte ca pe o nevoie interioară. Unii postesc în 
mod conştient dar li se face repede teamă şi renunţă. Din 
această cauză, o anumită toxină poate să apară în 
organismul lor. Postul este un stimulent interior pentru 
întărirea, reînnoirea organismului, dar, dacă e practicat cu 
teamă şi îndoială, poate să apară o reacţie contrară. 

Postul este recomandat celor bolnavi, celor păcătoşi, 
nu omului sănătos şi virtuos. Trebuie să postim când 
suntem bolnavi. Omul sănătos trebuie să mănânce fără 
saturație. Trebuie să ştie că se poate trăi cu puţină hrană. 
Cel care a mâncat prea mult încalcă legile nutriţiei, de 
aceea trebuie să postească. 

Scopul postului este de a filtra gândurile şi 
sentimentele. Pe de altă parte, este indispensabil pentru 
odihna întregului organism. Postul este recomandat mai 
ales ca mijloc de restabilire a sănătăţii. În cursul postului, 
focul organismului este mai intens. Graţie lui, se realizează 
o combustie mai puternică a tuturor deşeurilor care au 
cauzat diferitele boli, indispoziţiile şi nemulţumirile. 

A nu ne murdări limba cu cuvinte grosolane este un 
fel de post. A nu ne murdări intelectul, creierul cu gânduri 
rele este şi ăsta un post. A nu ne murdări inima cu 
sentimente negative, nici voinţa cu acte condamnabile este 
tot post. A ne abtine de la gânduri şi sentimente negative 


este postul care ascunde în sine o forţă magică. 

Cel care vrea să-şi purifice sistemul nervos trebuie să 
postească de cel puţin patru ori pe lună, dar a şti cum, cât 
timp şi când este o adevărată ştiinţă. Dacă vă purificaţi 
sistemul nervos, veţi dobândi mai multă energie luminoasă 
în intelectul vostru. 

Ca să vă odihniţi stomacul, trebuie să postiţi cel puţin 
o dată pe lună. 

Cel care practică un post nu trebuie să meargă la 
plimbare. Este o regulă. În excursie, trebuie să luăm cu noi 
cel puţin puţină apă şi pâine şi să-i mulţumim lui 
Dumnezeu. Când faceţi o excursie la munte, trebuie să vă 
hrăniţi. 

Lăsaţi bolnavul un timp fără mâncare, ca să treziţi în 
el un stimulent pentru viaţă. Se va vindeca astfel mai 
repede decât dacă ar mânca. 

In zilele noastre, oamenii îşi satisfac foamea cu hrană 
fizică, dar e posibil să ne hrănim şi cu aer, într-un mod 
specific. Cum? Prin pori. Din păcate, porii omului de azi 
sunt astupaţi. In consecinţă, nu sunt în măsură să utilizeze 
aerul ca hrană. Dacă porii sunt deschişi, aerul se 
infiltrează şi hrăneşte corpul. Astfel, cu puţină mâncare se 
poate dobândi o mare forţă. 

Postul reînnoieşte şi întinereşte organismul. După un 
post, utilizaţi cât mai mult o alimentaţie foarte simplă şi 
disociată, adică formată dintr-un singur aliment odată, 
care cere puţină energie pentru digestie, ca să nu 
provoace apetitul. O astfel de alimentaţie este în măsură 
să dea plămânilor posibilitatea de a se dezvolta, de a primi 
mai multe elemente nutritive din aer şi din apă şi să 
extragă mai multe sucuri din mâncare. Prin post, esenţialul 
este să primim mai multă forţă, mai multă sănătate şi să 
ajungem să ne simţim mai bine, dar, mai ales, nu vă lăudaţi 
şi nu faceţi din asta o competiţie. 

După un post de 10 zile, puteţi realiza multe lucruri, 
iar cel care a postit 20 de zile se va elibera de multe iluzii. 

Ideea principală a postului este să trezească energia 
ascunsă în celule şi să reînnoiască organismul, dar această 


acţiune trebuie să fie raţională şi conştientă. În practică, 
postul trebuie urmat în mod gradat, pe paliere. Există legi 
şi reguli ce trebuie respectate. Dacă luăm hotărârea să 
postim fără să ştim de ce, nu e benefic. Apoi, trebuie să 
ştim în ce moment să-l facem, respectând anotimpurile şi 
zilele săptămânii. De exemplu, dacă începeţi postul luni, 
veţi obţine un rezultat, dacă începeţi marţi, alt rezultat. 
Dacă începeţi miercuri, joi, vineri, sâmbătă, rezultatele vor 
fi diferite. În plus, dacă începem să postim dimineaţa, la 
amiază sau seara, rezultatele vor diferi din nou. 

Dacă nu îndepliniţi voinţa divină, niciun post de 20 
de zile nu va avea vreun efect. Va fi inutil. În schimb, dacă 
postiţi 10 zile şi duceţi săracilor ceea ce mâncaţi în mod 
obişnuit, postul poate să vă fie de mare ajutor. Dacă e 
destinat să vă elibereze de un defect, să dobândiţi o bună 
dispoziţie sau să vă purificaţi gândurile şi sentimentele, 
postul este cât se poate de justificat. 

Un post de 24 de ore, dar deplin conştient, poate să 
reînnoiască celulele întregului corp. 

Dacă vreţi să postiţi, începeţi când sunteţi într-o 
stare de spirit ascendentă. 

Trebuie să vă vindecaţi bolile şi defectele prin post şi 
rugăciune. Dacă sunteţi bine dispuşi, puteţi practica postul 
mai mult timp, dar, dacă vă simţiţi epuizați, opriţi-vă. 

Regiunea abdominală este în legătură cu sistemul 
nervos simpatic. Nu trebuie să fie încărcată cu un surplus 
de elemente străine. Dacă este, trebuie să vă impuneţi un 
post ca să restabiliţi starea normală. Acest post trebuie să 
fie moderat, conştient, până la eliminarea grăsimilor şi 
reziduurilor. 

Oamenii folosesc postul pentru vindecare din timpuri 
străvechi. Postiţi ca să vă restabiliţi sănătatea, dar şi ca să 
vă creşteţi vibraţiile organismului şi ale vieţii. 

Odată, un tânăr a venit la mine şi mi-a spus că, în 
trecut, suferise de o boală incurabilă. Crezuse un timp că 
va muri, dar, după ce a găsit o cărţulie despre vindecarea 
prin post, a practicat postul 22 de zile şi mi-a povestit 
experienţele lui din prima până în ultima zi. A făcut totul 


cu mare încredere în intelectul şi în inima lui. Rezultatul: 
boala a dispărut complet. 

Le recomand bolnavilor cel puţin două-trei zile de 
post. Apoi, pot să mănânce două-trei linguri de compot de 
prune şi, câteva ore mai târziu, puţină pâine. Mai târziu, 
după ce îşi mai recăpătă din puteri, bolnavul poate să 
mănânce un măr crud cu coajă cu tot, pe care să-l mestece 
bine ca să-i absoarbă sucurile. După aceea îşi poate relua 
alimentaţia obişnuită. 

Toate necazurile voastre sunt cauzate de nutriţie. 
Dacă oamenii ar şti cum să postească, ar putea să trăiască 
bine şi fericiţi. Există posturi fizice, mentale şi spirituale. 

Ca să vă eliberaţi de aciditatea stomacului, beţi apă 
caldă de mai multe ori. Dacă metoda nu dă rezultate, ţineţi 
post două-trei zile. Postul curăţă stomacul şi eliberează 
aciditatea. 

Când aveţi o rană, o ulceraţie în organism, pe corp 
sau în interior, ar fi bine să postiţi câteva zile. 

Postitul este o metodă prin care omul poate să 
rezolve marile probleme existenţiale, dar, în acest caz, 
trebuie să postească nu o zi, ci 40. În acea perioadă, 
intelectul, inima şi voinţa se purifică total. 

Unii au postit 10 zile şi cred că au făcut ceva 
grandios. Alţii n-au mâncat pui fript, nici n-au băut vin! 
înseamnă asta a posti? 

Când începeţi un post, deschideţi „blocnotesul 
memoriei şi ştergeţi zilnic ceva negativ, iertaţi-i pe toţi, 
uitaţi datele datornicilor. Postiţi şi rugaţi-vă. 

Prin post, omul îşi întăreşte voinţa şi se eliberează de 
teama de a muri de foame. Postul vindecă. De exemplu, 
reumatismul poate fi vindecat complet. Postul purifică 
trupul, porii se deschid, respiraţia devine mai profundă şi 
creşte lumina intelectului. 

Este bine să mâncăm din când în când numai grâu 
crud. O să vă dau un exemplu. Cei care au stomacul şi 
plămânii slabi pot să ţină un regim cu grâu una, două sau 
cel mult trei luni. În acest timp, nu se mănâncă decât grâu 
crud bine spălat, nici măcar pâine. Dacă experienţa vi se 


pare dificilă şi prea lungă, ţineţi regimul doar o 
săptămână. Seara, înmuiaţi 100 g grâu în apă curată şi, a 
doua zi, împărţiţi-l în trei părţi egale, pe care le veţi mânca 
dimineaţa, la prânz şi seara, mestecând bine. Dacă vă este 
sete în cursul zilei, puteţi să beţi după dorinţă. Dacă veţi 
urma acest regim, veţi avea dinţi foarte buni şi sistemul 
nervos va fi într-o stare mai bună. Acest regim se 
recomandă numai oamenilor calmi, bine dispuşi şi care au 
cu adevărat voinţa să se vindece. Dacă simţim o stare de 
dizarmonie, e mai bine să oprim experienţa 


VINDECAREA CU AJUTORUL APEI 


Când cunoaşteţi calităţile şi proprietăţile apei, puteţi 
să vindecaţi cu ajutorul ei toate bolile. Apa folosită la 
vindecare trebuie să fie perfect pură. 

O mare parte din corpul omului este formată din apă. 
Mulţi oameni sunt bolnavi din lipsă de apă în organism. 
Umiditatea, apa stau la baza temperaturii organismului. 
Carenţa de apă îl răceşte, surplusul îl încălzeşte. Omul 
trebuie să trăiască bine, să utilizeze conştient energiile 
care vin de la soare ca să creeze în jurul lui o atmosferă 
curată şi agreabilă. Dacă duce o viaţă convenabilă, omul 
atrage curenţii solari şi devine un fel de oază, o sursă de 
viaţă şi de forţă. 

Dacă cereţi medicamente, ca remedii sau ca mijloace 
de purificare, vă recomand următoarele: beţi 2 - 3 litri de 
apă curată şi caldă într-o zi. Dacă puteţi merge, duceţi-vă 
voi înşivă să aduceţi apa de la izvor. A aduce apă de la un 
izvor montan este un demers foarte benefic pentru 
organism. După aceea, faceţi exerciţii de respiraţie 
profundă, ca să vă lărgiţi plămânii. 

Apa fiartă, băută cu înghiţituri mici, purifică sistemul 
nervos de reziduurile care blochează gândurile şi 
sentimentele. Această apă eliberează omul de tensiunea 
provocată de blocajele sistemului nervos. 

Vă spun că remediul cel mai puternic din lume e apa 


caldă. Dacă ştiţi unde se găsesc cele mai bune izvoare, 
mergeţi acolo şi aduceţi din apa aceasta, chiar dacă se 
găseşte la 5 sau la 10 km! Oamenii de astăzi nu ştiu ce 
forţă conţine apa. 

Omul din zilele noastre nu ştie cum să bea apa şi în 
ce cantitate. Ca să întreţină umiditatea indispensabilă, 
organismul are nevoie de o anumită cantitate de apă în 
raport cu cea conținută în celule. Dacă organismul pierde 
această umiditate, este expus la deshidratare. Astfel de 
oameni sunt de obicei nervoşi, slabi şi uşor iritabili. Fără 
umiditatea interioară şi exterioară, omul nu poate să-şi 
purifice organismul de deşeurile acumulate în el. 
Depunerile rămase generează boli şi stări nedorite. Dacă 
vreţi să fiţi sănătoşi, întreţineţi în intelect ideea că 
acţiunea apei asupra organismului este binefăcătoare. Beţi 
apă conştient, fără să vă gândiţi la boală. Alimentaţi-vă 
intelectul cu gânduri pentru sănătatea, frumuseţea şi 
măreţia vieţii şi nu aveţi teamă de nimic. 

Pentru a-l reînnoi constant, natura a instalat în 
organism miliarde de ferestre prin care intră energia 
vitală: acestea sunt porii. Ei trebuie să fie permanent 
curaţi şi deschişi ca să asigure schimburile dintre aerul din 
exterior şi cel din interior. Dacă aerul e poluat, blocat de 
tot felul de depuneri, organismul este deja predispus la 
boli. Porii corpului se deschid prin transpiraţie. În apă se 
ascunde o forţă magică. Ea curăţă, transformă organismul, 
diluează sedimentele şi e bună conducătoare de 
magnetism. 

În cazul unor boli, se recomandă masaje până la 
obţinerea transpiraţiei. 'Transpiraţia este provocată de o 
forţă inteligentă care vrea să ne arate că toţi porii corpului 
trebuie să fie deschişi. Înainte de a provoca transpiraţia, 
trebuie să se spele bine corpul şi apoi să se bea maximum 
1 - 2 căni de apă caldă. Când bem o astfel de apă, aceasta 
iese prin pori, îi deschide şi restabileşte starea de bine. 
Porii sunt conducte, deschideri ale sufletului. Sufletul 
respiră prin pori. Prin plămâni se realizează respiraţia 
principală, şi prin porii pielii se realizează respiraţia 


generală. Când respiraţia pulmonară şi cea generală 
funcţionează simultan, omul e sănătos. 

Apa este inteligentă, pentru că e legată de inteligenţa 
cosmică. Viitorii fiziologi vor explica marile proprietăţi ale 
apei cu ajutorul cărora oamenii se vor putea trata şi 
vindeca. 

Mulţi neurastenici suferă de carenţă de apă, de lipsă 
de umiditate. Alţii suferă de apa stagnantă în organism, 
pentru că aceasta e blocată. 

Umpleţi un pahar cu apă, priviţi-l, apropiaţi-l de buze 
şi luaţi o înghiţitură. In timp ce beţi, gândiţi-vă numai la 
ea, căci numai aşa poate să vă purifice cu adevărat corpul 
şi să vă aducă „binefacerile cerului”. 

Priviţi apa ca pe un mijloc de purificare interioară, în 
zilele noastre, toată lumea face băi exterioare, dar 
rezultatele obţinute sunt slabe. Nu puteţi conta pe o bună 
igienă de viaţă dacă nu faceţi în mod regulat o baie 
interioară cu apă curată, adică să beţi apă caldă cel puţin 
de trei ori pe zi: dimineaţa, la prânz şi seara. Aşa cum 
primiţi apa, trebuie să primiţi şi lumina, şi aerul. Aceasta 
vă asigură o sănătate solidă, o stare de bine şi gustul vieţii. 

Din cauza unei vieţi neconforme cu natura, omul a 
acumulat în organism o aciditate tisulară şi urinară care 
are consecinţe nefaste asupra inimii şi a circulaţiei. După 
aceea, dormim cu greu, ne răsucim ore întregi în pat până 
să vină somnul. Cum se poate dormi astfel? Ca să dormim 
bine, trebuie ameliorată circulaţia sangvină printr-o bună 
transpiraţie cel puţin de două ori pe săptămână. Beţi 
câteva căni cu apă fierbinte (în care se poate adăuga 
zeamă de lămâie), acoperiţi-vă bine ca să puteţi transpira, 
apoi ştergeţi-vă bine corpul cu un prosop umed şi 
schimbaţi-vă hainele. Dacă urmează a doua transpiraţie, 
ştergeţi-vă atunci cu un prosop uscat şi repetaţi, dacă e 
necesar, de câteva ori până la oprirea transpiraţiei. După 
aceea, beti încă un pahar cu apă fierbinte, care eliberează 
restul acidității acumulate în sânge. 

Nu există remediu mai bun în lume decât apa caldă, 
dar trebuie să ştim cum s-o fierbem (Anexa 1B). E 


medicamentul cel mai sigur. Chinina nu face doi bani pe 
lângă apă. Luaţi apă curată de izvor, fierbeţi-o într-un 
recipient din aur la răsăritul soarelui sau când e la zenit. 
Celelalte medicamente stopează boala, dar remediul cel 
mai puternic e apa. 

Trebuie ştiut că apa e elementul primordial în viaţă. 
Beţi întotdeauna apă curată şi proaspătă, viaţa e ascunsă 
în ea. Când apa dispare din organism, acesta se 
deshidratează, ca şi pielea. Oamenii cu caracter înăcrit au 
foarte puţină apă în corp şi flegmaticii au apă care 
stagnează. Apa trebuie să circule permanent în organism. 

Chinina întrerupe febra, dar nu poate să vindece 
cauza, în locul ei, beţi apă fierbinte trei zile, fără să 
mâncaţi. Aşa se poate vindeca guturaiul. 

Apa tratează toate handicapurile din lume. Observaţi 
influenţa apei asupra organismului iritat, înfuriat sau prost 
dispus. Cum se procedează? Daţi-i persoanei să bea apă 
fierbinte şi spălaţi-i corpul. Chiar şi ciuma se tratează cu 
apă fierbinte. Prin această modalitate, serul sangvin, cu 
care se hrănesc microbii, se diluează şi le opreşte 
înmulţirea. În acea perioadă, nu trebuie să ne alimentăm, 
ci să întreţinem cu Dumnezeu o legătură foarte puternică. 
Această legătură este o forţă care acţionează asupra 
microorganismelor ca un fulger electric. Astfel atacați din 
două părţi, de „salvele de tun” şi de lipsa mâncării, 
microbii nu se mai înmulţesc şi mor. O luptă intensă de 24 
de ore este de ajuns ca să oblige microbii de ciumă să 
părăsească organismul. 

Bolile nu sunt nimic altceva decât o luptă între om şi 
entităţile inferioare. 

Holera se vindecă şi ea cu apă fierbinte. Daţi-le celor 
bolnavi de holeră 4 - 5 căni de apă fierbinte, şi a doua zi 
vor fi vindecaţi. Această apă diluează serul care hrăneşte 
bacilii şi în 24 de ore aceştia vor dispărea. 

Facem gripă ca să eliminăm acumularea de 
impurități din inimă şi din intelect. În acest caz, beţi apă 
fierbinte şi mâncaţi cartofi copti. 

Dacă vă doare capul, beţi trei căni de apă clocotită, 


apoi luaţi un purgativ. După ce aţi eliberat stomacul, faceţi 
o baie caldă şi mergeţi la culcare. Baia trebuie să fie 
scurtă. Dacă vă doare stomacul, capul suferă şi el. Uneori, 
durerile de cap sunt cauzate de o proastă circulaţie 
sangvină în cap şi în creier. În realitate, nu trebuie să avem 
nici prea mult, nici prea puţin sânge la nivelul capului. 
Când vasele sangvine îşi pierd elasticitatea, apare 
arterioscleroza. Cel care vrea să-şi păstreze sănătatea şi 
să-şi prelungească viaţa trebuie să-şi păstreze elasticitatea 
corpului. Va trebui să bea apă caldă, care facilitează diluţia 
reziduurilor formate prin nutriţie. 

Durerile de burtă vor dispărea prin exerciţiul 
următor: dimineaţa, beţi 10 guri de apă caldă la fiecare 5 
minute de mai multe ori. Dacă sunteţi constipat, luaţi ulei 
de ricin şi beţi apă caldă. 

Dacă sunteţi prost dispuşi sau obosiţi, faceţi o baie 
cu apă caldă. Apa are o acţiune magnetică asupra corpului. 
Dacă aţi răcit, aplicaţi comprese cu apă caldă pe locul 
suferind. Puneţi compresa în apă fierbinte şi imediat pe 
locul bolnav timp de 2 - 3 minute. Schimbaţi compresa de 
vreo 10 ori şi durerea va dispărea. 

Este preferabil uneori să vă spălaţi local decât total. 
Persoanelor slabe şi obosite, Louis Kuhne le recomandă băi 
de şezut sau spălarea doar a unei jumătăţi din corp: într-o 
zi vă spălaţi sub talie, a doua zi, deasupra taliei, sau 
dimineaţa, faţa şi după-amiază, partea din spate a capului. 
În acest fel, se realizează un metabolism mai bun. Dacă vă 
spălaţi bine picioarele, aceasta se va răsfrânge favorabil 
asupra mâinilor şi viceversa. In plus, când vă spălaţi 
mâinile şi picioarele, faceţi-o fără grabă, căci spălatul în 
fugă înseamnă  neînţelegerea regulii. Băgaţi-vă întâi 
picioarele în apă şi staţi puţin în această poziţie. Spălaţi-le 
la început cu gândul până când simţiţi o reacţie în mâini, 
un fel de plăcere, apoi începeţi să le spălaţi lent. In acest 
fel, forţele organismului se repartizează corect. Uneori, o 
persoană face o baie caldă şi apoi un duş rece. Schimbările 
atât de bruşte asupra corpului nu sunt prevăzute pentru 
omul obişnuit, ci doar pentru divinităţi. Cel care nu e călit 


trebuie să facă băi calde, lăsând energia căldurii să 
acţioneze asupra organismului. Duşurile reci pe care le 
întâlnim în natură sunt bune, dar numai în condiţii 
specifice, mai exact, băile de ploaie în mai, în iunie şi până 
la jumătatea lunii iulie. Când facem aceste băi, este 
preferabil să purtăm haine subţiri, nu să fim goi. Dacă nu 
aveţi posibilitatea de faceţi băi de ploaie, faceţi duşuri sau 
băi la o temperatură în jur de 34 - 40°C, care este cea mai 
apropiată de căldura naturală a corpului. 

În niciun caz nu vă spălaţi picioarele cu apă rece, mai 
ales după ce mâncaţi. 

În cazul în care cantitatea de sare din organism 
depăşeşte normalul, excedentul trebuie neapărat eliminat. 
Nu consumaţi multă sare. 

Unii recomandă compresele reci, alţii, pe cele calde. 
Aplicarea de comprese reci pe locul bolnav provoacă o 
îngustare a  capilarelor, deci o reacţie aparte a 
organismului. În schimb, compresele calde generează 
reacţii benefice. Apa caldă dilată vasele sangvine şi astfel 
circulaţia se ameliorează. 

Duşul rece este recomandat doar persoanelor excesiv 
de iritate, nervoase, excitate. Această apă le va elibera de 
surplusul de energie acumulată în organism. Pentru 
coleric, temperatura apei nu trebuie să depăşească 10°C. 
Ca să i se domolească furia, trebuie să facă cel puţin şase 
duşuri reci în cursul anului şi astfel îşi va echilibra forţele 
organismului. 

Colericul pierde o parte din energia organismului 
greu de recuperat după aceea. Omul raţional, conştient îşi 
păstrează energia, n-o risipeşte în mod dezordonat. 
Colericul îmbătrâneşte mai repede. 

Contra guturaiului, trebuie să respirăm de mai multe 
ori la rând pe nări apă sărată şi călduţă. Repetaţi asta de 2 
- 3 ori seara şi dimineaţa, după care guturaiul se opreşte, 
căci apa sărată împiedică înmulţirea microbilor care l-au 
provocat. Dacă vă e greu să adormiti, frecaţi-vă corpul cu 
un prosop umezit cu apă caldă şi culcaţi-vă. 

Trebuie să ştiţi că ploaia de iulie la munte este o 


binecuvântare. O astfel de baie de ploaie este egală cu 100 
de băi obişnuite. In iulie, fiecare picătură de ploaie este 
plină de electricitate şi de magnetism. 

Din luna mai până la jumătatea lunii iulie, de câte ori 
plouă, expuneţi-vă la ploaie până vă udă bine, apoi intraţi 
în casă şi ştergeţi-vă corpul cu un prosop curat. Schimbaţi- 
vă hainele şi beţi o cană-două de apă caldă. 

Roua dimineţii, adunată foarte devreme pe timp 
senin, este foarte benefică pentru sănătate. Puteţi umple 
câteva sticluţe cărora să le puneţi ceară la gură. Cel mai 
bun moment este înainte de răsăritul soarelui, în lunile mai 
şi iunie. 

Cum putem vindeca alcoolismul? Obligaţi-l pe 
alcoolic să bea 2 - 31 de apă pe zi şi se va vindeca. Pentru 
aceasta, bolnavul trebuie să înceapă cu o cantitate foarte 
mică de apă şi s-o mărească treptat. În prima zi, să bea o 
cană de apă; a doua zi, două căni; a treia zi, trei căni şi 
apoi patru, cinci, şase, până la 15 - 20 de căni pe zi. Dacă 
se supune acestei prescripţii, poate să renunţe la alcool în 
foarte scurt timp. Când unui beţiv va începe să-i placă apa, 
nu va mai bea alcool. 

A ne spăla este un act sacru. Trebuie să ne spălăm 
lent, fiind foarte bine concentrați. Luaţi un lighean curat, 
turnaţi în el apă călduţă, stropiţi-vă bine faţa, în mod 
energic, şi ştergeţi uşor umiditatea cu un prosop moale, ca 
şi cum aţi mângâia-o. Faţa e sensibilă şi delicată, de aceea 
trebuie s-o atingeti foarte uşor. După ce aţi spălat-o, 
priviţi-vă în oglindă şi, dacă nu sunteţi mulţumiţi de faţa 
voastră, mai spălaţi-o o dată. 

Inainte şi după fiecare activitate, spălaţi-vă faţa şi 
mâinile. Spălaţi-le de vreo 10 ori pe zi. Aruncaţi apa 
folosită la flori, la pomi, în niciun caz într-un loc circulat şi 
murdar. Când vă aflaţi în apropierea unui izvor curat, luaţi 
apă într-un recipient şi spălaţi-vă mâinile, picioarele, dar 
staţi departe de izvor, ca să nu-i murdăriţi apa. Udaţi-vă 
capul, beţi puţină apă, dar nu aveţi voie să aruncaţi pietre 
sau obiecte în izvor. Aceeaşi regulă e valabilă şi pentru 
râuri, lacuri şi puțuri. 


Spălarea diferitelor părţi ale corpului produce 
schimbări psihice în creier. Pentru tratament şi pentru 
vindecare, este posibil să vă folosiţi de apă nu numai în 
mod fizic, ci şi prin gândire, şi va avea acelaşi efect. 
Imaginaţi-vă o fântână sau un izvor aflat foarte departe de 
voi; apoi imaginaţi-vă că v-aţi deplasat în apropierea lui ca 
să luaţi apă într-un urcior şi că reveniţi acasă. Vă scoateţi 
hainele, turnati acea apă pe coloana vertebrală şi ştergeţi 
umiditatea imaginară cu un prosop moale. 


VINDECAREA CU AJUTORUL RESPIRAȚIEI 


Aerul este depozitarul energiei divine. Este cea mai 
mare rezervă în care viaţa şi-a stocat energiile. 

Întâi, voi spune că aerul, purtător al gândurilor 
divine, intră la început în sistemul respirator, unde se 
transformă şi, de acolo, se îndreaptă în creier pe cale 
sangvină. Aşadar, omul nu primeşte gândurile divine direct 
prin creier, aerul fiind purtătorul lor principal. În condiţiile 
prezente ale vieţii, dacă omul este lipsit de aer, nu va 
putea să capteze niciun gând. În acest sens, respiraţia este 
un act sacru. De aceea, trebuie să învăţăm să respirăm 
bine ca să putem capta gândurile conţinute în aer şi le 
transmitem apoi la creier. 

Fiecare energie divină care coboară trebuie să treacă 
întâi prin sistemul respirator şi, de acolo, să urce la creier 
ca după aceea să coboare în inimă. 

Respirația fiecăruia este diferită şi corespunde cu 
gradul de evoluţie al omului. De obicei, bolnavul respiră 
rapid, la fel şi animalele, în timp ce omul sănătos respiră 
regulat, calm şi în funcţie de dezvoltarea personală. 

Indiferent de boala de care suferiţi, căutaţi ajutor în 
respiraţia profundă. Nu există boală care să nu poată fi 
vindecată prin respiraţie. O viaţă lungă este rezultatul unei 
respiraţii profunde şi regulate. Respirația în sine depinde 
de gândirea corectă, pozitivă şi de calitatea emoţiilor. 
Respiraţi profund şi gândiţi-vă că binecuvântarea divină 
ajunge la om prin aer. 


Respirația este un proces dublu, fiziologic şi 
psihologic. Obiectul său final, ca proces psihologic, este 
purificarea gândurilor. 

Plămânii sunt un laborator complicat în interiorul 
căruia se conjugă câteva energii. Prana din aer pătrunde în 
plămâni şi ajută la ozonarea sângelui chiar şi acolo unde 
aerul ajunge cu greu. În sângele astfel purificat sunt 
depuse elementele vieţii. 

Pentru că aerul conţine lumină şi prana, când 
respiră, omul primeşte două elemente indispensabile 
sângelui. 

In afară de stomac, omul se hrăneşte şi prin plămâni 
şi creier, de unde primeşte o hrană superioară hranei 
fizice, în viitor, fiinţa omenească se va hrăni numai prin 
plămâni şi prin creier. 

Când omul se  îmbolnăveşte, respiraţia se 
accelerează. Acest fapt se observă mai ales la persoanele 
cu o constituţie pulmonară mai puţin viguroasă. Ele îşi 
accelerează conştient respiraţia deficientă crezând că se 
ajută în acest fel. În realitate, starea li se agravează. 
Respirația normală trebuie să corespundă cu ritmul 
natural, cu ritmul cardiac. Acest ritm este bun pentru 
sănătate. 

Respirația bună depinde de calitatea aerului inspirat 
şi de răstimpul retenţiei sale. Cu cât este reţinut mai mult 
în plămâni, cu atât mai eficient este acest aer. Reuşita 
fiecăruia depinde de asta. Unii iniţiaţi au reuşit să reţină 
aerul o jumătate de oră şi chiar o oră. 

Cei care şi-au pierdut echilibrul respiră foarte 
accelerat. 

Când respiraţia e rapidă, sângele se oxigenează 
foarte repede şi purificarea lui e parţială. De aceea, cei 
mai mulţi oameni au mai mult sânge venos, adică sânge 
impur. Din cauza acestei oxigenări prea rapide, arderea în 
organism se face neregulat, o parte dintre materiile care îi 
sunt destinate nu pot fi arse şi se acumulează pe artere şi 
vene sub formă de reziduuri. 

Pe lângă plămâni, care au legătură directă cu aerul, 


omul are şapte milioane de pori prin care e în contact cu 
el. 

Dacă omul nu respiră bine, pielea feţei şi a mâinilor 
sale face riduri prematur. Ridurile sunt cauzate de 
dereglarea ficatului şi de respiraţia proastă. 

Concentrarea gândurilor este în relaţie cu respiraţia. 
Cu cât omul respiră mai adânc, cu atât se concentrează 
mai uşor. 

Pentru fiecare om, există metode deosebite de 
respiraţie. Fiecare poate să le aleagă pe cele care îi 
convin, recomandate de maestrul sau de medicul lăuntric. 
Învăţaţi să ascultați medicul lăuntric, adică partea divină 
din voi. 

Acum, când vorbesc despre respiraţia profundă, n-am 
intenţia să vă recomand exerciţii speciale cum au hinduşii, 
deoarece nu se pot aplica la europeni, ci vă spun pur şi 
simplu să respiraţi adânc, străduindu-vă să păstraţi un 
ritm egal. 

Trebuie să ştiţi că multe dintre regulile şi metodele 
hinduse nu corespund cu regulile naturii vii universale. De 
exemplu, dacă aplicăm în Occident ştiinţa respirației 
utilizată de hinduşi, la noi, rezultatele obţinute vor fi 
contrare şi negative. De ce? Pentru că ea a fost dobândită 
în perioada descendentă a omenirii, adică în conformitate 
cu legea involuţiei. 

Hinduşii practică intens respiraţia profundă şi 
completă, acumulând astfel multă energie, pe care 
europenii n-ar şti cum s-o folosească. Până la urmă, în loc 
să-şi facă bine, şi-ar face rău. 

lată ce scrie în Sfânta Scriptură: „Şi Dumnezeu i-a 
suflat în nări suflare de viaţă şi omul a devenit un Suflet 
viu”. Aşadar, respirând aerul, omul a primit viaţa divină. 
De aceea, când se află în dificultate, trebuie să respire, 
căci aerul este purtător de electricitate şi de magnetism 
care, trecând prin nas, reînnoieşte sistemul nervos. Puteţi, 
prin respiraţie, să vă obligaţi creierul să gândească absolut 
corect şi stomacul să lucreze normal. Respirația 
neregulată stă la baza multor boli. Vă dor picioarele pentru 


că nu respiraţi bine: la fel capul, inima sau coloana 
vertebrală. Respirația rapidă şi superficială este 
periculoasă, ducând la diferite boli. 

Forța însuflețitoare care vindecă este Prana 
răspândită în aer! Intre iubire şi viață există o forță: Prana. 
Ea reînnoieşte gândirea. În momentul respirației, gândiţi- 
vă că absorbiți Prana prin toate celulele, nu vă gândiţi la 
soţie, la copii, la ce e de interes secundar; lăsaţi-vă 
deoparte vitele, albinele, alimentele, preocupările zilnice. 
Prin concentrarea gândurilor, puteţi să vă vindecaţi de 
orice boală, să vă protejaţi de necazurile care vă ameninţă. 
Deplasându-vă în afara traiectoriei lor, chiar cu foarte 
puţin, vor trece pe lângă voi fără să vă atingă. 

Cu cât reţineţi mai mult aerul în plămâni, cu atât 
primiţi mai multă energie. Astfel, chiar poluat, aerul nu va 
avea tot atâta influenţă negativă. Când scade numărul 
respiraţiilor, viaţa se prelungeşte şi viceversa. Dacă 
ajungeţi la o singură respiraţie pe minut, deja aţi câştigat 
mult. Respiraţi cu bucurie, cu iubire, cu chipul surâzător, 
adoptați o poziţie corectă: coloana vertebrală să formeze o 
linie paralelă cu cea care uneşte centrul soarelui cu 
centrul pământului, pieptul în faţă, nu retras spre interior. 
Respirând astfel, intraţi în contact cu ritmul naturii şi vă 
întăriţi corpul şi mintea. 

În plămâni există celule vegetale care au nevoie de 
acid carbonic. Respirația profundă cu retenţie facilitează 
acumularea de acid carbonic, întăreşte celulele vegetale şi 
le prelungeşte viaţa în plămâni. Dacă le face mai 
puternice, omul este sănătos. 

Sănătatea este legată de respiraţia conştientă. De 
aceea, cel puţin de trei ori pe zi (dimineaţa, la prânz şi 
seara), omul trebuie să consacre 10 - 15 minute respirației 
şi să facă exerciţii. Trebuie să mulţumească pentru aerul 
inspirat şi pentru binefacerea primită prin el. Aceasta este 
respiraţia conştientă. 

Respiraţi profund ca să primiţi cât mai multă Prana 
însufleţitoare. Ea are diferite proprietăți: fizice, 
emoţionale, mentale. Fără Prana. gândurile nu se pot 


forma, emoţiile nu pot să se manifeste şi voinţa nu poate să 
acţioneze. 

Când respiră, omul trebuie să simtă că aerul este 
inestimabil. Prin plămâni, omul intră în contact cu iubirea. 
Cel care iubeşte creşte în acelaşi timp cu plămânii săi. 

Când vorbesc despre puls regulat, de bătaie ritmică a 
inimii, apare imediat întrebarea: Ce este o respiraţie 
corectă şi profundă? Aproape toată lumea respiră greşit; 
inspirăm şi expirăm aerul numai cu partea superioară a 
plămânilor. Din cauza acestei respiraţii superficiale şi 
slabe, nu mai există forţă pentru respingerea completă a 
aerului în exterior. În consecinţă, o parte din aerul viciat 
rămâne în plămâni şi formează reziduuri. Dacă vrem să 
regularizăm circulaţia sangvină, este indispensabil întâi să 
inspirăm profund aerul, să-l reținem un timp în plămâni şi 
apoi să-l expulzăm lent. Când omul practică aşadar corect 
respiraţia, se reînnoieşte şi se eliberează de stările 
maladive fizice şi psihice. 

Există o Prana asimilabilă prin nara stângă şi o Prana 
asimilabilă prin nara dreaptă. Prin nara stângă, primim 
curentul magnetic legat de plexul solar numit „curent 
solar”. Prin nara dreaptă, primim curentul electric legat de 
creier numit „curent lunar”. Când vrem să ne dezvoltăm 
mai mult intelectul, trebuie să inspirăm aerul prin nara 
dreaptă şi să-l expirăm prin cea stângă. Când vrem să 
dezvoltăm mai mult inima, trebuie să inspirăm pe nara 
stângă şi să expirăm pe cea dreaptă. Alternând respiraţia, 
prin nara stângă şi apoi prin nara dreaptă, armonizăm cei 
doi curenţi şi asimilăm electricitatea şi magnetismul în 
mod echilibrat. 

Aşa respiraţi profund şi conştient. Dacă sunteţi prost 
dispuşi, trişti, respiraţi profund. Dacă vă doare coloana 
vertebrală, spatele, respiraţi profund. Dacă vă dor 
picioarele, mâinile, respiraţi! Aveţi dureri de stomac, de 
cap, de burtă, respiraţi profund! 

Când omul nu asimilează destulă Prana din aer, se 
simte slab, temător, fără viaţă şi fără putere. Cine e de 
vină? El însuşi. Depinde numai de el să primească mai 


multă Prana, căci se găseşte din abundență în natură. 

Trăind pe pământ, omul are nevoie de aer ca să-şi 
alimenteze dublul eteric şi corpul astral. Aerul conţine 
energia specifică numită de hinduşi Prana. Unii oameni de 
ştiinţă o numesc electricitate însufleţitoare sau magnetism 
însufleţitor. Mergeţi la munte nu numai pentru aer curat, 
cum cred cei mai mulţi dintre noi, ci şi pentru Prana. 
Dimineaţa, foarte devreme, expunându-vă la soare, 
asimilați razele luminoase care aduc Prana pentru intelect 
şi raze de căldură, care aduc Prana pentru inimă. Şi 
plămânii asimilează cel mai bine dimineaţa Prana din aer. 

S-a observat că omul, cu cât respiră mai profund, cu 
atât mai mult reţine aer în plămâni şi cu atât mai largi îi 
sunt nările. Nasul mic şi plat arată că respiraţia şi 
circulaţia sangvină sunt slabe. Dacă nasul e prea ascuţit, 
omul e iritabil, nervos, coleric. Ca să se calmeze, trebuie 
să respire adânc. 

Unora le este teamă să respire aerul rece ca să nu 
răcească. Dacă respiraţi pe gură, da, aveţi dreptate să vă 
fie teamă, dar natura a prevăzut şi asta. A format nasul ca 
un filtru care reţine impurităţile şi încălzeşte aerul. 
Mucoasa şi secrețiile nazale regularizează aerul şi îl 
adaptează la plămâni. Când ieşiţi în ger, nu inspirați aer 
mult dintr-odată, ci în doze mici, lent, ca să vă adaptaţi la 
temperatura de afară. Incepeţi încet cu respiraţii scurte şi 
creşte-ţi treptat cantitatea de aer inspirat. O respiraţie 
corectă respectă un ritm regulat. 

Întâi, inspirați lent, calm. fără grabă, apoi reţineţi în 
plămâni aerul inspirat. Nu există beneficiu mai mare 
pentru omul care inspiră lent când reţine aerul şi primeşte 
Prana, adică energia însufleţitoare pe care o conţine. 

Respirația obişnuită este de aproximativ 15 respiraţii 
pe minut. Când faceţi exerciţii respiratoare, încercaţi să 
ajungeţi treptat la o respiraţie completă pe minut 
(inspiraţie, reţinere, expiraţie). Dacă reuşiţi, veţi fi în 
măsură să vindecaţi toate bolile, chiar tuberculoză. 

Practicaţi exerciţiul următor: îndoiţi mâinile pe 
umeri, întindeţi apoi încet braţele şi mâinile la orizontală, 


inspirând adânc; reţineţi aerul şi începeţi să coborâţi 
braţele pe lângă corp expirând lent. Veţi primi astfel mai 
multă Prana, circulaţia va fi stimulată şi capilarele se vor 
lărgi. 

Ca discipoli, trebuie să învăţaţi să vă vindecaţi prin 
respiraţie profundă. Dacă vă doare stomacul sau burta, 
faceţi şase exerciţii de patru ori pe zi în felul următor: 
puneţi palma mâinii stângi pe abdomen, palma mâinii 
drepte pe mâna stângă. Respirând profund, trebuie să 
reuşiţi să simţiţi contracția şi dilatarea diafragmei. Cel 
care nu ştie să respire bine nu poate fi discipol al 
învăţăturii Noii. 

E bine să respirăm întâi pe nara stângă până la 10 - 
15, apoi, să astupăm nara stângă, să ţinem aerul în 
plămâni 30 - 40 de secunde şi după aceea să expirăm lent 
în acelaşi ritm. Când respiraţi pe nara dreaptă, închideţi 
gura. În timpul tinerii aerului în plămâni, ambele sunt 
închise. Aceste exerciţii le sunt indispensabile tuturor - şi 
persoanelor sănătoase, şi celor bolnave -, dar mai ales 
celor care practică o activitate intelectuală. 

Respiraţi calm, neîntrerupt şi într-un ritm stabilit. Ca 
să vă trataţi, faceţi între 12 şi 19 respiraţii dimineaţa, 
înainte de masa de prânz şi de seară (fiecare respiraţie, 
reţinere, expiraţie este un exerciţiu). Făcând aceste 
exerciţii, intelectul trebuie să fie concentrat. Diafragma 
coboară, urcă, se contractă şi se dilată într-o mişcare 
regulată. Diafragma este frontiera dintre lumea spirituală 
şi lumea fizică. Cauza unor palpitaţii, a unor probleme 
respiratorii, a astmului, a bolii de plămâni este deplasarea 
diafragmei în raport cu poziţia naturală. Dacă se găseşte 
prea sus, inima şi plămânii nu funcţionează bine. Prin 
practicarea unor exerciţii respiratorii, plămânii umpluţi cu 
aer împing diafragma şi o obligă să coboare la locul ei 
natural. Prin expiraţie, trebuie să intervină muşchii 
abdominali, care exercită o presiune asupra aerului şi îl 
propulsează afară. 

Este bine să faceţi exerciţii respiratorii rostind 
rugăciuni, cum ar fi Tatăl nostru. Respiraţi lent, profund, în 


ritmul stabilit, fără să vă gândiţi la altceva. Cel care nu are 
exerciţiul respirației trebuie să înceapă prin a reţine aerul 
2 - 3 secunde şi să crească treptat intervalul cu 1 secundă 
de fiecare dată, până la 30 de secunde. Dacă ajunge să ţină 
aerul în plămâni 30 de secunde, poate să rezolve multe 
probleme de sănătate, cum ar fi dureri de cap, probleme 
cu plămânii, cu stomacul, paralizie. Toate vor dispărea! 
îngrijiţi-vă înainte de a vă îmbolnăvi. Dacă omul nu respiră 
profund, niciun medicament nu-l poate ajuta. Răsuflarea şi 
transpiraţia celui care a ajuns la o respiraţie foarte bună 
sunt parfumate şi circulaţia sangvină e regulată. Indiferent 
de boală, căutaţi ajutor în respiraţia profundă. Nu există 
boală care să nu poată fi vindecată cu ajutorul respirației 
profunde. 


EXERCIŢII DE RESPIRAȚIE 

1. Inspirând, duceţi-vă foarte lent braţele lateral şi la 
orizontală. Reţinând aerul, prelungiţi mişcarea până la 
verticală. Expirând, duceţi mâinile în spatele capului şi 
coborâţi braţele până la poziţia iniţială. 

2. Inspiraţi ridicând braţele lent în faţă până 
deasupra capului. Privirea însoţeşte mişcarea. Reţineţi 
aerul un moment. Expiraţi lent coborând încet braţele. 
Privirea urmează mişcarea până jos. 

3. Poziţie iniţială: braţele sunt la orizontală de fiecare 
parte a corpului, palmele deschise în sus. 

Inspiraţie: inspirați lent, îndoind toate degetele, cu 
degetul mare pe degetul mijlociu. In acelaşi timp, 
imaginaţi-vă că, odată cu aerul, primiţi iubirea divină care 
pătrunde în voi, inclusiv aerul, căci Dumnezeu pătrunde 
peste tot, căci Dumnezeu e iubire. 

Reţinere: ţineţi aerul cât mai mult în plămâni 
gândindu-vă să asimilați iubirea care pătrunde în întreaga 
natură, în cursul reţinerii aerului, îndoiţi lent braţele, 
menţinând mâinile strânse, şi duceţi-le în faţa pieptului. 

Expiraţie: dezdoiţi lent braţele de fiecare parte a 
corpului până la orizontală, apoi deschideţi lent mâinile. In 


cursul expiraţiei, gândiţi-vă că vedeţi lumina care provine 
de la iubirea voastră pentru lumea întreagă. 

4. Înspiraţi pe 16 unităţi de timp, reţineţi aerul pe 16 
unităţi de timp, expiraţi pe 32 de unităţi de timp. Faceţi 
acest exerciţiu de 3 ori pe zi (dimineaţa, la prânz şi seara), 
de 6 ori la rând. Inspirația se face prin nara stângă şi 
expiraţia prin nara dreaptă. Practicaţi acest exerciţiu 2 - 3 
luni. 

5. Exerciţiu de respiraţie pentru creşterea reţinerii 
aerului. Pentru acest exerciţiu, nu ne folosim de unităţi de 
timp. Trebuie să respirăm lent şi profund, să reținem aerul 
cât mai mult şi să-l dăm afară cât mai lent. Timpul reţinerii 
aerului în plămâni poate creşte cu 1 minut, 1 minut şi 
jumătate, două minute etc. 

6. Când sunteţi nervoşi, iritaţi, furioşi, faceţi 
exerciţiul următor: blocaţi nara dreaptă cu arătătorul de la 
mâna dreaptă şi inspirați pe nara stângă, numărând 7 
unităţi de timp. Ţineţi aerul 10 unităţi de timp, apoi blocaţi 
nara stângă şi expiraţi în 9 unităţi de timp. Acest exerciţiu 
ajută la regularizarea sistemului nervos, la calmarea 
creierului şi la întărirea memoriei. Dacă faceţi acest 
exerciţiu dimineaţa, înainte de amiază, inspirați pe nara 
stângă şi expiraţi pe cea dreaptă; seara, inspirați pe nara 
dreaptă şi expiraţi pe cea stângă. Faceţi acest exerciţiu de 
21 de ori pe zi: 7 dimineaţa, 7 la prânz şi 7 seara. 


RECOMANDĂRI 

1. În timpul exerciţiilor de respiraţie, puteţi să rostiţi 
în gând anumite formule. Exemplu: „iti mulţumesc, 
Doamne, din toată inima, din tot sufletul, cu toată puterea 
pentru binecuvântările tale”. Rostiţi această formulă în 
timpul unui exerciţiu complet (inspiraţie, reţinere, 
expiraţie). 

2. Puteţi să recitaţi în gând Tatăl nostru în timpul 
respirației complete. Faceţi acest exerciţiu de 10 ori la 
rând, dimineaţa, la prânz şi seara. 

3. În timp ce inspirați, rostiţi în gând cuvintele forţă, 
viaţă, sănătate de 3 ori la rând, precum şi cât timp ţineţi 


aerul în piept şi pe când expiraţi. Repetaţi de 10 ori la rând 
acest exerciţiu, dimineaţa, la prânz şi seara. 

4. Inspiraţi adânc rostind în gând cuvântul viaţă. 
Ţineţi aerul în plămâni gândindu-vă la forţă şi expiraţi cu 
sănătate. Faceţi acest exerciţiu lent, calm, în acord cu un 
ritm stabilit, meditând la cuvintele viaţă, forţă, sănătate. 

Energia vie, care ne regenerează organismul, vine 
prin coloana vertebrală. Măduva spinării are capacitatea 
să absoarbă Prana din aer şi s-o transmită întregului 
organism. Reţineţi formulele de rostit în gând în cele trei 
faze ale respirației: inspiraţie, reţinere a aerului, expiraţie. 


Exemplul 1 

Inspiraţie: „Mulţumesc, Doamne, pentru viaţa divină 
pe care ai răspândit-o în aer şi pe care o primim prin aer”. 
Reţinere: „Primesc viaţa divină prin aer, ea pătrunde în 
toate celulele mele şi aduce forţă, viaţă şi sănătate”. 
Expiraţie: „Această viaţă divină mă întăreşte şi se 
manifestă în faptele mele”. Prin viaţă divină se înţelege 
Prana. Trebuie să ne imaginăm foarte intens Prana ca fiind 
o picătură care se transmite de la o celulă la alta, de la un 
organ la altul şi pătrunde în toate. 


Exemplul 2 

Inspiratie: „Numele Domnului fie slăvit în mine!” 
Reţinere: „Împărăţia Domnului şi dreptatea sa să 
sălăşluiască în mine!” Expiraţie: „Facă-se voia Domnului!” 
Puteţi să faceţi acest exerciţiu de 5 ori, inspirând pe nara 
dreaptă şi expirând pe nara stângă; apoi, de 5 ori, 
inspirând pe nara stângă şi expirând pe cea dreaptă. 


Exemplul 3 

Inspiraţi: „Doamne, îţi mulţumesc că vii la mine”. 
Reţinere: Doamne, îţi mulţumesc că rămâi în mine”. 
Expiraţie: „Doamne, îţi mulţumesc pentru binecuvântarea 


n 


ta. 


Exemplul 4 


Inspiraţi pe nara stângă, cu nara dreaptă blocată. În 
acelaşi timp, rostiţi formula: „Numai iubirea divină e 
iubire”. Reţineţi un moment aerul şi începeţi să expiraţi 
rostind aceeaşi formulă. Faceţi acest exerciţiu de 3 ori pe 
zi, dimineaţa, la prânz şi seara, când sunteţi bine dispus şi 
aveţi timp. Repetati fiecare exerciţiu de 3 sau de 10 ori la 
rând. 


VINDECAREA CU AJUTORUL SOARELUI 


Energia vieţii noastre fizice, mentale şi chiar morale 
provine de la soare. El aduce viaţa. 

Numai energia solară poate să restabilească forţa şi 
sănătatea omului. 

Nu există boală care să nu poată fi vindecată cu 
ajutorul soarelui. 

Razele soarelui reprezintă milioane de milioane de 
fiinţe inteligente care vin pe Pământ ca pentru o expediţie. 
Fiecare dintre aceste fiinţe îşi aşază amprenta pe faţa 
oamenilor. 

Soarele este sursa de energie vie pentru tot sistemul 
solar. În raport cu pământul, energia solară e pozitivă. Ea 
se dezvoltă în electricitate pozitivă şi negativă şi în 
magnetism pozitiv şi negativ. Energia terestră este 
negativă în raport cu soarele. În realitate, pământul are 
ambele feluri de energie, dar mai mult energie negativă. Şi 
soarele are aceste două energii, dar mai mult energie 
pozitivă. Viaţa pe pământ se produce prin întâlnirea 
acestor două energii. Mediatorul care leagă şi transformă 
aceste energii se numeşte „eter”. El se răspândeşte în 
spaţiu şi pătrunde în pământ. Spiritualiştii îl numesc 
„plasmă vie”, misticii, „spirit”. 

Soarele conţine toate medicamentele în el. Nicio 
boală nu rezistă la acţiunea razelor sale. 

Ca să se îngrijească, omul trebuie să treacă razele 
solare prin diferite prisme, fie materiale, fie imaginate de 
mentalul lui. 


Energia solară coboară pe Pământ ca un val mare, îl 
învăluie de la un pol la altul şi revine la Soare. Ea se 
transmite la plante prin „plasma creatoare de viaţă”. Când 
plantele simt manifestarea acestei energii potenţiale, se 
pregătesc şi încep să formeze muguri. Când energia se 
intensifică, se deschid şi se străduiesc s-o asimileze total 
ca s-o fructifice. 

În cazul în care constată că organismul este lipsit de 
o energie deosebită, omul iniţiat o caută în soare. Ştie că 
soarele îi poate furniza toată energia care îi lipseşte. 

Energiile pe care Pământul le primeşte de la Soare 
sunt modificate în mod considerabil când pătrund în 
straturile terestre, căci acestea absorb toate elementele 
nutritive. Rămân atunci doar energiile inutilizabile care, 
astfel modificate, nu au nicio utilitate pentru dezvoltarea 
noastră, de aceea sunt trimise înapoi de pe Pământ spre 
spaţiul cosmic. Apoi, pe căi specifice, revin la Soare, care 
le trimite la Soarele Central pentru o transformare 
ulterioară şi pentru a le reda ritmul iniţial. 

Energia pe care Pământul o captează de la Soare 
poate comparată cu sângele arterial şi cea pe care o 
elimină, cu sângele venos. Soarele nostru joacă rolul unei 
inimii. Acest rol este şi mai bine manifestat de Soarele 
Central. Aşa cum sângele impur din ţesuturi ajunge la 
inimă şi de acolo este trimis spre plămâni ca să fie 
purificat, energiile terestre revin şi ele la Soare ca să-şi 
redobândească ritmul iniţial. 

De la miezul nopţii la amiază, pământul este negativ, 
adică, numai în unele locuri, mai receptiv. De la amiază la 
miezul nopţii, este pozitiv, aşadar mai emisiv. La apusul 
soarelui, este pozitiv şi oferă maximum. Începând de la 
miezul nopţii, Pământul trimite în spaţiul cosmic energie 
negativă, apoi primeşte de la Soare energie pozitivă. 
Procesul de respingere a energiei pozitive terestre spre 
spaţiul cosmic începe după-amiaza. Când Pământul a 
respins suficient, devine din nou negativ, adică primeşte 
mai multe energii. 

Suntem o parte a organismului terestru. Când acesta 


din urmă primeşte, organismul nostru primeşte şi el. De 
aceea, primele raze de soare acţionează cu mai multă 
intensitate, căci organismul nostru este în acel moment 
mai receptiv la energiile lor. Dimineaţa, Prana 
însufleţitoare este întotdeauna mai abundentă decât la 
amiază şi organismul absoarbe energiile pozitive cele mai 
puternice maximum până la amiază. Apoi, începe refluxul, 
care atinge maximul la apusul soarelui. Astfel, în cele 24 
de ore ale zilei, energia solară trece prin ciclurile 
următoare: de la miezul nopţii la amiază, influx de energie 
solară, cu un maximum la răsăritul soarelui; de la amiază 
la miezul nopţii, reflux de energii terestre. 

Cu o oră înainte să răsară, soarele exercită o 
influenţă psihică asupra celulelor noastre şi dă un impuls 
nou activităţii lor. Tocmai înainte de răsăritul soarelui, 
razele, refractându-se în atmosferă, acţionează mai mult 
asupra creierului. În momentul răsăritului, ele ajung direct 
şi acţionează mai mult asupra sistemului respirator şi 
asupra sensibilităţii. In apropierea amiezii, razele exercită 
influenţă asupra sistemului digestiv. De aceea, forţa 
curativă a razelor solare este diferită în funcţie de 
momentele zilei. Înainte de răsăritul soarelui, este bună 
pentru sistemul nervos şi pentru creier; în momentul 
răsăritului, pentru ameliorarea sistemului respirator. şi, 
între 9: 00 şi amiază, pentru sistemul digestiv. În general, 
soarele are după-amiaza foarte puţine proprietăți 
terapeutice. Este perioada în care capacitatea de absorbţie 
a pământului este cea mai slabă. La fel şi cea a 
organismului uman. 

„Să trăieşti răsăritul soarelui” înseamnă să iei în mod 
conştient contact cu el ca să le dai posibilitatea forţelor 
sale să circule în organism. Dacă reuşeşte să ia contact cu 
soarele pe plan fizic, omul intră în contact, simultan, cu 
alţi doi sori; cu soarele lumii spiritelor şi cu soarele lumii 
divine. Dacă „nu trăieşte răsăritul soarelui” fizic, omul nu 
poate să fie sănătos. Această lege este cunoscută nu numai 
de oameni, ci şi de toate fiinţele vii. 

Cauza arsurilor solare este următoarea: gândurile, 


sentimentele şi dorinţele noastre produc un fel de 
evaporare care formează un strat opac în jurul Pământului. 
De aceea, razele solare sunt refractate şi ne ard pielea. 

Dacă studiaţi influenţa luminii, veţi constata că, la 
anumite ore ale zilei, razele solare sunt binefăcătoare 
pentru Pământ, îndeosebi de dimineaţă până la amiază. La 
alte ore, aceste raze nu sunt benefice, sunt numite raze 
negre sau raze negative. Ca să vă feriţi de influenţa lor, 
aveţi grijă să nu dormiţi în cursul zilei şi mai exact atunci 
când razele solare sunt active. Altfel, o să vă simţiţi prost 
dispuşi, obosiţi, cu mintea ostenită. Ne putem expune 
razelor solare în orice moment din timpul zilei, cu condiţia 
de a avea mintea concentrată, pozitivă şi de a fi în stare să 
primim numai raze pozitive. Concentraţi-vă bine, dar aveţi 
grijă să nu adormiţi. Cu vibraţiile negre şi negative ale 
soarelui se amestecă şi vibraţiile terestre care acţionează 
negativ asupra organismului. Cât timp nu cunoaşteţi bine 
legile reflecţiei, fiţi atenţi la aceste vibrații. De aceea, se 
recomandă să vă expuneţi numai la orele dimineţii, până la 
amiază cel mai târziu. Protejaţi-vă mai ales de razele de 
după-amiază. Cel mai bun moment pentru tratament cu 
razele solare este între 8: 00 şi 10: 00 dimineaţa. 

Când e vreme închisă, trataţi-vă în cameră. De 
exemplu, trataţi-vă arsurile cu ulei de măsline sau ceapă. 
Când e timp frumos însă, expuneţi-le la razele solare. Dacă 
există un schimb bun între energiile solare şi energiile 
voastre, veţi fi mereu sănătos. Numai omul sănătos poate 
să înţeleagă ideile din învăţătura cea Nouă. 

Hristos recomandă soarele ca pe o metodă de 
vindecare. Dumnezeu a pus soarele pe cer ca să primiţi de 
la el lumină şi căldură, dar voi căutaţi medici ca să vă 
prescrie tratamente cu lumini artificiale. Acesta nu este un 
tratament. Expunându-vă zilnic la soare o jumătate de oră, 
dar conştient, cu participarea gândirii, veţi primi mai mult 
decât dacă aţi căuta remedii în cărţi sau la medici. 

Dacă suferiţi de paralizia unui picior sau a unui braţ, 
dacă ochii sau memoria vă slăbesc, totul este cauzat de 
insuficienţa de energie, de insuficienţa alimentării cu 


sânge şi cu elemente nutritive ale acestor organe. Omul 
iluminat şi conştient va zice - „Aceasta este voinţa 
Domnului”. Dar se va pune pe treabă ca să-şi procure ce-i 
lipseşte şi va acumula astfel energie ca să se vindece. 

Faptul că nu reuşim să ne bronzăm arată o sănătate 
deficientă pe care soarele n o poate vindeca, întrucât între 
soare şi om sunt necesare schimburi bune de energii. Dacă 
omul se bronzează, înseamnă că soarele absoarbe toate 
reziduurile, toate impurităţile materiei dense. Dacă nu se 
bronzează această materie rămâne în organism şi creează 
stări maladive. 

Dacă vă bronzaţi, bine înseamnă că soarele, 
dăruindu-vă energiile lui, şi-a pus amprenta. 

La răsăritul soarelui, vreo zece minute sunt de-ajuns 
ca să primim tot ce e indispensabil pentru organism. 

Dacă aveţi cunoştinţe, puteţi primi de la soare atâta 
energie cât să vă vindecaţi de fiecare boală. Dacă ştiţi să 
utilizaţi energia solară, veţi fi în stare să acţionaţi asupra 
boabelor de grâu până la a le face să crească cât un ou şi, 
tot dacă aţi şti să utilizaţi energia introdusă în boabele de 
grâu, ce treabă aţi putea realiza! Trebuie să studiaţi 
energiile care vin de la soare. 

Dacă sunteţi conştienţi că la răsăritul soarelui primiţi 
mai multă iubire divină şi mai multă viaţă divină, razele 
solare vor exercita asupra voastră o acţiune terapeutică 
mai bună. Dacă nu sunteţi legaţi în gândire, dacă nu 
sunteţi prezenţi, răsăritul soarelui devine un proces 
mecanic care nu vă va aduce mare lucru. 

Organismul nostru este format din miliarde de celule 
care au, ca pământul, proprietatea de a capta razele 
solare, de a le transforma şi de a reţine numai Prana 
necesară regenerării şi vindecării lor. Dacă sunteţi prost 
dispuşi, ieşiţi din casă, expuneţi-vă spatele la soare şi veţi 
primi de la el ceea ce niciun gând filosofic nu vă poate da. 

Când faceţi băi de soare, e preferabil să fiţi îmbrăcat 
în alb sau în verde-deschis, căci aceste culori sunt 
benefice. Importantă este transpiraţia. Când vreţi să vă 
trataţi cu ajutorul soarelui, dacă sunteţi în aer liber, ca să 


provocaţi transpiraţia, acoperiţi-vă cu o pânză sau o haină 
impermeabilă. E necesar să vă concentrați gândurile, să 
stabiliţi contactul cu natura binefăcătoare ca să vă 
vindece. 

Băile de soare de la munte sunt de preferat, căci, la 
altitudine, ritmul energiilor solare nu este deranjat de 
norul gândurilor astrale care învăluie oraşul. 

În funcţie de anotimpuri, razele solare acţionează 
diferit. Primăvara, au o capacitate curativă mai mare, căci 
pământul, negativ, captează mai mult. Începând de la 22 
martie, pământul devine treptat pozitiv până în vară, când 
e deja pozitiv. În acea perioadă, razele solare acţionează 
mai slab. 

Pentru regenerare, cea mai bună perioadă începe la 
22 martie şi continuă toată luna aprilie şi luna mai, până la 
22 iunie. De la acea dată, creşterea se opreşte. 

În unele zile de septembrie, puterea energiei vii este 
la fel de eficientă ca în luna mai. Profitaţi de razele solare 
din acele zile. Veţi constata şi prezenţa unor fiinţe 
luminoase în jurul vostru. g 

Multe boli se pot trata cu ajutorul energiei solare. In 
plus, este dovedit că există un timp propice pentru 
vindecarea fiecărei boli. Unele sunt eliminate cu uşurinţă 
în luna mai, altele, în iunie, în iulie etc. 

Între 8: 00 şi 9: 00 dimineaţa, acţiunea soarelui este 
mai curativă. La răsăritul soarelui, razele sunt foarte 
beneficie pentru oamenii anemiaţi. Pe la amiază, sunt prea 
puternice şi nu acţionează bine asupra organismului. 

Există şi un anumit unghi în care trebuie să vă 
expuneţi spatele ca să beneficiaţi mai bine de acţiunea 
soarelui. Schimbând această înclinaţie, nu veţi putea 
profita de inteligenţa razelor solare. Când vorbim despre 
soare, nu avem în vedere numai soarele fizic, ci şi soarele 
spiritual ca manifestare a forţelor înzestrate cu inteligenţă, 
ca dovadă a fiinţelor purtătoare de iubire şi de 
înţelepciune. 

În viitor, când oamenii vor ajunge la această 
cunoaştere, îi vor trata pe bolnavi numai cu ajutorul 


razelor solare. Vor şti ce raze se potrivesc la o anumită 
boală sau la un anumit defect şi cum să le poată folosi. 
Conştiinţa cosmică a omului se va trezi sub influenţa 
soarelui. 

Energiile care ies din soare au mari rezerve de forţe 
vii şi curative. Dacă vrea să profite de ele în mod conştient, 
omul trebuie să-şi expună spatele la razele matinale şi 
chiar înainte de răsăritul soarelui. Energiile pe care le 
primeşte în acel moment sunt egale cu energiile pe care le- 
ar fi primit dacă s-ar fi expus întreaga zi la soare. Chiar şi 
pe timp noros, puteţi ieşi înainte de răsăritul soarelui să vă 
concentrați gândurile, să meditaţi cu faţa spre el. Norii 
doar vă împiedică să vedeţi soarele, dar energiile lui 
însufleţitoare sunt prezente şi trec prin toate. Niciun 
obstacol nu poate să împiedice pătrunderea razelor solare. 

Dacă suferiţi de eczemă, dacă părul a început să vă 
cadă. dacă aveţi reumatism, dacă vi se umflă abdomenul, 
construiţi-vă o terasă cu geamuri expusă la soare (desigur, 
dacă aveţi posibilitatea). Dezbrăcaţi-vă până la brâu, 
întindeţi-vă cu capul spre nord şi picioarele spre sud. 
Expuneţi-vă pieptul la soare o jumătate de oră, dar 
protejaţi-vă capul. Apoi, întoarceţi spatele spre soare şi 
staţi aşa încă o jumătate de oră. Puteţi continua astfel, 
alternând spatele şi pieptul până provocaţi o transpiraţie 
abundentă. Dacă puteţi să faceţi 20, 30, 40 de băi de acest 
fel, toate bolile şi indispoziţiile vor dispărea. Astfel, vă 
puteţi expune corpul, numai s-o faceţi înainte de ora 10: 00 
dimineaţa. Dacă aceste băi de soare provoacă o reacţie a 
coloanei vertebrale, a creierului, a plămânilor, întregul 
corp se va bucura de aceste binefaceri. Creierul e ca o pilă 
electrică. Dacă începe să primească bine şi să se încarce 
de energii solare, le va trimite apoi spre toate părţile 
corpului, care se vor vindeca treptat. 

Cu cât veţi primi mai multă lumină solară, cu atât 
mai mult vă va creşte blândeţea şi magnetismul vi se va 
dezvolta. 

Când omul deschide mâinile cu palmele spre soare, 
corpul întreg se poate încălzi. 


leşiţi în fiecare dimineaţă la soare între orele 700 şi 
8: 00, expuneţi-vă spatele întâi spre sud, apoi puţin spre 
nord şi puţin spre est. Îndreptaţi-vă gândurile spre 
Dumnezeu şi rostiţi această formulă: „Doamne, luminează- 
mi intelectul, dă sănătate tuturor oamenilor şi mie odată 
cu ei”. Începeţi să vă gândiţi la cele mai frumoase lucruri 
pe care le cunoaşteţi. Făcând această experienţă timp de 
un an, veţi constata binefaceri 99%. 

Influenţa bună a soarelui asupra omului se exprimă 
prin calitatea sângelui arterial. Soarele înalţă gândurile şi 
sentimentele, ceea ce purifică sângele. 

Unele boli nu se tratează cu niciun medicament, dar 
se vindecă sub influenţa blândă a razelor solare. De 
exemplu, orice umflătură şi excrescenţă dispar în două-trei 
luni. Când omul e în contact cu Dumnezeu, e pătruns de 
lumina divină, umflăturile şi tumorile scad până la 
dispariţie. 

Cel mai bun chirurg pe care îl cunosc este natura, 
razele solare. Ele disecă perfect şi îndepărtează partea 
bolnavă, fără să se atingă de cea sănătoasă. 

Dacă vreţi să vă trataţi, expuneţi-vă spatele la razele 
solare dimineaţa foarte devreme. Dacă vreţi să dobândiţi 
linişte sufletească, expuneţi-vă spatele la soarele ajuns la 
apus, stând cu faţa spre răsărit. 

Vă spun deseori că omul trebuie să înveţe să 
dialogheze cu lumina. Vă doare spatele, expuneţi-l la 
soare, gândiţi-vă la lumina solară, la ce conţine, iar 
durerile vor dispărea. Toate bolile intelectului provin de la 
lumina insuficientă, cele ale inimii, de la căldura 
insuficientă, cele ale sufletului, de la adevărul insuficient. 

O persoană care se îmbolnăveşte trebuie să intre în 
contact cu energiile soarelui şi ale lunii. Dacă nu poate 
direct, să folosească plantele şi mineralele capabile să 
transforme aceste energii. 

Există modalităţi deosebite de a capta lumina solară, 
nu numai cu ochii. De altfel, nu vă uitaţi la soare cânde 
foarte puternic, ci doar când răsare. Foarte puţini oameni 
ştiu să folosească bine lumina, aerul şi apa; cei mai mulţi 


respiră numai prin plămâni şi ignoră corpul astral şi dublul 
eteric, prin care se poate, de asemenea, respira. 

Expuneţi-vă spatele la soare şi, indiferent de cauză, 
indispoziţia vă va dispărea. Dacă e provocată de gânduri 
negative, expuneţi-vă spatele spre sud şi faţa spre nord. 
Dacă aveţi guturai sau aţi răcit, staţi cu spatele la soare 
spre sud. Dacă energiile care v-au provocat indispoziţia 
sunt pozitive, expuneţi-vă faţa spre sud şi spatele spre 
nord. Razele solare vindecă toate bolile. 


VINDECAREA CU AJUTORUL CULORILOR 


Fiecare boală este vindecabilă cu ajutorul razelor 
luminoase (roşii, albastre, galbene, portocalii, violete) şi 
culoarea se alege în funcţie de boală. 

Pentru voi, important nu e să trăiţi în culori diferite, 
ci în energiile acestor diferite culori. 

Cel care vrea să-şi transforme viaţa trebuie să se 
conecteze la lumină şi să se alimenteze din energia ei. 

Veţi găsi cele mai frumoase culori la plante. Ele 
reprezintă cea mai mare expoziţie artistică. Sunt pagini 
din cartea divină. 

Lumina exterioară, vizibilă, este rezultatul gândurilor 
entităţilor superioare. Ea provine din ochii lor. Animalele 
primesc lumina pe care o proiectăm noi. 

Efectele culorii depind de vibrația sa. Cu cât 
vibraţiile unei culori sunt mai intense, cu atât rezultatul va 
fi mai bun. Când sunteţi indispuşi, trebuie să ştiţi de ce, în 
ce culoare vă găsiţi şi care vă poate alunga indispoziţia. 

Lumina se manifestă prin vibrații, dar vibraţiile nu 
sunt încă lumină. La fel, gândurile se manifestă prin creier, 
dar nu creierul creează gândul. 

Omul recunoaşte numai şapte culori ale luminii, fără 
a bănui că există încă cinci de descoperit. Pe pământ, omul 
ar avea posibilitatea să vadă 12 culori ale luminii. 

Cu cât razele galbene sunt mai multe în creier, cu 
atât gândurile omului sunt mai sănătoase. Când nu are 


gândirea trează, omul este lipsit de raze galbene. Primele 
trei raze ale spectrului influenţează viaţa fizică, 
următoarele trei influenţează viaţa spirituală. Prin viaţa 
spirituală, înţelegem inteligenţa trează a omului care 
conştientizează ce se petrece în el, în viaţa lui fizică. 

Înainte de a fi bolnav, orice om ar trebui să se trateze 
cu raze luminoase. Cele şapte raze reprezintă şapte lumi 
ale inteligenţei cosmice, fiecare trimițând propria-i rază 
luminoasă. Toate şapte reprezintă spectrul solar. Cu cât 
mai puternică e culoarea, cu atât mai aproape de noi este 
lumea pe care o reprezintă. După cele şapte culori ale 
curcubeului se poate cunoaşte spre ce domeniu ne 
îndreptăm. Care e culoarea dominantă pe pământ? 

Verdele. Toate fiinţele de pe pământ sunt cufundate 
în culoarea verde. În acelaşi timp, suntem legaţi de planete 
şi de Soare, ca şi de fiinţele care le populează. 

Oamenii de ştiinţă încep să înţeleagă că fiecare 
culoare are un rol determinant. De exemplu, verdele este 
culoarea materiei. Roşul este o culoare activă; este mai 
legată de lumea animalelor. Portocaliul este culoarea 
individualismului extrem. Culorile care corespund evoluţiei 
oamenilor din epoca noastră sunt albastrul-deschis şi 
galbenul-deschis. 

Pe de altă parte, raza roşie este şi ea formată din 
şapte nuanţe, fiecare cu propria-i intensitate vibratoare şi 
diferitele sale numere de vibrații. Omul care are un ochi 
bine dezvoltat poate să recunoască cele şapte nuanţe 
diferite ale culorii roşii şi să le utilizeze în mod conştient. 
Când sunt negative, el ştie să le transforme în pozitive. 
Nuanţele culorilor sunt o carte de descifrat şi de 
interpretat. Cel care poate să diferenţieze cele şapte 
nuanţe de roşu şi să le utilizeze pe fiecare dintre ele 
conform proprietăţilor sale va ajunge la o stare de bine 
perfectă. 

Sunteţi bolnavi? Boala este cauzată de o insuficienţă 
de lumină în organism. Cum să vă vindecaţi? Primind 
lumina care vă este indispensabilă. Fiecare boală va fi 
vindecabilă cu ajutorul luminilor colorate în roşu, 


portocaliu, galben, verde, albastru, indigo, violet. Culoarea 
se alege în funcţie de boală. Dacă suferiţi de insuficienţă 
sau de surplus de lumină în organism, sunteţi expuşi la 
dezechilibrul care se va manifesta pe plan fizic sau pe plan 
psihic. 

Cele şapte raze ale luminii există în diferite lumi, la 
diferite octave şi se diferenţiază prin acţiunea şi 
semnificaţia lor. În lumea fizică, ele înseamnă un lucru, în 
alte lumi, alte lucruri. În manifestarea sa de octavă joasă, 
lumina roşie oprimă lupta, violenţa elementelor. Toate 
fiinţele care, într-un fel sau altul, au stocat acea lumină în 
sânge sunt extrem de active şi brutale. Frigul este semnul 
unei cantităţi mici de lumină. În spatele luminii obişnuite 
există energii de o origine mai înaltă şi, în spatele lor, se 
află o inteligenţă. Culoarea roşie pură poate să producă 
viaţă, vitalitate şi bucuria de a trăi. Culoarea portocalie 
pură conferă o nobilă individualizare în slujba lui 
Dumnezeu; impură, provoacă îndoială şi incredulitate. 

Galbenul pur aduce echilibrul sentimentelor, pacea, 
liniştea, înţelegerea, dar. În sentimentele sale inferioare, 
generează sentimente interesate, cum ar fi cupiditatea. 

Verdele pur conferă creştere în toate privinţele. În 
manifestarea sa inferioară, favorizează ataşament de 
lucrurile materiale şi sentimente de conservare. 

Albastrul-deschis conferă încredere, elevaţie, o 
extindere a sentimentelor până la cele mai sublime. Dacă e 
lipsit de puritate, aduce îndoieli, vanitate. 

Culoarea bleumarin aduce calm, soliditate, 
stabilitate, hotărâre.  Nuanţa sa impură induce 
instabilitate. 

Violetul pur este legat de forţa de spirit necesară 
pentru realizarea scopurilor superioare. In manifestarea sa 
impură, această forţă este utilizată în interese personale. 

Lumina îi vorbeşte omului simultan în şapte limbi 
diferite, care corespund celor şapte culori ale luminii. Cel 
care înţelege toate aceste limbi este sănătos, atotştiutor, 
plin de forţă. Omul bolnav, ignorant, slab poate să se 
vindece cu ajutorul razelor luminii, căci fiecare dintre ele 


este legată de energiile specifice organismului. Astfel, raza 
roşie se află în legătură cu energiile inimii, portocaliul, cu 
energiile intelectului, verdele, cu energiile voinţei, 
galbenul, cu energiile sufletului, albastrul, cu puterile, 
forţele întregului cer, violetul, cu forţele spiritului. 

Mulţi oameni suferă şi sunt dependenţi de droguri, 
de alcool, de tutun etc. În viaţa psihică, există şi lucruri 
ameţitoare, ca anumite gânduri şi sentimente care au 
acelaşi efect asupra voastră ca alcoolul. Cei care nu le 
disting le absorb şi se îmbolnăvesc. Şi suferă până în 
momentul în care se eliberează de ele. Câteodată, bolile 
apar pur şi simplu din lipsa unei anumite culori din om. 
Dacă îi lipseşte culoarea roşie a iubirii, galbenul 
înţelepciunii sau albastrul adevărului, omul se 
îmbolnăveşte cu siguranță. Culorile pot să fie aduse la fel 
de bine în organismul fizic şi în psihic. 

Cu cât omul e mai inteligent, cu atât lumina lui este 
mai limpede. Dacă inteligenţa lui scade, lumina îi capătă o 
nuanță albăstruie, apoi o nuanță slabă gălbuie etc. După 
culoare se poate judeca inteligența omului. Când observați 
inima, unde este situat centrul iubirii, vedeți o culoare de o 
nuanță trandafirie foarte plăcută. In acelaşi timp, se 
degajă o căldură plăcută şi blândă. În fine, în cazul voinței, 
din om emană o lumină albă, care este culoarea virtuţilor. 
Între cele trei culori principale (sclipitor, alb şi roz) se 
întrepătrund celelalte culori. Acest amestec de culori este 
numit aură umană, prin care clarvăzătorul recunoaşte 
nivelul de dezvoltare spirituală şi intelectuală a omului. 

Culoarea roşie acţionează asupra aurei omului şi îl 
face activ. Portocaliul influenţează viaţa privată şi-l face pe 
om individualist. Galbenul aduce spaţiu şi calm 
intelectului. 

Devenind din ce în ce mai închise, culorile îşi schimă 
specificitatea. De exemplu, albastrul-deschis poate fi 
considerat baza vieţii spirituale, dar albastrul-închis incită 
la tristeţe şi favorizează suferinţele inimii. Culorile 
deschise,  galben-deschis şi  albastru-deschis, liniştesc 
sistemul nervos. Culoarea verde, legată de creştere, 


regularizează curenţii magnetici şi electrici din organismul 
omului. Cel care vrea să evolueze, să fie sănătos trebuie să 
fie conectat la culoarea verde. Violetul este legat de voinţă. 

lată ce vă recomand pentru vindecare şi întinerire: 
cumpăraţi-vă o prismă lungă de 50 cm şi lată de 20 cm, 
instalaţi-o în camera voastră şi concentraţi-vă atenţia 
asupra unei culori în funcţie de boală. Dacă suferiţi de 
anemie, izolaţi mental culoarea roşie a spectrului şi 
impregnaţi-vă de ea vreo 10 zile. 

Dacă aveţi stomacul deranjat, folosiţi culoarea verde 
a spectrului. Dacă e vorba de sistemul nervos, concentrați- 
vă asupra culorii albastru-deschis. Culorile luminii au 
puterea să vindece toate bolile. 

Lucraţi cu culorile, cu diferitele lor nuanţe, ca 
metode capabile să vindece bolile, dar şi să furnizeze 
energiile de care are nevoie organismul. Nu toată lumea 
are nevoie de aceleaşi energii, de aceea suntem atraşi de 
culori diferite. Dacă nu deţineţi obiecte care să vă lege de 
culorile respective, lucraţi cu gândul rostind cuvinte care 
să trezească în voi imagini evocând acea culoare. De 
exemplu, dacă ziceţi „albastru”, vă imaginati fie albastru- 
închis, fie albastru-deschis. Culoarea închisă este culoarea 
adâncurilor, de aceea, ea vă duce în jos, spre văile vieţii. 
Albastrul-deschis aminteşte cerul, înălțimile, vă duce 
gândurile foarte sus pe piscurile munţilor. Fiecare culoare 
induce stări de spirit diferite. 

Cel care a dezvoltat o sensibilitate prea mare va 
suferi de neurastenie. Să folosească aşadar culoarea 
albastră a luminii, re vărsând mental în fiecare dimineaţă 
pe cap, piept şi stomac raze luminoase albastre. 

În general, omul trebuie să-şi îndrepte spre organe 
razele luminoase colorate, ca să echilibreze curenţii 
energetici, căci în unele locuri ale organismului se produc 
blocaje de energie care duc la anomalii. Străduiţi-vă 
aşadar să revărsaţi pe corp raze luminoase albastre, 
galbene sau de altă culoare. Le putem primi de la soare, 
dar trebuie mai întâi să folosim o prismă cu ajutorul căreia 
vom obţine culorile pure ale spectrului pe perete. Apoi, ne 


vom concentra atenţia, de exemplu, asupra culorii albastre 
şi vom încerca s-o introducem în noi. După aceea, vom 
închide ochii şi vom încerca să vizualizăm această culoare 
ca să ne impregnăm cu ea creierul. După ce am făcut mai 
multe exerciţii de acest fel, vom putea, prin voinţă, să 
reproducem culoarea aleasă şi să reuşim vindecarea. 
Făcând toate aceste exerciţii, veţi constata la început o 
mare obscuritate în intelect. După un moment, ca pe un 
ecran, asemenea zorilor care apar la orizont, în mintea 
voastră va apărea o luminiţă, care se va mări treptat până 
va deveni atât de intensă, încât va fi capabilă să vindece 
boala. 

Puritatea este cel mai bun remediu împotriva tuturor 
bolilor. Culoarea principală care stă la baza vieţii, roşul, nu 
se poate dobândi altfel decât prin puritate, care e 
conductorul ei. Culoarea roşie aduce materialele care 
servesc la construirea vieţii. Culoarea roşie vizibilă este 
doar o umbră a adevăratei lumini roşii. Roşul curcubeului 
nu este încă culoarea roşie de bază. Rozul vă va aduce 
bucurie, lumină, forţă. Dacă îl puteţi capta, veţi obţine un 
aport considerabil de forţe binefăcătoare. 

Lumina roşie proiectată asupra organismului unui 
anemic contribuie la înmulţirea globulelor sale roşii şi la 
creşterea vitalităţii sale. Introduceţi lumina portocalie, şi 
omul va deveni independent, va începe să gândească liber. 
Introduceţi verdele şi va începe să construiască, să creeze. 
Natura a ascuns în fiecare culoare o anumită categorie de 
forţe deosebite. Ştiind aceasta, omul iniţiat poate dobândi 
culorile care îi lipsesc. Prin receptarea culorii roşii, putem 
să-i conferim feţei noastre o expresie frumoasă şi 
sănătoasă. Nu există cosmetică mai bună decât acţiunea 
luminii roşii asupra organismului, nici modalitate mai 
simplă şi mai naturală decât culoarea roşie pentru 
ameliorarea stării de sănătate şi dobândirea vitalităţii. In 
schimb, rujul, pomezile, pudrele, care doar îmbâcsesc 
porii, atrofiază celulele şi le distrug. Putem folosi unele 
pudre numai pe pielea iritată a unui bebeluş, dar nu şi pe 
pielea unui om sănătos. Faţa trebuie să fie frumoasă, 


expresivă şi luminoasă. 

Cât timp nu reuşeşte să integreze lumina roşie, omul 
este expus la multe stări maladive. Dacă nu e apt să 
primească lumina portocalie, îşi pierde autonomia. Dacă 
nu primeşte bine lumina verde, creşterea i se opreşte. 
Proasta receptare a luminii galbene stopează evoluţia 
mentală. Când lumina albastră nu e bine primită, se 
deformează înțelegerea spirituală. Lipsa  violetului 
generează scăderea voinței. 

Culoarea albă, care stă la baza unei sănătăţi solide, îi 
aduce omului starea de bine, în timp ce culoarea neagră îi 
provoacă stări negative, pesimiste. Când omul e bolnav, 
trebuie să se îmbrace în alb. Să schimbe des culorile, căci 
ele conferă mişcare şi viaţă şi influenţează în mod diferit. 
Fiecare trebuie să treacă prin toate tonalităţile gamei 
colorate. În plus, trebuie să ştim cât timp să rămânem în 
vibrația fiecărei culori, căci, depăşind timpul necesar într-o 
culoare, riscăm să provocăm o anumită saturație. 

Negrul este culoarea repausului, a concentrării. 
După ce a lucrat toată ziua, omul trebuie să se retragă în 
sine şi să nu mai dea nimic în exterior. Negrul nu e o 
culoare rea. Din punct de vedere psihologic, poate să aibă 
o acţiune benefică, deoarece protejează energiile. Când 
cineva este foarte nervos, i se recomandă să poarte haine 
negre ca să nu-şi risipească energiile. Îi punem pe copii să 
poarte haine albe şi este bine, deoarece au multă energie 
pe care o proiectează în jurul lor. 

Dacă inima vă e bolnavă, dacă gândirea vă e 
perturbată, pentru recăpătarea echilibrului, străduiţi-vă să 
introduceţi în organism raza roşie. În caz de deranjare a 
ficatului, trebuie să ştiţi să introduceţi raza verde. Toate 
culorile pot să fie captate prin prismă. În spatele fiecărei 
raze luminoase se ascunde o forţă a spiritului naturii. 

Dacă lumina roşie este în exces şi celelalte lipsesc, 
omul este predispus la furie. 

Când suferim de dureri de cap, de ochi, de 
reumatism şi de alte boli, trebuie să facem experienţe cu 
razele luminoase ca să constatăm cum acţionează ele 


asupra organismului. Există multe moduri de vindecare a 
bolilor, dar vindecarea cu ajutorul razelor luminoase este 
una dintre cele mai eficiente. 

Dacă vreţi să scăpaţi de un defect, treceţi prin minte 
culorile luminoase roz şi galben. Culorile strălucitoare, 
luminoase, de exemplu albastrul-deschis şi galbenul- 
deschis, calmează sistemul nervos. Verdele luminos 
regularizează curenţii magnetici şi electrici atât în natură, 
cât şi în organismul omului. 

Teama este o slăbiciune care provine din inteligenţa 
inferioară. Dacă e foarte intensă, se recomandă folosirea 
portocaliului ca modalitate de armonizare a forţelor. 

Dacă sunteţi descurajaţi, într-un impas sau în stare 
de confuzie mentală, folosiţi-vă de culoarea galbenă. Faceţi 
să iasă raza galbenă din prismă şi încercaţi să simţiţi că 
străluceşte în intelect. 

Albastrul aduce calm. Albastrul azuriu e deosebit de 
benefic pentru sistemul nervos. Cel care are o încredere 
slabă trebuie să evoce culoarea albastră ca să elimine 
incredulitatea. 

Forţa caracterului provine din violet. 

Folosiţi lumina roz când sunteţi indispuşi şi roşul 
luminos ca să dobândiţi sănătate. 

Nu este recomandat să priviţi prea mult o anumită 
culoare luminoasă. 

Ar fi bine să purtaţi cu voi un mic blocnotes şi să 
strecuraţi între paginile lui şapte fire de mătase de culorile 
spectrului. In funcţie de lipsa de dispoziţie, aruncaţi o 
privire la unul dintre firele colorate. Natura vindecă prin 
culori. 

Aşa cum oamenii se îmbracă cu haine de diferite 
culori, fiecare sentiment sau act îmbracă culori diferite. 


VINDECAREA CU AJUTORUL MUZICII 
În lumea fizică, muzica este indispensabilă pentru 


stabilirea ordinii materiei dezorganizate. Lumea fizică este 
dezorganizată. Prin muzică, materia vibrează în mod 


armonios. 

Muzica este o metodă divină pentru calmarea lumii. 
Entităţile superioare pot să ajungă la noi prin muzică. 
Dacă cântaţi, atrageţi entităţile evoluate care vin să vă 
ajute. Dacă nu cântaţi, nu se interesează de voi. 

Ştiinţa esoterică recomandă cântatul ca metodă de 
transformare a energiilor negative în energii pozitive. 

Muzica organizează corpul omenesc şi, pornind de la 
corp, gândirea. Celulele se organizează pornind de la 
gândire. Muzica creşte şi intensifică vibraţiile 
organismului. 

Muzica era folosită încă din vechime ca metodă de 
vindecare şi de transformare a energiilor. Omul poate 
întrebuința şi astăzi muzica pentru a se vindeca şi a se 
transforma. Unele stări nu se pot schimba în niciun fel 
decât prin muzică. 

Cântecul este un apel al sufletului la natură. Aceasta 
fiind binevoitoare, îşi trimite în schimb forţele inteligente 
şi creatoare la ora ca să-l însănătoşească. Dacă îi veţi cere 
bolnavului să cânte zilnic puţin, se va vindeca. În schimb, 
dacă omul sănătos nu mai cântă, se va îmbolnăvi. Muzica 
se află la frontiera dintre lumea fizică şi lumea spirituală. 
Omul poate să transforme energiile cu ajutorul cântecului, 
prin cântec, o energie vitală specifică pătrunde în 
organismul omului. Dacă sunteţi nervoşi, iritaţi, prost 
dispuşi, începeţi să cântaţi, şi starea vi se va ameliora 
imediat. Prin cântec, puteţi să vă dezvoltați capacităţi şi 
talente aşa cum nu sunt accesibile prin nicio altă 
modalitate. 

Ca să fie sănătos, dezvoltat normal, omul trebuie să 
dobândească un echilibru interior între forţele materiei, 
din care e format corpul lui, şi puterea gândurilor şi 
sentimentelor sale. Muzica este un mijloc de întreţinere a 
acestui echilibru. Cel care cunoaşte legile muzicii naturii 
poate să oprească acţiunea distrugătoare a paraziţilor din 
organism şi să restabilească starea de bine. 

Cântecul nu este un divertisment, ci o metodă de 
armonizare a energiilor. Trebuie să cântăm ca să 


achiziţionăm energii. Dacă bolnavul nu va cânta, va muri 
înainte de termen. Trebuie să cânte ca să-i furnizeze 
organismului energiile pierdute. 

Când omul cântă, sufletul şi mintea trebuie să se 
implice. Astfel, vibraţiile se schimbă, intensitatea lor 
creşte şi totul se răsfrânge în mod binefăcător asupra 
organismului. 

Când cântaţi, iubirea, înţelepciunea şi adevărul 
trebuie să ia parte la cântecul vostru şi să exprime tot ce 
Dumnezeu a Pus în voi. 

Astăzi, mulţi mediei occidentali îşi tratează bolnavii 
cu ajutorul muzicii. Muzica veselă acţionează asupra 
sănătăţii. Unele cântece triste pot să pună la pat şi un om 
sănătos. Melodiile dansurilor folclorice sunt benefice. 

Încă nu vă folosiţi de muzică deloc ca modalitate de 
vindecare şi de dezvoltare a posibilităţilor şi talentelor 
proprii. Cu ajutorul muzicii, puteţi să produceţi forţe în voi, 
să înlăturați descurajarea şi durerile. Cântaţi o dată, de 
două, de trei, de patru, de cinci ori acelaşi sunet (aceeaşi 
notă) sau toată gama şi veţi vedea că starea vi se va 
ameliora. 

Aţi fost călcat de hoţi. De ce să-i căutaţi pe hoţi sau 
să povestiţi în stânga şi-n dreapta ce vi s-a întâmplat? Ca 
să depăşiţi starea de suflet perturbatoare, spuneţi-vă mai 
bine -, „Voi cânta şi voi da un mic concert!” 

Sunetele muzicale sunt legate de organismul omului. 
Creierul are propriile sunete şi vibrații, la fel şi inima, 
stomacul, ficatul, muşchii, oasele. Totul are rezonanţă şi 
vibrează în mod specific. Muzica va juca în viitor un rol 
esenţial în vindecare. 

Bolnavul trebuie să cânte toată ziua ca să se vindece, 
iar omul sănătos, ca să-şi păstreze sănătatea. 

Exersând să luăm nota „re” şi s-o cântăm din ce în ce 
mai bine, ne ameliorăm starea plămânilor. 

Inima are legătură cu nota „de”, sistemul respirator, 
cu nota „re“, ficatul, cu nota „mi”, rinichii, cu nota „fa, 
splina cu nota „sol”, vezica biliară, cu nota „la”, sistemul 
digestiv, cu nota „şi”. 


Când sistemul respirator reacţionează muzical la 
toate notele gamei, înseamnă că este bine dezvoltat. La cel 
mai mic deranjament, nota proprie unuia dintre sistemele 
organismului se schimbă, trece în alta. Aceasta creează 
deja o anumită dizarmonie a organelor pe care o numim 
maladie. 

Bolile de stomac apar din cauza pierderii de 
intensitate a vibraţiilor sale, la fel în cazul plămânilor. 
Astfel, veţi putea utiliza muzica pentru a creşte vibraţiile 
corpului şi a vindeca. 

Există melodii capabile să îmblânzească fiarele 
sălbatice. Altele pot să vindece şi chiar să alunge moartea, 
care o ia la sănătoasa de frică. 

Cel care cântă e rareori bolnav. Dacă se 
îmbolnăveşte, se vindecă uşor; de aceea, muzica e o bună 
metodă curativă. 

Uneori, vizitez un bolnav rămas singur. Plânge în 
singurătatea lui, dar constat că plânsetul lui seamănă cu 
un cântec, e ca o muzică. Atunci îmi spun că acest om se 
va vindeca. Dacă nu mai cântă, nu se va vindeca; dacă 
cântă, se va vindeca. 

Fără muzică, fără cântec corpul se demagnetizează. 
Şi sufletul se armonizează cu ajutorul muzicii. 

Vă plângeţi deseori de bolile şi suferinţele voastre. 
Atunci, vă spun: „Cântaţi-vă bolile şi suferinţele”. Dacă 
sunteţi bolnavi şi nu puteţi să vă mişcaţi picioarele, 
cântaţi! Cântaţi toată ziua, tot anul, cântaţi-i bolii voastre 
şi veţi vedea rezultatul. 

Ştiind bine, cântaţi bine, puteţi să vă vindecaţi şi să-i 
vindecaţi pe apropiaţi. Toate bolile, migrenele, bolile de 
plămâni pot să se vindece cu ajutorul unor cântece 
diferite. 

Lumea materială este născută din haos, de aceea nu 
este organizată. Lumea solară organizează materia 
haotică. Reumatismul este o materie dezorganizată 
acumulată pe articulaţii, care împiedică buna circulaţie a 
sângelui. Acestei materii trebuie să i se cânte. Cântecul 
creează o mişcare care vă scapă de noroi. Este un curent 


puternic care curăţă întregul organism, dar numai 
cântecul la care ia parte fiecare celulă, fiecare fibră. 
Natura cântă, păsările cântă primăvara, parfumul florilor 
este şi el un cântec. 

Când simţiţi că vă veţi îmbolnăvi, să nu vă fie teamă, 
să nu căutaţi imediat ajutor în exterior, ci începeţi să 
dialogaţi cu boala voastră. Intrebaţi-o de unde vine şi ce 
vrea de la voi. După ce îi înţelegeţi intenţiile, n-o alungaţi 
imediat, începeţi să-i fredonaţi un cântec. Va mai rămâne 
puţin la voi în vizită şi apoi va pleca. Toată lumea vrea să 
fie sănătoasă, dar nu ştie cum să procedeze. 

Unii bolnavi se vindecă la sunetul viorii, alţii, la 
sunetul chitarei sau al flautului etc. Diferitele instrumente 
au o influenţă specifică asupra fiecăruia. Dacă bolnavului îi 
place vioara, cântaţi-i la vioară, dar o muzică a cărei 
vibraţie este ascendentă, nu o muzică în gamă minoră. 

Palpitaţiile accelerate ale inimii sunt vindecate de 
cântecele care încep cu nota „de”, nu un „de” scos de 
diapazon, ci un „de” natural. Dacă îl luaţi foarte corect, 
veţi simţi imediat o stare de calm, o mică bucurie 
interioară, ca şi cum aţi fi dobândit ceva. Deşi mică, 
această bucurie aduce o lumină în sufletul vostru, o 
limpezire, ca şi cum soarele ar răsări în voi. Tonul principal 
„de” este o cheie pentru viaţă. Fiecare poate să verifice 
acest adevăr. Când cineva vrea să cânte, trebuie întâi să se 
acorde la sunetul natural, în cheia naturală. Trebuie să 
stea în picioare, destins, în jur de 10 - 15 minute, până la 
eliberarea de toate dificultăţile şi contradicţiile din 
mentalul său. Să înceapă să mediteze la inteligenţa vieţii şi 
după aceea să cânte! Dovedeşte că a reuşit să folosească 
astfel cheia muzicală care i-a fost dată, că soarele a răsărit 
în el, că organismul lui are posibilitatea de a face să 
circule energiile naturii. Dacă nota „de” ar fi bine luată, 
omul ar fi în stare să primească energia vie a soarelui şi s- 
o transmită tuturor organelor. 

Cel care are un caracter cam dur şi brutal să cânte 
muzică de Chopin, ea îi transmite blândeţe. Cel care a 
pierdut sensul vieţii, să cânte Bach. Cel căruia nu-i place 


să citească, nici să gândească să cânte Beethoven. Cel 
căruia nu-i place poezia să cânte Mozart. Fiecare muzician 
este ca „un fruct bun” şi trebuie să alegem unul în funcţie 
de starea noastră. Nu este acelaşi lucru dacă mâncaţi 
mere, pere, cireşe, struguri sau alte fructe. 

Totuşi, muzica nu poate să vindece toate bolile. 

În viitor, medicii vor putea să vindece cu ajutorul 
muzicii şi cu cântece. Astăzi puteţi să râdeţi de cuvintele 
mele. Oamenii nici măcar nu bănuiesc ce ridicoli şi 
deformaţi sunt fără muzică: adică muzică în relaţii, în 
mişcări, în sentimente, în gânduri, în fapte (Maestrul Peter 
Deunov a compus peste 200 de piese muzicale vocale sau 
instrumentale). 


VINDECAREA CU AJUTORUL GÂNDULUI 


Este posibil să ne vindecăm de boli cu ajutorul 
gândului. Gândul intens poate să alunge boala din 
organismul omului. 

Asemenea cuvântului, gândul este şi el foarte 
puternic. Când omul vrea să-şi încerce forţa gândului, este 
de ajuns s-o aplice în mod conştient cu încredere. Dar, 
pentru asta, voinţa este indispensabilă. Dacă omul ajunge 
să creadă în puterea gândului, poate să facă minuni cu 
ajutorul lui, cu condiţia să aibă o voinţă foarte puternică şi 
hotărâtă. Oamenii care suferă de boli cumplite, incurabile, 
pot să se vindece cu ajutorul gândului. 

Dacă omul ar cunoaşte legile care dirijează 
gândurile, şi-ar domina toate infirmităţile. Nu există 
slăbiciuni pe care gândul să nu le poată corecta. 

Asupra pământului se exercită nu numai influenţa 
fiinţelor de pe alte planete, ci şi a celor trei miliarde de 
oameni. Totalitatea creierelor omeneşti acţionează asupra 
întregului pământ. Energia pe care o emană creierele 
oamenilor poate să distrugă o stâncă. Dacă oamenii şi-ar 
concentra gândurile asupra unui anumit punct, ar putea să 
distrugă tot ce se află acolo. Ar putea să-şi distrugă toate 
necazurile şi toate bolile, dacă ar şti cum să-şi concentreze 


gândurile. 

Dacă este sănătos, organismul are propria-i vibraţie. 
Fiecare boală o are pe a ei, dar o slăbeşte întotdeauna pe 
cea a organismului. În acest caz, trebuie să fie crescută 
căldura. Gânduri specifice, precum şi rostirea unor fraze şi 
formule pot să schimbe vibraţiile organismului. Acest lucru 
este accesibil prin contemplarea unor imagini şi peisaje 
frumoase, a cerului înstelat, care sunt adevărate remedii. 
Omul descurajat sau bolnav să privească stelele scânteind 
pe cerul nopţii; graţie luminii lor, va căpăta curaj şi va face 
primii paşi spre vindecare. 

Fiecare cuvânt are o anumită forţă. Dacă vă 
concentrați atenţia asupra unui cuvânt, creierul se va 
conecta la vibrația lui specifică şi vă veţi simţi înviorat sau 
slăbit, în funcţie de natura acelui cuvânt. Există cuvinte 
care, odată rostite, n-ar putea să fie pronunţate încă o 
dată. De ce? Pentru că au o influenţă nocivă asupra 
creierului. De exemplu, dacă repetaţi de mai multe ori „Mă 
voi îmbolnăvi”, veţi suporta efectul acestor cuvinte şi, nu 
peste mult timp, organismul se va îmbolnăvi. În schimb, 
dacă, de exemplu, un tuberculos repetă cu convingere 
cuvintele „Mă voi vindeca”, o să se vindece cu adevărat. 

Omul poate să se vindece cu ajutorul gândurilor. Cu 
cât gândul îi e mai puternic şi mai concentrat, cu atât mai 
uşor va depăşi bolile. Pentru asta, este de ajuns să 
rostească doar un cuvânt. Există cuvinte a căror vibraţie 
exercită o acţiune magică asupra omului, dar trebuie să 
cunoaştem momentul potrivit să le rostim. Fiecare lucru 
trebuie să se împlinească în locul şi în timpul cuvenit lui. 

Bolile sunt cauzate de acumularea de substanţe 
străine, dar, cu ajutorul gândului şi cu voinţă, omul le 
poate respinge în afara corpului şi se poate să se vindece. 
Cu cât gândul este mai elevat, cu atât posibilităţile lui sunt 
mai mari. 

În ştiinţa iniţiatică, fiecare cuvânt are propria-i cheie. 
Dacă găseşte cheia cuvântului „sănătate” şi îl rosteşte de 
trei ori, bolnavul se va vindeca. Veţi verifica forţa 
cuvintelor pronunţându-le aşa cum trebuie. 


Gândul plin de forţă vindecă toate bolile. După 
spusele cabaliştilor, gândul poate să modifice vibraţiile 
corpului omenesc. Când omul e bolnav, vibraţiile lui ajung 
la o frecvenţă foarte joasă, dar, cu ajutorul gândului, pot 
creşte şi intensifica. Guturaiul, de exemplu, este provocat 
de anumiţi viruşi care s-au instalat în nas. Dacă vibraţiile 
corpului sunt reduse, găsesc condiţii să prolifereze, 
înmulţindu-se, irită mucoasa nasului şi, ca să scape de 
această iritare şi s-o respingă, glandele nazale secretă 
multe  mucozităţi. Creşterea  vibraţiilor organismului 
facilitează şi accelerează respingerea substanţelor străine. 
Cu ajutorul gândului, omul poate şi el să accelereze 
dezvoltarea unui guturai care, ajuns la maturitate, va 
începe să scadă în intensitate şi să dispară. Un guturai n- 
ar trebui să dureze mai mult de o săptămână. 

Pe Pământ, materia lumii fizice se află sub dominaţia 
voinţei omului, ea însăşi dirijată de unele legi pe care 
trebuie să le cunoaşteţi ca să le aplicaţi materiei, căci 
aceasta se supune gândului şi, în consecinţă, forţei voinţei 
voastre. Cu ajutorul gândului şi eforturilor voinţei, aţi 
putea să respingeţi toate elementele străine de organism. 
Cât timp rămân în voi aceste substanţe, veţi fi prost dispus 
fizic şi psihic. Puteţi să obligaţi toate elementele străine să 
vă părăsească organismul sub formă, de exemplu, de 
furuncul, care, spărgându-se, va elibera materia impură. 

Ca discipoli, ar trebui să lucraţi cu gândul, să faceţi 
încercări, experienţe ca să intraţi în contact cu forţele 
ascunse ale organismului şi să le folosiţi ca mijloc de 
vindecare. Organismul omului are celule curative care au 
misiunea de a vindeca. Este de ajuns să vă îndreptaţi 
gândul spre ele ca să intre în acţiune. Omului i se cere 
numai un gând pozitiv şi concentrat. Fiecare gând negativ 
paralizează acţiunea acestor celule. Pe scurt, omul care 
vrea să se vindece trebuie să aibă gânduri pozitive. 

Aşadar, discipolul trebuie să se concentreze, să-şi 
dezvolte gândurile, dar nu ca yoghinii. Aceştia folosesc 
numeroase mijloace şi metode, dar, dacă nu le înţelegeţi, 
puteţi să vă echilibraţi complet şi să rămâneţi în afara 


legilor naturii. Legile naturii vii şi inteligente sunt 
implacabile. Metodele Pe care vi le ofer sunt mai puţin 
riscante pentru intelectul omului, spre deosebire de cele 
ale yoghinilor. 

Concentrarea trebuie făcută cu ochii deschişi. Cu 
ochii deschişi ar trebui să vă trataţi şi să vă vindecaţi. 
Gândiţi-vă la mâini, la picioare, la gambe şi, cu ajutorul 
mentalului, închipuiţi-vă că parcurgeţi sistemul nervos, 
stomacul, intestinele, toate părţile corpului, ca un stăpân 
care evaluează situaţia proprietăţii lui, care verifică în ce 
stare se găseşte fiecare dintre părţi, una după alta. 
Aceasta este concentrarea. 

Când se concentrează, hinduşii nu se gândesc la 
soţie, la copii, la albine sau la lucruri secundare, ci la 
prana. Prin concentrarea gândului, puteţi să vă vindecaţi, 
să evitaţi un accident brusc care vine peste voi ca o 
bombă, să opriţi un animal sălbatic care vă pândeşte. 

Gândul omului este în relaţie cu electricitatea 
naturală a vieţii. Gândurile pozitive atrag forţe vitale, dar, 
când gândurile sunt negative, aceste forţe vitale se 
dispersează, se îndepărtează de om şi apare boala. De 
exemplu, dacă gândul adversarului faţă de voi este foarte 
puternic, ar putea să vă facă negativ şi să provoace astfel o 
boală. Legea e următoarea: dacă vă îmbolnăviţi din cauza 
lui, această boală se va răsfrânge asupra sa. 

Vă puteţi trimite gândurile pozitive, sentimentele 
călduroase şi dorinţa de bine spre un bolnav cu o credinţă 
absolută, fără nicio ezitare, fără nicio îndoială în privinţa 
vindecării. Aşadar, ca să vindecaţi un om, trimiteţi-i un 
curent încărcat de forţe vitale. Când va primi gândul 
vostru, se va simţi mai bine. În acest gen de relaţie, 
prietenii buni reprezintă întotdeauna o protecţie benefică 
pentru sănătate, pe când cei răi aduc întotdeauna boli şi 
suferinţe. 

Când intervine voinţa, puteţi să vă vindecaţi singuri. 
Când participă voinţa, vă puteţi expune ore multe la frig în 
haine foarte subţiri, fără să vă îmbolnăviţi. Cu ajutorul 
gândului, omul poate să creeze în jurul lui un veşmânt cald 


şi magnetic în care nu va tremura nici pe cel mai mare ger. 
Fără un astfel de veşmânt magnetic şi fără participarea 
voinţei, va răci oricât de gros ar fi îmbrăcat. 

Dacă cineva suferă de reumatism, trebuie să se 
ocupe serios de el, să-l scuture puţin şi să-i spună că a 
greşit adresa şi că trebuie să-i părăsească degrabă corpul. 
De exemplu, dacă reumatismul s-a instalat la umăr, trebuie 
ghidat spre cot, apoi, spre mână şi, în sfârşit, trebuie făcut 
să iasă prin degete. lată cum putem trata bolile fără 
medicamente. Gândul poate să alunge fiecare boală, 
puterea sa de acţiune este puternică. 

Dacă o idee dă rezultate bune şi aduce vindecare, 
înseamnă că această idee a început să se realizeze. Fiecare 
idee, fiecare virtute care se manifestă şi se realizează 
ameliorează întâi sănătatea omului. 

Ca să vindece rănile, hinduşii ştiu cum să strângă 
Prana din natură şi, cu ajutorul gândului, o dirijează spre 
locul bolnav, care se vindecă în maximum 20 de minute. 

Cât timp trăiţi în lumea contradicţiilor, ar trebui să 
ştiţi că vă duceţi existenţa sub legea sugestiei. Nimeni, 
muritor sau nu, nu e liber în faţa acestei legi. Știind 
aceasta, întreţineţi în intelect şi în inimă gânduri şi 
sentimente pozitive ca să vă eliberaţi de multiplele stări 
maladive care nu sunt ale voastre. De exemplu, dacă aveţi 
relaţii cu cineva care suferă de picioare, veţi simţi aceleaşi 
dureri ca el. 

Dacă vreţi să avansați în viaţă, aplicaţi legea 
sugestiilor. Când e vorba de apropiații voştri, o aplicaţi cu 
succes. Dar, dacă e vorba de voi înşivă, nu ştiţi să profitaţi 
de ea. De exemplu, dacă unul dintre prieteni se 
descurajează şi îi e teamă că dă greş la examen, începeţi 
să-l încurajați, să-l influenţaţi şi să-i sugeraţi reuşita şi 
astfel se simte liniştit. Dar, pentru voi, în aceeaşi situaţie, 
constataţi că nu sunteţi la fel de eficienţi. Totuşi, învăţaţi 
să aplicaţi această lege atât pentru voi, cât şi pentru 
apropiații voştri, dar întotdeauna spre binele tuturor. 
Această lege e valabilă peste tot. Animalele şi oamenii se 
folosesc de ea conştient sau nu. Ca fiinţe inteligente, 


trebuie să vă folosiţi de sugestie în fiecare moment al 
vieţii: pentru vindecare, pentru întărirea memoriei, ca să 
insuflaţi curaj, ca să suportaţi necazuri şi suferinţe etc. 
Sugestia este arma cu care omul poate să lupte împotriva 
răului, a forţelor negative din lume. Or, oamenii din ziua de 
astăzi trăiesc în iad. 

Ca discipoli, aplicaţi legile sugestiei ca să vă 
influenţaţi în mod pozitiv. Dacă aveţi memoria slabă, 
folosiţi sugestia ca s-o întăriţi. Dacă unei persoane îi place 
să doarmă mult şi nu reuşeşte să se scoale devreme, în 
fiecare seară să se autosugestioneze ca să se trezească, de 
exemplu, la 5: 00 dimineaţa. Legea sugestiei capătă pe 
deplin sens când o aplicăm pentru a dobândi ceva creativ, 
pozitiv, de exemplu, o calitate sau o virtute. Conştient sau 
nu, toată lumea se foloseşte de sugestie ca metodă de 
lucru, chiar şi animalele. 

Există zile şi ore în care sugestia exercită o influenţă 
nocivă asupra omului. În acel moment, nici el, nici ceilalţi 
n-ar trebui s-o folosească, ci să-şi închidă mintea pentru 
ea. Omul trebuie să se protejeze împotriva sugestiei aşa 
cum soldaţii se baricadează contra duşmanilor. 

Dacă vă apare o tumoare în abdomen sau în alt loc al 
corpului, nu vă fie teamă. Asta înseamnă că s-a acumulat 
un surplus de energie şi trebuie să fie evacuat. Trebuie să 
stimulăm celulele sănătoase din jurul tumorii cu ajutorul 
unui gând concentrat, intens, ca să le facem capabile să 
alunge această energie şi să restabilească starea normală. 
Când nu există altă ieşire, se poate face şi o operaţie. Un 
gând puternic şi concentrat poate să facă tumoarea să 
dispară, oricare ar fi ea, chiar în 24 de ore. Punându-l pe 
bolnav în stare de somn magnetic, veţi putea să evacuaţi 
tumoarea în trei zile. Cu ajutorul gândului se poate aşadar 
lichida orice tumoare, dar totul depinde de calitatea 
gândului. 

În cursul vindecării unei maladii, trebuie să folosiţi 
unele formule magice şi, mai exact, în timpul descreşterii 
lunii. De exemplu, în caz de reumatism articular, luaţi o 
jumătate de kilogram de sare bucăţi, sare de mare sau 


gemă. Sculaţi-vă zilnic devreme, înainte de răsăritul 
soarelui, puneţi o bucată de sare într-un recipient plin cu 
apă de izvor şi rostiţi: „Aşa cum se dizolvă această sare în 
apă, aşa se va dizolva şi va dispărea şi reumatismul meu!” 
Dacă rezultatul nu se manifestă imediat, repetati 
experienţa două săptămâni, pe când luna descreşte. Totuşi, 
dacă reumatismul stăruie, faceţi aceeaşi experienţă la 
apusul soarelui sau noaptea la lumina lunii. Experiențele 
de acest fel trebuie ţinute secrete. Nu vorbiţi nimănui 
despre ele, nu înainte de a obţine un rezultat final. 
Important este ca omul să fie perseverent şi tenace până la 
vindecare. 

Dacă aveţi guturai, gândiţi-vă la sănătate zicând 
„Sunt sănătos” şi guturaiul vă va părăsi curând. Când omul 
sănătos se gândeşte la boală, o atrage. Faceţi contrariul, 
gândiţi-vă la sănătate ca s-o atrageţi şi s-o întăriţi. 
Inteligența trează, bunătatea, noblețea sufletească pot să 
combată microorganismele aflate la originea bolilor. Luaţi 
obiceiul să alegeţi şi să folosiţi cuvinte şi gânduri 
binefăcătoare, pozitive. Folosiţi-le ca pe formule prin care 
puteţi să vă sugestionaţi şi să-i influenţaţi pe ceilalţi. 

Ca să ştim dacă voinţa voastră s-a dezvoltat şi dacă 
sunteţi capabili să aplicaţi o formulă iniţiatică, faceţi o 
experienţă. În cazul în care vă doare abdomenul, aveţi 
spasme, încercaţi să reacţionaţi prin voinţă. Aşezaţi mâna 
stângă pe spate şi mâna dreaptă pe abdomen, concentrați- 
vă intelectul şi rostiţi: „Rog boala să se oprească”. Sau 
„Boala s-a terminat acum!” 

Cum sunt trataţi astăzi bolnavii de tuberculoză? Sunt 
puşi în pat, nu li se permite să se mişte şi li se dă hrană 
specială, nimic altceva. Nu, bolnavul să fie lăsat liber! 
Dacă vrea să stea culcat, să stea culcat! Dacă vrea să se 
plimbe, să se plimbe! Dar, în cursul întregii zile, să 
rostească „Mă voi vindeca” ajungând până la 1.000 sau 
2000 de ori pe zi. În prima zi, poate să rostească aceste 
cuvinte de 100 de ori, a doua zi, de 120 de ori, a treia zi, 
de 150 de ori, până la 1.000 sau 2000 de ori. Astfel se 
poate vindeca orice boală, fiecare descurajare, în acest fel, 


atmosfera apăsătoare şi sumbră care îi învăluie pe bolnavi 
se va uşura, se va lumina, va deveni plăcută şi ei vor vedea 
cum totul se ameliorează de la o zi la alta. 

Să presupunem că aveţi o mică problemă, vă doare 
un deget şi nu suportaţi asta. Ca să vă vindecaţi sau, mai 
exact, să reuşiţi să suportaţi durerea, imaginaţi-vă că vi se 
înfige un cui mare în mână, o durere şi mai mare ia locul 
durerii reale mai puţin intense. Dacă puteţi să recreaţi 
mental această lovitură în mână, în mintea voastră se va 
produce o transformare a durerii. 

Dacă sunteţi bolnavi, nu vă grăbiţi să chemaţi 
medicul. Întâi, puneţi în aplicare una, două, trei metode, 
concentraţi-vă gândul asupra durerii şi repetaţi de mai 
multe ori: „Mă voi vindeca”. În unele cazuri, rostirea 
acestor cuvinte numai de vreo 10 ori poate fi de ajuns ca 
să vă vindecaţi, dar, în alte cazuri, este indispensabil să le 
repetaţi de mai multe ori, chiar până la 1.000. Nu are 
importanţă numărul, nu vă descurajaţi, continuaţi cu 
convingere şi veţi obţine rezultate bune. In acest fel, puteţi 
să vă vindecaţi singuri şi să-i vindecaţi şi pe cei apropiaţi 
vouă. 

Dacă ştiţi cum să rostiţi cuvinte precum viaţă, 
bunătate, iubire, înţelepciune, adevăr, izvor, Hristos, spirit, 
veţi crea în jurul vostru o atmosferă extraordinară. 

Nu aveţi vederea prea bună. Atunci, în fiecare seară, 
înainte să adormiţi, ziceţi-vă: „Mâine, când deschid ochii, 
voi vedea mai bine!” Cel care crede poate orice. 

Toţi vreţi să fiţi inteligenţi, sănătoşi, buni, puri. Puteţi 
să obţineţi aceste calităţi dacă ştiţi cum să rostiţi cuvântul 
iubire. Acest cuvânt are o mare forţă chiar în faţa lui 
Dumnezeu, a îngerilor sau a oamenilor, cu condiţia să ştiţi 
să-l rostiţi. Este cuvântul magic care învie morţii, 
valorează milioane şi miliarde. Totul se înclină în faţa 
puterii sale. 

Trebuie să faceţi experienţe. De exemplu, dacă zece 
persoane se adună şi-şi concentrează mintea asupra unui 
bolnav, pot să-l vindece prin forţa gândurilor şi a 
rugăciunilor lor. 


Ca să puteţi stăpâni curenţii de energie care trec 
prin voi, ar trebui să studiati regulile concentrării. Incepeţi 
prin a vă concentra privirea asupra unui obiect, fără să 
clipiţi timp de un minut. Repetaţi această experienţă 
crescând treptat timpul. Ajută şi la întărirea vederii. Pe 
durata exerciţiului, mintea să vă fie calmă, concentrată şi 
să nu permiteţi nicio distragere: nici a gândurilor, nici a 
conştiinţei. 

Încercaţi să vă vindecaţi mental cu participarea 
voinţei voastre. Aplicaţi mental o cataplasmă cu ceapă sau 
alt remediu pe furuncul şi observați rezultatul. Dacă 
gândul este intens, furunculul se va sparge curând. 

Medicina convenţională îi recomandă insomniacului 
medicamente, dar acesta nu se poate odihni cu adevărat. 
Dacă vrea să acţioneze prin metodele ştiinţei iniţiatice, îşi 
va spune: „Îndată ce mă culc, voi adormi şi, după şase ore 
de somn profund şi odihnitor, mă voi trezi!” Medicina de 
astăzi recomandă chinina contra febrei, dar ştiinţa 
iniţiatică recomandă utilizarea gândului.  Ordonaţi 
microorganismelor febrei să plece: „Microbi, nu vă dau 
mai mult de 25 de minute ca să ieşiţi din corpul meu, 
pentru că sunt ocupat şi trebuie să mă duc la treabă!” 

Omul poate să fie propriul său medic şi să se vindece 
fără ajutorul bisturiului. Cu ajutorul gândului, se poate 
elibera de toate excrescenţele corpului. Cum? Deplasându- 
le dintr-un loc în altul şi apoi în exterior. O excrescenţă 
internă poate fi canalizată undeva în exterior. Dacă e 
superficială, este şi mai uşor. 

Dacă, bunăoară, cunoaşteţi proprietăţile apei calde şi 
pe cele ale apei reci, puteţi să vă trataţi cu ajutorul 
metodelor mai subtile. De exemplu, chiar fără să beţi, dar 
prin imaginaţie şi concentrarea gândului, puteţi să 
provocaţi dilatarea capilarelor şi ameliorarea circulaţiei 
sangvine, ca şi cum aţi bea apă caldă. 

Vreţi să vă întăriţi părul? Indreptaţi-vă deseori 
gândul spre rădăcina lui. Într-un an, veţi fi câştigat mult, 
părul vă va deveni des, va creşte şi se va întări. Care e 
cauza căderii părului? O nelinişte interioară şi o lipsă de 


umiditate în organism. Pentru restabilirea culorii lui, este 
indispensabil să-i aduceţi intelectului gânduri luminoase şi 
inimii, sentimente nobile. In acelaşi timp, spălaţi-vă părul 
unu-doi ani cu un decoct de rădăcini de urzici ca să-l 
ajutaţi să-şi recapete culoarea. Toate posibilităţile se 
găsesc în gând. El regularizează funcţionarea organelor 
corpului. Gândurile negative provoacă o mulţime de stări 
maladive. Gândurile armonioase pot să transforme toate 
aceste stări. 

O persoană se îmbolnăveşte şi vreţi s-o ajutaţi să se 
vindece. În fiecare seară, în timp ce doarme, trimiteţi în 
direcţia subconştientului ei gânduri bune de vindecare şi 
veţi vedea că starea se va ameliora curând. 

Dacă sunteţi bolnavi, imaginaţi-vă că lumina soarelui 
cade peste voi ca un duş luminos sau că vă scăldaţi într-o 
mare de lumină, de sănătate, de forţă, de bunătate, ca şi 
cum aţi fi cufundaţi în Dumnezeu însuşi. Dacă boala e 
localizată într-o parte a corpului, trebuie să-i daţi ordinul 
următor: „leşi de-aici, am treabă, trebuie să-l slujesc pe 
Domnul, pleacă!” Dacă boala afectează întregul corp, 
spuneţi: „leşi din mine!” însoţiţi aceste cuvinte cu pase de 
sus în jos executate cu mâna dreaptă, apoi, apropiaţi-vă 
mâna de gură şi, expirând energic de trei ori, scuturaţi-o 
de trei ori la rând. 

Cel care înţelege forţa ascunsă pe care o conţine 
cercul, o va folosi pentru vindecare. De exemplu, 
încercuindu-l, e posibil să faceţi să dispară un neg de la 
mână numai într-o jumătate de oră. Aveţi un furuncul pe 
gât? Desenaţi un cerc în jur şi concentraţi-vă gândul 
asupra lui. Forţa cercului va începe să acţioneze asupra 
furunculului şi, la puţin timp după aceea, se va sparge şi 
va dispărea. În acest fel, vă puteţi testa forţa gândului şi 
forţa credinţei. Dacă ziceţi că aveţi credinţă şi nu puteţi să 
vă vindecaţi nici cea mai mică afecţiune, înseamnă că 
astfel credinţa voastră e încă în stare embrionară. 

Vă voi explica o metodă prin care să acţionaţi în 
cazul în care vă supără ficatul. Aşezaţi-vă mâna dreaptă pe 
abdomen, cu palma spre interior, şi mâna stângă pe talie, 


cu palma spre corp, şi dirijaţi mental energiile soarelui 
spre centrul pământului. După 10 - 15 minute, starea vi se 
ameliorează, vă simţiţi mai bine, sunteţi mai veseli. 

Este întotdeauna posibil să salvăm un bolnav chiar 
dacă pulsul îi scade până la o bătaie pe minut. Cu acest 
puls, poate să trăiască încă până la trei zile. Dacă 
apropiații se roagă pentru el şi au permanent gânduri 
pozitive, pulsul se va accelera treptat şi bolnavul va fi în 
afara pericolului. 

În caz de febră, medicii prescriu în mod obişnuit 30 
cg chinină pe zi. Să presupunem că bolnavul e sărac şi nu 
are destui bani pentru medicament. Ce trebuie să facă? 
Pentru a se vindeca, să aplice legea sugestiei. Să intre 
mental într-o farmacie ca să cumpere 30 cg de chinină, să- 
şi imagineze că a luat această cantitate şi să aştepte apoi 
rezultatele. În acest fel, se va vindeca de două ori mai 
repede decât prin administrarea reală de chinină. Dar 
această experienţă de sugestie necesită gânduri intense. 
Dacă acestea sunt lipsite de intensitate, chiar dacă el se 
deplasează de zece ori mental la farmacie, tot nu va avea 
rezultat. 

Dacă aş fi un medic care chiar vrea să-şi vindece 
pacienţii, iată ce-aş face; l-aş prescrie bolnavului diferite 
lichide şi prafuri care, intrând în interacţiune, ar începe să 
acţioneze în corp ca elemente vii, dar numai cu condiţia 
ca, după acea administrare de medicamente, bolnavul să 
repete: „Mă voi vindeca, mă voi vindeca!” Pe de altă parte, 
aş angaja vreo sută de persoane sărace, dându-le bani, ca 
să-l viziteze pe bolnav, să-l convingă că arată bine şi că se 
va însănătoşi curând. Sigur, bolnavul a dat bani pentru 
medicamentele prescrise de mine ca medic, dar, ca să audă 
cuvinte de încurajare, am dat de cinci ori mai mult (Luând 
aceasta în sens figurat, ca să-şi vindece bolnavii, medicul 
trebuie să fie pregătit să cheltuiască mai mult decât 
primeşte şi să lucreze cu energiile şi gândurile lui (n.ed.). 


VINDECAREA CU AJUTORUL MIŞCĂRII 


Fiecare manifestare exterioara este exprimarea a 
ceea ce se petrece în forul nostru interior la nivel subtil. 

Fiecare mişcare lipsită de armonie din lumea fizică se 
reflectă şi produce un dezacord în lumea astrală. După 
cum fiecare dizarmonie din în lumea astrală se reflectă în 
lumea mentală. Când lumea interioară se echilibrează, 
armonia mişcărilor, adică planul fizic, revine la normal. 
Astfel, gândul se răsfrânge asupra mişcărilor şi mişcările 
se răsfrâng asupra minţii. 

Fiecare mişcare creează clişee în lumea invizibilă şi 
fiecare clişeu este o amprentă ale cărei consecinţe se 
exprimă în lumea oamenilor prin bucurie sau tristeţe. 

Omul  regularizează energiile organismului prin 
mişcările sale fizice care, deplasând aerul din jurul 
corpului, creează unde vibratoare. Acestea sunt 
retransmise din nou unui corp fizic de dublul eteric. Dublul 
eteric este o antenă prin care organismul omului primeşte 
impresii din lumea exterioară. El este ea un înveliş pentru 
corpul fizic pe care îl protejează de influenţele nefaste. Cu 
cât corpul eteric este mai sănătos şi mai echilibrat, cu atât 
mai bine sunt percepute impresiile din lumea exterioară. 
Ştiind aceasta, reglaţi-vă deseori antena eterică! 

Mişcările inspirate de gândurile luminoase şi de 
sentimentele armonioase sunt întotdeauna frumoase. Cu 
cât echilibrul este mai prezent în minte şi pacea. În suflet, 
cu atât gesturile şi mişcările omului devin mai frumoase. 

Gesturile mâinilor exercită o influenţa asupra 
creierului şi sistemului nervos. Mişcările regulate, legate 
de scrierea literelor, se reflectă în mod benefic asupra 
memoriei şi a dezvoltării intelectului. Ele dezvoltă 
blândeţea şi stabilitatea caracterului. In general, toate 
gesturile definesc starea şi caracterul omului. 

Mişcările corecte sunt acelea la care participă 
întregul corp. În timpul mersului, picioarele şi capul 
participă simultan şi întregul corp evoluează într-o mişcare 
ondulatorie. Mergând astfel pe munte, nu veţi simţi 
niciodată oboseala. 

Mişcările conştiente îl ajută pe om să evite multiplele 


stări maladive. Ele îi regularizează sistemul nervos, 
purtător al energiei vitale pe care o primeşte de la natură. 
Când sistemul nervos e în stare bună, toate funcţiile 
organismului omenesc îşi fac bine treaba. Niciun medic nu 
poate să-l salveze pe om cu un sistem nervos defectuos. 

Dacă nu ştiţi cum să mergeţi, cum să puneţi 
picioarele pe sol, cum să vă mişcaţi, pierdeţi condiţia bună 
pe care aţi dobândit-o prin respiraţie, aer şi alimente. 
Putem vedea dacă un ora e deja condamnat după felul în 
care merge. Observaţi cum se mişcă animalele, păsările. 
Mişcările voastre trebuie să fie frumoase, regulate, 
naturale, estetice. 

Dimineaţa, când vă daţi jos din pat, piciorul pe care îl 
puneţi pe pământ primul este important. După cum atunci 
când mergeţi la muncă important este piciorul cu care 
plecaţi, felul în care mergeţi, lent sau rapid, cum vă 
deplasaţi braţele, picioarele, cum priviţi. Pentru că nu 
sunteţi atenţi la toate astea, aveţi multe necazuri. Sunteţi 
în stare să vă vindecaţi prin mişcarea propriilor mâini, prin 
atingere, dar, dacă sunteţi ignoranti, puteţi să vă creaţi 
handicapuri. 

Invăţaţi cum să vă întindeţi braţele, cum să vă 
dezdoiţi picioarele. Puteţi să captaţi unii curenţi ai 
pământului prin întinderea picioarelor şi să vă 
transformați astfel dispoziţia. De exemplu, sunteţi trişti şi 
disperaţi: întindeţi braţul stâng şi piciorul stâng, pământul 
vă va absorbi toată greutatea şi vă veţi simţi uşurat. Apoi, 
întindeţi braţul drept şi piciorul drept. 

Când merg, toţi oamenii din zilele noastre aşază întâi 
călcâiul şi apoi vârful piciorului. Acest mers produce o 
scuturătură care zdruncină coloana vertebrală şi partea 
din spate a creierului, răsfrângându-se în mod nefast 
asupra nervilor. De aceea e nervoasă astăzi toată lumea. 
Trebuie să mergem întinzând întâi vârful piciorului şi 
menţinând regularitatea pasului. Mersul aerian, uşor, 
depinde de gânduri. Dacă ele sunt materiale, mersul va 
face să se cutremure pământul şi va arăta că acel om este 
mai legat de centrul pământului decât de centrul soarelui. 


Toate mişcările sunt supuse unor reguli şi legi, 
inclusiv mersul. De exemplu, ca să ne deplasăm undeva, 
trebuie să pornim cu piciorul drept şi să adoptăm apoi un 
mers uşor (vârf şi apoi toc). E mai bine să începem să 
mergem lent, calm, apoi să accelerăm treptat ritmul. 
Respectând aceste reguli, veţi ajunge să aveţi un mers 
rapid şi uşor, ca şi cum aţi zbura. 

Aspiraţi în mod conştient la armonia şi la estetica 
mişcărilor, ca să vă acordaţi la fluxul şi refluxul energiilor 
cosmice, căci starea sănătăţii voastre, ca şi starea 
gândurilor şi sentimentelor depind de ele. 

O persoană să comunice cu voi la nivelul 
sentimentelor dacă vă atinge cu mâna stângă, în timp ce, 
atingându-vă cu mâna dreaptă, comunicarea se face la 
nivelul gândirii. Cu ambele mâini, transmisia se realizează 
simultan prin gânduri şi prin sentimente. Asta înseamnă 
că, în natură, fiecare mişcare, fiecare transformare are 
sensul ei profund. 

Dacă unul dintre voi e bolnav, să-şi concentreze 
gândurile asupra bolii şi s-o conducă în exteriorul corpului. 
Dacă nu se poate elibera în acest fel, nu trebuie să se 
supună bolii stând în pat. Trebuie să se plimbe, să facă 
mişcare indiferent de vreme (ploaie, ninsoare) fără să-i fie 
teamă, căci la fricoşi boala găseşte o bază favorabilă de 
dezvoltare. 


VINDECAREA CU AJUTORUL GIMNASTICII 


În jumătate din corpul nostru se acumulează mai 
multă energie negativă, iar în cealaltă jumătate, energie 
pozitivă, pe care veţi reuşi s-o menţineţi în echilibru cu 
ajutorul exerciţiilor de gimnastică de dimineaţă. La omul 
sănătos, care gândeşte şi simte corect, energiile corpului 
se echilibrează de la sine. Dar la omul bolnav natura 
realizează reechilibrarea energetică provocând unele boli 
care generează diferite mişcări în organism. Când omul e 
bolnav, mişcările îi sunt dezordonate, el se agită 
permanent, se ridică, se culcă şi energiile se regularizează 


astfel treptat. Dacă circulaţia energetică revine la normal, 
omul se vindecă, dar, dacă organismul nu reuşeşte să-l 
echilibreze energetic, el moare. 

Când faceţi exerciţii de gimnastică, ca să stabiliţi 
contacte cu lumea invizibilă, trebuie să vă întindeţi 
muşchii. Dacă întregul corp, braţele şi picioarele sunt 
destinse, moi, nu primiţi nimic. 

Să ştiţi că vă conectaţi la curenţii naturii cu fiecare 
mişcare pe care o faceţi. Prin simpla întindere a braţului şi 
menţinerea mentalului concentrat, sunteţi deja conectaţi la 
aceste curente. Întinderea membrelor corpului permite 
stabilirea unui circuit fie cu magnetismul terestru, fie cu 
magnetismul solar. Aşadar, vă puteţi conecta clipă de clipă 
la energia pământului sau la energia soarelui. 
Magnetismul în general este legat de Prana. adică de 
energia vitală conținută în natură. Astfel, prin întinderea 
brațelor şi picioarelor şi prin concentrarea mentalului, 
omul foloseşte această energie vitală şi devine sănătos şi 
puternic. Cu o poziţie moale a braţelor, nu se poate profita 
de forţele naturii. Mişcările conştiente regularizează 
sistemul nervos purtător al energiei vitale. Toate funcţiile 
organismului lucrează corect când sistemul nervos este în 
stare bună, căci el primeşte forțele naturii. 

In toate exerciţiile fizice, implicaţi intelectul şi voinţa 
ca să atrageţi energiile indispensabile. Nu veţi câştiga 
nimic dacă vă mişcaţi mâinile mecanic; dar, dacă, de 
exemplu, vă treceţi gândul prin arătător, veţi putea 
dobândi mai multă nobleţe, mai multă bunăvoință, 
demnitate şi compasiune. Dacă vreţi să vă creşteţi 
posibilităţile de discernământ şi corectitudine, faceţi-o cu 
degetul mijlociu. Pentru frumusețe, simţ artistic, 
muzicalitate, treceți-vă gândul prin inelar. Dacă vreţi să vă 
meargă bine afacerile, să aveţi relații bune şi o comunicare 
uşoară cu interlocutorii, faceţi-o cu degetul mic. Şi, ca să 
dobândiţi ceva divin, faceţi-o cu degetul mare. Câtă 
bogăţie într-o mână! 

Indepărtarea braţelor este o mişcare calmă. Mişcarea 
contrară, adică aducerea mâinilor una lângă alta, provoacă 


efect invers. Pentru echilibrarea efectelor celor două 
mişcări, trebuie să duceţi apoi braţele în sus. 


CÂTEVA EXERCIŢII: 


Exerciţiul 1 

Ridicaţi braţele de fiecare parte a corpului până la 
înălţimea umerilor, cu palmele în jos. Apoi, duceţi lent 
braţul drept în sus la 45 faţă de umeri, coborând simultan 
braţul stâng la 45°. În această poziţie, concentraţi-vă 
gândurile şi îndreptăţile spre partea frontală a creierului şi 
executaţi lent şase exerciţii de lăsare pe vine. Acest 
exerciţiu ajută la regularizarea circulaţiei energiei în 
partea frontală a creierului. 


Exerciţiul 2 

Executaţi-l ca pe primul, dar, de data asta, braţul 
stâng este ridicat la 45* şi braţul drept este coborât la 45” 
faţă de umeri. În timpul celor şase ghemuiri, îndreptaţi-vă 
gândul spre inimă. Exerciţiul serveşte la armonizarea 
sentimentelor. 


Exerciţiul 3 

Duceţi braţele în spate, cu palmele faţă în faţă şi, 
aplecându-vă înainte, duceţi-vă braţele cât mai în faţă. În 
această poziţie, faceţi şase ghemuiri, îndreptându-vă 
atenţia spre coloana vertebrală. Acest exerciţiu serveşte la 
regularizarea curenților în coloana vertebrală. 


Exerciţiul 4 

Îndreptaţi-vă braţul stâng spre est şi înainte; 
simultan, coborâţi braţul drept în jos şi în spate. Din 
această poziţie, efectuaţi o rotire a braţelor ca la stilul de 
înot crawl. Rotirea braţelor duce la rotirea corpului la 
nivelul taliei. Efectuaţi astfel şase mişcări concentrându-vă 
gândurile asupra stomacului. Exerciţiul regularizează 
funcţionarea stomacului. 


Exerciţiul 5 

Stabilizaţi-vă corpul pe piciorul stâng -, cu mâinile pe 
şolduri. Duceţi piciorul drept în exterior şi faceţi lent un 
semicerc de la dreapta la stâng-a în faţa piciorului stâng. 
Repetaţi mişcarea de şase ori. Apoi stabilizaţi-vă corpul pe 
piciorul drept şi executaţi cele şase semicercuri cu piciorul 
stâng în faţa piciorului drept. În timpul exerciţiului, 
concentraţi-vă gândurile asupra sistemului nervos, căci el 
îi regularizează funcţionarea. 


Exerciţiul 6 

Duceţi braţele lateral la înălţimea umerilor, apoi 
ridicaţi-le încet deasupra capului până când se ating 
degetele. Ridicaţi-vă pe vârfurile picioarelor şi, în această 
poziţie, ghemuiţi-vă lent, făcând braţele să coboare de o 
parte şi de alta a corpului până jos. Repetaţi exerciţiul de 
şase ori. Se numeşte „îmbrăcatul” sau „dezbrăcatul” 
magnetic şi reprezintă sinteza primelor cinci exerciţii. În 
sus, vă îmbrăcaţi, în jos, vă dezbrăcaţi. 


Remarcă 

Executaţi aceste exerciţii o dată pe zi. Excelent e 
dimineaţa, dar e bine şi la prânz, şi seara. Dacă vreţi să 
aveţi rezultate bune, executaţi exerciţiile foarte lent, exact 
aşa cum au fost descrise, cu braţele şi picioarele bine 
întinse, dar fără contractarea muşchilor. Mişcarea braţelor 
şi a mâinilor dezvoltă inima şi regiunea pectorală. 
Concentrarea gândurilor întăreşte intelectul. Practicarea 
regulată a exerciţiilor întăreşte voinţa. 
N Acestea sunt dintre cele mai bune exerciţii iniţiatice. 
Intipăriţi-vă în minte utilitatea lor profundă, dar aveţi grijă 
să nu devină mecanice. Consideraţi că sunt o cunoaştere 
din trecut şi că vă revin astăzi în minte. 


Exerciţii de armonizare a gândurilor, 
sentimentelor şi acţiunilor 
1. Acum, vă voi descrie un exerciţiu care trebuie să 


fie însoţit de rostirea sonoră a vocalelor a şi o. Cele două 
braţe se află la orizontală şi în faţă, iar mâna stângă apucă 
mâna dreaptă pe dedesubt. Din această poziţie, duceţi 
ambele mâini până la umărul stâng cântând sunetul „a”. 
Apoi, apucaţi cu mâna dreaptă mâna stângă pe dedesubt şi 
duceţi ambele mâini până la umărul drept cântând sunetul 
„0”. Faceţi acest exerciţiu în fiecare seară înainte de 
culcare, zece zile la rând, de şase ori în fiecare dimineaţă, 
în total 12 mişcări. Începeţi întotdeauna cu mâna stângă şi 
alternaţi cu dreapta. 

Mişcările braţelor şi ale mâinilor exercită o anumită 
influenţă asupra tuturor organelor şi asupra voinţei. Dacă 
sunteţi foarte tulburaţi, faceţi exerciţiul următor; aşezaţi- 
vă mâinile în faţa pieptului şi întindeţi braţele lent în 
lateral, într-o mişcare ondulatorie şi uşoară, rotind mâinile 
în jurul încheieturilor lor. Apoi, aduceţi mâinile în faţa 
gurii. Repetaţi exerciţiul de trei-patru ori, meditând la 
cuvintele iubire, veselie, voioşie. Indispoziţia va trece. 
Acest exerciţiu este o aerisire, un tratament psihologic şi, 
împreună cu rostirea celor trei cuvinte, devine ca o cheie. 

2. Dacă stări confuze vă tulbură gândurile şi 
sentimentele, faceţi exerciţiul următor; şezând, cu coloana 
vertebrală dreaptă, aşezaţi-vă mâna stângă liber pe 
genunchi, duceţi braţul drept la orizontală în lateral, apoi 
în sus, coborâţi-l în faţă până jos, apoi treceţi-l spre spate, 
ducându-l din nou la orizontală. Repetaţi această rotire a 
braţului de mai multe ori. Faceţi mişcarea în acelaşi fel cu 
braţul stâng, apoi cu amândouă braţele. Dacă aveţi 
gânduri confuze, executaţi exerciţiul cu braţul drept; dacă 
sentimentele sunt perturbate, faceţi-l cu braţul stâng. 
Terminati întotdeauna cu ambele braţe. 

3. Exerciţiul următor constă în ridicarea braţelor 
bine întinse până sus, cu vârful degetelor atingându-se. 
Concentraţi-vă gândurile şi dirijaţi-vă mental energiile 
solare prin degete, mâini, braţe şi faceţi-le să vi se scurgă 
în corp. În această poziţie, rostiţi formula: „Sunt în 
armonie cu natura vie. lubirea divină să circule prin mine!” 
Apoi coborâţi braţele. 


4. Cu braţul stâng întins în sus şi braţul drept întins 
în jos, încercaţi mental să percepeţi cele două curente, cel 
al soarelui şi cel al pământului. Prin braţul drept, primiţi 
curentul terestru şi prin braţul stâng, curentul solar. 
Păstraţi trei minute această poziţie şi încercaţi să simţiţi 
efectul curenților prin braţe. 

5. Ridicaţi braţul drept în sus, stângul este în jos, 
ghemuiţi-vă lent până atingeţi pământul cu vârful 
degetelor de la mâna stângă rostind cuvintele: „Prin 
contactul pe care îl fac cu centrul pământului, răul se 
scurge din braţul meu stâng!” Vă ridicaţi, păstraţi poziţia 
braţelor şi ziceţi: „Intru în contact cu toate forţele 
inteligente, cu toate fiinţele luminoase, cu toate entităţile 
divine şi cu Dumnezeu însuşi! Energia divină să treacă prin 
corpul meu! Acest exerciţiu se repetă de trei ori rostind 
mental formulele în gând, cu un respect sfânt. 

6. Starea negativă gravă, mintea tulburată, emoţiile 
agresive se regularizează cu ajutorul exerciţiului următor: 

a) palmele sunt lipite una de alta, vârfurile degetelor 
se ating; b) lăsaţi să alunece degetele mâinii stângi pe 
palma dreaptă până la încheietura mâinii şi apoi 
poziţionaţi mâna stângă la 90° în raport cu mâna dreaptă, 
fără să întrerupeţi mişcarea; c) aşezaţi mâna dreaptă pe 
mâna stângă, aducând braţele în faţa pieptului în poziţie 
orizontală; d) lăsaţi să alunece palma dreaptă pe mâna 
stângă până la extremitatea degetului mijlociu; e) la 
sfârşit, îndoiţi mâinile în poziţia iniţială, cu palmele lipite; 
repetaţi de mai multe ori aceste mişcări şi toate stările 
negative vor dispărea. 

Vă atrag atenţia să executaţi alunecarea şi poziţia 
unghiulară a mâinilor fără întreruperea mişcărilor. Naturii 
nu-i plac întreruperile. Repetaţi succesiv cu mâna dreaptă 
şi cu mâna stângă. Prin acest exerciţiu, vă puteţi polariza. 

7. Braţul stâng se află în faţa corpului, puţin înclinat, 
cu palma în jos: 

Lăsaţi să vă alunece mâna dreaptă pe braţul stâng 
începând de la umăr, cântând sunetul „u”; a) ajungând la 
nivelul încheieturii mâinii, cântaţi vocala „a” mergând 


până în vârful degetelor; b) în fine, urcați din nou cu mâna 
dreaptă până la cot, cântând ,i”. 

Partea dintre umăr şi cot reprezintă lumea materială, 
fizică, stomacul. Partea dintre cot şi încheietura mâinii 
reprezintă lumea spirituală, inima. Şi mâna, începând de la 
încheietură, reprezintă lumea mentală, intelectul. 

Executaţi exerciţiul în acelaşi fel, dar inversând 
braţele: braţul drept înclinat în faţă şi braţul stâng 
deasupra. Practicând acest exerciţiu dimineaţa şi seara, 
până la de 10 ori pe zi, timp de o săptămână, puteţi să 
amelioraţi funcționarea stomacului, a plămânilor, a 
creierului şi să le vindecaţi. 

Dacă doriţi să fiţi sănătos, cântaţi! Cântaţi şi când 
sunteţi trist sau prost dispus! Cântaţi şi slăviţi-l pe 
Atotputernic în sufletul vostru. 

8. Cu piciorul drept în faţă, înclinaţi-vă uşor corpul 
înainte spre pământ, apoi începeţi să vă îndreptaţi, 
imaginându-vă că ridicaţi o greutate de 1 kg. De fiecare 
dată, creşte-ţi greutatea de la 1 kg la 50 kg. Dacă veţi face 
în mod regulat acest exerciţiu, veţi observa că forţa 
muşchilor va creşte. Şi, dacă puteţi să ridicaţi mental o 
greutate de 50 kg, chiar o veţi putea face în mod real. 
Când sunteţi slăbit sau prost dispus, faceţi acest exerciţiu 
şi veţi descoperi ce forţe sunt ascunse în voi. 

Trebuie să faceţi exerciţii cu ochii ca să nu permiteti 
slăbirea vederii. Există exerciţii care pun în mişcare 
muşchii oculari. De exemplu, când faceţi excursii, vă 
grăbiţi să ajungeţi la ţintă, în vârful muntelui. Nu vă 
grăbiţi, mergeţi cu pas regulat, mai curând lent, şi priviţi 
în jur: în jos, în sus, la stânga, la dreapta. Când răsare 
soarele, opriţi-vă puţin, priviţi-i deplasarea şi continuaţi-vă 
drumul. Dacă vă grăbiţi prea mult, veţi îmbătrâni repede. 

Una dintre cauzele slăbirii vederii este că nu-i 
mişcaţi. Când vreţi să vedeţi ceva, să întoarceţi gâtul. Vă 
recomand un exerciţiu pe care să-l faceţi dimineaţa şi 
uneori în cursul zilei dacă doriţi. Închideţi ochii şi începeţi 
să-i mişcaţi privind în interior cât mai sus posibil, apoi cât 
mai jos, cât mai la stânga şi cât mai la dreapta. Repetaţi-l 


foarte lent de câteva ori. 

În cursul zilei, când vreţi să priviţi ceva, nu întoarceţi 
gâtul, ţineţi-l nemişcat, dar întoarceţi ochii şi va deveni o 
modalitate de observare firească. Asta se referă la partea 
fizică, dar procesul interior este următorul: faceţi o 
greşeală şi n-o corectaţi, apoi încă una, şi încă una, fără să 
le corectaţi. Căpătaţi astfel obiceiul să nu vă corectaţi 
greşelile şi vederea începe să slăbească. Altă cauză: iubiţi 
o persoană, îi iertaţi greşelile sau le minimalizaţi, adică nu 
vreţi „să vedeţi” foarte departe şi începe să se manifeste 
miopia. Sau n-o iubiţi, nu-i iertaţi greşelile şi chiar le 
exageraţi, provocând astfel  prezbiţia. Tulburările, 
neliniştile, stările interioare dizarmonice slăbesc şi ele 
vederea. 

Prin exerciţiile pe care le faceţi dimineaţa, primiţi 
energie solară ridicându-vă mâinile în sus şi energii 
terestre prin picioare. De exemplu, un prim simptom de 
neurastenie sunt picioarele reci. Se recomandă 
neurastenicilor să meargă cu picioarele goale pe nisip fin 
sau pe rouă de pe iarba moale. Se pot tonifica astfel şi 
vindeca în contact direct al picioarelor cu forţele vitale ale 
pământului. 

Faceţi exerciţii de gimnastică dimineaţa şi captaţi 
energiile solare. Seara, faceţi exerciţii de purificare ca să 
vă eliberaţi de energiile acumulate în cursul zilei. 
Dimineaţa, conectaţi-vă la forţele soarelui şi seara trimiteţi 
surplusul spre pământ. 


VINDECAREA SPIRITUALĂ 


Există metode de vindecare veche şi o metodă nouă. 
Oamenii din zilele noastre se tratează în general cu 
medicamente, băi etc. Aceste metode de vindecare sunt 
lente şi dau rezultate microscopice. Eu însumi am practicat 
şi am obţinut vindecări cu aceste metode, dar n-am aplicat- 
o încă pe cea nouă. De ce? Pentru că oamenii nu sunt încă 
pregătiţi. Metoda nouă va fi vindecarea spirituală. Dacă 
vindec astăzi o persoană prin mijloace spirituale, dar ea nu 


este încă pregătită să ducă o viaţă pură şi sănătoasă şi 
încalcă legile, din cauza acestui comportament îşi va crea 
dificultăţi şi mai mari. Vindecarea spirituală dă rezultate 
imediate la omul care este pregătit. 

A reuşi o vindecare spirituală înseamnă a putea să 
găseşti întâi cauzele profunde ale bolii şi să le îndepărtezi 
definitiv de la respectiva persoană. 

Tratarea şi vindecarea cu ajutorul metodelor divine 
ne impune întâi să ne transformăm complet modul de viaţă 
ca să fim în acord perfect cu legile naturii. 

Când sunteţi bolnavi, adresaţi-vă întâi lui Dumnezeu, 
apoi sufletului şi după aceea medicului. Dar voi procedaţi 
invers şi de aceea nu reuşiţi să vă vindecaţi singuri. Ca să 
fiţi sănătoşi şi să vă vindecaţi bolile, îndreptaţi-vă inima şi 
gândul spre Dumnezeu, spre soare, spre întreaga creaţie. 
De acolo vă va veni ajutorul. Cataplasmele de argilă, 
compresele cu lapte, cu plămădeală, cu ceapă, toate 
acestea sunt metode bune, dar temporare. 

lubirea este forţa cosmică repartizată în tot 
universul, care poate să însufleţească şi să intensifice 
vibraţiile organismului omenesc; ea este remediul tuturor 
bolilor. Chiar în manifestarea sa inferioară, iubirea este 
acea forţă care armonizează funcţionarea organelor şi dă 
un impuls de viaţă. Iubirea este cauza, sursa luminii, 
căldurii, ştiinţei, cunoştinţelor, bunelor relaţii creatoare 
dintre oameni. Este declanşatorul impulsurilor naturii 
întregi şi pentru întreaga omenire. Numai impulsul iubirii 
ameliorează lumea. Nu există boală să nu poată fi 
vindecată de iubire, dar trebuie să credem în asta. Dacă nu 
credem, va veni medicina să ne trateze. Ne va ajuta 
temporar şi, probabil, după trei-patru luni, vom avea iar 
nevoie de ea. 

Dacă Dumnezeu vă iubeşte şi voi îl iubiţi, vă veţi 
vindeca imediat. 

Iubirea divină se manifestă prin aer, apă, lumină, 
plante, animale, dar şi prin oameni, îngeri, arhangheli, 
stăpâniri, virtuţi, domnii, tonuri, heruvimi şi serafimi. 

Iubirea vindecă toate bolile, căci creşte vibraţiile 


organismului, ceea ce îl face capabil să reziste la 
influenţele exterioare, la entităţile nefaste, la atacurile 
microorganismelor. Bolile sunt entităţi vii care vă ajută să 
vă înţelegeţi defectele, vinovăţiile, insuficienţele, dar, 
simultan, scad intensitatea vibratoare a organelor. Atunci, 
trebuie să ştim cum să dialogăm cu ele. 

Când omul este demagnetizat, îşi pierde energia şi se 
îmbolnăveşte cu uşurinţă. Fiecare demagnetizare provoacă 
rupturi în unele părţi ale corpului eteric, de unde se scurge 
o parte din energia vitală. Dacă reuşim să închidem repede 
aceste rupturi, omul se vindecă. Fiecare cuvânt care 
provine din iubire acţionează ca o tencuială care închide 
cea mai mică fisură a sistemului nervos. 

Vă spun că acela care are sănătatea slabă trebuie să 
iubească! Legea este următoarea: iubirea face să dispară 
toate slăbiciunile, toate insuficienţele, toate bolile, este un 
curent cosmic care trece şi circulă prin toate fiinţele vii. 
Cu cât această energie este mai bine primită şi redată, cu 
atât omul este mai sănătos. Dacă suferiţi de reumatism, de 
febră sau de alte boli, începeţi prin a iubi pe cineva. Cu cât 
vă veţi manifesta mai bine iubirea, cu atât vă veţi vindeca 
mai repede. 

Dacă vă doare stomacul sau pântecele, iubiţi-i pe 
oameni şi vă veţi vindeca. Dacă vă doare capul, iubiţi-l pe 
Dumnezeu. Fiecare boală e provocată de încălcarea legilor 
lumilor fizice, spirituale şi divine. Oamenii sunt 
conducători ale energiilor naturii care regularizează 
stomacul şi tot sistemul digestiv. Ingerii sunt conducători 
ai energiilor naturii care regularizează sistemul respirator. 
Din lumea divină vin energiile care regularizează sistemul 
nervos. lubiţi-i aşadar pe oameni, pe îngeri şi pe 
Dumnezeu pentru ca sistemul digestiv, respirator şi nervos 
să fie într-o stare perfectă. 

Dacă vreţi să vă recăpătaţi sănătatea, meditaţi la 
iubirea mineralelor, a plantelor, la iubirea stelelor şi a 
sistemelor planetare.  Meditaţi la iubirea spiritelor 
luminoase şi, în sfârşit, la iubirea oamenilor. Meditaţi la 
iubirea voastră şi la rezultatele pe care le poate produce 


asupra plantelor, a animalelor şi a oamenilor. 

Dacă vă doare piciorul stâng şi, mai exact, degetul 
mare, începeţi prin a vă gândi la el ca la o fiinţă 
individuală, iubiţi-l, şi durerea va dispărea. Părţile corpului 
pe care nu le iubiţi suferă. Incepeti să le iubiţi! Durerile 
din organe arată o lipsă de iubire. Ilubiţi-vă corpul şi toate 
părţile ca să le feriţi de boli. 

Primul efort pe care trebuie să-l facă o persoană 
bolnavă este să i se adreseze lui Dumnezeu şi să-l roage 
să-i arate o metodă bună de vindecare, să i-l trimită pe cel 
care poate s-o ajute să se vindece. 

Metodele de vindecare spirituală dau rezultate, dar 
cei care fac apel la ele trec întâi prin mai multe crize 
succesive. 

Aşa că, dacă vă aflaţi în faţa unei boli sau a unei 
suferinţe, nu vă grăbiţi să chemaţi un medic, nu filosofaţi 
prea mult, ci îndreptaţi-vă gândul spre Dumnezeu, spre 
intuiţia voastră şi veţi primi de acolo sfaturi despre ce 
trebuie să faceţi, cum să procedaţi. Nu vă fie teamă de 
boli, ele sunt deseori privilegii care vă ajută să evoluaţi. 

Bolnavul care refuză vizita medicului, a mamei şi a 
celor apropiaţi, dar care, în singurătatea lui, i se adresează 
lui Dumnezeu şi îi făgăduieşte că îi va îndeplini vrerea 
divină, dacă e pregătit să-i sacrifice totul Domnului, se va 
transforma interior. Va începe să se însănătoşească. Dacă e 
pregătit să îndeplinească fără ezitare voinţa divină, se va 
vindeca. Dacă se îndoieşte şi dă înapoi în faţa 
promisiunilor, va pleca în cealaltă lume. 

Ca să vă vindecaţi, rugaţi-vă cu sinceritate! O 
rugăciune intensă îndreptată spre Dumnezeu poate să 
elimine fiecare boală. 

Ca să se trateze, discipolii obişnuiţi pot să aleagă 
metodele pe care le doresc, dar discipolii avansați trebuie 
să fie capabili să se vindece prin forţa rugăciunii şi a 
gândului. 

Adresaţi-vă lui Dumnezeu prin rugăciune o dată, de 
două ori, de trei ori, de patru ori, şi el vă va trimite ce 
aveţi nevoie. Îi va spune soarelui să vă satisfacă nevoile. 


Dacă sunteţi bolnavi, vă veţi vindeca. 

În caz de boală gravă, adresaţi-vă lui Dumnezeu 
printr-o rugăciune sinceră, fierbinte şi ziceţi: „Doamne, în 
ceasul acesta de cumpănă, ajută-mă să mă eliberez de rău, 
ca să pot să te slujesc în bucurie. Vreau să-mi dedic viaţa 
slujirii iubirii şi îndeplinirii voinţei tale!” Fiecare răspuns 
la rugăciunea ta arată că legătura dintre tine şi Dumnezeu 
există. Rugăciunea ajută doar dacă lucrezi câmpul 
Domnului şi atunci va lucra şi el pentru tine. 

Dacă inima vă este curată, dacă cuvintele vă sunt 
pline de cele mai înalte vibrații, rugăciunile voastre se vor 
ridica dincolo de atmosfera Pământului şi vor ajunge la 
destinaţie, adică „la Domnul”. 


RUGĂCIUNI 
Când vă rugaţi, aduceţi în mintea voastră imaginea 
lui Dumnezeu. 


Rugăciuni pentru vindecarea aproapelui 

1. „În numele tău Doamne, Domn omniprezent şi 
infinit de bun, care îi va vorbi slujitorului său, vindecă-l 
prin noi, slujitorii tăi, pentru slava numelui tău. 

Îţi mulţumim că ne-ai auzit. Numai tu eşti Dumnezeul 
nostru şi nu avem altul în afară de tine. 

Tu, Doamne, eşti cel care a vindecat întotdeauna şi 
vindecarea ta aduce sănătate sufletului şi trupului. Readu 
în stare bună acţiunea simultană a intelectului şi a 
sufletului, a sufletului şi a trupului. Indreaptă elanurile 
inimii sale spre bine şi forţele corpului pentru o activitate 
benefică. Fie ca fratele nostru (sau sora noastră) care 
suferă să primească mila ta, ca să putem să ne bucurăm 
împreună de prezenţa forţei tale. Amin!” 

Această rugăciune trebuie să fie adresată în fiecare 
miercuri, sâmbătă şi duminică, de la 7: 00 la 9: 00 
dimineaţa. 

2. „Doamne Atotputernic, tu care eşti mângâierea 
noastră din generaţie în generaţie, slăvim îndurarea ta din 
secol în secol. Ai lăsat putere aleşilor tăi, căci mâna ta e 


puternică, ca să acorde iertare celor care te cunosc pe 
numele tău. 

Doamne, întoarce ţi privirea spre fratele (sau sora) 
care suferă şi acordă i atenţia ta ca să-i uşurezi suferinţele. 
Credem în cuvintele tale când ai zis: «Cheamă-mă şi am să- 
ti răspund, căci sunt Domnul tău care îţi susţin dreapta și- 
ţi zic: nu te teme de nimic, te voi ajuta. Nu te teme de 
nimic pentru că eu te-am ales, te-am chemat pe nume. Nu 
eşti singur, când vei trece prin apă, voi fi cu tine; când vei 
trece prin foc, nu vei arde şi flacăra lui nu te va atinge; nu- 
ti fie teamă în neputinta ta, căci sunt cu tine!» 

Şi acum, ascultă ruga noastră, Doamne, revărsă 
peste el (peste ea) mila ta nemăsurată! Amin!” 


Rugăciune pentru vindecarea proprie 

„Doamne, tu care eşti izvorul vieţii, dă-mi forţa ta vie, 
Duhul tău, ca să-mi vindece mintea, sufletul, inima, voinţa 
şi trupul. Să fiu vindecat de orice boală fizică sau psihică, 
de orice suferinţă. Dăruieşte-mi sănătate, putere şi viaţă şi 
înzestrează-mă cu virtuţi şi calităţi ca să pot să trăiesc, să 
învăţ şi să slujesc. Amin!” 

În afara acestor rugăciuni, fiecare i se poate adresa 
lui Dumnezeu cu propriile cuvinte. 

Cel mai mare medic se află în voi. Când vă 
îmbolnăviţi, ziceţi: „Vreau să trăiesc, am multă treabă de 
făcut. N-am făcut mare lucru până acum, trebuie să trăiesc 
ca să-mi termin treaba şi voi pleca după aceea!” Aşa 
trebuie să le vorbiţi fiinţelor superioare şi ele vă vor ajuta, 
nu vă vor trimite la plimbare. Psalmistul a zis: „Doamne, 
nu mă părăsi în mijlocul existenţei mele! Dă-mi timp ca să- 
ţi înţeleg legea şi să merit binecuvântarea ta, ca să-mi 
repar greşelile şi să trăiesc atât cât trebuie pentru slava 
ta!” 

Dacă sunteţi trişti, bolnavi sau tulburaţi, rostiţi 
deseori cuvântul „Aum”, chiar dacă nu-i înţelegeţi sensul. 
Este un cuvânt care aparţine lumii spiritului, spiritul tău îl 
va înţelege şi asta e de ajuns. În faţa unei încercări, a unui 
moment dificil, de suferinţă, repetaţi: „Dir, Fur, Fen-Iao Bi 


Aumen”. Sau: „Fără teamă şi fără întuneric, cu viaţă şi 
lumină, înainte în iubirea infinită”. 

Iubirea vindecă bolile incurabile. Dacă suferiţi de 
reumatism, încălziţi apă, spălaţi-vă picioarele, gambele, 
vintrele şi ziceţi: „În numele iubirii divine, reumatismul să 
mă părăsească pentru totdeauna!” Apelând la iubire, 
fiecare boală, fiecare dificultate dispare. Ele vă sunt date 
drept condiţii ca să vă dezvoltați concentrarea şi ca să 
stabiliţi legături între sufletul omenesc şi Dumnezeu. 

Nu vă fie niciodată teamă dacă că îmbolnăviţi! 
Aşezaţi-vă mâinile pe partea bolnavă şi ziceţi: „Inseamnă 
viaţă veşnică să te cunosc, pe tine, Unicul, adevăratul 
Dumnezeu şi pe Hristos pe care ni l-ai trimis”. 

Dacă rostiţi aşa cum trebuie cuvântul „iubire”, puteţi 
să vă vindecaţi. De exemplu, suferiţi de reumatism la 
picioare. Cu mare încredere şi speranţă, adresaţi-vă 
Atotputernicului în gând şi ziceţi: „Dumnezeu este iubire şi 
în iubire bolile nu există”. După ce repetaţi de două sau de 
trei ori această formulă, durerile vor dispărea şi vă veţi 
redobândi starea de bine ca niciodată înainte. Nu aşteptaţi 
ajutor din exterior, căci el nu vă va rezolva problemele 
decât mecanic şi temporar. 


FORMULE PENTRU VINDECARE 

Câteva exemple de formule pe care le puteţi folosi în 
caz de boală sau de probleme 

1. „Doamne, cred în tine, ajută-mă, vino-mi în ajutor. 
Făgăduiesc să te slujesc, să-ţi dedic viaţa pentru 
totdeauna!” 

2. „Doamne, de-acum înainte îţi consacru toată viaţa, 
voi lucra pentru tine. Îngăduie mă pe pământ ca să te 
slujesc”. 

3. „Eu, care îl slujesc pe Domnul, vreau ca trupul 
meu să fie sănătos, pentru că îi aparţine lui Dumnezeu. 
Trebuie să fie pur şi sănătos, căci este o celulă a Marelui 
Univers”. 

4. „Cred în Dumnezeu în afara mea şi în Dumnezeu 
înăuntrul meu. Eu şi Tatăl meu suntem Unu”. 


5. „Dumnezeu e iubire, Dumnezeu e lumină, 
Dumnezeu e viaţă. Numele lui fie binecuvântat astăzi şi în 
veacul vecilor”. 

6. „Dumnezeu e iubire, Dumnezeu e viaţă, iubire 
sfântă, iubire preasfântă”. 

7. Aşezaţi-vă mâna stângă pe partea stângă a capului 
şi ziceţi cu credinţă: „Doamne, pentru slava ta, revarsă 
uleiul sfinţeniei şi vieţii în celulele mele ca să te pot sluji 
cu bucurie şi vioiciune”. 

8. „Doamne, insuflă puritate în trupul, sufletul şi 
mintea mea”. 

Dacă ceva vă supără foarte tare, prindeţi-vă 
arătătorul mâinii stângi cu primele trei degete de la mâna 
dreaptă. Mijlociul şi degetul mare al mâinii stângi se 
unesc. În acelaşi timp, rostiţi formulele „Cu iubirea de 
Dumnezeu totul e posibil!” (de trei ori) şi „Prin iubirea 
divină care se manifestă în inima omului totul e posibil!” 
(de trei ori). 

Ca să practicaţi vindecarea spirituală şi vindecarea 
mistică, iertaţi întâi pe toată lumea. Vedeţi calităţi la 
fiecare persoană, iubiţi-i pe oameni şi trimiteţi-le iubirea 
voastră, rugaţi-l pe Dumnezeu să le trimită binecuvântarea 
lui. Astfel, veţi cunoaşte iubirea lui Dumnezeu faţă de voi, 
veţi simţi pacea şi bucuria în deplinătatea lor. 


RECOMANDĂRI PENTRU PRACTICAREA 
VINDECĂRII MISTICE ŞI A VINDECĂRII PSIHICE 

1. Întâi, imaginaţi-vă soarele, lumina. Imaginaţi-vă că 
razele solare se revarsă asupra voastră ca un duş şi că 
sunteţi cufundaţi într-un ocean de lumină, de sănătate, de 
forţă, de putere, de binecuvântare. Meditaţi la lumină, la 
razele luminoase ale curcubeului. 

2. Meditaţi la cauzele acestei boli, ridicaţi-vă gândul 
spre Dumnezeu şi rugaţi-l să vă arate cauzele şi legile care 
au fost încălcate. 

3. Recitaţi Tatăl nostru. 

4. Formula sacră a discipolului: „Doamne milostiv şi 


sfânt, din toată bunătatea ta, arată te în lumina puterii 
tale, ca să-ţi îndeplinesc voia!” 

Formulele se rostesc în gând; cu sufletul plin de 
venerație. Această vindecare îi este posibilă numai aceluia 
care a ajuns la o mare puritate şi sfinţenie spirituală. 

„În numele maestrului meu care îmi arată drumul 
spre Dumnezeu, prin numele lui sfânt, trebuie să ieşi din 
(organul bolnav); trebuie să-l slujesc pe Dumnezeu, 
pleacă!” Precizaţi locul dureros sau organul bolnav. Dacă 
boala e generalizată în tot corpul, ziceţi: „Părăseşte-mi 
corpul!” Rostind aceste cuvinte, faceţi de trei ori la rând 
cu mâna dreaptă pase pe partea bolnavă de sus în jos, apoi 
apropiaţi-vă mâna de gură, scuturaţi-o în faţă şi expiraţi 
simultan. Repetaţi formula cu pase de trei ori. 

Cel care crede va fi sănătos. Credinţa este legătura 
dintre Dumnezeu şi sufletul omului. 

Fervoarea credinţei este o forţă care creşte continuu 
şi, crescând, se transformă în cunoaştere. Prin credinţă, 
omul se vindecă de toate bolile. 

Ca să vă curăţaţi toate reziduurile din organism şi să 
vă eliberaţi de aciditatea care vă macină, gândiţi-vă intens 
la Dumnezeu. 

Ca să fiţi vindecaţi de Dumnezeu, aveţi deplină 
încredere în el. Adresându-vă Domnului, dezbăraţi-vă de 
cea mai mică îndoială, căci cele mai mici ezitări pot să vă 
împiedice vindecarea. După ce v-aţi rugat lui Dumnezeu, 
spuneţi: „Ridică-te şi mergi!” Credinţa vindecă! 

Vă dor de exemplu, picioarele.  Vorbiţi-i 
reumatismului: „lţi dau şapte zile ca să-mi părăseşti 
picioarele”. Nimic mai mult. Spuneţi asta şi uitaţi de 
reumatism. Dacă dispare, aveţi puterea credinţei, altfel, 
credinţa voastră e slabă. Hristos a zis: „Tot ce veţi cere în 
numele meu vi se va da”. Eu cred în puterea credinţei care 
vindecă toate bolile. In timpul acestei experienţe, nu luaţi 
niciun medicament sau leac exterior. Aveţi încredere 
numai în credinţa voastră, indiferent de punctul de sprijin. 
De ea depinde sănătatea voastră, dar şi dezvoltarea 
intelectului, starea inimii. De credinţă depinde chiar 


poziţia în societate şi chiar viitorul vostru. 

Natura vindecă, nu oamenii. Nu e în totalitate corect 
să se spună că vindecarea se săvârşeşte cu ajutorul 
rugăciunii. Când se roagă, omul este doar un asistent. 
Hristos, care cunoştea legea, a zis = „Să ţi se dea după 
credinţa ta!” Factorul principal este aşadar puterea 
credinţei şi nu există boală pe care credinţa să n-o poată 
vindeca. 

După ce v-aţi însănătoşit, nu fiţi prea grăbiţi să 
povestiţi tuturor cum v-aţi vindecat; respectaţi un anumit 
timp de tăcere. Aplicaţi această regulă şi pentru alte 
persoane pe care aţi reuşit să le vindecaţi, altfel e posibil 
ca boala să revină. 

Nu toţi orbii îşi pot recăpăta vederea, nici toţi 
handicapaţii putinţa de a se mişca. Numai cei cu gânduri şi 
dorinţe curate, liberi de legăturile trecutului îşi vor 
redobândi vederea sau vor merge din nou. 

Dacă persoana pe care doriţi s-o trataţi spiritual nu 
este conectată la lumea cauzală, n-o puteţi vindeca. Ca să 
obţineţi rezultate, numai credinţa contează. Copiii, care nu 
şi-au dezvoltat încă credinţa, se vindecă prin magnetismul 
părinţilor: mama îşi poate vindeca fiica, şi tatăl îşi poate 
vindeca fiul. 

Cât timp bolnavul se îndoieşte, pune bariere în calea 
vindecării sale. Dacă nu se mai îndoieşte, boala îl va 
părăsi. Legea e următoarea: omul este susţinut de obiectul 
gândurilor sale. Dacă nu-l urmează constant, îşi pierde 
forţa. În om se exercită forţa a ceea ce crede. 

Ce faceţi dacă aveţi reumatism la umăr sau la 
picioare? Dacă aţi înţeles metodele noi, vă veţi îndrepta 
faţa spre Dumnezeu cu recunoştinţă. Acest reumatism v a 
fost trimis să vă instruiască într-o anumită privinţă. Atunci, 
binecuvântaţi-l pe Dumnezeu, pe sfinţi, pe îngeri, pe 
oamenii binevoitori şi, conectându-vă la ei, nici măcar nu 
veţi observa cum va dispărea reumatismul. 

Fiecare om trebuie să aspire la unitatea minţii cu 
inteligenţa cosmică drept metodă de lucru asupra sinelui, 
dar şi ca metodă de vindecare. Indiferent de boală, este de 


ajuns să restabiliţi această unitate ca să vă ridicaţi din pat 
sănătos şi bine dispus. Forţele superioare ale spiritului se 
îndreaptă atunci spre voi şi încep să acţioneze asupra 
organismului până când provoacă o transformare, graţie 
căreia toate energiile converg în aceeaşi direcţie, în sus. În 
acel moment, elementele străine aflate la originea bolii 
dispar imediat, aşa cum dispare praful de pe suprafaţa 
tobei la prima bătaie. 

Omului conectat la spiritul divin îi este de ajuns să-şi 
aşeze mâna pe capul unui bolnav ca să-l vindece şi să-l 
facă să se ridice din pat. 

Cu toate că, în Sfintele Scripturi, cuvintele nu sunt 
vii, conţinutul lor trezeşte în corpul omenesc energii 
însufleţitoare. Transformaţi aceste energii în viaţă şi 
bolnavul se va vindeca. Cu bună dispoziţie şi cu iubire, 
aşezaţi-vă mâna pe capul bolnavului şi observați cura acest 
act se reflectă în starea lui. 

Omul care se îmbolnăveşte, dar îndeplineşte voinţa 
divină nu are nevoie de medici. Dacă e la unison cu legile 
divine, îşi va îndrepta gândurile spre toţi oamenii buni şi 
generoşi de pe suprafaţa pământului, spre spiritele 
luminoase din cer, care vor primi gândurile lui şi se vor 
grăbi să-i vină în ajutor. 

Corpul omenesc suferind poate să fie vindecat prin 
adevăr. Cât timp omul nu iubeşte adevărul, corpul fizic nu 
poate fi sănătos. Când omul începe să iubească adevărul, 
îşi recapătă sănătatea corpului, care dobândeşte atunci un 
parfum specific. Dacă, în adâncul sufletului, hotărăşte să 
iubească adevărul şi exclude total minciuna din el, se va 
vindeca indiferent de boală. 

Dacă vă doare, de exemplu, pântecele, eu, în locul 
vostru mi aş prepara o mâncare bună, aş invita un om 
sărac şi l-aş hrăni bine. În acest timp, n-aş mânca, dar aş 
observa şi m-aş ruga în gând. Putem să facem apel şi la un 
copilaş sau la câţiva oameni cărora le place să mănânce; 
contează să hrănim bine pe cineva. Nu cunosc în prezent 
pe nimeni care i-a hrănit pe ceilalţi ca să-şi trateze durerea 
de pântece. În ziua în care aţi făcut guturai, faceţi un bine 


mic unui om nefericit pe care îl întâlniți şi observați felul în 
care evoluează guturaiul. Acţionaţi la fel şi pentru durerea 
de cap, de stomac. 

Gândurile luminoase, sentimentele elevate 
regularizează sistemele nervos, sangvin, respirator şi 
digestiv. 


VINDECAREA CU AJUTORUL PLANIELOR 


Există plante care pot să vindece chiar şi bolile 
incurabile cele mai periculoase. Cel care nu cunoaşte 
aceste plante va suferi. De aceea, se spune că ignoranţa 
este cauza suferințelor. Studiaţi plantele şi proprietăţile lor 
terapeutice! Unele pot să înlocuiască mari chirurgi, este 
de ajuns să le cunoaşteţi şi să ştiţi să le folosiţi. Studiaţi 
forţa lor magică! 

Plantele ascund o forţă enormă în frunze, rădăcini şi 
flori. Vă puteţi folosi de ele pentru vindecare, dar, dacă nu 
le cunoaşteţi, pot să vă dăuneze involuntar. Astfel, dacă 
transpiraţi şi vă întindeţi lângă rădăcinile unei plante sau 
ale unui arbore, de exemplu un nuc, deoarece acestuia îi 
place apa, va absorbi umiditatea, dar, în acelaşi timp, şi 
sucurile vieţii. De aceea, nu adormiţi niciodată la umbra 
deasă a copacilor. Preferaţi umbra uşoară întretăiată de 
lumină. 

Recoltaţi plantele medicinale dimineaţa devreme în 
lunile mai şi iunie, în zilele însorite. Apoi, uscaţi-le şi 
puneţi-le în borcane de sticlă închise. Expuneţi-le încă un 
timp la soare. Uneori, o plantă foarte mică sau o floare 
mică poate să ţină locul unor mari medici. 

În caz de tuse, beţi decoct de coada-şoricelului. Vara, 
toată lumea ar trebui să adune coada-şoricelului albă sau 
galbenă ca s-o aibă la dispoziţie. Dacă nu reuşiţi să vă 
vindecaţi cu ajutorul voinţei, beţi această infuzie. Recoltaţi 
şi genţiana albastră. Aceste plante sunt magnetice şi aduc 
multe binefaceri. Recoltaţi şi cimbru de câmp şi cimbrişor, 
frunze verzi de fragă, precum şi muşeţel. Sunt plante 
benefice. Astfel, vă puteţi crea o întreagă farmacie de 


flacoane bine închise. Nu le păstraţi într-un loc umed. 

Ca să întineriţi, este de ajuns să beti infuzii de 
podbal, ştiind în ce zi a anului să-l culegeţi. În momentul 
înfloririi sau nu? După părerea mea, momentul e bine ales 
când plantele au ajuns la forţa lor maximă, când podbalul 
este fericit şi pregătit să se dăruiască. Cel care recoltează 
plantele le va culege dimineaţa foarte devreme, la răsăritul 
soarelui, sub un cer fără nori. La cel mai mic nor, remediul 
se deteriorarează. Dacă toate condiţiile sunt îndeplinite 
pentru cules, plantele vor conţine cele mai mari proprietăţi 
curative. 

Dacă cunoaşteţi arta culesului de plante, când vă 
apropiaţi de ele, simţiţi bucurie şi veţi fi într-o stare 
vibratoare armonioasă. Recunosc că este greu să găsim o 
zi ideală, în care să fie reunite toate condiţiile unui cules 
bun, dar să nu culegeţi în niciun caz plantele într-o zi 
noroasă sau ceţoasă. Va veni o zi în care aceste cunoştinţe 
vor fi la îndemâna voastră. Le veţi dobândi numai prin 
iubire, iubirea care pătrunde în fiinţa omului şi sălăşluieşte 
în el, adică iubirea divină. Această calitate poate reînnoi 
omenirea. 

Dacă vă doare stomacul, beţi infuzii de coada- 
şoricelului. Contra tusei, faceţi infuzii de genţiană 
albastră. 

Dacă unul dintre prietenii mei trece prin momente 
dificile şi suferă, îi recomand să ia între două degete floare 
de pelin, s-o dea în clocot cinci minute şi să bea ceaiul 
obţinut fără zahăr, zece zile la rând, o ceaşcă zilnic. Starea 
i se va ameliora 75%. 

Pentru inflamaţiile gurii, preparaţi un decoct din 
frunze de nuc şi, înainte de a-l bea, plimbaţi i un moment 
în jurul gingiilor. 

Remarcaţi că toate florile cu cinci petale au 
proprietăţi laxative. Numărul cinci indică anumite 
proprietăţi. 

Părul îşi va redobândi culoarea dacă mâncaţi un an 
urzici. 

Dacă sunteţi prost dispus, luaţi pe vârful cuţitului 


cenuşă de lemn de arțar, puneţi-o într-un pahar cu apă, 
aşteptaţi să se depună cenuşa şi beţi apa. Omul se poate 
vindece conectându-se la forţele magice ale florilor, 
plantelor, fructelor, arborilor şi rădăcinilor lor. 

Recomand să se planteze în fiecare grădină un rând 
de usturoi, unul de ceapă şi unul de pătrunjel. Sunt plante 
foarte benefice. 

Florile au o mare putere terapeutică. Pentru anemie, 
se recomandă cultivarea florilor roşii. Forţa lor tonifică 
sistemul nervos. Garoafa vindecă şi bolile nervoase. Dacă 
este neîncrezător, omul trebuie să cultive flori albastre. 
Graţie calităţilor şi virtuţilor lor, trandafirul, brânduşa, 
ghiocelul, dalia şi alte flori vindecă diferite feluri de boli şi, 
în consecință, favorizează dezvoltarea calităţilor şi 
virtuţilor corespondente. 

Ca să fiţi sănătoşi, cultivați flori în ghiveci sau în 
grădină şi ocupaţi-vă de ele. Se recomandă şi cultivarea 
arborilor fructiferi, a legumelor şi studierea lor pentru a 
profita de forţele lor ascunse. Dacă aveţi la dispoziţie o 
grădină, puteţi să scăpaţi de stările negative cultivând flori 
variate, precum şi arbori fructiferi şi legume. 

În caz de anemie se recomandă să cultivați cireşi şi, 
pentru întărirea încrederii, să aveţi varză în grădina de 
legume. Sunt mijloace exterioare pentru întărirea 
energiilor şi armonizarea lor. 

Parfumurile şi substanţele aromatice, îndeosebi 
garoafa, pot să fie folosite ca remedii, dar în cantităţi 
precise. Parfumul de trandafiri şi de garoafe trebuie 
respirat de departe. Dacă aveţi vederea slăbită de nelinişti 
şi griji, priviţi florile galbene. 

Vara, mergeţi cu picioarele goale pe iarbă şi pe 
pietre. 


VINDECAREA CU AJUTORUL MAGNETISMULUI 
Exista o şcoală de magnetism care recomandă 


vindecarea prin impoziţia mâinilor. La început, acest 
tratament provoacă crize, care pot să se agraveze, dar, 


după un timp, se produce o ameliorare urmată din nou de 
o criză slabă. După aceea, survine o ameliorare mai mare, 
apoi o criză finală, înainte de vindecarea completă a bolii, 
care dă înapoi. 

Când medicul tratează un bolnav prin magnetism, 
trebuie întâi să fie el însuşi puternic, bine dispus, să nu 
permită stării pacientului să-l influenţeze, nici bolii să se 
apropie, ca să nu se îmbolnăvească şi el, căci, în timpul 
tratamentului, bolnavul îi ia o parte din energie. Urmează 
crizele, luptele care apar în organismul bolnav ca să ducă 
în cele din urmă la trezirea vieţii conştiente a celulelor. 
După receptarea şi integrarea unor materiale constructive, 
celulele regenerate încep să sudeze între ele părţile 
bolnave ale corpului. 

Unii medici practică impoziţia mâinilor ca metodă de 
regularizare a energiilor. Ca să fie utilizată în mod eficient, 
această metodă cere puritate totală. Gândurile şi 
sentimentele pure sunt conducători excelenti ai forţelor vii 
ale naturii. 

De obicei, hipnotizatorii din „loja neagră” fac pase de 
sus în jos. Contrar acestei practici, discipolul trebuie să 
exerseze pase bilaterale, adică pornind de la centru spre 
exterior. Fiecare gest are sensul lui profund şi provoacă o 
reacţie asupra voastră şi a celorlalţi. 

Unii practică vindecarea prin magnetism, dar trebuie 
să se ştie că acest tratament prezintă pericole. Aducând 
vindecarea bolnavului, magnetizatorul îi poate comunica şi 
altceva de la el, care nu este neapărat indispensabil şi 
pozitiv pentru pacient. De exemplu, graţie tratamentului 
cu ajutorul magnetismului, o persoană ce suferă de o 
problemă fizică a eliminat boala, dar, în acelaşi timp, a luat 
un defect pe care nu-l avea înainte: şi-a pierdut încrederea, 
a devenit neîncrezătoare, bănuitoare. 

Când vă aşezaţi mâinile pe capul unei persoane, 
trebuie să fiţi conştienţi că îi luaţi sau îi daţi ceva. In 
primul caz, e nevoie să ştiţi dacă ceea ce primiţi este 
profitabil sau nu. Şi, dacă daţi, oare celălalt are nevoie de 
ce-i aduceţi? 


Ca să utilizaţi mai bine procesul de a da şi a primi şi 
a-i atribui un sens, gândiţi-vă întâi să mulţumiţi. Energia 
celui care dă şi a celui care ia este energie divină. Trebuie 
să fie apreciată ca atare şi să nu fie risipită în van. Natura 
este o centrală grandioasă de energii, ea ţine o 
contabilitate exactă, ca să poată supraveghea rezultatele 
utilizării lor. 

O persoană îşi pierde cunoştinţa când dublul eteric îi 
părăseşte corpul fizic. Pentru a aduce înapoi dublul eteric, 
faceţi câteva pase pe coloana sa vertebrală. 

Dacă vă angajaţi să trataţi pe cineva, rugaţi-vă tot 
timpul, conectaţi la spiritele luminoase şi la Dumnezeu! 
Numai cu această condiţie se poate face vindecarea. 

Fiecare poate să transforme o dispoziţie proastă într- 
o dispoziţie bună în cinci minute. Este de ajuns ca un bun 
magnetizator să-şi treacă mâna peste partea stângă a 
corpului unei persoane ca să-i amelioreze starea. Însă, 
dacă magnetizatorul îşi trece mâna peste partea dreaptă a 
corpului, e posibil ea o dispoziţie bună să se transforme în 
una proastă. Ca să puteţi sugera o idee unui om, cuvintele 
voastre trebuie să aibă forţă. Numai omul avizat se poate 
folosi de sugestie şi de hipnotism, căci el cunoaşte forţa 
cuvintelor şi a gesturilor, precum şi momentul în care se 
poate servi de ele, dar şi responsabilitatea pe care şi-o 
asumă. 

Dacă partea dreaptă a unei persoane este încărcată 
de electricitate pozitivă, trebuie să meargă la un prieten a 
cărui parte stângă e încărcată cu electricitate negativă, 
astfel încât cele două feluri de energie să se neutralizeze. 
Unul îşi aşază mâna stângă pe partea dreaptă a celuilalt, 
care îşi pune mâna dreaptă pe partea stângă a capului 
prietenului său. Starea lor se ameliorează fără să-şi dea 
seama. Această transformare este posibilă prin simplul 
contact al mâinilor. 

În caz de agitaţie puternică şi de dereglare la nivelul 
plexului solar, mişcarea cea mai naturală este să aşezaţi 
palma mânii drepte pe plexul solar al persoanei şi mâna 
stângă pe talie, cu palma spre exterior. În această poziţie a 


mâinilor, sistemul nervos se calmează. Aşezând mâna pe 
plexul solar, facem să treacă excesul de energie cerebrală. 
Palma dreaptă este conducătoare de energie negativă, 
adică o energie calmantă, iar dosul mâinii este conducător 
de energie pozitivă, adică de energie stimulatoare. Aceste 
două curente electrice converg în acelaşi loc şi-l calmează 
pe om. 

Puneţi-vă mâna pe capul unui bolnav cu toată 
dispoziţia bună şi cu toată iubirea şi observați efectele 
asupra stării sale. Iubirea şi bunăvoința voastră devin 
astfel o forţă puternică şi însufleţitoare. 

Aş vrea ca voinţa voastră să fie atât de mare încât, 
atingând o rană, să reuşiţi s-o vindecaţi în 20 de minute. 
Un om înzestrat cu voinţă puternică este în stare să facă 
acest lucru. De ce? Pentru că ştie să concentreze Prana din 
aer şi s-o dirijeze spre rană. 

Dacă un om gras are abdomenul în suferinţă, trebuie 
să facă apel la un prieten slab, dar sănătos, şi să-i ceară să- 
şi aşeze mâna pe plexul solar şi s-o ţină acolo 5 - 10 
minute. Durerea va dispărea. In schimb, dacă o persoană 
slabă suferă de dureri de cap, să meargă la o persoană 
grasă, dar sănătoasă, şi să-i ceară să-şi aşeze mâinile pe 
tâmple, de o parte şi de alta a frunţii; astfel durerile de cap 
vor dispărea. Aşa se pot ajuta oamenii între ei. 

Dacă sunteţi furioşi, remediul constă în a găsi un 
prieten pozitiv, adică încărcat cu energie contrară energiei 
voastre. Cereţi-i atunci să-şi aşeze mâna stângă pe partea 
dreaptă a capului vostru şi va constata că, după puţin timp, 
surplusul de energie a trecut în mâna lui şi că tensiunea 
voastră a scăzut. 

Dacă vi se masează coloana vertebrală în fiecare zi, 
indiferent de durerea pe care o aveţi, aceasta va dispărea. 
Asta înseamnă că unele locuri ale corpului conţin energie 
vitală ascunsă în măsură să vindece părţile bolnave. Este 
de ajuns să fie stimulată ca să se manifeste imediat şi să-şi 
exercite acţiunea benefică. De exemplu, dacă vreţi să 
calmaţi durerea unei persoane care s-a lovit rău căzând, 
masaţi-i coloana vertebrală. 


Dacă vă doare abdomenul, acoperiţi-l cu mâinile 4 - 5 
minute şi durerea va fi astfel învinsă. Conform legii, mâna 
stângă conduce curentul cosmic al iubirii, şi mâna dreaptă, 
curentul cosmic al înţelepciunii, al cunoaşterii. Împreună, 
restabilesc armonia. 

Dacă vă înfurie cineva, echilibrul vi s-a rupt. Faceţi 
atunci exerciţiul următor: ridicaţi lent braţele trecându-le 
în faţa corpului până deasupra capului. Apoi, începeţi să le 
coborâţi tot foarte lent în jurul capului, după aceea în faţă, 
atingând uşor corpul. În acelaşi timp, imaginaţi-vă un fel 
de duş magnetic care se revarsă asupra voastră. În fine, 
scuturaţi mâinile în jos. Repetaţi exerciţiul de cel mult trei 
ori. 

În caz de indispoziţie, aşezaţi mâna stângă deasupra 
ochilor astfel încât să atingeţi nasul. Apoi, lăsaţi o să 
alunece lent trecând-o deasupra gurii şi a bărbiei. Repetaţi 
mişcarea de trei ori la rând, apoi treceţi-vă arătătorul 
mâinii drepte peste nas, tot de trei ori. Efectuaţi aceste 
exerciţii concentrati. 

Iată un exerciţiu pentru deranjarea ficatului. Aşezaţi- 
vă mâna dreaptă pe pântece cu palma spre interior şi 
mâna stângă în talie cu palma spre corp. Faceţi să treacă 
mental energiile solare spre centrul pământului şi lansați 
un apel interior către Cel care aduce în noi armonia. Ca să 
înţelegeţi în ce stare se găseşte ficatul, observați culoarea 
feţei, lumina ochilor, strălucirea şi vioiciunea lor. Privirea 
nu trebuie să fie vagă, ci fermă, stabilă. 

Când sunteţi incomodat, apucaţi-vă cu mâna dreaptă 
degetele de la mâna stângă unul după altul: întâi degetul 
mare, apoi arătătorul, mijlociul, inelarul şi degetul mic. 
Concentraţi-vă şi observați schimbările care au loc în voi. 

Degetele sunt antene prin care comunicaţi cu lumea 
spirituală. Degetul mare înseamnă divinul din om. Trebuie 
să fie mobil. În caz de indispoziţie sau de boală, mişcaţi 
degetul mare. Ca să vă daţi seama de forţa care se 
ascunde în el, faceţi exerciţiul următor: mângâiaţi uşor 
partea posterioară a degetului mare, începând de la baza 
celei de-a treia falange, urcați şi apoi coborâţi, trecând 


prin interior spre Muntele lui Venus şi observați dacă vă 
dispare indispoziţia. Repetaţi mişcarea de câteva ori. 

Faceţi şi exerciţiul următor: băgaţi degetul mijlociu, 
în prealabil bine spălat, în apă curată, ca aceasta să 
absoarbă energiile pe care el le emite. Dacă beţi această 
apă, starea vi se va ameliora. Sunt remedii aparte, aşezate 
în interiorul fiinţei omeneşti. 

Ca să-şi recapete sănătatea, omul să tragă de 
degetele de la mâini de câteva ori pe zi, începând cu 
degetul mare. Dacă boala e gravă, trebuie să tragă de 
toate degetele de la mâini şi de la picioare. Procedând în 
acest fel de câteva ori pe zi cu mintea concentrată, poate 
să se vindece complet în 10 zile sau cel puţin îşi va 
ameliora starea. R 

După o boală, energia este mai mică. In acest caz, 
faceţi masaje uşoare, trăgând lobul urechii în jos şi masaţi 
osul situat în spatele ei. Acest masaj este întotdeauna 
benefic când aveţi mintea tulburată. 

In caz de neurastenie sau de tulburare a minţii, 
plimbaţi-vă prin pădure. Alegeţi un copac mare şi viguros, 
un stejar, un ulm sau un pin de care să vă sprijiniți spatele 
şi, stând cu faţa spre răsărit şi capul uşor înclinat lipit de 
copac, aşezaţi-vă palma dreaptă pe piept şi mâna stângă 
pe spate, cu palma spre copac. După o mică meditaţie, 
începeţi să vă gândiţi la influenţa pe care copacul o 
exercită asupra voastră şi observați ce schimbare se 
produce în voi după 5, 10, 15 minute. Acest exerciţiu va 
dura cel mult o oră. Luând anumite forţe din copac, starea 
voastră se va ameliora graţie schimbului dintre propriul 
magnetism şi cel al copacului. Repetaţi experienţa de 
câteva ori. Este o metodă naturală care se practică din 
vremurile vechi. 

Este recomandat să vă aşezaţi pe pietre mari la ora 
amiezii, când sunt pline de soare. Energia solară pe care 
au acumulat-o este foarte binefăcătoare. Staţi întinşi pe 
pietre cel mult o oră-două. Locurile acoperite cu pietre 
mari având forme rotunjite sunt foarte benefice pentru 
sănătate, căci, în acelaşi timp în care se întinde pe pietre, 


omul le magnetizează. Trebuie să evitaţi pietrele cu forme 
unghiulare, căci forţele magnetice ies prin acele colţuri. 
Pietrele sunt deosebit de benefice în septembrie. 


VINDECAREA CU AJUTORUL METALELOR ŞI AL 
PIETRELOR PREŢIOASE 


Pietrele preţioase şi metalele nobile sunt foarte 
benefice pentru starea de bine şi sănătate. Influenţa cea 
mai puternică o are aurul, deoarece conţine o forţă 
magnetică. 

Aurul este simbolul spiritului, al luminii solare 
condensate. 

Aurul are inteligenţă; nu aurul însuşi, ci „maeştrii 
aurului”. Dacă îi iubiţi, inima ei se deschide şi vă vor dărui 
ceea ce au. Trebuie numai să-i cunoaşteţi! 

Aurul este energia solară cristalizată pe care hinduşii 
o numesc Prana şi de ea depinde sănătatea. Prana se 
găseşte în Soare, care o răspândeşte în cantitate mare în 
natură, îndeosebi dimineaţa. De aceea este recomandat să 
ieşiţi din casă foarte devreme, la răsăritul soarelui, ca să 
vă alimentaţi cu cât mai multă Prana. 

Aurul este cel mai bun conducător de viaţă, de Prana. 
de energie vitală. Cel care are mult aur în sânge se bucură 
de abundența vieţii. Dacă organismul duce lipsă de aur, 
omul este deseori bolnav. Ştiinţa iniţiatică dispune de 
formule cu care putem atrage aurul. 

Fiind conducători de căldură şi de electricitate, aurul 
şi argintul pot fi folosite ca metode terapeutice. Daţi-i 1 g 
de aur pur unui om suferind şi veţi vedea că îi va trece 
indispoziţia. La fel argintul, care purifică asemenea lunii. 
Prin argint, putem să scoatem afară toate impurităţile, în 
timp ce aurul aduce viaţă. Aurul e emblema vieţii. 

Cufundaţi 1 g de aur natural într-o sticluţă cu 100 ml 
de apă de izvor, închideţi bine sticluţa şi expuneţi o la 
soare câteva zile. Când vă simţiţi rău, luaţi 10 picături din 
acea apă. Dacă sunteţi bolnavi, beţi această apă. In 
general, orice vi se întâmplă, trataţi-vă problemele cu acea 


apă. 

În caz de boală, luaţi o monedă de aur bine spălată şi 
puneţi-o într-un pahar cu apă. Lăsaţi-o în apă una-două 
zile. Se bea zilnic 1 lingură. 

Fiecare om are în el o anumită cantitate de aur. 
Bogăția sa exterioară poate deveni proporţională cu 
cantitatea de aur conținută în sânge. 

Neurastenia poate fi vindecată cu aur. Lăsăm câteva 
ore în apă curată o monedă de aur şi particulele 
microscopice care se depun în apă devin curative şi 
calmează nervii. Purtatul bijuteriilor nu este lipsit de sens. 
Vă sfătuiesc să aveţi întotdeauna la voi o monedă de aur. 

Argintul vindecă şi el. Dacă simţiţi o durere, luaţi 
argint pur. Lăsaţi-l în apă 24 de ore şi beţi apoi acea apă. 

Când amintesc despre calităţile aurului, mă refer la 
aurul primordial, apărut odată cu prima rază a luminii 
divine, care a trecut întâi prin Soarele adevărat, apoi prin 
Soarele negru, apoi prin Soarele nostru, de unde a ajuns 
pe pământ. Acest aur are calităţile preţioase ale sorilor 
prin care a trecut. Este purtător de viaţă. O persoană care 
intră în contact cu aurul trecut prin Soarele negru este în 
stare să omoare pe cineva, iar cel care duce o viaţă 
sănătoasă poate spera să intre în contact cu aurul care a 
trecut prin cele patru transformări. Această persoană 
cunoaşte şi înţelege calităţile aurului şi le utilizează pentru 
creaţiile şi lucrările ei grandioase. Omul care dobândeşte 
un astfel de aur îi cunoaşte toate binefacerile şi îl poate 
introduce în organism. 

Pietrele preţioase sunt purtătoare de viaţă. Dacă un 
bolnav poartă un diamant, se va vindeca. Ca şi pietrele 
preţioase, metalele nobile aduc viaţă, de aceea vă 
recomand să le purtaţi - cel puţin un inel de aur sau alte 
obiecte, care vor servi drept conducători de viaţă. 
Oamenilor bogaţi le place aurul, dar nu ştiu să-l folosească 
aşa cum trebuie; îl ţin închis în seifuri şi devin sclavii lui. 

Pietrele preţioase descompun lumina într-un mod 
specific capabil să vă vindece. Dar trebuie să ştiţi că nu 
toate sunt benefice. Nu au efect terapeutic asupra tuturor. 


Unele pietre emit vibrații în dezacord cu cele ale unei 
persoane şi pot chiar să producă o stare de dizarmonie. De 
aceea este bine să purtaţi inele din aur cu pietre preţioase, 
dar trebuie să ştiţi care! 

Piatra prețioasă refractă lumina într-un mod specific 
foarte diferit de o piatră obişnuită, de oglindă sau de sticlă. 

De exemplu, lumina refractată de o piatră prețioasă 
îndreptată spre o rană o poate vindeca. Un om învăţat 
înzestrat cu o mare inteligenţă refractă lumina soarelui 
într-un fel aparte şi poate vindeca bolnavi cu lumina lui. 
Un om obişnuit refractă slab lumina, de aceea nu poate 
nici să se ajute pe sine, nici să-şi ajute apropiații. 

Piatra prețioasă este purtătoarea unei forme de viaţă 
specifice care exercită o acţiune curativă. Este de ajuns să 
ştim cum să ne conectăm la aceste energii. Pietrele 
preţioase, ca şi pietrele obişnuite, se pot îmbolnăvi, 
pierzându-şi astfel proprietăţile şi strălucirea. El vindecă 
atunci când sunt purtate de persoane bune, sănătoase şi 
bine dispuse. 

Pietrele preţioase, amuletele, talismanele protejează 
de influenţele astrale nefaste. 

O putere grandioasă se ascunde în pietrele preţioase. 
Se recomandă ca fiecare să aibă un inel de aur cu o piatră 
prețioasă, să-l pună succesiv pe fiecare deget, rostind în 
fiecare dimineaţă formula: „Vreau să dau cale liberă 
divinului din mine, să devin nobil, drept, să vibrez muzical, 
să aspir la frumuseţe şi să mă comport cu bunăvoință faţă 
de ceilalţi”. 


ALTE METODE 


În caz de guturai sau tuse, respiraţia este mai grea 
din cauza contracţiei capilarelor. Pentru restabilirea bunei 
funcţionări, bolnavul trebuie să se maseze cu ulei de 
măsline sau cu camfor. 

Dacă aţi răcit, cereţi să vi se maseze spatele pentru 
ameliorarea circulaţiei sangvine, dilatarea capilarelor şi 


restabilirea stării bune a organismului. 

În caz de proastă dispoziţie, desenaţi 100 de linii 
verticale paralele şi indispoziţia vă va dispărea. Şi vă căliţi 
şi voinţa. Liniile paralele sunt un semn de rațiune. 
Păstrând distanţa egală între ele, vă adaptaţi în acelaşi 
timp la viaţa raţională conformă cu legile naturii 
inteligente. 

O vioară care a trecut prin mâinile unui mare virtuoz 
devine  curativă. Se deosebeşte prin vibraţiile ei 
superioare, prin sunetele armonioase. Este de ajuns să fie 
atinsă de un bolnav ca să fie vindecat pe loc. 

Oamenii nervoşi ar trebui să facă mai multe excursii 
la munte, căci acesta acţionează ca un transformator de 
energii şi, ca atare, poate să remedieze supraîncărcarea 
sistemului lor nervos. La fel de bună este şi practicarea 
unor exerciţii fizice, obiceiul de a asculta muzică sau de a 
cânta la un instrument, de a nu bea apă rece şi de a mânca 
puţin. 

Înţepătura a doua albine poate să ajute la tratarea 
reumatismului, dar o sută de înţepături aduc moartea! 

Ca să vă întăriţi vederea, ieşiţi între douăsprezece 
noaptea şi unu dimineaţa, când noaptea e luminată de 
stele, şi priviţi cerul. Se recomandă şi ieşirea în nopţi 
foarte întunecoase şi furtunoase, ca să se stea în aer liber 
în jur de o oră. În acest fel, ochii fac un efort şi sângele îi 
irigă într-o cantitate mult mai mare. Această metodă este 
bună şi pentru temperarea sistemului nervos, cu condiţia 
să nu ne fie teamă noaptea! 

În caz de enervare, respiraţi adânc şi, după expiraţie, 
numărați de la 1 la 100. Dacă iritarea persistă, repetati 
exerciţiul şi numărați până la 200 şi chiar până la 300. 
Este o metodă pentru regularizarea energiilor. Puteţi la fel 
de bine să beţi un pahar cu apă foarte caldă, cu înghiţituri 
mici. Deoarece furia dezvoltă căldură, o putem trata prin 
ceva asemănător, bând ceva cald. 

Dacă sunteţi tulburaţi, depresivi, aşezaţi-vă mâna pe 
frunte, concentraţi-vă 10 minute şi starea vi se va schimba, 
în astfel de momente, scrieţi cifre, trageţi linii drepte, 


desenaţi. Trasaţi un triunghi, colorați unul în roşu, altul în 
albastru, altele în verde, şi veţi vedea că starea vi se va 
ameliora în câteva minute. Sunteţi dezgustaţi de ceva, 
nemulţumiţi, iritaţi? Mergeţi în pădure şi strigaţi tare la 
copaci, la pietre! Poate că după aceea veţi râde de acest 
comportament, dar cel puţin v-aţi oxigenat şi ozonat! 
Alimentaţi-vă din energia naturii! 

Vreţi să aveţi un comportament mult mai blând? 
Timp de un an, zi de zi, dimineaţa, la prânz şi seara, 
mângâiaţi-vă palmele. Ca să dobândiţi mai multă fermitate, 
curaj, îndrăzneală, mângâiaţi-vă dosul mâinii. 


PENTRU COPII 


De materia pură sau impură de care dispune mama 
depinde copilul sfânt sau criminal pe care îl va aduce pe 
lume. In procesul de concepere a unui copil, divinul nu 
participă, este un proces inferior. Divinul intervine mai 
târziu, după naştere, când copilul se diferenţiază ca 
materie şi spirit. Cât e numai materie, nu există nimic 
superior. 

De ce moare omul? Pentru că n-a fost creat în acord 
cu legile naturii. Când se distruge o casă? Când n-a fost 
construită conform regulilor tehnice ale construcţiei. 
Astfel, dacă copilul este conceput în condiţii nefavorabile, 
nu va trăi mult. Prima influenţă pentru om vine de la mamă 
şi de la tată. Din momentul în care copilul se află în burta 
ei, mama îl influenţează prin gânduri, sentimente şi acte. 
Copilul în devenire depinde mai ales de viaţa spirituală a 
mamei. Hrana folosită de femeia însărcinată are mare 
importanţă pentru dezvoltarea copilului, ca şi cea de după 
naştere. 

O mamă care vrea să aducă pe lume un copil bun, 
inteligent şi sănătos trebuie să aibă permanent în minte 
ideea că aşa cum îl doreşte, aşa va veni pe lume. De mamă 
depinde cum vor fi copiii. Orice femeie care vrea să devină 
mamă, să aibă un copil slujitor al lui Dumnezeu, nu trebuie 
să admită niciun sentiment rău în inima ei, niciun gând 


negativ în minte, nicio tentaţie în suflet, niciun act 
distructiv. 

În timpul sarcinii, femeia devine extrem de 
impresionabilă şi, din această cauză, totul este înregistrat 
de copil. Ştiind aceasta, va evita să întâlnească oameni cu 
probleme, cu defecte fizice sau psihice. 

Bărbatul şi femeia care trăiesc în iubire şi puritate 
aduc pe lume copii sănătoşi, plini de energie şi de iubire. 

În timpul sarcinii, femeia va avea în minte şi în inimă 
dorinţe şi gânduri pure, ca să nu polueze sângele copilului. 
Dacă îi transmite sânge impur, copilul va suferi 
consecinţele întreaga viaţă. Se vor întreba unii de ce acest 
copil e palid şi bolnăvicios! Viciile părinţilor i se transmit 
copilului prin sânge. Cât trăim în această lume, nu putem 
scăpa de condiţiile propice transmiterii defectelor. 

În timpul sarcinii, viitoarea mamă trebuie să-şi 
aleagă foarte bine hrana şi să mănânce bine dispusă. Ea îşi 
va învăţa copilul aflat încă în uter cum să se hrănească în 
viitor. Hrana îl creează pe om, poate să-l înnobileze, dar şi 
să-l degradeze. Pe de altă parte, femeia însărcinată n-ar 
trebui să accepte să mănânce în condiţii proaste! 

Este foarte benefic să exerseze respiraţia profundă, 
gândurile şi sentimentele pozitive. Deoarece femeia 
însărcinată este foarte impresionabilă, sensibilă şi are 
multă imaginaţie, este necesar ca ea însăşi şi cei apropiaţi 
să trăiască în armonie şi în cele mai bune condiţii, pentru 
ca imaginile create, ocupațiile şi emoţiile exprimate să fie 
cele mai bune posibile. Pentru aceasta, femeia însărcinată 
va face plimbări matinale, mai ales când răsare soarele, ca 
să privească imaginile frumoase ale zorilor, sau în grădini 
pline de flori parfumate, în livezi ori pe câmp. Orice loc în 
care viaţa este foarte prezentă şi în evoluţie va fi benefic. 

Pentru femeia însărcinată, puritatea fizică şi 
interioară este o condiţie esenţială. Unde va găsi cea mai 
mare puritate? In natură, lângă izvoare, pâraie, râuri, 
lacuri. Apele cristaline exprimă viaţa în cea mai mare 
puritate a ei. Serile înstelate, liniştite, agreabile sunt şi ele 
imagini de neînlocuit pentru viitoarea mamă. 


Cea mai mare nenorocire pentru femeile din zilele 
noastre este avortul. Dacă vrea să fie creştin, omului nu i 
este permis să avorteze copiii, care vin din intelectul, 
măruntaiele şi inima lui. Vă apare un gând bun şi vă ziceţi: 
„ÎL voi elimina!” îl respingeţi, dar, pe urmă, sunteţi bolnavi! 
E mai grav să avortezi un gând bun decât să ai unul 
negativ. 

Gândurile rele care vă chinuie astăzi sunt copiii, 
gândurile şi dorinţele avortate din trecut. Acum, vă 
frânează iniţiativele şi prosperitatea. De aceea, pe viitor, 
nu avortaţi şi rugaţi-l pe Dumnezeu să vă ierte pentru 
proasta folosire a gândurilor şi dorințelor bune, pentru 
distrugerea tuturor copiilor voştri. 

Femeile care vor să scape de sarcină nu ştiu că 
violenţa fizică pe care şi-o administrează are consecinţă şi 
pe plan spiritual. Avortul este de zece ori mai periculos 
decât naşterea unui copil. Natura este inteligentă şi o 
răsplăteşte pe fiecare femeie. De fiecare dată când aduce 
pe lume un copil, femeia se regenerează, devine mai 
inteligentă. Cea care avortează pierde din energiile inimii 
şi din forţele fizice. 

După naştere, legătura interioară dintre copil şi 
mamă continuă, chiar dacă în alt fel. Un copil pe care 
mama nu l-a purtat în braţe şi nu l-a hrănit la sân pierde 
ceva esenţial şi preţios. Intre dublul eteric al mamei şi cel 
al copilului există o legătură foarte puternică. De aceea, 
până la 14 ani, mama şi copilul trebuie să trăiască 
împreună. 

Laptele mamei şi suptul au o mare importanţă pentru 
copil nu prin calitatea şi cantitatea laptelui, ci prin forţa 
magnetică degajată de la sânul stâng şi de la sânul drept al 
mamei în momentul alăptării. Rezultatul nu este acelaşi 
dacă îl hrăneşte altă femeie. Mama care dă sân copilului ei 
trebuie să fie în cea mai bună dispoziţie şi deloc furioasă. 

Copilul care nu e alăptat de mama lui nu poate 
deveni om adevărat, nici geniu, nici sfânt. Când mama îşi 
hrăneşte copilul la sân, cel puţin un an, trebuie să ducă o 
viaţă pură, fără să-şi permită niciun gând negativ. Nimic 


nu trebuie să-i întrerupă liniştea sufletească şi calmul, 
căci, înfuriindu-se de câteva ori pe zi, poate să-l otrăvească 
pe copil prin lapte în câteva ore. Laptele matern conţine 
forţe şi energii inteligente care nu se găsesc în niciun alt 
aliment. 

Dacă mama este sănătoasă, cu cât îşi alăptează mai 
mult copilul, cu atât va fi mai bine. Copiii care au fost 
hrăniţi la sân unu, doi sau chiar trei ani vor fi mai sănătoşi, 
şi sănătatea îl face pe om mai bun. 

Fiecare mamă trebuie să ştie cum să-şi vindece 
copilul şi cum să-i acorde primul ajutor. În caz de febră sau 
de probleme digestive, să i se dea întâi ulei de ricin, apoi 
să i se dea să bea câteva ceşti cu lapte cald, după aceea, să 
i se dea o supă de cartofi fără grăsime. Este şi primul lucru 
ce trebuie făcut pentru un bolnav. Dacă întrebaţi de ce 
trebuie să bea apă caldă, răspunsul e simplu: hrana lasă pe 
pereţii stomacului grăsimi şi reziduuri care împiedică o 
bună digestie, iar apa caldă le dizolvă şi regularizează 
procesul digestiv. 

Dacă copilul este anemic, daţi-i mai multe pere şi 
castraveți. Dacă are caracter recalcitrant, daţi-i mere. 
Dacă e lipsit de nobleţe sufletească, daţi-i cireşe. Asiguraţi- 
le copiilor voştri hrană proaspătă, formată în mod esenţial 
din fructe, în viitor, educaţia copiilor va avea ca temă 
principală cum să-şi controleze starea sistemului digestiv. 
Un sistem digestiv sănătos asigură normalitatea sistemului 
cerebral. Când cele două sisteme sunt sănătoase, sistemul 
respirator funcţionează şi el bine. Acestea sunt cele trei 
principale sisteme care  regularizează gândurile şi 
sentimentele omeneşti. Dacă funcționează corect, omul 
este capabil să ofere o bună exprimare gândurilor şi 
sentimentelor. 

Un copil hrănit cu pâine coaptă pe jăratic are 
posibilităţi mai bune să devină o ființă excepţională decât 
un copil hrănit cu ciocolată, prăjituri şi dulciuri. 

Copiilor care se îmbolnăvesc des faceţi-le frecții în 
spatele urechilor, unde se află centrul vitalităţii. Aceste 
mesaje îi conferă mai multă supleţe şi rezistenţă 


organismului. 

Dacă un copil a fost bolnav mult timp, primul lucru ce 
trebuie făcut după ce se însănătoşeşte va fi să-l spălaţi 
bine, să-i schimbaţi toate hainele şi să le ardeţi pe cele 
vechi folosite în timpul bolii. Nu daţi niciodată haine 
impregnate de stări maladive şi negative copiilor săraci, 
trebuie să fie arse. Daţi-le săracilor haine noi. 

Daţi i unei persoane să mănânce boabe de grâu uscat 
şi îi veţi vedea transformarea. O mamă poate să aplice 
aceeaşi metodă 1 - 2 zile până la o săptămână, dacă copilul 
e neascultător. 

Dacă un copil e capricios, dificil, încăpățânat, trebuie 
ca mama să-i dea întotdeauna două nuci. Numărul doi e 
magnetic. Dacă copilul are temperament instabil, daţi-i trei 
nuci sau trei mere, căci numărul trei se bazează pe legea 
echilibrului. O mare cantitate de nuci poate să provoace 
efecte nedorite, căci conţin mult iod. Dacă vreţi să dezvolte 
simţul echităţii, daţi-i copilului patru nuci. Pentru 
dezvoltarea sentimentelor în general, daţi-i cinci nuci; 
pentru simţul religios, şapte. Tot şapte nuci pentru o 
inteligenţă critică şi filosofică. Nu daţi niciodată copiilor 
mai mult de nouă nuci. 


Cap. IV -  PRESCRIPIII PENTRU BOLI 
CONCRETE 


SENSIBILITATE NERVOASĂ ŞI NEURASTENIE 


De unde provine neurastenia? Dintr-o viaţă anormală, 
departe de natură, neconectată la sursa divină. Când 
pierde legătura cu divinul, omul devine neurastenic. În 
general, când suntem lipsiţi de ceva esenţial, devenim 
neurastenici. Este grav să lipseşti sufletul de hrana lui, 
care este iubirea. Acest adevăr e cunoscut de toată lumea. 
În consecinţă, când omul este lipsit de esenţialul vieţii, 
sistemul nervos este zdruncinat şi deranjat. Care este 
remediul pentru această afecţiune? Numai iubirea divină 
poate să vindece neurastenia. Când iubirea divină vine la 


bolnav, acesta se vindecă pe loc. 

„lubeşte-ţi aproapele” este o lege care prelungeşte 
viaţa. A fi iubit şi a iubi prelungeşte viaţa. _ 

Apa regularizează sistemul nervos. În caz de 
sensibilitate acută, fier beţi apă şi beţi-o foarte caldă, 
lingură după lingură. Faceţi asta de trei ori pe zi, 
dimineaţa, la prânz şi seara. 

Lipsa de apă din organism îl face pe om nervos. El 
începe să se irite, să devină tranşant, e tot timpul gata să 
se supere, să se certe cu toată lumea. Astfel, îşi deranjează 
liniştea interioară şi face greşeli. Cum se poate acţiona 
împotriva nervozităţii? Cu apă caldă. Luaţi o cană de apă 
caldă, fiartă în prealabil, beţi-o cu lingura şi observați după 
a câta lingură începeţi să vă calmaţi. Lăsându-vă luat de 
valul mâniei, risipiţi multă energie. Economisiţi energia 
organismului, transformaţi-o în muncă şi veţi câştiga ceva 
foarte preţios. 


Recomandări 

1. Dimineaţa, vara, umpleţi o găleată sau un lighean 
cu apă şi expuneţi-o la soare până la ora 13: 00. Apoi, 
turnaţi lent apa pe corp. Această baie este recomandată 
atât bolnavilor, cât şi celor sănătoşi. Bolnavii pot s-o facă 
de 2 ori pe zi. 

2. De 3 ori pe săptămână, seara, cu un prosop 
înmuiat în apă caldă, spălaţi părţile următoare ale 
corpului: spatele la nivelul taliei, abdomenul, regiunea 
inghinală şi partea superioară a coapselor, dar, ca să 
provocaţi o reacţie, păstraţi uscată partea de deasupra 
genunchilor până la 25 cm. Această baie întăreşte 
circulaţia sangvină şi activează forţele organismului. 

3. În fiecare seară faceţi o baie caldă la picioare 
(Anexa 1-C). 

4. Practicaţi zilnic respiraţia profundă. Dimineaţa, la 
prânz şi seara, faceţi de fiecare dată 6 respiraţii şi creşteţi- 
le numărul până la 9. Cei care suferă de sistemul nervos 
trebuie să încerce să reţină aerul cât mai mult, între 15 şi 
60 de secunde şi până la 90 de secunde. 


5. Consumaţi hrană vegetariană. 

6. Mâncaţi multe mere. Ele conţin o energie care 
alungă slăbiciunea nervoasă şi durerile de cap. 

7. Dimineaţa, la prânz şi seara, înainte de masă, beţi 
cu înghiţituri mici 2 pahare de apă caldă. 

8. La prânz, mâncaţi bob proaspăt şi nap ras cu 
puţină lămâie şi ulei de măsline. 

9. Beţi apă de porumb preparată astfel: clocotiţi 154 1 
apă, fierbeţi 1 kg porumb şi lăsaţi să se evapore ca să 
păstraţi doar 11 apă de porumb. Beţi această apă de 3 ori 
în cursul unei zile. Repetaţi a doua zi şi continuaţi aşa 
câteva zile. 

10. Este recomandat consumul de morcovi şi de 
ardei verde. 

11. În fiecare dimineaţă, faceţi exerciţii fizice. 

12. În fiecare dimineaţă, foarte devreme, înainte de 
răsăritul soarelui şi până la o oră după aceea, faceţi 
plimbări, căci în acel moment energiile solare sunt 
deosebit de benefice pentru sistemul nervos. Numai în 
cursul acestor ore matinale trebuie să se expună bolnavul 
la razele solare. 

13. Faceţi excursii şi sejururi la munte, căci acestea 
revigorează şi vindecă sistemul nervos. 

14. Când aveţi gânduri divine, înseamnă că, orice s- 
ar întâmpla, gândiţi că totul e spre bine şi că nu vă pierdeţi 
echilibrul interior, indiferent de problemă. Munca cu 
gândirea restabileşte unitatea şi armonia dintre corpul 
eteric şi corpul fizic. Deranjamentul relaţiei dintre aceste 
două corpuri este cauza a multiple boli. 

15. Consumaţi o hrană uşor de digerat şi mestecaţi 
foarte bine. 

Dacă starea sufletească este perturbată şi simţiţi o 
oarecare depresie, vă recomand experienţa următoare: 
mergeţi de-a lungul unui pârâu în sensul curentului şi veţi 
vedea că nu va trece o jumătate de oră, şi indispoziţia vă 
va dispărea. Nu mergeţi contra curentului, ci în sensul lui. 
Dacă trebuie să vă întoarceţi de unde aţi plecat, luaţi-o pe 
alt drum. 


Când sunteţi depresiv, apropiaţi-vă de un om bun. De 
asemenea, luaţi o lucrare filosofică sau ştiinţifică bună ori 
lucrarea unui moralist de prim rang. Citiţi şi veţi vedea că 
indispoziţia va dispărea. Când trebuie să citiţi? Nu când 
sunteţi veseli şi voioşi, ci când sunteţi trişti sau 
deznădăjduiţi. Acesta este momentul exact în care cartea 
vă va ajuta. 

Sunteţi uneori iritaţi, chinuiţi de îndoieli? Luaţi un 
recipient plin cu apa curată de cea mai bună calitate şi 
turnaţi apa pe partea superioară a braţului stâng. Ştergeţi 
apoi uşor, lăsând puţină umiditate. După un minut, repetaţi 
exerciţiul pe braţul drept. Dacă starea nu se schimbă, 
repetaţi exerciţiul şi turnaţi apă timp de 2 minute. Dacă tot 
n-aţi obţinut rezultatul dorit, continuaţi până la 10 minute. 

Dacă sunteţi nervos, irascibil, nerăbdător, atingeţi-vă 
uşor vârful nasului. 

Teama provoacă uneori febră, dar o şi vindecă, de 
exemplu, turnând o găleată cu apă pe persoana respectivă 
fără să fie anunţată. 

Câteodată sunteţi trişti, indispuşi, nervoşi. Ungeţi-vă 
uşor buzele cu dulceaţă. Apoi, treceţi-vă lent şi uşor limba 
peste buza de sus. apoi peste buza de jos. 

Unele persoane extrem de sensibile au o senzaţie de 
apăsare şi respiră greu înainte de furtună şi de ploaie. 
Apoi, simt o eliberare şi o uşurare când izbucneşte furtuna. 
În acele momente, ca să-şi schimbe starea şi înainte ca 
vremea să se strice, trebuie să bea apă fierbinte cu 
înghiţituri mici. 

Dacă o persoană este atât de nervoasă încât ajunge 
la convulsii şi la pierderea cunoştinţei, să înceapă să se 
intereseze de un subiect foarte important, de exemplu 
ştiinţific sau umanitar, care să-i ocupe intelectul şi să-i 
schimbe astfel starea. 

Ca să schimbăm starea unei persoane nemulţumite 
atât de mult de viaţă încât să vrea să se sinucidă, e bine s- 
o punem să-şi imagineze cum e spânzurat un individ şi-i va 
trece gândul sinuciderii. Sau cumpăraţi puţină carne de 
porc, frigeţi-o bine, săraţi-o, piperaţi-o, adăugaţi puţină 


lămâie şi daţi-o să mănânce. Depresia poate fi vindecată cu 
carne de porc. Dacă persoana este vegetariană, puteţi 
folosi această modalitate în cazuri extreme. 

În momentele grele în care sunteţi tulburat şi nu 
găsiţi rezolvarea unei situaţii stânjenitoare şi complicate, 
spălaţi-vă şi pieptănaţi-vă bine zilnic, apoi fierbeţi orez şi 
beţi apa în care l-aţi fiert timp de o săptămână: 3 linguri 
dimineaţa, la prânz şi seara. A doua săptămână, preparati 
o supă cu 1 kg mazăre şi luaţi din ea zilnic 10 liguri 
dimineaţa, la prânz şi seara. Apoi, preparaţi-vă pâine şi 
mâncaţi-o zilnic până vă recăpătaţi buna dispoziţie. Este o 
nouă igienă de viaţă. În toată acea perioadă, de când vă 
treziţi, îndreptaţi-vă gândurile spre Dumnezeu. Respiraţi 
de câteva ori începând prin a inspira pe nara stângă 
(curenţii din nara stângă sunt conectaţi la lună, care 
purifică), ţineţi aerul în piept şi expiraţi pe nara dreaptă. 
După aceea, inspirați pe nara dreaptă, conectată la 
curentul solar, ţineţi aerul în piept şi expiraţi pe nara 
stângă etc. Faceţi acest exerciţiu de trei ori pe zi înainte 
de masă. 

Pentru neurastenie şi toate bolile nervoase, în lunile 
aprilie, mai şi iunie, faceţi zilnic plimbări la munte, 
expunându-vă spatele la soare. Mergeţi de la est la vest, 
începând înainte de răsăritul soarelui şi continuaţi puţin 
după. 

Neurastenia nu este nimic altceva decât rezultatul 
disfuncţiei vaselor capilare. Ea provine dintr-o mare 
acumulare de electricitate în sistemul nervos. Surplusul 
exercită o mare presiune asupra nervilor, de unde 
nervozitatea. De aceea, trebuie „să încuiaţi sistemul 
nervos ca să-l protejaţi de electricitatea exterioară. Când 
sistemul nervos simpatic este deranjat, omul se îngraşă şi 
obezitatea generează alte stări maladive. 

Sistemul nervos simpatic trebuie să fie protejat de 
reziduurile care se depun pe vasele sale. Neurastenia 
provine din faptul că oamenii au pierdut un mediu de viaţă 
natural. Acest mediu este iubirea. 

Ca să vă vindecaţi de neurastenie, nu aveţi nevoie de 


medic. Găsiţi la munte un stejar tricentenar şi începeţi să-l 
iubiţi. Mergeţi de câteva ori în jurul lui, apoi sprijiniţi-vă cu 
spatele de trunchi, cu capul puţin aplecat în faţă, şi vorbiţi 
i astfel: „Domnule profesor, ajutaţi-mă!” Meditaţi asupra 
faptului că a putut să reziste la furtunile multe şi cumplite 
prin care a trecut. E de ajuns să vă sprijiniți spatele de 
trei-patru ori de un stejar mare şi indispoziţia va dispărea 
ca zăpada la soare. Există copaci şi plante care trăiesc 
500, 1.000 şi chiar 2000 de ani. 

Toate plantele trăiesc în miniatură în om. Există 
păduri întregi plantate în organismul omenesc. Când 
protejăm aceste păduri, totul merge bine; când le 
dezrădăcinăm, ne îmbolnăvim. Există în oameni stejari, 
fagi, aluni şi mulţi alţii, dar care au dispărut deja. 

Le recomand persoanelor nervoase să se sprijine de 
un stejar, să urce pe una dintre crengile lui şi să stea acolo 
o oră sau să se întindă pe o stâncă netedă, expusă la 
soarele sudului. Astfel de stânci conţin multă energie. 
Pietrele încălzite la soare sunt o binecuvântare. 

Dacă aveţi mintea tulburată, apucaţi-vă de plantat şi 
de îngrijit pomi fructiferi, precum şi garoafe, şi aplecaţi-vă 
deseori spre ele ca să le respiraţi parfumul. Puteţi să 
cultivați şi muşcate. Pomii şi florile sunt conducători ai 
unei lumi superioare şi de aceea vă pot ajuta în momentele 
dificile. 

Dacă sunteţi furios, mâncaţi un măr, o pară sau o 
nucă. 

Certurile dintre oameni provin din lipsa lor de 
judecată. Omul trebuie să înveţe să gândească şi în acest 
fel va vindeca fiecare enervare. Dacă vi se întâmplă să vă 
supăraţi, să fiți  ofensaţi, spuneţi-vă:  „Chibzuieşte, 
gândeşte, meditează!” Veţi restabili astfel energiile inimii 
risipite prin ceartă. Când se acumulează un surplus de 
energie vitală, începeţi să vă enervaţi din nimicuri. Ca să 
evitaţi acea stare, păstraţi în minte culoarea albastră, care 
vă va calma. 

În momente de indispoziţie, beţi zeama a 2 - 4 lămâi, 
după ce aţi îndulcit-o, apoi sucul câtorva portocale. Sucul 


de lămâie şi cel de portocală ne stârnesc buna dispoziţie şi, 
în plus, restabilesc starea bună a stomacului. 


DURERE DE CAP 


Cauzele durerilor de cap sunt multiple, cele mai 
obişnuite fiind îngrijorările, temerile şi supărările. Ca să ne 
tratăm, trebuie să petrecem un anumit timp la munte. În 
acest sejur, trebuie să ne expunem spatele la razele de 
soare în momentul în care răsare şi puţin după. Cel care 
are dureri de cap trebuie să bea numai apă caldă, să facă 
în fiecare seară o baie la picioare (Anexa 1-C) cu apă 
fierbinte şi să-şi spele regiunea inghinală o dată pe zi, tot 
cu apă caldă. 

Beţi ceaiuri de frunze de fragă infuzate 5 minute. 

În unele cazuri, o persoană care are un magnetism 
puternic poate să-şi apropie mâinile de tâmplele 
bolnavului. Se formează astfel un câmp magnetic care va 
îndepărta surplusul de energie acumulată în capul lui. 

Ca să trataţi durerile de cap sau de ochi, aplicaţi pe 
tâmple o cocă din făină integrală cu drojdie, proaspăt 
preparată în felul următor: folosiţi făină integrală de grâu 
bogată în tărâţe, adăugaţi drojdie de bere diluată în apă 
călduţă, amestecați până obţineţi o cocă suplă. Lăsaţi-o să 
se odihnească două ore lângă o sursă de căldură, acoperită 
cu o cârpă. Inainte de a aplica această cocă, trataţi întâi 
partea bolnavă cu puţin ulei de măsline. Ţineţi cataplasma 
între 10 şi 14 ore, de 3 - 5 ori pe săptămână, în funcţie de 
gravitatea afecțiunii. Drojdia are o acţiune magnetică, de 
aceea o recomand nu numai în cazul durerilor de cap 
obişnuite, ci şi în caz de meningită. Dacă un copil face 
meningită, radeţi-i părul de pe cap, preparaţi o cocă cu 
drojdie şi aplicaţi-o pe partea superioară a craniului şi pe 
tâmple. Copilul se va vindeca după câteva aplicări 
succesive ale acestei cataplasme. 


NEVRALGIE A FEŢEI 


1. În fiecare seară, înainte de culcare, băgaţi 
picioarele până la genunchi într-o găleată cu apă caldă. 
Masaţi în apă fiecare deget de la picior unul după altul. 
Întreaga operaţie durează 5 minute. După baie, ştergeţi-vă 
picioarele şi puneţi-vă şosete de bumbac. 

2. Apoi, cu un burete sau cu o mănuşă îmbibată de 
apă caldă, spălaţi partea corpului dintre diafragmă şi 
şolduri până la 25 cm deasupra genunchilor. Continuaţi cu 
spălarea regiunii inghinale. Timpul acestei proceduri este 
de 10 minute. Se practică 10 zile la rând, se face o pauză 
de cinci zile, şi urmează o serie nouă de 10 zile. Faceţi baia 
de picioare (Anexa 1-C) în fiecare seară, fără întrerupere. 

3. În fiecare dimineaţă, când vă treziţi, timp de 40 de 
zile, beţi cu înghiţituri mici o cană cu apă rece (150 g), de 
preferinţă de izvor. Nu folosiţi apă stătătoare, ci 
întotdeauna apă curată. [ineţi fiecare gură de apă şi 
mişcaţi-o cu limba, astfel încât să circule prin toată 
cavitatea gurii, pentru a absorbi cât mai bine Prana din 
apă. 

4. Adunați cenuşa caldă a lemnului de stejar şi 
diluaţi-o în puţină apă ca să obţineţi un amestec nu foarte 
lichid. Faceţi din ea o cataplasmă şi aplicaţi-o 5 - 10 
minute pe partea bolnavă a feţei. După ce îndepărtați 
cataplasma, trataţi locul cu ulei de măsline pur. 

5. Mâncaţi în fiecare dimineaţă un ou crud proaspăt, 
bătut cu puţin zahăr. Mâncaţi multe mere şi pere. 


COMPRESE CONTRA DURERILOR DE CAP ŞI A 
NEVRALGIILOR 


Se ia o bucată groasă de bumbac îmbibată cu apă 
fierbinte. Pe când bumbacul este încă foarte cald, dar la o 
temperatură suportabilă, fără să-l stoarceţi prea tare, îl 
aplicaţi pe faţă între un strat de tifon şi, deasupra, o 
bucată de țesătură de lână groasă. [ineţi bucata de 
bumbac pe faţă 3 - 4 minute. O îndepărtați, o stoarceţi, o 
îmbibaţi din nou cu apă foarte caldă şi repetaţi operaţia. 
Efectuaţi acest tratament de şase ori la rând, în fiecare 


seară. Aceste comprese provoacă o mare circulaţie 
sangvină în partea bolnavă, ceea ce favorizează vindecarea 
(Anexa 1-A). 

În timpul aplicării celor şase comprese, aşezaţi-vă 
mâinile deasupra şi rostiţi formulele următoare: 

— Prima: „Dumnezeu este în apa caldă şi prin 
această apă va dispărea orice boală. Căci Dumnezeu este 
Unul şi în Dumnezeu stă sănătatea; 

— A doua: „Principiul blândeţii va calma şi va 
îndepărta boala. Ceea ce e blând are forţa de a îndepărta 
tot ce e străin de organism. Dumnezeu se manifestă în 
forţa acestei blândeţi”; 

— A treia: „Forţa stă în numărul 3. El aduce realizări, 
printre care şi sănătate”; 

— A patra: „Sănătatea va veni şi prin conflictul 
exprimat de numărul 4. Apa caldă o face posibilă”; 

— A cincea: „Succesul este în numărul 5. Cinci 
înseamnă unitatea celor cinci virtuţi, celor cinci forţe: forţa 
nobleţei, forţa dreptăţii, forţa tuturor cunoştinţelor, forţa 
tuturor virtuţilor şi forţa iubirii; această unitate va aduce 
sănătate; 

— A şasea: „Voi fi, cu siguranţă, sănătos căci gândul 
corect, sentimentul corect, acţiunea corectă exclud boala!” 

Dacă starea o permite, este preferabil ca bolnavul să 
rostească el însuşi formulele. Altfel, persoana care îl 
îngrijeşte şi aplică aşadar compresele le va rosti ea cu voce 
tare sau în gând, dar e şi mai bine ca bolnavul şi cel care îl 
îngrijeşte să le rostească împreună. În timpul aplicării şi a 
rostirii formulelor, concentraţi-vă intens ca să faceţi gândul 
să acţioneze. 

După cele 6 aplicări de comprese, ungeţi partea 
bolnavă cu ulei de măsline şi acoperiţi-o cu grijă cu o 
țesătură de lână ca să se păstreze căldura. Faceţi această 
operaţie 3 seri la rând sau mai mult dacă e necesar, dar 
întotdeauna înainte de apusul soarelui, ca să evitaţi 
răcirea. 

Respectaţi regula şi nu aplicaţi niciodată a doua zi 
bucata de bumbac folosită în ajun. După folosire, o 


înfăşuraţi bine şi o aruncaţi departe de casă, căci a 
absorbit deja vibrații negative. În caz extrem, dacă nu mai 
aveţi alta, spălaţi-o cu săpun în apă fierbinte, expuneţi-o la 
soare şi folosiţi-o a doua oară. 

În fiecare seară, timp de o săptămână, cu o jumătate 
de oră înainte de apusul soarelui, bolnavul va bea apă 
caldă, fierbinte, 1 lingură la fiecare minut (în total, cam 30 
de linguri). 


INSOMNIE 


1. Să vă culcaţi devreme. 

2. Să vă spălaţi picioarele cu apă caldă în fiecare 
seară înainte de culcare. 

3. Să vă împrieteniţi cu oameni sănătoşi, căci 
influenţa lor e benefică. 

4. Să consumati hrană vegetariană. 

5. Să aveţi un punct de vedere detaşat despre toate 
lucrurile. 

6. Dimineaţa foarte devreme, începând de la 5: 00, 
faceţi gimnastică în aer liber. 

7. Beţi apă caldă înainte de cele trei mese. 

8. Cântaţi cât mai mult. 

Patul nu e un loc pentru visat. Când vă culcaţi, nu 
începeţi să revedeţi în minte evenimentele din cursul zilei. 
Când vă urcați în pat, dacă nu puteţi dormi, înseamnă că 
nu v-aţi terminat treburile: natura bate la uşă îndemnându- 
vă să vă ridicaţi şi să terminaţi treaba din ziua aceea. După 
ce o terminaţi, veţi primi binecuvântarea divină, având un 
somn liniştit. 

Ca să dormiţi bine, gândiţi drept. Nu păstraţi în 
minte gânduri inutile, secundare şi nocive. Mâncaţi 
devreme şi întotdeauna la aceeaşi oră, astfel încât să 
imprimaţi un ritm constant procesului de nutriţie. 

Mulţi oameni se plâng în zilele noastre de insomnie 
sau de greutatea de a adormi. Trece o jumătate de oră, 
trece o oră sau trec chiar două între momentul culcării şi 
cel în care adorm. Aceasta arată că nu s-au consumat 


îndeajuns fizic, într-un astfel de caz, trebuie să ne sculăm, 
să ne fricţionăm corpul cu un prosop udat în apă caldă, să 
ne spălăm picioarele cu apă caldă şi, fără să le ştergem, să 
ne culcăm şi să ne acoperim cu ceva călduros. Vom avea o 
senzaţie plăcută şi somnul va veni odată cu restabilirea 
mişcării sângelui. 


INFLAMAŢIE NAZALĂ 


Luaţi muşeţel, fierbeţi-l şi lăsaţi-l să se răcească. 
Spălaţi nasul prin inspirarea acestui decoct. Faceţi acest 
tratament dimineaţa şi seara, timp de 10 zile, faceţi o 
pauză de 10 zile şi repetaţi tratamentul de 10 zile. 
Bolnavul va bea în fiecare dimineaţă o ceaşcă de infuzie de 
muşeţel fără zahăr. 


MENINGITĂ 


Radeţi părul de pe capul bolnavului. Faceţi o cocă din 
făină integrală cu drojdie naturală (Anexa 1-A) şi întindeţi- 
o într-o „pălărie” pregătită în prealabil în acest scop. 
Cataplasma din cocă cu drojdie are proprietatea de a 
absorbi febra. Schimbaţi cataplasma la fiecare 2 - 3 ore. 


ȚIUIT ÎN URECHI 


Ţiuitul în urechi provine deseori din griji şi temeri 
care împiedică circulaţia sângelui. Cel care suferă de el 
trebuie să renunţe la îngrijorări şi să bea zilnic, timp de 10 
zile, 6 căni de apă fierbinte: 2 dimineaţa, 2 la prânz şi 2 
seara, precum şi 1 ceaşcă de ceai de muşeţel, fără zahăr, 
în fiecare dimineaţă. Apoi, să facă o pauză de 10 zile şi să 
repete tratamentul 10 zile şi aşa mai departe, timp de 60 
de zile. 


OTITĂ 


Spălaţi urechile cu decoct de muşeţel. Expuneţi 


coloana vertebrală la soare dimineaţa.  Inflamarea 
urechilor este un simptom deseori legat de griji şi nelinişti. 
Bolnavul trebuie să-şi expună spatele la soare V” de oră, în 
fiecare dimineaţă, timp de 40 de zile. Dacă apare o 
inflamație, stoarceţi zeamă de praz, în prealabil copt la 
cuptor, şi introduceţi-o caldă în ureche, cu pipeta. Aplicaţi 
apoi o cataplasmă din cocă cu drojdie (Anexa 1-A). Dacă o 
persoană îşi pierde auzul, trebuie să rostească apoi cu 
convingere deseori: „Încep să aud din ce în ce mai bine”. 
Auzul i se va îmbunătăţi. 


INFLAMAŢIE A OCHILOR 


1. Tăiaţi cartofi cruzi în lamele fine şi aplicaţi-le pe 
tâmple ţinute cu ajutorul unui bandaj. Cartofii au 
proprietatea de a îndepărta inflamaţia ochilor. În loc de 
cartofi, puteţi să puneţi şi cocă cu drojdie (Anexa 1-A). 

2. În fiecare seară, la culcare, aplicaţi o compresă 
preparată astfel: îmbibaţi în apă caldă două bucăţi de 
bumbac gros şi acoperiţi-vă ochii cu ele, cu pleoapele 
închise, până la răcirea compresei. 

3. Spălaţi ochii cu decoct de muşeţel. 

4. Fierbeţi fructe coapte de corn şi beţi apa fierbinte. 

5. La tăierea viței devie, recuperaţi seva care se 
scurge şi păstraţi-o în sticluţe. Este foarte benefică. Puneţi 
câteva picături în ochi. 


DURERE DE GÂT 


Pentru durerea de gât, faceţi cataplasme cu lapte în 
felul următor: fierbeţi 1 1 lapte şi, după ce l-aţi luat de pe 
foc, adăugaţi zeama de la 1 lămâie sau oţet ca să-l taie 
(Anexa 1-A). Cald încă, îl strecuraţi prin tifon şi îl aplicaţi 
pe gâtul bolnavului. Înfăşuraţi apoi această cataplasmă cu 
o pânză impermeabilă, apoi de mai multe ori cu o țesătură 
de lână şi menţineţi totul pe gât cu un bandaj. Cel mai 
important este să realizaţi acest bandaj astfel încât să nu 
permită pătrunderea frigului, ca să păstraţi cât mai mult 


căldura pastei de lapte. Ţineţi-o până dimineaţă. În 
principiu, trebuie ţinută 12 ore pe partea bolnavă. Repetaţi 
de mai multe ori dacă este necesar. 


AMIGDALE 


1. Dacă amigdalele s-au inflamat, puneţi pe gât o 
cataplasmă din cocă cu drojdie (Anexa 1-A). 

2. Puneţi 3 frunze de sumac în 14 l apă, luaţi de pe 
foc când dă în clocot şi beţi 1 ceaşcă din această infuzie 
dimineaţa, la prânz şi seara. 

3. Dacă amigdalele au făcut infecţie, aplicaţi pe gât o 
cataplasmă cu lapte ca mai sus. O ţineţi 1 - 2 ore şi aplicaţi 
apoi coca cu drojdie. În plus, faceţi gargară cu un decoct 
de mugşeţel. 


URCIOR 


Pentru urcior, se recomandă să se aplice pe ochi o 
compresă de flori de muşeţel. Le fierbeţi câteva minute în 
apă, le scurgeţi puţin, le puneţi într-un săculeţ de pânză şi 
aşezaţi compresa pe ochi (Anexa 1-A). Acoperiţi cu o pânză 
impermeabilă, apoi cu o țesătură de lână. Faceţi un bandaj 
ca să păstraţi cât mai mult căldura muşeţelului. 


INFLAMAŢIE A GINGIILOR 
Faceţi băi de gingii cu infuzie de muşeţel. 
CĂDERE A PĂRULUI 


Pieptănaţi părul umezit cu apă călduţă de 4 ori pe zi. 
Masaţi pielea capului cu decoct din rădăcini de brusture. 
Pentru întărirea părului, beţi infuzie de rădăcini de urzică. 
Se poate ajunge chiar să i se redea părului alb culoarea 
naturală. Părul se întăreşte când nu ne acoperim capul pe 
vreme bună. 


BÂLBÂIALĂ 


În mod obişnuit, oamenii care vorbesc foarte repede 
au tendinţa să se bâlbâie. Trebuie aşadar să căpătăm 
obiceiul de a vorbi lent. Ca să nu ne mai bâlbâim, e bine să 
urmăm câteva recomandări. 

1. Inspiraţi profund înainte de a începe să vorbiti. 

2. Faceţi zilnic exerciţii de respiraţie. 

3. Învăţaţi să vorbiţi lent. 

4. În fiecare seară, spălaţi-vă picioarele cu apă caldă, 
dar foarte lent. Treceţi-vă mâinile peste picioare, masând 
degetele, gleznele, tălpile, obişnuindu-vă astfel să faceţi 
mişcări lente. 

5. În timp ce faceţi lucruri cum ar fi aranjatul 
camerei,  făcutul patului, rânduirea cărţilor sau a 
obiectelor pe o masă, acţionaţi în mod conştient cu calm, 
ca să învăţaţi, prin voinţă, să executaţi mişcări lente. 
Astfel, cel care suferă de bâlbâială îşi va antrena voinţa să 
rostească şi să articuleze normal. 

6. Mama să vorbească aşadar cu copilul care se 
bpâlbâie, să-i spună poveşti frumoase şi să-i vorbească 
blând şi lent. În general, copilul trebuie să trăiască într-un 
mediu plin de blândeţe şi de calm. 

7. Învăţaţi-l pe copilul care se bâlbâie să inspire 
profund rostind în acelaşi timp un cuvânt, de exemplu 
„blândeţe”. Să facă acest exerciţiu de mai multe ori. Tot 
inspirând, să rostească în alt moment cuvântul „pace”, tot 
de mai multe ori. Mai târziu, să rostească, în timp ce 
inspiră, două cuvine: „blândeţe” şi „pace” sau „bucurie” şi 
„lumină”. 


PARALIZIE 


Se recomandă citirea psalmilor lui David, dacă e 
posibil, chiar de bolnav. Băile de soare pe coloana 
vertebrală şi ieşirile în aer liber sunt benefice. 

Recomandări: 

— Masaţi coloana vertebrală a bolnavului de sus în 


jos cu ulei de măsline; 

— Dimineaţa, la prânz şi seara, faceţi exerciţii de 
respiraţie profundă, ţinând aerul cât mai mult în piept, 
pentru ameliorarea funcţionării sistemului nervos; 

— Beţi apă caldă; 

— Expuneţi coloana vertebrală la razele soarelui 
foarte devreme dimineaţa, îmbrăcaţi, cu capul la umbră; 
coloana vertebrală este un acumulator de energie solară; 
băile de soare vor începe de la 700 dimineaţa; durata va fi 
de o jumătate de oră la început şi va creşte treptat de la o 
zi la alta, până la o oră şi jumătate; 

— Adoptaţi un regim alimentar vegetarian; 

— Preferaţi să trăiţi în calm şi linişte, evitaţi grijile şi 
subiectele iritante; rugaţi-vă, citiţi Evangheliile, conferinţe 
şi cărţi cu subiecte spirituale; 

— Cultivaţi-vă credinţa; 

— În fiecare seară, faceţi o baie caldă la picioare 
(Anexa 1-C); 

— Spălaţi-vă regiunea inghinală cu apă caldă de 3 ori 
pe săptămână. 


BOLI ERUPTIVE INFANIILE 


Recomandări: 

— Copilul bolnav trebuie să trăiască la căldură, într-o 
încăpere bine încălzită; 

— Daţi-i ulei de ricin pentru purgaţie; 

— Daţi i zilnic să bea, în 3 rânduri, 3 căni cu apă 
caldă; 

— Daţi-i să mănânce în principal cartofi fierţi în apă 
şi uneori în supă; fără pâine, fără lactate. 


SCARLATINĂ 
Beţi 4 - 5 căni cu apă caldă la rând ca să scadă febra. 


Nu mâncaţi pâine, nici lactate, care cresc febra. Se 
recomandă să mâncaţi numai cartofi fierţi în apă. 


BOLI PSIHICE 


Spiritele inferioare care intră în om se află la 
originea bolilor psihice. Când spirite de acest fel intră în 
om, se produce o disfuncţie a intelectului şi gândirea 
începe să devieze. Aceasta nu se poate numi nebunie, 
nebunia nu există. Din cauza unei sensibilităţi extrem de 
acute, bolnavul primeşte gânduri din toate părţile. Aude 
ceva, apoi altceva şi e convins că totul îl priveşte pe el. 
Cauzele sunt variate. Una dintre ele este dezacordul, 
conflictul dintre intelect şi inimă, dintre gânduri şi 
sentimente. Bolnavului i se recomandă să petreacă toamna 
la munte, la altitudine. Munţii înalţi întăresc, vindecă, 
tonifică sistemul nervos. Vara, faceţi abluţiuni cu apă 
expusă în prealabil la soare, mâncaţi usturoi pisat şi 
amestecat cu ulei de măsline provenind din prima presare. 
În plus, o metodă spirituală: 6 - 7 persoane se adună ca să 
practice împreună un post de 7 zile. Pot să mănânce puţin 
numai seara. Nimeni nu trebuie să cunoască existenţa 
acestui grup, nici măcar bolnavul, altfel forţa se pierde. O 
armonie totală trebuie să domnească în sânul grupului 
care lucrează prin meditații, rugăciuni, cântece şi formule 
de vindecare a bolnavului. 


EPILEPSIE 


Apariţia epilepsiei se poate explica prin prezenţa 
unor spirite inferioare şi tenebroase care atacă bolnavul şi 
îl fac să cadă în catalepsie. In timpul crizelor, aceste 
entităţi se hrănesc cu forţele vitale ale bolnavului, cu 
prana sa şi apoi îl părăsesc. Stările cataleptice se repetă 
când spiritele revin. Ca să vă eliberaţi de epilepsie, se 
recomandă: 

— Exerciţii de respiraţie profundă; 

— Spălaţi regiunea inghinală în fiecare seară şi faceţi 
masaje de la diafragmă până la 25 cm deasupra 
genunchilor, timp de 4 luni; 


— Beţi numai apă caldă; 

— Folosiţi numai hrană vegetală, nu consumaţi 
alimente excitante; luaţi masa de seară devreme şi mâncaţi 
în fiecare seară 1 - 2 căţei de usturoi; 

— In fiecare seară, înainte de culcare, faceţi o baie 
caldă la picioare (Anexa 1-C); 

— Faceţi zilnic mici plimbări; 

— Copiii bolnavi de epilepsie vor fi trataţi 40 de zile 
prin masaje cu ulei de măsline pe buric, plexul solar şi 
puţin deasupra buricului. 


ABCES 


1. Ca să atrageţi puroiul, aplicaţi pe abces o cocă 
formată dintr-un amestec de miere, făină şi apă (Anexa 1- 
A). 

2. Fier beţi mălai în lapte şi aplicaţi pasta obţinută pe 
abces. _ 

3. In fiecare dimineaţă, expuneţi-vă la primele raze 
de soare. Apoi, aplicaţi pe locul bolnav o tomată tăiată şi 
faceţi un pansament. 

4. Se pot face şi băi de soc: fier beţi în 1 - 2 1 apă flori 
de soc şi trataţi locul bolnav fie prin imersie, fie local, cu o 
țesătură de bumbac îmbibată în acest decoct călduţ. 


ECZEMĂ 


Apariţia eczemei pe mâini şi braţe arată că sângele 
nu e pur. Trebuie purificat astfel: 

— Consumaţi un timp hrană vegetală şi crudă (mere, 
pere, tomate, ardei gras şi altele, dar crude); se 
recomandă să consumaţi grâu încolţit sau fiert, dar nu 
pâine; hrana crudă purifică sângele; 

— Faceţi un decoct foarte tare cu o mare cantitate de 
frunze de sumac, pe care le fierbeţi mult timp; turnaţi 
decoctul într-un lighean şi ţineţi un moment mâinile în 
acest lichid; procedaţi la fel şi pentru picioare, dar folosiţi 
un recipient adânc; 


— Puneţi 3 - 4 frunze de sumac în 1⁄4l apă; luaţi de pe 
foc în momentul în care clocoteşte, acoperiţi recipientul şi 
lăsaţi să infuzeze; beţi o ceaşcă din această infuzie 
dimineaţa, la prânz şi seara. 


GUŞĂ 


Beti infuzie de frunze tinere de nuc, culese 
primăvara. 


PETE ALBE PE UNGHII 


Petele albe de pe unghii arată că există o tensiune a 
sistemului nervos şi că În pofida voinţei, omul este chinuit 
de ceva; sistemul nervos şi circulaţia sangvină nu sunt în 
stare bună. Aceste pete dispar când situaţia s-a normalizat. 
Se recomandă; 

— 'Turnaţi pe corp, timp de 1 lună, apă expusă în 
prealabil la soare; 

— Expuneţi-vă la soarele din zori, o oră, maximum o 
oră şi jumătate, dar cu capul la umbră. 


NISIP ŞI PIETRE LA VEZICA BILIARĂ 


1. Folosiţi un decoct de frunze de salcie albă ca 
pentru calculi renali (vezi şi Depuneri renale). Fierbeţi în 1 
l] de apă 60 frunze de salcie albă timp de 10 minute. Beţi 1 
cană din acest preparat de 3 ori pe zi înainte de masă, 10 
zile. Faceţi pauză o săptămână şi, dacă e necesar, reluaţi 
tratamentul 10 zile. In cazuri greu de vindecat, repetaţi şi 
a treia oară acest tratament. 

2. Faceţi comprese din vată îmbibată în apă fierbinte 
(Anexa 1-A). 

3. Abdomenul trebuie ţinut întotdeauna la cald. 
Purtaţi în acest scop un brâu lat de lână. 


INCONTINENŢĂ URINARĂ LA COPII 


1. Expuneţi coloana vertebrală a copilului la soarele 
dimineţii. 

2. Menţineţi căldură pe abdomenul copilului. 

3. Faceţi-i masaje pe spate, în special pe coloana 
vertebrală. 


SCIATICĂ 


Sciatica apare când există contradicții între gânduri 
şi sentimente, când energiile creierului şi cele ale 
sistemului nervos simpatic se înfruntă. In acest caz, se 
recomandă: 

— Comprese cu vată îmbibată în apă caldă (Anexa 1- 
A); 

— Băi de soare matinale, mai ales pe coloana 
vertebrală; 

— Excursii; solicitaţi întregul organism prin mişcare. 


REUMATISM 


1. Dacă aveţi reumatism la genunchi, loviți de 
dimineaţă genunchiul bolnav cu o mână de urzici şi 
repetaţi de 4 şi chiar până la maximum 10 ori pe zi. 
Reumatismul va dispărea. E bine să culegeţi singuri 
urzicile, e şi un act curativ. Mersul printre urzici procură 
senzaţii aparte, diferite de cele provocate de mersul 
printre alte plante. 

2. Faceţi comprese din vată îmbibată cu apă caldă pe 
locul dureros (Anexa 1-A). 

3. Pepenii verzi au acţiune curativă. Când e vreme 
frumoasă, expuneţi un pepene roşu la razele soarelui şi 
apoi mâncaţi-l. 

4. Faceţi băi de soare dimineaţa. 

Dacă suferiţi de reumatism. Încălziţi apă, spălaţi-vă 
picioarele, regiunea inghinală şi ziceţi: „În numele iubirii 
divine, părăseşte-mă reumatism!” 

Tăiaţi 7 căpăţâni de ceapă roşie şi pisaţi-le bine, 


adăugând 25 g sare. Aplicaţi cataplasma pe locul bolnav şi 
ţineţi-o 10 - 12 ore. Veţi simţi mâncărimi. Dimineaţa, 
îndepărtați ceapa şi veţi constata o uşoară ameliorare a 
stării picioarelor sau a braţelor. Faceţi încă două 
cataplasme identice în zilele următoare. 

Reumatismul articulaţiilor arată că omul a acceptat o 
viaţă inferioară şi de aceea suferă. Acum, alungaţi-l 
ordonând: „Stânga-mprejur, afară!” Spuneţi asta o dată, de 
două ori, de o mie de ori, tot anul dacă e necesar, şi veţi 
scăpa de reumatism. 

Reumatismul este cauzat de acumularea unor 
substanţe organice sau semiorganice străine în articulaţii. 
Dacă circulaţia sângelui se accelerează în regiunea 
bolnavă, aceste substanţe sunt eliminate. Se poate încerca 
şi metoda transpiraţiei, în acest caz, este necesar să 
provocaţi căldură prin masaje, mişcări sau comprese calde 
pe locul bolnav şi fricţionarea lui uşoară, ca să facilitaţi 
eliminarea substanţelor străine. 


ALBUMINĂ ŞI INFLAMAREA RINICHILOR 


1. Beţi apă caldă. 

2. Consumaţi o hrană uşoară şi uşor de digerat. 

3. Evitaţi în primul rând hrana acidă, sărată sau 
condimentată, apoi, hrana bogată în proteine. Mâncaţi mai 
mult fructe: mere, pere, prune coapte etc. Întăriţi-vă 
credinţa, lucraţi la ea. Stabiliti zilnic legătura cu 
Dumnezeu, rugaţi-vă, citiţi Evangheliile. 

4. Beţi de trei ori pe zi 1 cană de decoct de frunze de 
salcie albă (10 - 20 de frunze de salcie la 11 apă; se lasă să 
fiarbă 10 - 15 minute, se scot frunzele şi se bea ceaiul în 2 
zile. După ce aţi băut 10 zile la rând, faceţi o pauză de 10 
zile şi, dacă e necesar, repetaţi tratamentul alte 10 zile. În 
cazuri grave, repetaţi a treia oară tratamentul, după o 
pauză de 10 zile. 


DEPUNERI RENALE 


În funcţie de natura depunerilor renale, evitaţi să 
mâncaţi spanac. Faceţi în fiecare zi exerciţii de respiraţie. 
Mâncaţi multe fructe şi beţi minimum 2 | apă caldă zilnic. 
Preparaţi un decoct din 50 - 60 frunze de salcie albă şi 
fierbeţi-le în 1 1 apă 10 - 15 minute. Beţi 1 cană 
(aproximativ 10 ml 2) dimineaţa, la prânz şi seara sau 
numai dimineaţa şi seara. Salcia albă ajută la eliminarea 
nisipului din rinichi şi din vezica biliară. Preparaţi un nou 
decoct la fiecare două zile. După ce aţi băut 5 1 (cam %2 1 
pe zi), faceţi pauză 10 - 20 de zile, apoi repetaţi 
tratamentul. 


OREION 


1. Aplicaţi pe locul bolnav o cataplasmă cu măsline 
strivite şi ţineţi-o toată noaptea (Anexa 1-A). 

2. Faceţi băi de soare pe locul bolnav, acoperind 
restul capului. 


DILATARE A FICATULUI 


Beţi decocturi de cicoare comună. Folosiţi întreaga 
plantă: rădăcina, tulpina şi frunzele. Ficatul se 
îmbolnăveşte când sentimentele omului sunt când pozitive, 
când negative. Această alternanță generează schimbarea 
curenților electromagnetici, ceea ce este nociv pentru 
ficat. Bolile ficatului şi ale vezicii biliare sunt cauzate de o 
hiperactivitate a sentimentelor inferioare şi de un exces de 
emoţii dizarmonice şi distrugătoare. In cazul bolilor vezicii 
biliare, alimentele acide sunt benefice, mai ales lămâile. 
Evitaţi alimentele grase şi grele. Dacă e posibil, odihniţi-vă 
ficatul cu o alimentaţie uşoară. 

Dacă ficatul nu funcţionează corect, dacă nu vă 
simţiţi bine, iată un remediu care vă va fi pe plac = tăiaţi 1 
felie de lămâie şi puneţi-o în gură. Observaţi efectul 
produs. Continuaţi experienţa cu a doua, a treia sau a 
patra felie. Fructul şi culoarea lui vor acţiona asupra 
ficatului şi îi vor ameliora funcţionarea. Astfel, indispoziţia 


se va atenua, nu veţi deveni optimişti, dar vor dispărea 
sentimentele negative generate de nemulţumirea voastră. 
Când sunteţi cuprinşi de sentimente inferioare, sunteţi 
iritat, tentat să vă supăraţi, lumea vi se pare sumbră şi 
credeţi că nimeni nu vă iubeşte, ca şi cum aţi privi lumea 
cu ochelari puşi invers. Această stare sufletească vă 
perturbă lucrul. 

Deranjarea ficatului generează un punct de vedere 
deformat despre toate lucrurile. Mă întrebaţi la ce 
foloseşte ficatul. Ajută la digestie. Secretă sucurile 
necesare pentru digerarea alimentelor. Toate toxinele trec 
prin stomac. Dacă nu sunt digerate în stomac şi în aparatul 
digestiv, toxinele invadează sângele şi produc astfel o 
disfuncţie a corpului astral, care duce la o perturbate în 
corpul fizic. În fapt, cauza nu e ficatul însuşi, ci prin el 
survine consecinţa. Necirculând liber până în planul fizic, 
energiile din corpul astral perturbă memoria, care scade şi 
nu mai funcţionează corect. Gândirea devine dispersată, 
apar numeroase suferinţe şi dureri. Aşa se declară 
neurastenia. Ficatul acţionează indirect asupra sistemului 
nervos simpatic, care este strâns legat de stomac şi de 
digestie, ea însăşi legată de respiraţie. În plus, respiraţia 
este legată de gândire şi de creier. Dereglarea unui 
element din acest ansamblu se răsfrânge asupra celorlalte. 
Să luăm un exemplu. Dacă tenul unei persoane se 
îngălbeneşte, se spune că vine de la ficat. În realitate, 
cauza nu este ficatul însuşi, ci prin el survine consecinţa. 

De ce anume este deranjat ficatul? De gândurile şi de 
sentimentele voastre inferioare, de instinctele şi pasiunile 
voastre. Dacă nu le controlaţi mental, vor provoca 
dereglări ale ficatului care se vor răsfrânge asupra 
întregului organism. Atunci, chemaţi un medic, apoi altul şi 
s-ar putea să vă inducă în eroare. Medicii tratează aşa cum 
au învăţat, şi au dreptate! încearcă să descopere răul şi 
poate vă vor speria zicând că sistemul vostru nervos e 
complet dereglat şi că, dacă nu luaţi măsuri urgente, răul 
va persista. Vă sperie, dar frica nu rezolvă nimic. De ce să 
vă sperie? Frica e un bici împotriva încăpăţânării omului. 


Dacă sunteţi puţin „hârbuit”, înseamnă că şi ficatul 
vostru e la fel. Atunci, folosiţi lămâile! Oriunde aţi trăi, 
mâncaţi lămâi şi căutaţi cauza indispoziţiei. Poate provine 
şi din condiţiile exterioare nefavorabile, dar asta e altă 
poveste. Nu putem suprima condiţiile exterioare, le găsim 
peste tot. Ajutaţi-vă cu lămâile, ele sunt un remediu 
inofensiv pentru ficat. 


ICTER 


1. Mâncaţi câteva lămâi în fiecare zi, fără zahăr, cu 
coajă, cu condiţia să nu fie stropite. 
2. Evitaţi cât se poate de mult grăsimile. 


APENDICITĂ 


Tratamentul trebuie să înceapă în perioada în care 

luna descreşte. Bolnavul ia întâi ulei de ricin pentru 
curăţarea intestinelor. Apoi, ţine un post de patru zile, fără 
mâncare, fără băutură. In timpul lui, bolnavul trebuie să 
stea întins şi să menţină căldura abdomenului, la nivelul 
apendicelui, cu cărămizi calde sau buiote. Chiar şi după 
terminarea postului şi când reîncepe să meargă, trebuie să 
continue să păstreze căldura pe abdomen. După post, 
bolnavul consumă o supă de cartofi sau de spanac, dar fără 
pâine. Înainte de această supă, poate să bea un pahar de 
apă caldă. A doua zi, supă de cartofi, tot fără pâine. A treia 
zi, puţină pâine şi apoi alimente moi, cum ar fi praz, cartofi 
sau bame şi, treptat, se poate relua alimentaţia variată. 
_ Aplicaţi pe locul bolnav cataplasme cu lapte de oaie. 
Incălziţi 2 l1 lapte de oaie. Când dă în clocot, adăugaţi 
zeama de la o lămâie şi strecuraţi. Inainte să aplicaţi 
cataplasma cu lapte prins, trataţi locul bolnav cu ulei de 
măsline. Acoperiţi cu o pânză impermeabilă şi înfăşuraţi 
totul cu un fular de lână. Bandajul trebuie să fie solid, ca 
să se evite pătrunderea aerului. Ţineţi cataplasma 12 ore, 
mai multe seri la rând. 


HEMOROIZI 


Cu puţin înainte de luna mai, beţi de 3 ori pe zi 12 
ceaşcă de decoct de dumbeţ. Acest decoct poate fi 
administrat în oricare moment al anului când apar 
hemoroizii, dar mai ales în luna mai, perioadă în care se 
dezvoltă cel mai mult. Când apar hemoroizii externi, 
trataţi-i cu cataplasme cu praz copt la cuptor (Anexa 1-A), 
aplicate seara la culcare. După fiecare scaun, faceţi-vă o 
toaletă minuțioasă. 


ÎNGUSTARE A PILORULUI 


Zilnic, dimineaţa, la prânz şi seara, cu o oră înainte 
de masă, beţi 1 ceaşcă de ulei de măsline ca să permiteti 
înmuierea şi lărgirea pilorului. 


COLITĂ PURULENTĂ 


1. Mâncaţi 8 zile numai afine, nimic altceva. 

2. Expuneţi abdomenul la soare. 

3. Spălaţi regiunea abdominală cu apă înainte de a o 
expune la soare. 


CONSIIPAŢIE 


1. Mâncaţi pâine care conţine tărâţe de grâu. Pâinea 
integrală este foarte bună, accelerează tranzitul intestinal 
şi evită constipaţia. 

2. Dimineaţa, la prânz şi seara, beţi un pahar cu apă 
caldă, cu ' de oră înainte de masă. 

3. Puneţi într-un pahar un obiect din aur bine spălat, 
umpleţi paharul cu apă de izvor, lăsaţi-l noaptea lângă pat 
şi beţi apa dimineaţa la trezire. Se poate proceda astfel în 
fiecare dimineaţă. 


ULCER SIOMACAL SAU DUODENAL 


1. Prima zi: dimineaţa, înainte de micul dejun, beti 
câteva căni de apă caldă, clocotită 4 minute, pentru 
curăţarea stomacului şi a intestinelor; apoi, beţi o ceaşcă 
de ulei de măsline. Seara, beţi o cană de apă caldă şi după 
aceea o ceaşcă de ulei de măsline. După 1 - 2 ore, beţi apă 
în care a fiert grâu (Anexa 1-B). 

2. A doua zi: faceţi acelaşi lucru în ceea ce priveşte 
apa caldă şi uleiul de măsline, dar înlocuiţi apa în care a 
fiert grâu cu apă în care a fiert ovăz. 

3. A treia zi: faceţi ca în prima zi, dar înlocuiţi apa în 
care a fiert grâu cu o supă de cartofi preparată în felul 
următor: curăţaţi 2 - 3 cartofi mari şi, fără să-i tăiaţi, îi 
puneţi în apă rece puţin sărată şi fierbeţi bine, fără 
grăsime, nici altceva. Consumaţi supa întotdeauna 
proaspăt preparată, niciodată rămasă de pe o zi pe alta 
(Anexa 1-B). 

4. A patra zi: faceţi ca în prima zi, dar înlocuiţi apa în 
care a fiert grâu cu apă în care au fiert smochine. 

5. In ziua a cincea, reveniţi la tratamentul din prima; 
în ziua a şasea, tratamentul din a doua etc. Continuaţi 
astfel 10 zile. După a zecea zi, nu mai luaţi ulei de măsline 
şi beţi o infuzie, împreună cu pâine uscată şi tare sau 
pâine prăjită cu unt. 

Maceraţi flori de sunătoare în ulei de măsline, lăsaţi 
preparatul într-o sticlă la soare 40 de zile. Luaţi o lingură 
din acest preparat zilnic, dimineaţa şi seara, înainte de 
masă. 

Nu mâncaţi niciodată alimente acide, tari, picante 
sau sărate, nici fasole uscată, linte sau mazăre dacă nu li s- 
a îndepărtat pieliţa. În 1⁄4 1 apă, infuzaţi 3 - 4 frunze de 
sumac, acoperiţi şi lăsaţi să se răcească. Beţi această 
infuzie de 3 ori în cursul zilei, înainte de masă. 

Pentru ulcerul stomacal, e bine să amestecați 150 g 
ulei de măsline cu usturoi pisat, ca să obţineţi o pastă 
destul de groasă. Luaţi o linguriţă dimineaţa, la prânz şi 
seara. 


Cu mulţi ani în urmă, unul dintre fraţii noştri m-a 
întrebat cum să se vindece de ulcer stomacal. l-am 
recomandat să-şi expună abdomenul vara la soare şi să bea 
zilnic 1 ceaşcă de ulei de măsline. A făcut întocmai şi s-a 
vindecat. 


GASTRITĂ 


1. În primul rând, luaţi ulei de ricin. 

2. Beţi apoi apă fierbinte cu lingura, ca să nu vă 
frigeţi. 

3. Beţi şi un decoct de muşeţel, 1 ceaşcă, de 3 ori pe 
zi. 

4. De asemenea, pentru stomac, este recomandat să 
beţi din când în când apă în care a fiert porumb (inclusiv 
frunze şi radicele). Are acțiune laxativă. 

5. Pentru regularizarea stomacului, beți 40 de zile, 
dimineaţa pe stomacul gol, o cană de apă rece în care aţi 
pus în ajun un obiect din aur. Această apă se bea cu 
înghiţituri mici, încălzind-o în gură. 

În caz de deranjare la stomac însoţită de dureri, 
provocată de alimente prost digerate, beţi un decoct de 
muşeţel sau o cană de infuzie de pelin, dimineaţa, cu 
înghiţituri mici. Sucul de ridiche neagră este şi el 
recomandat. 

În caz de aciditate la stomac sau eructaţii puternice, 
mâncaţi praz, ceapă, morcovi, sfeclă sau conopidă fiartă în 
apă sau la aburi, sub formă de salată cu ulei de măsline şi 
zeamă de lămâie. În general, consumati alimente uşoare şi 
uşor de digerat. Faceţi în fiecare seară o baie foarte 
fierbinte (Anexa 1-C) la picioare până la genunchi. Spălaţi 
regiunea inghinală de câteva ori pe săptămână. 

Dacă aveţi dureri de stomac, aplicaţi o cataplasmă cu 
lapte (Anexa 1-A) cald încă pe stomac şi înfăşuraţi cu o 
pânză impermeabilă şi faceţi un bandaj ca să păstraţi 
căldura. Păstraţi cataplasma câteva ore sau toată noaptea. 
Beţi numai apă caldă. 

Decoctul de flori de  coada-şoricelului este 


recomandat pentru stomacurile sensibile şi deranjate. Se 
bea o ceaşcă înainte de masă. 


DIABET 


1. Rugăciune, cântat, credinţă. 

2. Uitaţi de boală. Încercaţi să fiţi veseli, bine dispuşi, 
căci neliniştea este una dintre cauzele acestei boli. Evitaţi 
toate gândurile care vă tulbură. 

3. Schimbaţi-vă de fiecare dată când transpiraţi, de 
câte ori este nevoie în cursul zilei, altfel toxinele se 
acumulează în corp. 

4. Faceţi o baie foarte caldă la picioare (Anexa 1-C) în 
fiecare seară înainte de culcare. 

5. Nu mâncaţi prea mult. 

6. Mâncaţi grâu integral, fiert o oră. Mestecaţi bine. 

7. Luaţi câteva spice de grâu verde încă, înainte să se 
coacă, şi mâncaţi vreo 50 de boabe pe zi. 

8. Fierbeţi porumb verde cu frunze şi filamente, 
mâncaţi porumbul şi beţi apa în care a fiert. 

9. Întâmpinaţi răsăritul soarelui în fiecare dimineaţă 
şi faceţi 6 exerciţii fizice (Capitolul [11/10). 

10. Faceţi băi de soare numai dimineaţa. 

11. Consumaţi alimente fără grăsime şi fără zahăr. 

12. Folosiţi foarte puţină pâine, maximum 100 - 150 
g pe zi. 

13. Consumaţi mai multe legume: spanac, salată, 
fasole verde, ardei gras, tomate, morcovi etc. Evitaţi 
fasolea uscată. Consumaţi fructe mai curând acide, nu 
foarte dulci. 

14. Mâncaţi de preferinţă puţin cuşcuş în loc de 
pâine. 

15. Nu folosiţi oţet şi alimente foarte acide; înlocuiţi- 
le cu zeama de lămâie. 

16. Nu mâncaţi produse lactate precum brânza şi 
laptele, doar din când în când lapte proaspăt, fără să-l 
amestecați cu alte alimente. 

17. Mâncaţi cât mai puţină sare. 


18. Beţi infuzii şi alte băuturi calde fără zahăr, 
eventual cu lămâie. Ceaiul poate fi băut cu lapte. 


HIPERTENSIUNE ARTERIALĂ 


1. Faceţi o baie caldă la picioare (Anexa 1-C) în 
fiecare seară, ca să stimulaţi circulaţia sangvină. 

2. Bolnavul trebuie să mănânce şi să bea puţin. Apa 
distilată reduce tensiunea sangvină: se bea 300 - 400 ml 
pe zi. 

3. Mâncarea trebuie să fie foarte puţin sărată. Evitaţi 
şi alimentele acide şi picante. 

4. Favorizaţi consumul de morcov ras, sfeclă (crudă 
sau fiartă), ca şi urzicile foarte tinere, doar opărite şi 
asezonate cu puţin ulei de măsline şi lămâie. Nu mâncaţi 
pâine cu aceste alimente. 

5. Se recomandă înlocuirea pâinii cu grâu fiert. 

6. Consumaţi un timp alimente crude. 


HIPOTENSIUNE ARTERIALĂ 


1. Consumaţi mai multe alimente bogate în calorii, 
cum ar fi grăsimi, unt, ulei de măsline şi ouă. Creşte-ţi 
cantitatea de hrană lichidă (ciorbe şi supe) şi beţi multă 
apă caldă. 

2. Mâncaţi urzici. 

3. Amestecaţi 200 g unt şi 200 g miere. Luaţi 1 
linguriţă în fiecare dimineaţă la micul dejun. Acest 
remediu este deosebit de recomandat în lunile mai şi 
septembrie. Acest preparat nu trebuie să fie făcut mai mult 
de 3 ori pe an. Dacă nu e păstrat la rece, se recomandă 
prepararea lui în tranşe de 100 g (50 g unt şi 50 g miere). 


VARICE 
Varicele sunt cauzate deseori de un mod de viaţă 


sedentar. 
1. Faceţi exerciţii fizice în fiecare dimineaţă. 


2. Faceţi în mod regulat exerciţii de respiraţie. 

3. Faceţi în fiecare seară o baie caldă la picioare 
(Anexa 1-C). 

4. La două seri o dată, spălaţi-vă regiunea inghinală. 

5. Mâncaţi 1 lămâie pe zi. 

6. Preparaţi un decoct din scoarță de stejar. Fierbeţi 
până obţineţi o culoare roşie-maronie. Băgaţi ciorapi groşi 
în lichid şi trageţi-i pe părţile varicoase. Faceţi un bandaj 
strâns şi păstraţi-16 - 7 ore. 

7. Faceţi masaje. 

8. Faceţi băi de soare dimineaţa. 


FURUNCULE 


1. Fierbeţi seminţe de in apă îndulcită şi aplicaţi 
pasta călduţă pe furuncul (Anexa 1-A). 

2. Alt preparat fierbeţi bame în lapte îndulcit şi 
aplicaţi pe furuncul. 


PECINGINE PE FATĂ SAU PE MÂINI 


Pecinginea apare şi dispare periodic. De obicei, are o 
culoare roşiatică. Faceţi băi de soare nu numai pe micile 
pete, ci pe tot corpul, şi îndeosebi pe coloana vertebrală. 


SCROFULE 


Faceţi băi de soare dimineaţa, ţinând capul la umbră. 
Scrofulele sunt întotdeauna vindecate de soare. Începeţi 
cu expuneri de 15 minute şi creşte-ţi treptat durata, dar 
întotdeauna înainte de amiază. 


ARTEROSCLEROZĂ 
1. Mâncaţi zilnic câţiva căţei de usturoi bine pisati, 


amestecați cu ulei de măsline. Se poate folosi şi sucul 
usturoiului. 


2. Spălaţi-vă picioarele cu apă caldă în fiecare seară, 
ca să amelioraţi circulaţia sângelui. 

3. Nu consumaţi alcool. 

4. Duceţi o viaţă liniştită, fără griji. 

5. Adoptaţi pentru un timp un regim de crudităţi. 


GRIPĂ 


1. Luaţi ulei de ricin pentru eliberarea stomacului şi 
a intestinelor. 

2. Dimineaţa, la prânz şi seara, beţi apă caldă, 
minimum 9 căni pe zi. 

3. Ca alimentaţie, consumaţi cartofi fierţi în apă sau 
copţi la cuptor, cu puţină sare. Fără pâine, fără unt, fără 
zahăr, căci cresc febra. În schimb, apa caldă şi cartofii 
scad febra. 


RĂCEALĂ 


Dacă aveţi febră, tremurături, puteţi indica febrei un 
punct pe corp pe unde să iasă, de exemplu, în spatele 
urechii sau lângă gură, unde va ieşi sub forma unui mic 
furuncul. Aşa se procedează! Bolile arată că în organism s- 
au acumulat impurități care pot fi evacuate în mod 
convenabil. 

Remediu contra tusei: luaţi frunzele uscate de la 10 
căpăţâni de ceapă, fierbeţi-le câteva minute în 11 apă, 
strecuraţi şi adăugaţi lichidului 500 g miere, 1 - 2 linguriţe 
muştar şi 1 - 2 linguri seminţe de in Luaţi 1 linguriţă din 
acest preparat de 3 ori pe zi, dimineaţa, la prânz şi seara. 

Natura a insuflat o forţă considerabilă în cojile uscate 
de ceapă, şi voi le aruncaţi! 

Tusea este consecinţa lipsei de iubire. Cel care 
tuşeşte vrea să fie iubit. Ca să combateţi tuşea, începeţi 
prin a o accepta şi a o iubi. Când începeţi s-o iubiţi, vă 
părăseşte! Dacă două persoane ar începe să-l iubească pe 
cel care tuşeşte, l-ar vindeca. Tuşea apare din cauza 
diminuării intensității vibraţiilor organismului. Dacă vom 


creşte această intensitate, tuşea dispare. 

Iubirea este capabilă să crească vibraţiile 
organismului. Ca să vindecăm tuşea, este indispensabil să 
curăţăm plămânii de toate impurităţile şi secrețiile 
mucoaselor care astupă bronhiile. Puteţi folosi cojile de 
ceapă ca să vă trataţi, dar vindecarea definitivă va veni 
întotdeauna prin iubire. 

Dacă vă doare în gât şi aţi răcit, aplicaţi imediat o 
cataplasmă cu lapte sau ulei de măsline (Anexa 1-C). Vă 
recomand şi alt remediu: preparaţi cuşcuş presărat din 
abundență cu piper proaspăt râşnit de voi. Mâncaţi cald. 
Acest preparat va aduce multă căldură corpului şi e şi 
foarte antiseptic. Astfel, consumaţi o mâncare bună care 
este şi remediu! Dacă cineva a răcit şi se simte incomodat, 
să mănânce de 2 - 3 ori la rând cuşcuş proaspăt preparat 
şi va evita multe complicaţii. Nu faceţi cunoscută această 
reţetă oricui. Dacă o vor auzi medicii, vor muri de râs. Vor 
spune: „Putem să acceptăm orice, dar nu o asemenea 
ignoranță!” 

Răcirea extremităților e cauzată de impuritatea 
sângelui. Sângele impur este factor de electricitate în 
organism şi sângele pur, de magnetism. Electricitatea 
produce frig şi magnetismul, cald. In consecință, pentru ca 
mâinile şi picioarele să fie calde, introduceţi mai multă 
căldură în organism. Aceasta e posibil atunci când omul dă 
curs liber divinului înăuntrul lui. Astfel, nu-i este teamă 
nici de frig, nici de sărăcie, nici de boală. Dacă aveţi febră 
sau aţi răcit, puteţi conta doar pe credinţă. 

Când forţele din organism se echilibrează, omul 
dobândeşte o căldură normală naturală. Oriunde se află, e 
sigur că e bine. 

O metodă -, beţi apă caldă, 1 - 6 căni, până când 
provocaţi o transpiraţie abundentă (Anexa 1-C). Scoateţi- 
vă hainele ude şi frecaţi-vă bine corpul cu un prosop uscat. 
Îmbrăcaţi alte haine şi beţi din nou 1 - 2 căni cu apă caldă. 
Apoi, masaţi-vă picioarele şi mâinile cu puţin ulei de 
măsline şi mergeţi la culcare. Încercaţi şi veţi vedea că n-o 
să vă mai doară capul! 


Altă metodă dacă aţi răcit: în primul rând, luaţi un 
laxativ ca să evacuaţi totul din stomac şi intestine. Nu 
mâncaţi 2 - 3 zile, dar beţi multă apă caldă, 3 - 4 căni la 
rând. Puteţi lua două căni de supă de spanac sau de 
cartofi, fără sare sau foarte puţin sărată. Când sunteţi 
bolnavi, nu mâncaţi prea mult şi totul va trece repede. 

Când răceala e prea puternică, luaţi imediat ulei de 
ricin. După ce acţionează, beţi apă fierbinte de 2 - 3 ori. 
Ca să regularizaţi căldura corpului, staţi în pat bine 
acoperiţi. Dacă tuşiţi, începeţi prin a vă regulariza 
respiraţia. Faceți exerciții de respiraţie profunde, 
imaginându-vă că tot sângele arterial se răspândeşte în 
corp, în membre, şi revine armonios ca sânge venos. 
Imaginându-vă că funcţionarea întregului corp este foarte 
armonioasă, veţi observa că tuşea va începe să se calmeze. 
Dacă nu puteţi opri tuşea în acest fel, beţi puţină infuzie de 
coada-şoricelului. Recoltaţi vara toată coada şoricelului pe 
care o găsiţi în cursul plimbărilor. Omul care nu se poate 
vindeca prin propria voinţă trebuie să apeleze la plantele 
medicinale bând infuzii. Folosiţi şi genţiana albastră 
recoltată vara. Toate sunt plante binefăcătoare care pot să 
vă ajute şi le puteţi folosi în infuzii: cimbru-decâmp şi 
cimbrişor, frunze verzi de fragi de pădure, muşeţel. Astfel, 
vă puteţi forma o întreagă farmacie de borcane pline cu 
frunze şi flori. Închideţi-le bine şi, ca să primească un 
supliment de energie solară, expuneţi-le la soare. Nu le 
păstraţi în locuri umede. Când beţi o infuzie, faceţi-o cu 
înghiţituri mici, reţinând-o pe fiecare în gură şi imaginati- 
vă cum a crescut, a trăit şi acum vă absoarbe tuşea şi 
indispoziţia. 

Alt preparat: nucşoară rasă, miere şi piper. Adăugaţi 
în mierea topită nucşoara rasă şi piperul proaspăt măcinat. 
Amestecaţi aceste ingrediente şi cereţi-i bolnavului să le 
păstreze în gură fără să le înghită. Astfel, se provoacă o 
căldură intensă în regiunea gâtului şi tuşea dispare. 

În caz de febră mare, după ce aţi luat ulei de ricin, 
beţi apă fierbinte cu înghiţituri mici şi apoi fierbeţi în apă 
cartofi mari întregi curăţaţi. Mâncaţi-i foarte calzi, beţi apa 


în care au fiert şi, după o jumătate de oră, observați că 
febra a scăzut. Cartoful regularizează febra. 


HEMORAGII 


În caz de hemoragie din nas sau alte părţi ale 
corpului, se recomandă remediul următor: luaţi lână 
naturală de oaie, nici tratată, nici spălată după tuns. Ardeţi 
o mână într-un recipient şi luaţi pe vârful unui cuţit puţină 
cenuşă, pe care o păstraţi în gură până la dizolvarea 
completă în salivă. Faceţi aceasta de 2 ori pe zi, 5 zile la 
rând, dimineaţa pe stomacul gol şi seara la culcare. Dacă 
hemoragia se opreşte înainte de ziua a cincea, nu mai luaţi 
remediul. Acest remediu este foarte util în perioada de 
menstruaţie a femeii. 


URIICARIE 


1. Luaţi ulei de ricin ca să vă eliberaţi stomacul şi 
intestinele. 

2. Trăiţi într-un loc aerisit, cu o temperatură 
moderată. 

3. Beti apă fierbinte cu lingura. 

4. Trataţi coşurile cu ulei de măsline provenit din 
prima presare la rece. 

5. Urmaţi un regim format numai din lactate: lapte 
proaspăt şi iaurt. 

6. Sau un regim pe bază de ceapă coaptă la cuptor 
ori de cartofi fierţi în apă. Beti apa în care au fiert. Alegeţi 
una dintre aceste două diete. 

7. În fiecare seară, înainte de culcare, faceţi o baie 
caldă la picioare (Anexa 1-C). 


TUSE CONVULSIVĂ 
Beţi un decoct de frunze de castan sălbatic. 


ANGINĂ PECTORALĂ 


1. Dimineaţa, la prânz şi seara, faceţi şase respiraţii 
profunde (Cap. [11/10). 

2. Faceţi plimbări şi excursii în munţii magnetici cu 
coline rotunjite. 

3. Beţi 1 ceaşcă de decoct de coji de ceapă 
dimineaţa, la prânz şi seara. Cojile de ceapă conţin multă 
energie solară. 


PLEUREZIE 


Aplicaţi cataplasme cu lapte (Anexa 1-A) şi faceţi 
exerciţii respiratorii. În caz de lipire a pleurei de plămân, 
se recomandă aplicarea pe locul bolnav a unei paste de 
drojdie cu făină integrală, amestecată cu miere şi 
presărată cu clorură de amoniu (Anexa 1-A). 


PNEUMONIE 


1. Aplicaţi cataplasme cu lapte (Anexa 1-A). 
2. Aplicaţi ventuze. 


DURERI VERIEBRALE 


1. Expuneţi coloana vertebrală la soarele de 
dimineaţă. 

2. Faceţi masaje cu ulei de măsline pe coloana 
vertebrală de sus în jos. 

3. Aplicaţi comprese cu ulei de măsline pe locul 
bolnav. 


TUBERCULOZĂ 


1. Luaţi coji de mere, mestecaţi-le îndelung ca să 
absorbiți tot sucul şi apoi scuipaţi-le. 

2. Cu ajutorul gândului, trimiteţi pe corp, îndeosebi 
pe plămâni, lumina tuturor culorilor curcubeului. 
Imaginaţi-vă că se revarsă pe corp un duş de raze de 


lumină albă, apoi portocalie şi aşa mai departe, toate 
culorile curcubeului. 

3. Meditaţi singuri foarte concentrați la versete de o 
mare elevaţie din Evanghelii, precum: „Cei care se încred 
în Domnul îşi înnoiesc puterea”. Sau „Eu am venit să le 
dau viaţă şi s-o aibă din belşug”. 

4.  Consumaţi ceapă roşie dulce, mestecând-o 
îndelung, minimum una pe zi sau mai mult, ceea ce e şi 
mai bine. 

5. Seara, faceţi o baie caldă la picioare (Anexa 1-C), 
uşor sărată. 

6. Faceţi exerciţii de respiraţie profundă. 

7. Faceţi mental plimbări în munţi înalţi. 

8. Fiţi bine dispuşi şi păstraţi-vă spiritul alert şi 
netemător. Când o persoană se hotărăşte şi făgăduieşte să- 
l] slujească pe Dumnezeu, nu trebuie să-i fie teamă, căci 
Dumnezeu este alături de ea şi o ocroteşte. Celui care nu 
se află în slujba lui îi e teamă. 

9. Spălaţi-vă regiunea inghinală în fiecare seară cu 
apă caldă şi uşor sărată. 

10. Citiţi în fiecare seară un psalm şi învăţaţi 
versetele cele mai puternice. 

Care sunt remediile tuberculozei? Sunt aerul şi 
lumina. Tuberculoşii sunt oameni nerăbdători şi cu nervii 
sensibili, cu caracter dificil. Trebuie să se elibereze de 
răutate, căci şi ea este o boală contagioasă. 

Plantaţi nuci şi observați dezvoltarea plantelor. Este 
foarte benefic pentru persoanele predispuse la tuberculoză 
sau vindecate deja de această boală. 

Tuberculoza nu este o boală organică exterioară. 
Este în legătură cu gândurile şi sentimentele. Omul ale 
cărui gânduri şi sentimente sunt deformate creează 
condiţiile pentru dezvoltarea tuberculozei şi provoacă 
slăbirea plămânilor. În consecinţă, dacă introduceţi în 
intelect gânduri luminoase şi corecte şi în inimă 
sentimente nobile şi  dezinteresate, tuberculoza va 
dispărea de la sine. 

Dacă sunteţi bolnavi şi medicul vă spune că nu veţi 


rezista la boală, luaţi ca bază a vieţii voastre înţelepciunea 
şi încredeţi-vă în ea. Faceţi eforturi ca să vă plimbaţi zilnic 
la munte şi mergeţi minimum 1, 5 km pe zi. După trei luni 
veţi avea o ameliorare de 75%, după un an, de 85%. In 
maximum doi-trei ani, veţi fi complet vindecat. Urcând pe 
munte, mulţumiţi-i lui Dumnezeu. Practicaţi mersul vara, 
iarna şi primăvara, bine îmbrăcaţi şi întotdeauna cu un 
termos cu apă caldă, ca să beţi din când în când. Faceţi 
această experienţă ca să vedeţi dacă vă puteţi vindeca 
singuri. Reuşita va fi rezultatul unei cunoaşteri adevărate, 
a unei experienţe vii. Apoi, veţi fi convins că există o forţă 
inteligentă în lume capabilă să ne ajute în fiecare caz în 
care ajutorul omenesc se dovedeşte ineficace. Această 
cunoaştere este mai prețioasă decât cunoaşterea a 
numeroase tratate filosofice. 

În prima perioadă a bolii, când nu este încă foarte 
avansată, bolnavul îşi poate expune spatele la soarele din 
zori, îmbrăcat în haine subţiri, potrivite cu temperatura 
aerului şi cu propria sensibilitate. Nu faceţi băi de soare 
după ora 9: 00 dimineaţa. Dacă bolnavul are febră mare, 
nu trebuie să facă baie de soare. 

Recomandări suplimentare 

1. Beţi zilnic zeama de la 1 - 2 lămâi. 

2. Practicaţi alimentaţia vegetariană. 

3. În luna mai, adunaţi cam 100 de mlădiţe de pin, 
fierbeţi-le într-un recipient mare cu apă 1 oră sau 2. 
Adăugaţi 1 kg zahăr şi fierbeţi mai departe până la 
evaporarea completă a apei. Luaţi 1 lingură din acest 
preparat de 3 ori pe zi, dimineaţa, la prânz şi seara, înainte 
de masă. 

4. Bolnavul poate să doarmă câteva luni la o stână. 
Se va alimenta astfel cu magnetism viu de la oi. Să-şi 
instaleze patul printre oi, undeva la înălţime. Magnetismul 
oilor este benefic şi terapeutic. 

5. Bolnavul trebuie să mănânce usturoi crud, cu 
condiţia să fie compatibil cu restul alimentelor. De 
exemplu, usturoiul şi laptele sunt incompatibile. 

6. Beţi apa în care aţi fiert grâu (Anexa 1-B). 


7. Fierbeţi porumb 1 oră şi beţi apa. 

8. Faceţi duş zilnic. 

9. Faceţi în total două ore de plimbări pe zi. Dacă 
bolnavul a mers suficient dimineaţa, poate să renunţe la 
plimbarea de seară, dar să crească treptat zilnic durata 
plimbărilor astfel încât, după o lună, să fi parcurs cel puţin 
10 - 15 km. Plimbaţi-vă de preferinţă în păduri ca să 
primiţi emanaţiile magnetice ale copacilor. Evitaţi cu orice 
preţ inerția şi pasivitatea, căci ele generează gânduri şi 
stări negative. 

10. Bolnavul trebuie să-şi dezvolte credinţa. Trebuie 
să studieze textele Evangheliilor, să-şi schimbe felul de a 
gândi şi să creeze o atmosferă de speranţă în jurul lui. 

11. Dimineaţa şi seara înainte de culcare, luaţi 1 
lingură de ulei de măsline. 

Dacă apar hemoragii la nivelul plămânilor, nu faceţi 
exerciţii respiratorii, ca să nu se spargă capilarele. 


ANEMIE 


1. Bolnavul vizualizează cele şapte culori ale 
spectrului: roşu, portocaliu, galben, verde, albastru, indigo 
şi violet, întâi, ca un duş, revarsă asupra lui razele roşii 
care îi pătrund în corp. După ce a procedat în acest fel cu 
toate celelalte culori, ca exerciţiu final, să-şi imagineze 
razele albe scânteind ca lumina diamantului. Să facă acest 
exerciţiu o dată pe zi. 

2. Purtaţi la gât un fular roşu-deschis, atingeţi-l des şi 
priviţi-l din când în când. 

3. Faceţi cu gândul excursii în munţi înalţi. Făcând 
aceste călătorii cu gândul, persoana se deplasează cu 
adevărat cu o parte din dublul ei eteric. Din acele locuri, 
va primi energie şi, revenind, îşi va reînsufleţi organismul. 

4. Când e vreme însorită, luaţi o prismă şi, zilnic, 
proiectaţi pe voi culorile curcubeului. Lumina reflectată de 
prismă se descompune în mai multe culori. Concentraţi-vă 
intens asupra luminii roşii şi proiectaţi-o mental ea un duş 
pe creier şi pe întregul corp. Faceţi întâi experienţa cu o 


prismă, ca să vizualizaţi bine lumina roşie, apoi continuaţi 
în închipuire şi, dacă nu e soare, nu opriţi exerciţiul, faceți- 
l mental. 

Practicând exerciţiul cu spectrul, i se recomandă 
bolnavului să citească primele 10 versete din cartea 
Testamentul razelor colorate ale luminii. Anemia este 
cauzată de o lipsă de culoare roşie, de o predominanţă a 
frigului care trebuie să fie transformat în căldură. 
Practicarea exerciţiului cu raza roşie este însoţită de 
lectura următoarelor versete: 

„Dumnezeu e iubire” (Ioan IV, 7); 

„Eu sunt Domnul Dumnezeul tău” (Deuteronom V, 6); 

„Sunt un trandafir din Saron” (Cântarea cântărilor 2, 
1). 

Lectura acestor versete ajută vizualizarea culorii 
roşii. 

Persoana care suferă de anemie trebuie să mănânce 
toate fructele roşii cum ar fi cireşe, pepene verde etc. Va 
privi culoarea roşie a florilor şi va medita la ele. Unele flori 
au fost create de razele roşii. Culoarea roşie este emblema 
vieţii. 

Apoi, bolnavul va practica exerciţii respiratorii, 
reţinând aerul inspirat cât mai mult timp ca să primească 
Prana. Va bea apă fierbinte cu înghiţituri mici. În fiecare 
seară, îşi va spăla picioarele până deasupra genunchiului 
şi va ţine picioarele în apa caldă 4 - 5 minute. 

Faceţi plimbări la munte zilnic, dacă e posibil. Vara, 
petreceţi vacanţele în cort, la munte, la o altitudine medie 
(130 (H 500 m). 


CONIUZII 


Aplicaţi pe locul suferind o cataplasmă din ceapă 
pisată cu sare sau o cataplasmă cu făină integrală cu 
drojdie (Anexa 1-A). Ca să vindecaţi o rană, amestecați 
făină cu un gălbenuş de ou şi ulei de măsline (Anexa 1-A). 
Formaţi cu această pastă o clătită pe care o veţi aplica pe 
locul rănit. 


În caz de inflamare a degetelor, unghiilor sau a unui 
mic abces, mestecaţi o smochină şi cu ceea ce obţineţi 
înfăşuraţi degetul. Ca să obţineţi mai mult preparat, 
fierbeţi smochinele în apă şi aplicaţi pasta pe locul 
inflamat. Smochina este un remediu foarte bun. In caz de 
infecţie la picioare sau la gambe plus umflătură, faceţi o 
cataplasmă cu lapte tăiat cu câteva picături de lămâie 
(Anexa 1-A). Aplicaţi de mai multe ori pe locul bolnav până 
la dispariţia umflăturii. 


BOLI DE INIMĂ 


Foarte des, bolile de inimă sunt provocate de 
angoase, de nelinişti, de stres. Bătăile inimii rezultă dintr- 
un curent electric care o traversează. Când încercăm 
emoţii precum teama, neliniştea, angoasa, acest curent 
devine neregulat şi perturbă activitatea inimii şi 
răspândirea sângelui în corp. Ritmul cardiac este şi el 
perturbat şi provoacă palpitaţii sau alte deranjamente. 
Este una dintre cauzele principale ale acestui tip de boli. 

Uneori, bătăile neregulate ale inimii sunt provocate 
de poziția diafragmei. Din cauza unei  respiraţii 
superficiale, incomplete, se ridică foarte sus şi exercită o 
presiune asupra inimii. Prin practicarea respirației 
profunde, se creează condiţii pentru utilizarea maximă a 
volumului pulmonar. Plămânii, umplându-se cu aer, permit 
revenirea diafragmei la locul ei, adică în poziţie joasă. 
Astfel, diafragma nu mai deranjează activitatea inimii. 

Pentru restabilirea bunei funcţionări a inimii, omul 
trebuie să trezească în el forţele interioare, forţele 
spirituale, ca să-şi controleze şi să-şi transforme neliniştile, 
temerile şi îngrijorările. De evoluţia vieţii sale interioare, 
de forţa sa spirituală depinde victoria asupra bolilor 
cardiace. Evident, trebuie luate şi măsuri exterioare. 

Recomandări 

1. Faceţi zilnic exerciţii de respiraţie. Inspiraţi lent, 
umplând bine plămânii de jos în sus, ţineţi aerul cât mai 
mult şi expiraţi lent. Stabiliţi un ritm respirator în acord cu 


bătăile inimii. Dacă palpitaţiile sunt cauzate de diafragmă, 
după numai cinci-şase exerciţii, ritmul va redeveni normal. 

2. Beţi apă caldă. 

3. Faceţi în mod regulat plimbări, de preferinţă pe 
coline împădurite. 

4. Puneţi-vă în fiecare seară picioarele în apă caldă 
până la genunchi, 5 - 10 minute. 

Alte recomandări 

1. Învăţaţi să vă aşezaţi turceşte, cu piciorul drept 
peste piciorul stâng, cu coloana vertebrală dreaptă. În caz 
de oboseală, schimbaţi poziţia, puneţi piciorul drept 
dedesubt. În această poziţie, efectuaţi exerciţiul respirator 
cu reținerea aerului şi expiraţia lentă. 

2. Spălaţi regiunea inghinală de cel puţin trei-patru 
ori pe săptămână. 

3.  Expuneţi-vă moderat la soare, puţin timp, 
dimineaţa, protejând pieptul cu o pânză. 

4. Duceţi o viaţă liniştită, fără îngrijorări. 

5. Cântaţi şi faceţi exerciţii vocale. 

In caz de palpitaţii, ignoranţii se vor duce la medici, 
care le vor prescrie medicamente, injecții, dar palpitaţiile 
vor reveni. Omul înţelept va înţelege că altul e motivul şi 
că injecţiile nu sunt eficiente. În realitate, cauzele sunt mai 
ales psihice, au format reziduuri şi toxine în sânge, în 
consecinţă, inima şi întregul organism sunt blocate. Aceste 
substanţe străine semiorganice trebuie să fie eliminate, 
expulzate. Natura nu acceptă nicio impuritate, nicio 
otravă, niciun element străin. 

Palpitaţiile sunt provocate de gânduri, sentimente, 
dorinţe contradictorii şi nocive pentru creier şi inimă. Ca 
să-şi redobândească sănătatea, omul va trebui să se 
elibereze de toate acele substanţe străine. Există diferite 
metode, dar muzica şi cântul sunt metodele noi de 
vindecare. Unii bolnavi se pot vindeca dacă li se cântă la 
vioară, alţii, dacă li se cântă la chitară, alţii, la flaut etc. 
Instrumentele acţionează diferit asupra fiecăruia. 
Bolnavului căruia îi place sunetul viorii să i se cânte o 
melodie cu vibrații ascendente, nu melodii în gamă minoră. 


Palpitaţiile, de exemplu, pot să fie vindecate cu melodii 
care încep cu „de”, nu cu „de” al diapazonului, ci cu 
sunetul „de” natural. Câţi muzicieni contemporani iau 
corect sunetul „de”? Dacă reuşiţi, veţi simţi imediat în 
adâncul vostru un fel de calm, de bucurie, ca şi cum aţi fi 
primit un cadou. Deşi mică, această bucurie va introduce o 
lumină în sufletul vostru, un licăr, ca şi cum v-ar lumina 
soarele. Sunetul principal „de” este cheia vieţii. 

Pentru inimă, nu aveţi nevoie de medic! Dacă vă 
trataţi inima cu medicamente, să nu vă aşteptaţi la 
rezultate bune! Nu este o ofensă adusă medicilor. Cei mai 
multe boli de inimă şi de creier nu sunt vindecate cu 
medicamente. Inima omului este vindecată cu iubire, 
amabilitate, blândeţe, calm şi prin folosirea unor alimente 
specifice. Inima are nevoie de o hrană excelentă. Lângă 
inimă, există mulţi ganglioni care sunt numiţi „creierul 
stomacului” sau plexul solar, legaţi direct de soare, de 
unde îşi iau energiile. Creierul este legat de lună. Inima 
este un centru prin care trece viaţa şi creierul este un 
dinam electric. De aceea, omul care funcţionează numai cu 
creierul lui se usucă. Omul care devine prea intelectual îşi 
pierde bunătatea şi blândeţea inimii. Redobândindu-şi 
bunătatea, nu ajunge „lemn mort” şi începe imediat să se 
dezvolte, liniile feţei îi devin mai rotunjite şi expresia mai 
frumoasă şi mai plăcută. Dacă daţi curs liber compasiunii, 
bunătăţii, inima voastră nu se contractă şi-şi recapătă 
ritmul natural. 


TUMOARE 


Uneori, o tumoare apare în abdomen sau în alt loc al 
corpului. Nu vă fie teamă! Aceasta arată că acolo s-a 
localizat o acumulare de energie. Trebuie trimisă din acel 
loc. Pentru aceasta, stimulaţi celulele sănătoase din jurul 
formaţiei ca să poată expulza surplusul de celule bolnave 
şi să le aducă la echilibrul natural. Dacă nu există altă 
cale, se poate opta pentru operaţie, dar e posibil, printr-o 
concentrare foarte intensă a gândurilor, să facem singuri 


să dispară acea tumoare. Prin sugestie, putem să-l 
îmbolnăvim pe om cel mai sănătos, dar putem şi să 
expulzăm din corp orice tumoare chiar în 24 de ore, totul 
depinzând de forţa gândurilor. Dacă bolnavul e cufundat 
într-un somn magnetic, tumoarea poate să dispară în trei 
zile. 


CANCER 


Această boală apare din cauza dizarmoniei dintre 
creier şi sistemul nervos simpatic. Astfel, unele celule ale 
corpului încep să se individualizeze, să se multiplice de la 
sine şi nu mai participă la nevoile întregului organism. În 
acest fel apar formațiunile canceroase. 

Recomandări 

1. Faceţi băi de soare dimineaţa. 

2. Culoarea violet acţionează favorabil asupra 
cancerului. De aceea, bolnavul se va înconjura cu obiecte 
violete. Poate să poarte un fular violet, să folosească 
lenjerie violetă: prosoape, feţe de masă şi alte obiecte. 
Poate să pună perdele violete în dormitor, precum şi 
bibelouri la care predomină culoarea violet. 

3. Faceţi zilnic un duş mental cu raze de lumină 
violetă. 

4. Mâncaţi în fiecare zi ceapă crudă, de preferinţă 
violet. 

5. Pentru a restabili armonia dintre creier şi sistemul 
simpatic, ca şi dintre intelect şi inimă, dezvoltați iubirea 
faţă de Dumnezeu, faţă de ceilalţi, credinţa, speranţa, 
gândurile luminoase, sentimentele dezinteresate, faptele 
drepte. Bolnavul trebuie să ajungă la o transformare 
interioară completă, să devină altă persoană şi să dea o 
nouă direcţie vieţii sale. Se poate vindeca dacă se 
orientează complet spre Dumnezeu. 

6. Luaţi rădăcini de spânz, înfigeţi-le într-un măr pe 
care îl coaceţi la cuptor. Scoateţi apoi rădăcinile din măr şi 
fierbeţi-le în apă. Beţi această apă. 

7. Beţi apă expusă înainte la soare. 


8. Folosiţi ca materie grasă uleiul crud de măsline, 
rezultat din prima presare la rece. 

9. Suprimaţi consumul de carne. 

10. Adoptaţi o alimentaţie foarte simplă, disociată şi, 
o dată pe săptămână, ţineţi un post complet de 24 de ore. 


Cap. V - MOD DE VIAŢĂ ÎN CONCORDANŢĂ CU 
LEGILE NATURII VII 


ALIMENTAŢIA PE BAZĂ DE CARNE ŞI 
VEGETARIANA 


Fructele sunt primele alimente ale omului. Alegerea 
altor alimente, precum carnea şi peştele, este rezultatul 
unor interpretări omeneşti morale şi religioase. 

Viitorul omului este determinat de alimentele pe care 
le consumă. Cu cât hrana lui e mai sănătoasă şi pură, cu 
atât îşi construieşte un viitor mai mare şi mai luminos. De 
aceea, trebuie să-şi curețe hrana de toxine, care provin pe 
de o parte de la pământ şi, pe de altă parte, de la animale. 
Cea mai mare cantitate de toxine psihice este conținută în 
alimentaţia pe bază de carne şi, pentru eliminarea lor, nu 
există o mai bună metodă fizică sau chimică decât forţa 
gândurilor şi a sentimentelor omeneşti. 

Într-o vreme, Pământul, cu vegetaţia lui abundentă, 
semăna cu raiul, bogat în mii şi mii de fructe. In acea 
epocă, oamenii se hrăneau numai cu fructe. Dar, din 
anumite motive geofizice, a venit o perioadă glaciară, care 
a redus fertilitatea pământului. În consecinţă, oamenii au 
început să mănânce carne, să doboare animale şi chiar să 
se omoare între ei ca să se hrănească. 

Pentru animalele inferioare, hrana pe bază de carne 
este indispensabilă, dar pentru o viaţă superioară cum este 
cea a omului, carnea e nocivă, deoarece împiedică 
procesul evoluţiei. Omul aduce în sânge ceea ce consumă. 
Carnea mamiferelor cu care se hrăneşte nu este astăzi nici 
sănătoasă, nici bună. Știind aceasta, ar trebui să vă 
protejaţi puritatea sângelui, căci de ea va depinde 


sănătatea fizică şi psihică. 

Alimentaţia pe bază de carne aduce necazuri, 
suferinţe şi boli. Ca să vă feriţi de ele, este preferabilă 
alimentaţia vegetariană. În consecinţă, hrana vegetală nu 
este nimic altceva decât o metodă de vindecare. În 
perioada tratamentului, trebuie să mâncaţi întâi frunze de 
legume şi apoi fructe, cu care s-au hrănit primii oameni în 
grădina Edenului. Dacă o persoană spune că este deseori 
bolnavă, prima măsură pentru ameliorarea sănătăţii sale 
este schimbarea alimentaţiei. Dar cu ce să se hrănească? 
Cu fructe! 

Gândurile luminoase, sentimentele elevate şi faptele 
nobile sunt hrana adevărată. Ele sunt roadele vieţii pe care 
oamenii le vor folosi ca să se hrănească în viitor. 

Ce să alegem astăzi: o alimentaţie pe bază de carne 
sau una vegetariană? Alimentaţia vegetariană este 
preferabilă. De ce? Explicaţiile ştiinţifice care apără 
alimentaţia vegetariană demonstrează că animalele 
omorâte au o conştiinţă relativ dezvoltată. Vor să trăiască 
şi refuză să fie masacrate. Cu toate acestea, omul se 
poartă violent cu ele şi sentimentele de teamă, de ură pe 
care le provoacă generează întotdeauna formarea de 
toxine în organismul animalelor. Acestea, prin intermediul 
cărnii consumate, trec în organismul omului. Într-o zi, 
oamenii de ştiinţă vor confirma, pe baza cercetărilor, 
veridicitatea acestor afirmaţii. 

Teama, spaima care pun stăpânire pe animale la 
abator dezvoltă toxine care stau la baza neurasteniei 
oamenilor care le consumă carnea. 

Structura omului contemporan nu-i permite să ia din 
carne mai multă energie decât din altă hrană considerată 
mai puţin nutritivă. De ce? Astăzi, oamenii sunt foarte 
lacomi şi nu ştiu că forţa nu constă în cantitate, nici măcar 
în calitatea hranei, ci în felul în care o consumăm. 

Carnea nu este chiar atât de hrănitoare pe cât se 
crede. Când mănâncă, animalele asimilează elementele 
cele mai preţioase, dar reziduurile depuse în organismul 
lor sunt exact ce mănâncă omul, adică surplusul acumulat 


ca grăsime şi carne, bune pentru viaţa animalului, dar 
inutile pentru om. 

Când consumă carne de porc, omul pune la muncă 
lucrătorii din corp, adică celulele, ca să transforme această 
carne. Dar, ca să tragă profit dintr-o celulă a cărnii de 
porc, trebuie să angajeze trei „valeţi”! Aceasta înseamnă 
că, pentru organismul omenesc, energia consumată pentru 
asimilarea acestei celule de carne este mai mare decât 
aportul ei energetic. 

În prezent, alimentaţia pe bază de carne nu 
favorizează evoluţia omului. Vibraţiile ei nu corespund cu 
dezvoltarea calităţilor şi virtuţilor omeneşti noi, căci 
entităţile conţinute în carne au o evoluţie inferioară şi 
coboară omul în materia densă. Cel care are o alimentaţie 
pe bază de carne pregăteşte deja condiţiile pentru 
distrugerea şi regresul său. De aceea, trebuie să ne găsim 
şi să ne alcătuim alimentaţia potrivită pentru viaţa nouă. 

Oamenii din rasa nouă, cea de-a şasea, se vor hrăni 
cu vegetale şi fructe. Carnea, ca hrană brută şi 
dăunătoare, nu va mai fi menţionată în viitor. Ea este cauza 
cruzimii şi brutalităţii omeneşti, precum şi a neurasteniei. 

Organismul omului va fi recreat de o nutriţie nouă. 
Dacă omul nu acceptă fructele ca hrană principală, va trăi 
încă mult timp cu aceste tendinţe animalice. Toţi oamenii 
care consumă carne se îndreaptă spre centrul pământului. 
Cel care e atras spre soare mănâncă fructe şi legume. Cele 
două direcţii definesc ce hrană alegem să consumăm. 
Atâta timp cât omul nu alege direcţia spre soare, este 
imposibil să devină vegetarian. 

Pentru unii. pericolul alimentaţiei vegetariene constă 
în faptul că sunt dominați încă de impulsuri animalice, dar 
că vor să trăiască totuşi ca oameni. La astfel de persoane 
apare o anumită confuzie la nivelul stomacului şi ele zic; 
„Nouă nu ni se potriveşte alimentaţia vegetariană!” Omul 
trebuie să devină vegetarian din convingere. Numai aşa va 
putea să asimileze bine alimentele. 

Alimentaţia pe bază de carne a introdus atâtea toxine 
în corpul vostru, încât acesta reprezintă astăzi un 


ansamblu de impurități. Dacă v-aţi proteja simţul 
mirosului, aţi păstra distanţa între voi şi cei care consumă 
carne ca să nu le simţiţi duhoarea. 

Ce dobândeşte omul cu carnea? Devine mai puternic, 
dar, când mănâncă hrană vegetală, devine mai pur. 
Animalele carnivore sunt mai puternice, mai crude, mai 
rapace. Dacă aţi fi lupi, aţi consuma carne; dacă aţi fi miei, 
aţi mânca iarbă. Dorinţele lupului sunt dorinţele „lojii 
negre” şi dorinţele mieilor sunt dorinţele „lojii albe”. 

Alimentaţia pe bază de carne este o încălcare a legii 
divine. Oamenii devin muritori când încep să mănânce 
carne. 

Ca să înţelegeţi ce hrană este cea mai benefică 
pentru sănătate şi pentru evoluţia personală, faceţi o 
experienţă. Daţi-i unei persoane să mănânce trei luni 
(dimineaţa, la prânz şi seara) numai carne de porc şi vin. 
În acelaşi timp, daţi-i altei persoane să mănânce numai 
fructe şi să bea numai apă caldă. În cele trei luni, observați 
cele două persoane: manifestare corporală, comportament 
şi relaţii cu ceilalţi. 

Omul care nu poate să se elibereze de alimentaţia pe 
bază de carne nu se poate elibera nici de rău. Sângele se 
purifică prin hrană. Puteţi consuma carne şi brânză, dar nu 
vă vor conferi condiţii ca să creaţi un corp pur şi un 
intelect nobil! Un vegetarian adevărat este acela ai cărui 
strămoşi erau vegetarieni de patru-cinci generaţii. 

Masacrul excesiv al mamiferelor creează o anomalie 
în natură. Cele mai multe boli au drept cauză acest 
masacru, care blochează evoluţia animalelor. Forţele care 
constituie starea lor de bine rămân astfel nefolosite şi 
formează stări haotice care sunt cauza diferitelor boli ale 
omului. Cunoaşteţi consecinţele curgerii unei cantităţi atât 
de mari de sânge de animal? Evaporarea lui va genera 
formarea unui ser şi culturi de bacili foarte nocivi, prin 
care vin toate nenorocirile din lumea organică. Este 
imposibil să devii nobil dacă te hrăneşti cu carne de porc şi 
de capră. Sfântul loan Botezătorul se hrănea cu miere şi 
lăcuste. Era plin de energie. Mierea îi îmblânzea 


caracterul şi lăcustele îl făceau vesel şi bine dispus. 

Porcul este animalul cel mai puţin pur, la fel şi carnea 
lui. Celulele porcului sunt excesiv de individualizate şi, ca 
să fie asimilate de organism, cer de două ori mai multă 
energie. Extrem de leneşe, ele cer angajarea unor 
muncitori pentru a-şi face treaba. Cartofii, grâul, morcovii, 
varza, ridichile, perele, cireşele nu cer utilizarea unor forţe 
suplimentare, ei sunt muncitori formidabili care lucrează 
fără simbrie. Nu luaţi muncitorii porcului ca să facă treabă 
în organismul vostru. Hrana cea mai sănătoasă e grâul. 

Dacă omul ar fi conştient de elementele nocive din 
carnea de porc, de iepure, de broaşte, nici măcar nu le-ar 
putea suporta mirosul, dar să le mai şi mănânce! Credem 
că scăpăm de aceste impurități eliberându-ne intestinele! 
Sângele se purifică prin hrană. 

Peştele are o forţă magnetică specifică de care 
organismul are nevoie, dar găsim aceeaşi forţă magnetică 
în plante, şi chiar într-o cantitate mai mare. Puteţi să 
mâncaţi peşte în cazuri excepţionale. 

Igiena vieţii începe cu o bună utilizare a luminii 
depuse în vegetale. Dacă lumina înmagazinată de plante 
nu se transformă în energie vitală în organismul omului, se 
spune că alimentele nu sunt bine asimilate, adică această 
hrană nu este adecvată pentru persoana respectivă. 

În zilele noastre, specialiştii în igienă şi nutriţioniştii 
recomandă fie o alimentaţie pe bază de carne, fie una 
vegetariană. Dar, uneori, un amestec de câteva vegetale cu 
unele uleiuri vă poate deranja stomacul mai mult decât 
carnea. Pentru evitarea acestor neplăceri, fiecare trebuie 
să găsească hrana pe care natura a prevăzut-o special 
pentru el. Acesta este punctul cel mai important la care ar 
trebui să meditaţi. Ce e scris în cărţi nu e chiar atât de 
important. Fiecare trebuie să găsească alimentaţia care i 
se potriveşte aşa cum fac animalele. Natura l-a înzestrat 
pe om cu un simţ care îi permite s-o recunoască pe cea 
potrivită lui. Dacă omul revine la starea sa de puritate 
originară, va şti să deosebească hrana bună de cea rea şi 
mai ales s-o identifice pe cea care îi este destinată. Nu 


mâncaţi niciodată prea mult, nu-i daţi orice stomacului! 

Numai când sunteţi vegetarieni din convingere 
profundă hrana este bine asimilată. Omul care se hrăneşte 
exclusiv cu carne devine mai grosolan. Cu ce putem înlocui 
carnea? Fasolea uscată (Anexa 1-B) este un foarte bun 
substitut, dar, ca să fie mai uşor de digerat, trebuie să i se 
înlăture pieliţa. Mâncaţi cel puţin o dată pe săptămână. 

Caracterul, stabilitatea organismului şi convingerile 
omului depind de hrana pe care o consumă. Alimentele 
bune sunt acelea care sunt capabile să stabilească ordinea 
în circulaţia forţelor şi energiilor. Fiecare celulă din 
organismul omului trebuie să fie organizată, vie şi în stare 
să participe în mod inteligent la funcţionarea organelor. 
Altfel moare şi devine nocivă pentru organism. 


Cei mai mulţi dintre oameni cred că, optând pentru o 
alimentaţie bogată şi amestecată, vor deveni puternici şi 
sănătoşi. 

In funcţie de alimentaţie, oamenii se împart în două 
categorii: vegetarienii şi nevegetarienii. Există vegetarieni 
din naştere, alţii de zece, de douăzeci de ani. Când vorbim 
despre adevărații vegetarieni, ne referim la prima 
categorie. Morfologia capului vegetarienilor este diferită 
de a carnivorilor; mai prelungă şi mai îngustă la 
vegetarieni, mai scurtă şi mai lată, îndeosebi în jurul 
urechilor, la nevegetarieni, ceea ce arată că dominante 
sunt capacităţile distrugătoare. Hrana are o influenţă atât 
asupra vieţii fizice, cât şi a celei psihice şi spirituale. 

În prezent, alimentaţia cea mai pură şi mai igienică 
este cea vegetariană, dar va veni o zi în care plantele, ca 
să-şi protejeze propria viaţă, vor începe să secrete otrăvuri 
care îi vor afecta pe oameni. Există şi astăzi plante nocive, 
ale căror otrăvuri intră uneori în compoziţia unor 
medicamente. 

Ce folos e să fii şi vegetarieni dacă nu vă schimbaţi 
simultan gândurile şi sentimentele? Este imposibil să ne 
ameliorăm viaţa fără să ne schimbăm alimentaţia, 
gândurile şi sentimentele. Vegetarianul adevărat trebuie să 


se întreţină nu numai cu o hrană sănătoasă, ci şi cu 
gânduri, sentimente şi fapte curate. 

În viitor, oamenii se vor hrăni numai cu fructe, ca 
îngerii. Nici hrana vegetală de astăzi nu este chiar atât de 
pură, nefiind în măsură să aducă elemente de nemurire. 
Într-un viitor şi mai îndepărtat, nu vom mai mânca nici 
vegetale şi ne vom hrăni ca îngerii, cu nectarele pure ale 
naturii. 

Credeţi că natura aprobă bucatele din ziua de astăzi? 
Ea a creat fructele şi legumele ca hrană direct utilizabilă, 
dar mulţi oameni nu ştiu să le folosească; le fierb, le coc, 
adaugă diferite mirodenii şi atunci, în loc să le ofere 
avantaje, le dăunează. 

Invăţaţi arta culinară a naturii. Observaţi cum sunt 
formate fructele! Şi cum le găsim astăzi? Tăiem carnea, 
adăugăm ceapă, mirodenii, unt, sosuri şi totul devine un 
terci! 

E preferabil să folosiţi mai puţină sare când gătiţi. 
Cel care simte nevoia de mai multă, să-şi pună singur în 
mâncare. Apa aduce viaţă, nu sarea. Să nu credeţi că, 
punând mai multă sare, mai mult piper, mai mult unt, 
mâncarea va aduce mai multe binefaceri stomacului. li 
aduc doar ceva mai mult gust. Ca să testati calitatea unei 
mâncări, trebuie să observați dispoziţia stomacului la o 
jumătate de oră după masă. Dacă simţiţi cea mai mică 
apăsare, mâncarea aceea nu vi se potriveşte. 

Ca să profitaţi mai bine de calităţile nutritive ale 
fasolei uscate, fierbeţi-o în apă curată, cu una-două cepe, 
fără nimic altceva, nici măcar ulei sau piper. Fasolea 
conţine un ulei specific ce nu se potriveşte cu altul, nici 
măcar cu uleiul de măsline, care poate să-l altereze. 

Plantaţi fasolea pe un teren curat şi bine expus la 
soare. Nu mâncaţi niciodată fasole uscată neîndeajuns de 
fiartă, nici mai veche de un an. Simbol al egoismului 
omenesc, ea e nutritivă şi dăruieşte mult, dar şi ia mult. 

Dacă vreţi să gătiţi bine, gătiţi ceapa la cuptor sau în 
apă, dar n-o frigeţi niciodată. Are calităţi terapeutice când 
e crudă, coaptă la cuptor, la aburi sau fiartă în apă. Cel 


care vrea să fie sănătos, nu trebuie să mănânce niciodată 
ceapă friptă. 

Prăjirea în general provoacă o evaporare a tuturor 
esenţelor subtile conţinute în alimente şi le înlătură o mare 
parte din valoarea nutritivă. 

Preferaţi mâncarea preparată de persoana care vă 
iubeşte, vă va aduce sănătate şi stare de bine. 


GRÂUL ŞI PÂINEA 


Bobul de grâu este emblema sufletului omenesc. El 
rezumă dezvoltarea grandioasă a naturii. Forţele, 
posibilităţile, spiritul de abnegaţie pe care le conţine sunt 
o hrană pentru grâul însuşi şi pentru oameni. Există o 
mare enigmă într-un bob de grâu! 

Bobul de grâu este copilul iubit al îngerilor. Cu cât îl 
mestecăm mai mult, cu atât reținem mai multe elemente 
benefice. Grâul este hrana cea mai pură. Deocamdată, nu 
există aliment mai sănătos decât grâul. Totuşi, felul în care 
este măcinat şi în care e preparată pâinea îl face să-şi 
piardă o mare parte dintre elementele nutritive. 

Soarele a introdus în grâu enorm de multe lucruri şi, 
dacă aţi putea să extrageţi acest conţinut preţios, nici n-aţi 
mai avea nevoie de o altă hrană. Schimbându-vă starea de 
spirit, veţi putea să absorbiți elementele nutritive 
conţinute în grâu. Alte alimente completează grâul şi 
pâinea. 

Să presupunem că vreţi să beneficiaţi de elemente 
pentru intelect. Ce trebuie să faceţi? Puneţi la treabă 
substanţele azotate şi gândiţi-vă permanent la lumea 
spirituală, la iubirea divină. Numai aşa veţi extrage 
elementele necesare pe care soarele le-a depus în grâu. 
Dacă vreţi să extrageţi energie ca să vă hrăniţi 
sentimentele, inima, trebuie să puneţi la lucru oxigenul din 
grâu. În realitate, dacă am şti cum să utilizăm toate 
energiile sale nutritive, 100 g grâu i-ar fi de-ajuns omului 
ca să trăiască o săptămână. În zilele noastre, ce cantitate 
mare de alimente mănâncă omul peste 100 g grâu! Şi ce 


puţină energie extrage din ceea ce mănâncă! 

Grâul crud este mai bun decât pâinea caldă, căci o 
mare parte din vitamine îi dispar la coacere. Măcinatul îl 
face de asemenea să-şi piardă o parte din puteri. 
Măcinatul grâului este o invenţie a omului. E preferabil să- 
l pisati şi să-l mâncaţi aşa. 

E preferabil să mâncaţi grâul crud, dar, deoarece 
oamenii nu au dinţi buni, trebuie fiert şi mâncat cât e cald. 
Nu mâncaţi niciodată grâu fiert cu o zi în urmă, preparati 
de fiecare dată cantitatea necesară. 

Grâul e copt deja o dată de soare, ea para şi toate 
celelalte fructe. În natură există un proces intern prin care 
se manifestă viaţa. In timp ce creşte şi se coace, bobul de 
grâu înmagazinează viaţă în el. Când îl fierbem, viaţa lui 
nu sporeşte. Totuşi, puteţi mânea grâul aşa cum îl oferă 
natura, dar şi sub formă de pâine. 

Eu recomand să nu se mănânce mult, pentru ca 
hrana de care omul are nevoie să fie bine digerată şi să nu 
stagneze în stomac. Buna asimilare a mâncării evită 
formarea oricărui surplus şi a gazelor nocive. 

Pâinea este alimentul cel mai important pentru om, 
căci conține toate elementele nutritive. Este o 
binecuvântare pe care ne-a dat-o Dumnezeu. 

Omul ar putea să trăiască perfect numai cu pâine, 
fructe şi apă. Cel mai important este să mănânci cu iubire, 
bine dispus, să mulţumeşti şi să mesteci bine. Cei mai 
mulţi oameni fac tot ce le creează handicapuri 
nerefuzându-şi niciun aliment, satisfăcându-şi lăcomia, 
înghițind repede fără să mestece. Pe scurt, nu ştiu nici să 
mănânce, nici să respire şi vor să fie sănătoşi! 

Pâinea din grâu are mai multe elemente nutritive 
decât toate celelalte feluri. În pâinea cu drojdie, fermenţii 
vii se înmulţesc şi produc elemente inutile. De aceea, 
Moise le-a interzis vechilor evrei să facă pâinea cu drojdie. 
E mai bine să faceţi pâine cu grâu proaspăt pisat sau 
măcinat şi să fie bine fiert. Astăzi, pâinea pe care o 
mâncăm nu aduce destule elemente profitabile, deoarece 
este preparată de oameni nemulţumiţi, prost dispuşi, care 


se încaieră şi se înjură. Pâinea e un aliment sfânt şi trebuie 
preparat cu grijă, într-o ambianţă sănătoasă, cu gânduri şi 
sentimente curate. 

Aşadar, dintre toate alimentele, cele mai bune sunt 
grâul şi pâinea. Restul sunt o completare. 


POSTUL 


Postul este o forţă care prelungeşte viaţa. Nu 
suferinţele şi necazurile, ci postul prelungeşte viaţa şi o 
face mai intensă. 

Omul care vrea să facă ceva important trebuie să 
postească şi să mănânce puţin. Toți oamenii buni, 
conştienţi şi mari au postit ca să fie puternici şi sănătoşi. 
Fiecare ar trebui să se supună din când în când din proprie 
voinţă unui post, dar fără să aibă totuşi senzaţia că e 
înfometat. Natura se foloseşte de post ca de un motor 
puternic, căci toate procesele chimice sunt ascuţite din 
cauza lipsei de hrană. Postul conştient prelungeşte viaţa şi 
întăreşte organismul. 

Postul adevărat este o metodă de regularizare a 
emoţiilor şi gândurilor. În afară de a nu bea şi a nu mânca, 
a nu consuma grăsimi şi nici carne, postul constă şi în a ne 
hrăni în acelaşi timp cu gânduri şi sentimente elevate, în a 
fi gata să ne împăcăm cu toţi duşmanii şi a ne plăti toate 
datoriile. Dacă vreţi să vă îndepliniţi toate îndatoririle şi să 
vă alungaţi necazurile, postiţi cinci, zece, douăzeci de zile, 
dar cu condiţia ca inima şi intelectul să fie de acord cu 
această decizie. În unele momente ale vieţii, când trebuie 
să vă întăriţi voinţa, s-o uniţi cu voinţa divină, trebuie să 
postiţi. 

Dacă descoperiţi unele anomalii în organism, postiţi 
câteva zile, beţi mai multă apă caldă, respiraţi profund şi 
staţi la lumină. 

Înainte de a începe postul, trebuie să vă curăţaţi bine 
stomacul, să luaţi un laxativ sau să faceţi o clismă. Un post 
e foarte benefic, dar cu condiţia de a purifica în acelaşi 
timp gândurile şi sentimentele, altfel utilitatea lui va fi 


limitată. Pe de altă parte, postul este indispensabil ca 
odihnă pentru organism, odihnă interioară şi exterioară. În 
timpul postului, arderile din organism devin mai intense, 
iar elementele nocive aflate la originea diferitelor boli, 
indispoziţii şi nemulțumiri sunt arse. 

Ce înseamnă să postim la nivel fizic? Nu înseamnă să 
slăbim, să devenim sfrijiţi, palizi, fără vlagă, nici să ne 
torturăm partenerul de viaţă, aproapele. Adică, de 
exemplu, să nu-i dăm soţului să poarte haine şi încălțări 
uzate, murdare, oarecare, ci să-i pregătim cu cea mai mare 
grijă cele mai bune haine curate şi confortabile, să nu-l mai 
bănuim că aleargă după alte femei sau că e necinstit, ci să 
credem că e ca un sfânt, înzestrat cu mari calităţi. 

În zilele de vineri, nu gătiţi şi nu consumaţi mâncare 
gătită. La limită, puteţi mânca fructe, pâine cu măsline. 
Alegeţi o zi de vineri dintr-o lună şi nu mâncaţi nimic. Dacă 
sunteţi obligaţi să mâncaţi în ziua aceea, postiţi două zile 
de vineri la rând luna următoare. Nu anunţaţi pe nimeni 
când urmează să postiţi sau când postiţi şi nici că aţi 
postit. Postiţi 40 de ore dacă e posibil, dar cel puţin 24. 
Fiecare om să postească! O zi pe lună nu e mult! Câte zile 
de vineri are anul? 

Consacraţi cea de-a noua zi din lună în întregime lui 
Dumnezeu. Hrăniţi-vă în ziua aceea cu fructe. 

În timpul postului, respiraţi permanent intens, căci, 
prin aer, puteţi să primiţi o cantitate suficientă de energie 
nutritivă. Ne putem hrăni numai cu iubirea care, trecând 
întâi prin aer, poate să producă toate binefacerile din om şi 
să-i confere o gândire corectă şi puternică. Proiectat spre 
cel care n-a mâncat un timp, un gând de această calitate 
poate să sature. 

Cel care face o excursie pe jos nu trebuie să 
postească. Să ia cu el pâine, să bea apă şi să-i 
mulţumească lui Dumnezeu. În timpul excursiilor, toată 
lumea trebuie să se simtă sătulă. Ideea principală a 
postului este să trezească energia ascunsă în celule şi să 
revigoreze organismul. 

Dacă hotărâți să postiţi fără să ştiţi de ce, postul nu 


va fi foarte util. De asemenea, este important să respectaţi 
exact ce aţi decis: ziua de început a postului şi durata. 
Incepând lunea, obţineţi un rezultat; dacă începeţi marţea, 
obţineţi alt rezultat, miercuri, altul, şi aşa mai departe. 
Rezultate diferite se obţin şi când începeţi dimineaţa, la 
prânz sau seara. Respectaţi anumite reguli, altfel 
experienţa va fi deviată de la scopul ei. 

Se spune în Biblie că profetul Ilie a postit 42 de zile 
ca să se magnetizeze. Postul este un mijloc de a elimina 
teama, conferind capacitatea de a controla circulaţia 
sangvină şi funcţionarea creierului. Deoarece în acest timp 
omul devine foarte sensibil şi atrage forţele dinamice ale 
naturii, trebuie să rămână vigilent ca să le controleze. 

Starea de bine este dobândită nu numai prin postul 
fizic, ci şi prin cel spiritual, care căleşte voinţa: deveniți 
mai inteligenţi, mai rezistenți la muncă şi la studiu. 

Este bine ca omul să-şi satisfacă dorinţele, dar e mult 
mai bine să şi le educe. Când o persoană îşi dă seama de o 
trăsătură negativă a caracterului său ori remarcă evoluţia 
unui gând sau a unui sentiment distructiv, poate să 
postească două sau trei zile ca să se elibereze. Unii 
postesc şi-şi torturează corpul fără să înţeleagă sensul 
postului. Trebuie să ştim să postim conştient. 

După părerea mea, 24 de ore de post bine făcut este 
egal cu 10 zile de post făcut în mod mecanic. În 24 de ore, 
putem reînnoi celulele din corp. În acest timp, fiţi veseli, 
cântaţi şi mulţumiţi-i lui Dumnezeu pentru toate. Apoi, 
mâncaţi şi mulţumiţi pentru pâine şi apă. Numărul 24 este 
armonios, corespunde cu o rotaţie a Pământului pe axă şi 
vă va pune în armonie cu vibraţiile sale. 

Postul nu este prevăzut ca să tortureze corpul, ci să-l 
armonizeze cu forţele sufletului, să regularizeze curenţii 
energetici în voi şi să-i utilizaţi bine. Postul excesiv 
provoacă procese contrarii, cum ar fi lăcomia. 


NUTIRIŢIA 


Nutriţia este un act sfânt. Nu este doar un proces 
fizic, ci şi spiritual. Starea de sănătate a organismului 
depinde de ea. 

Când ştie cum să se hrănească şi cum să-şi aleagă 
bine hrana, omul ajunge în stadiul de a cunoaşte legile 
lumii fizice şi a le aplica treptat în viaţa sa interioară. 

Multe lucruri depind de nutriţie. Dacă ştie cum să se 
hrănească, omul a rezolvat deja una dintre problemele cele 
mai importante din viaţa lui. 

Mâncaţi numai când vă e foame. Dacă nu vă e foame, 
nu mâncaţi. Dacă oamenii respectă acest instinct interior, 
vor fi mai sănătoşi. 

Felul de a se hrăni arată cum este în realitate omul 
pe plan intelectual şi spiritual. 

Se poate spune că a mânca bine include participarea 
gândurilor şi a sentimentelor. Trebuie să iubeşti alimentele 
pe care le mănânci şi să te gândeşti atât la hrana pe care o 
primeşti, cât şi la digestie. Dacă gândurile şi iubirea nu 
participă, omul se va lovi de diferite stări maladive. 

Vedeţi o persoană mâncând, dar, în acel moment, 
gândurile îi sunt în altă parte. E preocupată de alte lucruri, 
nu se gândeşte la ce mănâncă şi nu mulţumeşte pentru 
binefacerile pe care le primeşte în acel moment. Gândiţi-vă 
la ce mâncaţi şi mulţumiţi. Lumea invizibilă supraveghează 
felul în care omul se hrăneşte. Dacă mănâncă lent, cu 
grijă, dacă mulţumeşte, fiinţele luminoase îl ajută în toate 
celelalte activităţi. Fără cunoaşterea sensului profund al 
nutriţiei, al respirației, al gândirii, viaţa rămâne de 
neînțeles. Aşa cum inteligenţa, simţirea şi acţiunea sunt 
indisociabile, gândirea, respiraţia şi nutriția trebuie să fie 
şi ele legate. 

Nutriţia este un proces muzical. 

Trebuie să mestecăm încet, dar energic, ca să 
transformăm hrana într-un fel de terci înainte de a o 
înghiţi. Durata unei mese este de aproximativ 50 de 
minute. 

Omul cu inteligenţa trează se poate sătura cu numai 
100 g de pâine pe zi, cu condiţia să ştie cum să profite de 


ea. Totul stă în gândire. Intelectul este conducătorul vieţii. 
Nu este de-ajuns să aduni bogății şi forţe, ci să ştii şi să le 
organizezi. Omul sănătos se distinge prin buna organizare 
a energiilor din corp. 

Cel care a studiat mult timp legile nutriţiei poate 
utiliza doar 50 sau 100 g orez pe zi şi să fie sănătos. Cu 
100 g unt, se poate trăi un an întreg; cu 150 g brânză, la 
fel. lisus cunoştea această ştiinţă a nutriţiei şi a putut să 
hrănească 5.000 de persoane cu cinci pâini. De unde a 
venit acea pâine? Din aer. Cunoştea legea transformării 
materiei. Putea, credea, iubea, căci trăia în acord cu legile 
iubirii, ale înţelepciunii şi ale adevărului. Cel care trăieşte 
conform acestor legi poate să ajungă la acelaşi rezultat. 

Prin cuvântul „nutriţie”, în sensul larg al termenului, 
se înţelege procesul de receptare a forţelor vii ale naturii. 
Aceste forţe sunt primite ca hrană, prin aer, prin lumină, 
prin căldură şi prin gândirea vie. Sunt conductori care 
trebuie să treacă prin organism pentru ca omul să se poată 
folosi de ele. Omul cu inteligenţa trează cunoaşte metode, 
modalităţi să extragă din acestea forţe vii. Este o întreagă 
artă să ştii să te hrăneşti, să ştii să transformi energia 
dobândită prin hrană, să ştii s-o dirijezi de la stomac la 
inimă şi de la inimă la creier, adică s-o faci să urce din 
planul inferior în planul superior. 

Nutriţia este ştiinţa de a transforma energiile unei 
stări în alta, din energie brută în energie mentală. După ce 
aţi mâncat, începeţi să cântaţi. Astfel veţi putea să 
transformați energia mentală în energie spirituală. Şi ce 
este rugăciunea? Este legea transformării energiilor 
mentale. 

Cel care mănâncă aşadar corect se bucură de un 
corp frumos. 

Ideea că doar cu puţină hrană organismul nu poate 
să supravieţuiască este falsă. O cantitate mică de hrană 
bine asimilată conferă mai multă energie decât o mare 
cantitate prost transformată. 

A ne hrăni corect înseamnă a şti să asimilăm bine 
energia vitală conținută în hrană. Dacă procesul nu e bine 


respectat, ne îmbolnăvim sau suntem prost dispuşi. 
Mâncând prea repede, introduceţi mult aer în stomac. 
Faceţi să intre cât mai puţin aer, altfel stomacul se lărgeşte 
şi veţi suferi de colici. În acest caz, beţi două-trei pahare 
de apă caldă şi faceţi-vă un masaj. 

Trebuie să mâncăm la momentul potrivit, adică nu 
neapărat la aceeaşi oră, ci atunci când se manifestă forţele 
organismului şi simţim o foame interioară. Unii mănâncă 
mult oricând şi, bineînţeles, fără rezultat. Alţii mănâncă 
puţin, dar la momentul potrivit, când organismul e bine 
dispus şi obţin rezultate bune. Omul trebuie să se 
hrănească deplin conştient, să mulţumească pentru hrana 
dată, ştiind că plantele, fructele, animalele s-au sacrificat 
pentru oameni şi trebuie să li se mulţumească. Altfel, nu va 
exista profit pentru ei şi suferinţele plantelor şi ale 
animalelor vor creşte şi mai mult. Oamenii trebuie să 
răscumpere sacrificiul lor! Cum? Prin muncă şi 
recunoştinţă. 

Reţineţi că nutriția se bazează pe legea iubirii. Dacă 
veţi consuma o hrană faţă de care nu aveţi afecţiune, nu vi 
se poate potrivi. Fiecare aliment ascunde în sine viaţă, pe 
care o primiţi doar dacă îl iubiţi. Nu vă gândiţi că hrana vă 
aduce forţă, ea este doar conducătoare a vieţii care îi dă 
forţă omului. Dacă iubiţi viaţa ascunsă dintr-un anumit 
aliment, toate celulele voastre se vor deschide pentru el şi- 
l vor primi. Dacă nu iubiţi un aliment, nu iubiţi nici viaţa pe 
care o conţine. Adică acest aliment va intra şi va ieşi din 
celulele voastre, fără să puteţi primi viaţa specifică pe care 
o aduce. 

Există o lege care guvernează buna nutriţie şi care 
spune că omul poate să mănânce orice, dar cu condiţia s-o 
facă în bună dispoziţie, cu iubire şi conştient. 

Eliberaţi-vă de orice nemulţumire! Este prima 
condiţie ce trebuie respectată când începeţi să mâncaţi. 
Chiar dacă aveţi doar pâine, iubiţi-o pentru ca energia pe 
care o conţine să pătrundă în organism. 

Ce se întâmplă în realitate? Femeia a gătit ore 
întregi, a pus în mâncăruri diferite ingrediente ca să le 


facă savuroase, şi acele mâncăruri preparate chiar sunt 
suculente. Dar iată că soţul se întoarce acasă nemulţumit, 
posac. Femeia rămâne înmărmurită şi iată că magia mesei 
a dispărut. 

Nu mâncaţi niciodată dacă nu sunteţi bine dispuşi. 
Nu mâncaţi nici când sunteţi furioşi. Hrana este vie şi, 
când particulele ei pătrund în organism, prin recunoştinţa 
voastră, ele pot să-l revigoreze. Aşezaţi-vă la masă bine 
dispuşi, calmi şi începeţi să mâncaţi lent, mestecând bine. 
Masa poate să dureze între 40 de minute şi o oră, dacă nu 
e nicio grabă. Nutriţia este o muncă grandioasă, de aceea, 
nu trebuie s-o neglijăm, să mâncăm repede făcând altceva. 

Este preferabil să mâncaţi puţin şi astfel încât să 
păstraţi permanent o uşoară senzaţie de uşurinţă în 
stomac. Opriţi-vă după înghiţitura cea mai delicioasă şi 
mulţumiţi. 

Oamenii de ştiinţă încă n-au analizat şi n-am 
comparat sucurile din stomac şi din sângele unui om care 
mănâncă bine dispus şi al altuia care mănâncă iritat şi 
înfuriat. 

Între cele două cazuri, există o diferenţă 
considerabilă în compoziţia biochimică a sucurilor din 
stomac şi din sânge. Dispoziţia cea mai puţin bună 
generează toxine care se răspândesc în corp prin sânge. 
De aceea, dacă sunteţi furios, nu mâncaţi înainte de a vă 
schimba starea. Asta este valabil pentru omul conştient. 
Dar, pentru omul inconştient, se recomandă contrariul: 
când are starea de spirit perturbată, negativă, să mănânce 
bine, şi energiile primite prin hrană îi vor restabili 
echilibrul. 

Deşi nutriția este unul dintre procesele comune 
tuturor fiinţelor vii, nimeni nu ştie să se hrănească aşa 
cum trebuie. Omul, fiinţa cea mai evoluată, nu se hrăneşte 
nici el bine. Înghite repede, fără să mestece bine, ceea ce 
are drept consecinţă o digestie defectuoasă. Înainte de 
orice, hrana ţinută destul de mult în gură aduce energie. 
Energiile subtile din alimente nu pot să fie absorbite altfel 
decât prin limbă. Exact din acest motiv trebuie să mâncaţi 


liniştiţi, fără îngrijorări, concentrați, fără grabă, astfel 
încât să primiţi de la hrană ce e mai important: esenţa ei. 

În timpul procesului de masticare, energia vie, prana, 
trece prin limbă şi se depune în sistemul nervos. Cu cât 
hrana este mestecată mai mult, cu atât aduce mai multă 
Prana în sistemul nervos şi în creier. Din gură, alimentele 
trec în stomac, unde sunt supuse altor procese. Cu cât e 
mai mare energia care vine de la creier, cu atât mai bine 
se face digestia. De aceea, trebuie să mestecaţi îndelung, 
ca să primiţi mai multă energie cerebrală. Astfel, aportul 
de energie indispensabilă muşchilor şi oaselor este şi el 
asigurat. Numai hrana bine digerată este binefăcătoare. 

Între gânduri, sentimente şi masticat există unele 
corespondențe. În acest sens, felul de a mesteca arată felul 
de a gândi, de a simţi şi de a reacţiona. 

Omul care are dinţi buni şi mestecă bine alimentele 
în ambele părţi, în stânga şi în dreapta, nu se 
îmbolnăveşte. Nu mestecaţi cu gura deschisă, căci aerul 
care intră împiedică o bună digestie. Nu puteţi fi sănătoşi 
dacă în timpul meselor aveţi gânduri negative şi sunteţi 
nemulţumiţi de viaţă. Bine dispuşi, acordati o jumătate de 
oră pentru micul dejun dimineaţa şi pentru masa de seară 
şi 40 - 50 de minute pentru masa de prânz. Nu vă umpleţi 
prea mult farfuria şi nu tăiaţi bucăţi mari de pâine. 

Dacă vă pregătiţi să mâncaţi un fruct, de exemplu o 
pară, nu începeţi imediat. Opriţi-vă, observaţi-o, gândiţi-vă 
o clipă la ea, treziţi în voi un sentiment de iubire faţă de ea 
şi priviţi ce a înscris natura în acel fruct. Fiecare fruct este 
o scrisoare a Creatorului. In el sunt impregnate raze de 
soare. Fiinţele care au creat acel fruct au condensat în el 
raze, energii solare. Vreţi să primiţi această lumină şi să 
faceţi organismul să profite de ea? Atunci, mulţumiţi-le! 

După ce aţi mâncat fructe, nu beţi niciodată apă, nici 
caldă, nici rece. Beţi întotdeauna apă înainte de masă, nu 
după aceea. 

Puteţi asculta muzică în timpul mesei, o muzică 
plăcută, nici foarte dansantă, nici foarte tristă, căci 
aceasta din urmă ar putea să vă perturbe procesul nutritiv. 


Cu cât e mai bogată gândirea, cu atât va fi mai 
rafinată hrana. Ea determină construcţia intelectului şi a 
corpului; calitatea şi alegerea hranei depind de gândire. 
Chiar dacă e scumpă, nu vă lipsiţi de o hrană de bună 
calitate, căci ea va aduce mai mult organismului decât cea 
pe care o mâncaţi fără poftă. Nu se pune problema să nu 
mâncaţi nimic, ci mai curând să ştiţi ce şi cum să mâncaţi. 
Nu este de-ajuns să vă potoliţi foamea, de o importanţă 
majoră e să ştiţi de ce anume aveţi nevoie. În consecinţă, 
omul spiritual trebuie să consume cea mai bună hrană şi 
să nu mănânce niciodată peste măsură. Dacă respectaţi 
aceste două reguli, veţi avea o viaţă excelentă. Omul îşi 
poate dezvolta capacitatea de a discerne care sunt cele 
mai bune alimente pentru el. Fiecare organism are nevoie 
de alimente specifice şi, dacă ştiţi să le recunoaşteţi, puteţi 
contribui mult la evoluţia voastră fizică, mentală, 
emoţională şi spirituală. 

Capacitatea de a recunoaşte care hrană e bună sau 
nu pentru el îi permite omului să integreze legile lumii 
fizice şi legile spirituale în raport cu viaţa sa interioară. 
Omul aflat pe drumul evoluţiei alege şi mănâncă alimente 
care îl ajută să dezvolte anumite calităţi, virtuţi şi talente. 
De exemplu, intelectualul va mânca mai multe fructe 
indispensabile pentru dezvoltarea şi întărirea inteligenţei. 

Celor care vor să devină frumoşi, rafinaţi, delicaţi le 
spun să mănânce cele mai bune mere! Pentru evoluţia 
inteligenţei şi a raţiunii, trebuie să mâncaţi pere bine 
formate, nu atât de rotunde, având o frumoasă culoare 
galben-rozalie, cu miezul dens. Cel care vrea să-ţi 
amelioreze funcţionarea rinichilor trebuie să mănânce 
fasole uscată. Pentru ochi, mâncaţi linte, dar nu în cazul 
ochilor deja bolnavi. 

Mâncaţi în zilele de luni alimente care dezvoltă 
imaginaţia; marţi, care dau energie; miercuri, alimente 
care favorizează dezvoltarea inteligenţei; joi, care întăresc 
ficatul şi întreţin bunăvoința şi demnitatea. 

O hrană prost aleasă este cauza acumulării 
surplusului din muşchi. Frumuseţea se bazează pe textura 


ţesuturilor musculare, a căror compoziţie armonioasă, 
împreună cu o bună plasticitate, conferă o bună 
expresivitate corpului şi feţei. 

Un chip e frumos când a fost desenat de Dumnezeu şi 
e urât când e şters de om. 

In funcţie de zilele săptămânii, părinţii trebuie să ştie 
ce alimente să le dea copiilor, căci hrana îl creează pe om. 
Dacă le daţi o hrană grosolană celor mai cultivați dintre 
oameni, viaţa lor se va transforma. Daţi 10 ani o hrană 
rafinată şi delicată unui om grosolan şi veţi constata că îşi 
va schimba modul de viaţă. Natura a creat şi a pus la 
dispoziţie tot felul de alimente şi fiecare poate să le aleagă 
pe cele care i se potrivesc, care dau cele mai bune 
rezultate pentru el. Deseori ne orientăm prin intuiţie. De 
exemplu, sucul de grâu este recomandat ca băutură, fără 
să se ştie ce conţine, nici măcar cui să-i fie recomandat. 
Putem să consumăm alimentele ale căror energii 
corespund cu ale noastre. Cel care are o dispoziţie bună 
faţă de sucul de grâu sau de ovăz, sau de praz le poate 
folosi ca hrană. Acest aspect este partea interioară a 
nutriţiei. 

Unele alimente sunt legate de creier, altele, de 
plămâni, altele, de stomac. De ce are nevoie organismul? 
De alimentul care îl atrage. Pentru animale e la fel, dar, 
deoarece ele n-au nevoie să întreţină activităţi intelectuale, 
caută hrana care le va da forţă. Hrana omului trebuie să 
fie variată şi în funcţie de nevoi. Uniformitatea şi 
monotonia sunt periculoase, la fel şi hrana nevariată. 

Ca să întreţinem frumuseţea vieţii, este indispensabil 
întâi să consumăm alimente bune, sănătoase şi simple. Le 
găsim peste tot. Cei mai mulţi oameni cred că mâncarea 
bună e scumpă. Nu, cele mai bune alimente sunt simple şi 
ieftine. 

În timpul cruciadelor, trăia un eremit. Şi-a petrecut 
40 de ani pe un trunchi de copac, hrănindu-se doar o dată 
pe săptămână. Mânca oare fripturi, unt sau prăjituri? 
Oamenii din împrejurimi veneau la el să-i vindece. Acel om 
înţelesese legea credinţei. 


Există alimente specifice cu care se poate restabili 
memoria; există altele care pot să ajute la restabilirea 
simțului frumuseţii sau la dezvoltarea simțului artistic, a 
simțului poeziei, al muzicii, al ştiinţelor etc. Dar, ca să 
ajungă să recunoască alimentele care pot să-i restituie 
omului ce a pierdut, trebuie întâi să dezvolte gândurile şi 
sentimentele potrivite. Care sunt ideile aflate în relaţie cu 
cireşele, cu merele, cu prunele sau cu perele? Fiecare 
fruct simbolizează un gând divin şi, dacă omul cunoaşte 
corespondenţele, va putea să folosească forţele din fructe. 

Lumina este hrana cea mai potrivită pentru om, dar, 
deocamdată, este încă foarte densă, trebuie diluată puţin. 
Fructele, plantele, toate sunt lumină condensată. 

Un aliment este binefăcător dacă are lumină, dacă 
aduce căldură organică şi conţine forţa vieţii. Lipsit de 
lumină, el nu permite dezvoltarea inteligenţei; dacă îi 
lipseşte căldura, inima nu se poate dezvolta bine: dacă nu 
aduce destulă forţă, voinţa va rămâne slabă. 

Fiecare aliment organic pe care îl consumaţi, deşi 
curat şi sănătos, lasă în organism reziduuri şi toxine. Omul 
a devenit muritor de când mănâncă o hrană organică, 
deoarece fiecare creatură organică se polarizează în parte 
pură şi în parte impură. Alimentele bune sunt acelea care 
se digeră uşor şi lasă puţine deşeuri. 

Dulciurile fac caracterul plăcut. Fiecare fruct, fiecare 
aliment îi aduce caracterului calitatea elementelor pe care 
le conţine. De exemplu, cartofii vă fac mulţumit; de aceea, 
în condiţii dificile, omul trebuie să mănânce cartofi. Unii 
mănâncă ani de zile fără să sufere influenţa lor. Merele vă 
fac blânzi, indulgenţi, faţa capătă prospeţime. Ca să 
deveniți blânzi, mâncaţi şi struguri. Cireşele aduc bucurie 
şi veselie. 

Grâul, perele, toate fructele s-au copt la soare şi nu 
există motiv să fie coapte iar de om. Mâncaţi-le în starea 
lor naturală. În schimb, nu le mâncaţi prea coapte. Prin 
fructe, natura ne oferă posibilitatea de transformare. 
Copiilor le plac fructele, de aceea, caracterul şi stările lor 
sufleteşti se transformă cu uşurinţă. 


Influenţa fructelor asupra noastră este şi mai mare 
când le mâncăm cunoscându-le proprietăţile. 

Alimentele pe care le mâncaţi trebuie să fie 
proaspete, altfel produc toxine care distrug organismul. In 
coaja boabei de strugure există multe vitamine pe care le 
obţinem numai cu condiţia de a o mesteca mult. E 
preferabil să nu înghiţiţi sâmburii. 

Dacă mâncaţi prea multă miere, deranjaţi stomacul. 
Nu e bine nici să nu mâncaţi deloc. Ca să fiţi veseli şi 
dinamici, mâncaţi miere. 

Uleiul de măsline reţine o cantitate importantă de 
energie solară condensată. Cinci-şase nuci pe zi sunt de 
ajuns ca aport de grăsime. Alunele, migdalele, nucile: 
grăsimi bune! Renunţaţi la uleiurile rafinate. Semințele de 
floarea soarelui sunt preferabile uleiului de floarea- 
soarelui. Luaţi 150 g seminţe, măcinaţi-le şi este îndeajuns 
ea aport de materie grasă pentru prepararea mâncărurilor. 

Ardeiul iute se foloseşte contra febrei, dar nu îi este 
recomandat omului sănătos, nici alimentele prea acide sau 
prea dulci. 

Mulţi întreabă care este sensul vieţii. Unii spun că 
sensul vieţii se găseşte în mâncare. Dacă e aşa, ştiu ei ce 
conţin alimentele şi de ce le folosesc? O persoană a 
mâncat un măr fără să cunoască elementele pe care le 
conţine. Sub influenţa cărei planete e? Ar trebui să 
studiem problema an de an. Merele din anul trecut nu au 
aceeaşi compoziţie, nici chiar aceleaşi proprietăţi precum 
cele de anul acesta, deoarece nu primesc aceleaşi influenţe 
planetare. Astăzi, toate astea nu vă interesează, pentru că 
nu ştiţi încă să profitaţi de ele. Conştiinţa voastră abia se 
pregăteşte pentru o mai bună cunoaştere a alimentelor pe 
care le consumaţi, în scopul de a profita mai bine de 
proprietăţile lor în viitor. Fiecare fruct conţine o forţă 
terapeutică aparte. 

Ceea ce este bun pentru adult nu este neapărat bun 
şi pentru copil. Laptele este bun pentru copil, dar rău 
pentru adult care, dacă îl consumă mult timp, îşi 
deranjează sistemul digestiv. Supele deranjează şi ele 


stomacul; diluează sucurile digestive şi, în plus, nu sunt 
bune pentru voce. Nu am supă în meniul meu. Există mere 
şi alimente solide pentru ca dinţii să lucreze. 

Conservarea alimentelor indică o degenerescenţă a 
omenirii de astăzi. Ea produce reziduuri care provoacă 
diferite boli. Cultura nouă nu permite folosirea de extracte 
sau de esențe de fructe. Totul trebuie să fie utilizat în stare 
naturală, cum a fost creat de natură. 

Pâinea trebuie să fie bine coaptă, dar nu prea mult. 
Mâncărurile trebuie să fie gătite la foc mic. După ce încep 
să fiarbă, focul trebuie să fie mic şi timpul de fierbere să 
nu depăşească niciodată o oră. 

Nu mănânc niciodată dovlecei şi ceapă friptă, nici 
brânzeturi. Puţină ridiche rasă, cu ulei de măsline, lămâie 
sau oţet, puţină pâine, nimic mai mult. Puteţi mânca 
ceapă, dar, ca în cazul merelor, nu o tăiaţi în bucăţi miei. 
Nu faceţi lucruri care nu vă aduc nimic. Chiar dacă 
alimentaţia e bogată, fără iubire nu veţi avea niciun profit. 

Sănătoasă este hrana de pe urma căreia omul are 
mult timp după aceea bucurie şi bună dispoziţie. Dacă, 
după ce aţi mâncat, simţiţi o greutate şi o dispoziţie 
proastă, înseamnă că mâncarea nu a fost sănătoasă. La fel 
şi cu locuinţa. Bună şi igienică este locuinţa în care omul 
se simte bine şi e veselie întotdeauna. 

Pe vremuri, copiilor le plăcea mult să mestece 
mastic. Astfel, fără să ştie, îşi curăţau dinţii şi întăreau 
masticaţia, favorizând afluxul de sânge spre gingii. 

Nu amestecați alimentele, dacă vreţi să vă păstraţi 
sănătatea! Mâncaţi unul şi, după ce s-a digerat, puteţi să 
mâncaţi altul. După părerea mea, o hrană bună e digerată 
într-o oră şi douăzeci de minute. Fiecare aliment care cere 
mai mult timp ca să fie digerat e nociv. Nu amestecați 
produsele alimentare. Dar ce nu băgaţi în stomac! Orez, 
unt, ulei, fasole, tot ce aveţi la dispoziţie. E o crimă! 

Nu consumaţi mâncare prea caldă sau prea rece. 
Respectaţi aceste reguli ca să fiţi puternic, viguros şi bine 
dispus. 

Nu trebuie să mâncaţi produse lactate cu alimente 


vegetale. Dacă aţi mâncat usturoi, fructele sau dulciurile 
consumaţi-le numai după trei ore. Repet, nu amestecați 
alimentele. Nu mâncaţi diferite feluri de fructe în acelaşi 
timp; numai unul o dată, şi lăsaţi să treacă o oră înainte de 
a mânca altul. 

Dacă folosiţi untul, trebuie să fie pur şi proaspăt. 
Extragerea uleiului de floarea-soarelui trebuie să fie făcută 
cu maximum o lună înainte de utilizare, ca să nu producă 
reziduuri care să deranjeze stomacul. Mulţi se plâng de 
uleiul de floarea-soarelui rafinat. Vă pot oferi o metodă de 
purificare a uleiului. Puneti într-o cratiţă 21 apă şi 1 | ulei 
pe care vreţi să-l rafinaţi. Daţi în clocot 5 - 10 minute. 
Adăugaţi 1⁄2 1 oţet şi lăsaţi să se liniştească, aşteptând ca 
elementele nocive, acizii şi sărurile să se depună pe fundul 
cratiţei. Apoi, separați încetişor uleiul de apă. Astfel, veţi 
avea un ulei mai pur. De asemenea, puteţi folosi direct 
seminţele de floarea-soarelui sau sâmburii de nuci, de 
alune. Nucile măcinate sau vreo 100 de seminţe de floarea- 
soarelui pot foarte bine să înlocuiască uleiul pe care îl 
puneţi în mod obişnuit în mâncare. Utilizate în acest fel, 
materiile grase nu sunt nocive. 

O hrană prea lichidă îngraşă repede. Pentru 
revenirea la starea normală, începeţi prin a mânca 
alimente acide şi apoi dulci. Apa trebuie să fie furnizată în 
principal de produsele alimentare. 

Când schimbaţi regimul alimentar şi modul de viaţă, 
observaţi-vă ca să vedeţi rezultatul acestei schimbări. Dacă 
nu vă simţiţi bine, este preferabil să reveniţi la vechiul 
mod de viaţă şi de nutriţie. Căutaţi regimul care vă aduce 
bucurie şi stare de bine. 

Forţa alimentelor constă în calitatea lor, nu în 
cantitate, dar şi în felul în care sunt utilizate. Pentru omul 
de astăzi, a mânca puţin înseamnă o modalitate de 
vindecare. Modul de viaţă şi regimul alimentar definesc 
durata de viaţă şi controlul corpului. Dacă trăieşte 
inconştient, omul este condamnat la o îmbătrânire 
prematură. 

Conform învăţăturii noi, omului îi este dat să trăiască 


120 de ani rămânând independent şi sănătos. Excesul de 
mâncare epuizează organismul, frugalitatea prelungeşte 
viaţa. Felul de ne hrăni nu trebuie să lase deşeuri mari; 
trebuie să fie microscopice. 

Fiecare saturare epuizează. Chiar este preferabil să 
nu se ajungă niciodată la saţietate. Lăsaţi gol un sfert din 
stomac. Este o regulă importantă pentru igiena vieţii 
voastre. Suntem saturați nu numai de mâncare, ci şi de 
cunoştinţe. 

Există o lege a naturii care defineşte cantitatea de 
hrană necesară. Dacă omul din ziua de astăzi ar cunoaşte- 
o, ar fi sănătos. Feriţi-vă de excese! Toate excesele aduc 
necazuri şi probleme în viaţă. Ştiind aceasta, nu vă 
permiteţi excese nici pe plan fizic, nici pe plan afectiv sau 
mental. 

Cu cât omul mănâncă mai mult, cu atât mai slabă îi e 
memoria. Stomacul munceşte mult, dar memoria scade. 
Dacă inteligenţa se încarcă aşadar cu lucruri inutile, 
îngrijorările sau problemele care împovărează intelectul 
slăbesc şi memoria. Natura e generoasă, dar inteligentă şi 
exigentă. Folosiţi de preferinţă o alimentaţie vegetariană. 

Dacă omul mănâncă prea mult, moare. Dacă posteşte 
prea mult, moare. De aceea, trebuie să consumăm exact 
cât e necesar pentru întreţinerea organismului, fără să 
producem multe deşeuri. Mâncaţi cu moderație! După 15 - 
20 de înghiţituri, opriţi-vă! Dacă nu respectaţi această 
regulă, saturaţia care va veni va fi cauza multor dereglări 
ale organismului. Când mâncăm prea mult, e mai bine să 
vomităm sau să folosim o modalitate ca să ne eliberăm 
decât să ne intoxicăm sângele prin acest exces. 

Va veni un timp în care veţi avea condiţii să mâncaţi 
doar o dată sau de două ori pe săptămână. De aceea, 
trebuie să vă pregătiţi de pe-acum. 

Femeia poartă corset ca să aibă o talie mai fină, dar 
ar trebui mai curând să ştie să se abţină de la mâncare. In 
prezent, mănâncă de trei ori pe zi. Să încerce să mănânce 
numai o dată sau de două ori, şi astfel va avea trăsături 
mai frumoase şi mai nobile. 


Există legi care regularizează nutriția. Dacă, uneori, 
nu aveţi poftă să mâncaţi, nu mâncaţi, mai aşteptaţi. 
Animalele nu mănâncă atunci când sunt prost dispuse. 

Mâncând de patru-cinci ori pe zi, vă îngrăşaţi şi 
gâfâiţi, iar intelectul se îngreunează şi el. Trebuie să 
transformați grăsimea în energie. Aţi remarcat că oamenii 
care muncesc mult intelectual sau au activităţi spirituale 
nu sunt niciodată graşi? Şi vă spun: „Omul virtuos 
mănâncă o dată pe zi. omul obişnuit mănâncă de două ori 
pe zi şi cei care seamănă cu animalele mănâncă tot 
timpul”. Întrebaţi de câte ori să mâncaţi pe zi. O dată! 

Astăzi avem surplus. Există conserve, tot felul de 
făinuri, moduri diferite de conservare. Toate acestea sunt 
un surplus pe care omenirea îl plăteşte foarte scump şi | va 
plăti şi mai scump. 

Natura nu acceptă conservele. Tomatele nu trebuie 
să fie fripte sau fierte; doar îndepărtați seminţele, dar fără 
să le fierbeţi. Festinurile noastre sunt deseori o piedică în 
calea evoluţiei altor entităţi. De aceea, în toate religiile şi 
în ştiinţa esoterică, se recomandă întotdeauna abstinenţa. 
Prin abstinenţă, nu înţeleg abţinerea totală de la mâncare, 
ci fără excese. Şi pentru puţinul pe care îl mâncaţi, 
mulţumiţi-i întotdeauna lui Dumnezeu din adâncul 
sufletului. 

Dacă aţi face o cercetare în privinţa oamenilor de 
astăzi, aţi constata că sângele venos predomină, că porii 
sunt astupaţi. În consecinţă, suferă de multe boli. 
handicapuri, necazuri şi suferinţe. Cauza principală este o 
mare ignoranță, neînţelegerea legilor naturii şi lăcomia în 
exces. Toată lumea e grăbită mai ales ca să mănânce şi 
acea hrană nu este bine digerată. 

Păcatul nu constă în faptul că mâncăm, ci că o facem 
excesiv. Când supraîncărcăm stomacul, excesul rămas 
nedigerat în stomac şi intestine începe să fermenteze şi 
produce gaze toxice. Sistemul digestiv trebuie să fie 
păstrat în stare bună. 

Un lucru e adevărat: toţi marii compozitori, poeţi, 
scriitori, oameni de ştiinţă, creatori de opere sublime sunt 


fiinţe aflate în contact cu iubirea divină. Consumă puţine 
alimente fizice, deoarece deţin o „cheie“, un mijloc aparte 
care le permite să se hrănească prin pori, direct din aer. 

Când e prânzul în natură? În culmea foamei voastre, 
când primiţi un impuls ca să mâncaţi, soarele se găseşte 
atunci la zenit. Este momentul cel mai propice să vă 
hrăniţi şi pentru o foarte bună digestie. 

Alimentele sănătoase precum grâul, orezul, cartofii 
nu au nevoie de zahăr, nici de lapte, nici de nuci. Omul 
care consumă o hrană simplă şi sănătoasă, fără mirodenii, 
va avea diabet? Animalele din pădure nu suferă de diabet! 
în afară de diabet, omul civilizat suferă de multe alte boli, 
care sunt capete de acuzare împotriva lui. 

Nu îi este permis unui discipol să bea vin, bere, 
limonadă sau alcool. În cazuri extreme, poate să bea puţin 
vin sau must ca să-şi încălzească stomacul. 

O forţă puternică este ascunsă în modul de a primi 
hrana. Dacă ştiţi cum să stabiliţi un contact cu ea, cum s-o 
mestecaţi, veţi înţelege ce forţă conţine. 

Când femeia găteşte, trebuie să cânte. Dacă mai 
multe femei adunate să gătească cântă preparând masa, 
mâncarea va fi gustoasă şi binefăcătoare. Ideea pe care v-o 
propun este să introduceţi elemente divine în tot ceea ce 
faceţi. 

Omenirea viitoare va avea o alimentaţie mai bună, 
mai sănătoasă decât cea de astăzi. Folosirea cuţitelor, 
furculiţelor, recipientelor din metal va dispărea; acestea 
vor fi confecţionate din materiale mai nobile decât cele de 
azi. Trebuie să introducem în organism elemente care să 
crească vibraţiile energiilor sale nervoase. _ 

Omul nu trebuie să taie pâinea cu cutitul. In general, 
furculiţele, lingurile, cuţitele nu au o influenţă bună asupra 
sănătăţii sau ar trebui să fie din aur ori din argint, nu din 
fier. La fel şi cratiţele. Farfuriile trebuie să fie din porțelan 
fin. Recipientele din staniu nu sunt recomandate. Aceasta 
înseamnă că omul trebuie să introducă în el calităţile şi 
virtuțile noi care au stabilitatea şi noblețea aurului sau 
argintului, căci stabil este cel care, cu toate suferinţele şi 


dificultăţile, nu-şi pierde prezenţa de spirit. 
RESPIRAȚIA 


Respirația este prima condiție în dobândirea 
virtuților şi talentelor. După ce a învăţat să respire bine, 
omul trebuie să înveţe să se hrănească bine. 

Dacă există aer, există şi viaţă intelectuală, căci aerul 
este legat de inteligenţă. In lumea fizică, omul primeşte 
aer prin plămâni, dar există persoane care au dobândit o 
respiraţie interioară prin corpul astral şi mental. 

Creierul foloseşte materiale făcute din substanţe 
superioare, mai subtile, mai rafinate. Nu vă puteţi schimba 
respiraţia fără să vă schimbaţi gândurile şi viceversa. 
Respirația este măsura prin care se poate defini nivelul 
evoluţiei unui om. Cel care ştie să respire bine poate să-şi 
schimbe starea sistemului digestiv şi astfel putem spune că 
sistemul respirator devine stăpânul forţelor interioare. 
Altfel, controlul stomacului şi regularizarea forţelor legate 
de sistemul respirator sunt imposibile. 

În Sfintele Scripturi stă scris: „l-a suflat în nări 
suflare de viaţă şi omul a devenit un suflet viu”. Dumnezeu 
a însufleţit omul introducându-i aer pe nas şi a făcut din el 
un suflet viu. În sens figurat, sufletul se situează în piept, 
în sistemul respirator. De aceea se spune că plexul solar 
este sediul sufletului. 

Respirația bună nu depinde de cantitatea de aer 
inspirată, ci de prelungirea timpului de reţinere a ei. 
Există discipoli, iniţiaţi care au ajuns să ţină aerul în piept 
o jumătate de oră şi chiar o oră. Cu cât reținem mai mult 
aerul, cu atât mai mult putem călători în spaţiu. Va veni o 
zi în care omul va respira nu numai prin plămâni, ci prin 
tot corpul. Toate celulele vor primi aer exterior, vor filtra 
impurităţile şi vor dirija spre plămâni numai aerul pur. 
Pentru un astfel de om, nimic nu va fi imposibil! 

În primele zile de primăvară, plimbaţi-vă afară în 
fiecare dimineaţă. Cu cât ieşiţi mai devreme, cu atât e mai 
bine. Respiraţi profund. Înainte de a începe munca, 


purificaţi-vă întâi „maşina”, reglaţi-o bine, altfel vă poate 
surprinde în mod neplăcut când vă aşteptaţi mai puţin şi 
atunci vă va trebui nu o oră, ci zeci de ore ca s-o readuceţi 
în starea normală. 

Respirația completă cuprinde nu numai plămânii, ci 
şi pielea şi întregul corp. Fiecare celulă trebuie să respire. 
Organismul nu suportă nicio impuritate, nicio substanţă 
străină şi dacă, cu toate acestea, nu poate să le elimine, 
apare boala ca să-l elibereze de surplusul acumulat. 
Măduva spinării are proprietatea de a capta hrana din aer 
şi de a o transmite întregului organism. Dacă survine o 
obstrucţie la unul dintre micile canale ale coloanei 
vertebrale, omul îşi pierde vitalitatea. 

În viaţă, respiraţia este un subiect esenţial. Ea se 
face prin nas şi prin plămâni, dar şi prin piele. Şapte 
milioane de pori participă la procesul de respiraţie şi, dacă 
se blochează, omul moare. Respirând, ţineţi-vă capul şi 
coloana vertebrală drepte, perpendiculare cu pământul. 

Se poate observa că unele persoane pot fi sănătoase 
fără a fi totuşi puternice. De unde provine forţa omului? 
Din plămâni. Dacă o persoană nu respiră bine, nu poate să 
fie puternică. 

A fi sau nu om spiritual depinde de plexul solar şi de 
funcţionarea sa; a fi om puternic depinde de sistemul 
respirator, de funcţionarea plămânilor. Stomacul face 
mişcări verticale şi orizontale, în timp ce plămânii se 
dilată. Asta înseamnă că hrana provoacă o anumită 
mişcare a stomacului, iar aerul, alta în plămâni. Omul nu 
trebuie să mănânce decât după ce a simţit o atracţie spre 
mâncare. Când se hrăneşte bine, respiră bine şi, dacă 
respiră bine, gândeşte bine. Acesta este mecanismul 
gândirii. 

În aer există un element de nemurire. În realitate, 
acest element provine de la soare. Oamenii au cunoştinţe, 
învaţă multe lucruri, dar nu ştiu să profite de acest elixir 
care trece prin ei, dar nu rămâne. Hinduşii, deşi cunosc 
multe metode de respiraţie, nu au desluşit încă acest mare 
secret al naturii. 


Toată lumea respiră, dar fiecare absoarbe aerul 
diferit şi, evident, rezultatele sunt diferite. Cei mai mulţi 
dintre oameni respiră cu partea superioară a plămânilor. 
Asta se numeşte respiraţie superficială. Ca să fie sănătos, 
omul trebuie să respire profund, cu capacitatea totală a 
plămânilor. Cu cât respiraţia e mai profundă, cu atât mai 
mare este cantitatea de energie care pătrunde în plămâni. 
Prin aer, ea ajunge la toate celulele pulmonare şi ajută la 
buna purificare a sângelui. 

Totul depinde de buna respiraţie, care presupune 
puterea de a extrage toată energia din aer. Când n-a primit 
destulă hrană din aer, omul se simte slab, chinuit, fără 
viaţă şi fără puteri. 

Respirând, gândiţi-vă la iubirea divină; expirând, 
gândiţi-vă la înţelepciunea divină. 

În coloana vertebrală se găsesc trei canale. Două 
sunt deschise, unul în legătură cu creierul şi celălalt, cu 
sistemul nervos simpatic. La omul contemporan, al treilea, 
canalul adevărului, este închis şi de aici provine tot răul. 
Când se va deschide, aerul va intra liber în creier, acolo pe 
unde trec celelalte două curente. Apoi, ele vor trece în 
partea frontală şi în partea superioară a capului. Astfel va 
dobândi omul conştiinţă cosmică. Aspectul fizic se va 
schimba şi va dispune de forţe noi. Deşi omul a evoluat 
mult în multe domenii, e jalnic şi neputincios în altele. 
Unul dintre aceste două canale este mai dezvoltat la 
femeie, iar celălalt, la bărbat. Al treilea canal, cel mai 
important, se va dezvolta la copii. Omul nou care încolţeşte 
astăzi este copilul nostru. De altfel, toate gândurile 
superioare care ne vin sunt copiii noştri. 

Metodele bune de respiraţie sunt numeroase, dar le 
lipseşte un element esenţial, un element care depinde de 
voinţă. 

De mii de ani, hinduşii se ocupă de respiraţie ca de o 
ştiinţă. Ba chiar au deschis şcoli în care au obţinut 
rezultate. Dar, oricât de bune sunt ele, aceste metode nu li 
se potrivesc europenilor. Aceştia din urmă nu au acea stare 
interioară, acea spiritualitate, acea viaţă interioară, acea 


profunzime şi acele relaţii cu divinitatea proprii hinduşilor. 
Toate aceste calităţi sunt foarte importante pentru 
realizarea unei respiraţii bune şi complete. 

Vă ofer o metodă de respiraţie. Ţineţi aerul inspirat 
aproximativ 20 de secunde zicându-vă: „Doamne, pentru 
marele bine dăruit de tine, sunt gata să îndeplinesc voinţa 
ta”. Aceste cuvinte, transportate de aer, pornesc în spaţiu, 
unde sunt înregistrate. Aerul pe care îl primiţi se 
adaptează bine la organism. Şi fiinţele din cealaltă lume, 
auzindu-ne vorbind astfel, simt o mare binefacere. În 
acelaşi timp, primesc şi se hrănesc cu binele conţinut în 
aer. Rostiţi această formulă nu numai o dată pe zi, ci de 
fiecare dată când faceţi exerciţii de respiraţie. Respirația 
însoţită de formule vă eliberează de toate apăsările. 

Puteţi să luaţi din aer tot ce vă este necesar, calciu şi 
chiar unt, tot ce nici nu vă puteţi imagina; e de-ajuns să 
ştiţi cum. 

Nu puteţi să respiraţi bine dacă nu aveţi o gândire 
activă şi pură. Gândul curat atrage aerul pur. Merită ca 
omul să-şi consacre întreaga viaţă învăţării respirației 
corecte. Bolile, suferinţele, eşecurile provin şi din proasta 
respiraţie. Cel care respiră bine gândeşte bine şi, când 
gândeşte bine, toate treburile îi merg bine. Ca discipoli, ar 
trebui să fiţi atenţi la respiraţia voastră. Cel care respiră 
corect cântă bine. Prin cântec, vă conectaţi la natură, de 
unde vă alimentaţi cu forţe vii, dezvoltați organe 
receptoare ale aerului şi ale energiei vitale. Primim 
energia vitală a aerului şi când vorbim. Cântecul şi vorbitul 
sunt legate de gândire. 

Durata vieţii depinde de gânduri şi de sentimente. 
Respirația corectă şi profundă prelungeşte viaţa. Dacă 
ştim să respirăm corect, asta ne ajută la formarea 
caracterului, întăreşte lumina intelectului şi face chipul 
frumos. Ridurile de pe faţă şi mâini sunt cauzate de 
proasta respiraţie şi de dereglarea ficatului. 

Fiecare respiraţie are ca scop regularizarea şi 
purificarea sentimentelor, iar fiecare expiraţie este legată 
de purificarea gândurilor. Sângele pur este o condiţie 


prealabilă pentru un corp sănătos, iar un corp sănătos este 
condiţia unei bune distribuiri a energiilor în organism. 
Plămânii reprezintă sita prin care se purifică viaţa 
intelectuală şi viaţa emoţională. 

Reţineţi că respiraţia obişnuită cuprinde 10 - 12 
respiraţii pe minut, dar, când faceţi exerciţii, faceţi 4 
respiraţii într-un minut. Începeţi cu 4 şi progresaţi, 
ajungând la 1 inspiraţie-expiraţie pe minut. Dacă veţi 
putea, veţi avea mult de câştigat. 

Omul sănătos face 10 respiraţii pe minut. Dacă o să 
crească numărul de respiraţii până la 20 pe minut, plăteşte 
scump şi nu se poate spune că viaţa îi e bună. 

Există o relaţie între memoria proastă şi respiraţie. 
Când respiraţia e superficială şi slabă, când respirăm 
incorect, foarte puţină Prana ajunge la creier. 

Posibilitatea de concentrare a gândului şi forţa 
memoriei depind înainte de orice de respiraţia profundă. 
Omul trebuie să iubească pentru ca în viitor să se dezvolte 
bine organele sale respiratorii, receptorii de aer şi eter. 
Iubirea organizează, ameliorează structura dublului său 
eteric. Răbdarea este şi ea legată de respiraţie. Cu cât 
respirăm mai bine, cu atât devenim mai răbdători. 
Practicaţi respiraţia profundă şi reţineţi aerul 10, 20, 30 de 
secunde şi mai mult. Astfel, răbdarea voastră va creşte 
proporţional cu timpul reţinerii. Dacă o persoană practică 
un an sau doi respiraţia profundă, va dobândi unele 
posibilităţi, aptitudini şi talente, va deveni mai răbdător, 
mai raţional, îşi va dezvolta imaginaţia şi va obţine o mare 
pace sufletească. 

Vreţi să vă întăriţi voinţa? Respiraţi lent. Cel care 
respiră repede are o voinţă slabă. Când respiraţi, implicați- 
vă voinţa, ca să diminuaţi numărul de respiraţii pe minut; 
de la 20, treceţi la 19, 18, 17, 16 etc. Când ajungeţi la 10 
respiraţii pe minut, acest lucru se va reflecta într-un mod 
benefic asupra organismului şi veţi putea face faţă cu 
uşurinţă tuturor dificultăţilor şi contradicţiilor. 

Omul obişnuit face 20 de respiraţii pe minut, omul de 
talent, 10, omul de geniu, 4 şi sfântul face 1 respiraţie pe 


minut. 


APA 


Elixirul vieţii noi este apa caldă. Ca să fie sănătos, 
omul trebuie să utilizeze o cantitate suficientă de apă. Pe 
de o parte, ea este indispensabilă pentru umezirea hranei 
şi, pe de altă parte, ca să spele organele interioare. Nicio 
reacţie biochimică nu se poate face fără apă. Apa conţine 
forţa vitală indispensabilă organismului. Toate siropurile, 
deşi foarte bune, sunt invenţii ale omului care nu pot să 
potolească setea. Dacă aţi şti să folosiţi apa fierbinte, aţi 
putea introduce în organism elemente care ar face să 
dispară 90% dintre crizele care fărâmiţează societatea 
contemporană. 

Dacă beţi apă rece, e necesar să vă păstraţi 
conştiinţa trează, căci multe boli provin din absorbirea 
rapidă a apei reci. Veţi petrece mai mult timp să reparaţi 
consecinţele negative şi să vindecaţi bolile provocate de 
graba voastră decât dacă aţi fi avut răbdare unu-două 
minute în plus ca să vă beţi apa. Gândirea şi conştiinţa 
trebuie să participe ca să puteţi aprecia calităţile apei la 
temperatura momentului. 

Băutul apei şi spălatul trebuie să devină acte sfinte. 
Când intraţi în contact cu apa, faceţi-o lent, cu 
concentrare, implicând gândirea şi rostind formule. 
Căutaţi locurile unde se găsesc izvoarele cele mai pure şi 
luaţi de acolo apă pentru acasă. 

După ce aţi băut cald, nu beţi niciodată rece. Naturii 
nu-i plac schimbările  bruşte. Aceste variaţii de 
temperatură vă strică smalţul dinţilor. 

În fiecare zi, beţi pe stomacul gol 150 ml apă caldă, 
cu înghiţituri mici, apoi, în cursul zilei, minimum V «11 apă 
caldă, pentru aport de elemente nutritive pentru artere. 
Nu beti niciodată apă cu gheaţă, deoarece contractă 
excesiv capilarele gâtului şi ale stomacului. Apa care 
conţine amestecuri organice acţionează negativ asupra 


organismului. Apa distilată ameliorează starea de sănătate. 

A face baie e nu numai o plăcere, ci şi o necesitate 
pentru organism. Băile contribuie la deschiderea porilor 
pielii, care participă la buna funcţionare a respirației şi a 
nutriţiei, dar nu trebuie să staţi în apă mai mult de 5 până 
la 15 minute. 

Cataplasmele reci şi duşurile reci sunt valabile 
pentru persoanele rezistente, care au o circulaţie sangvină 
foarte bună. Unii fac băi calde şi imediat după aceea intră 
în apă rece, ca apoi să se întrebe de ce starea li se 
degradează. Schimbările bruşte de temperatură sunt 
nefaste pentru organismul omului. 

Cineva spune că face băi reci ca să se călească. El 
crede poate că devine mai robust, dar aceste schimbări 
generează reacţii bruşte, îi întăresc corpul şi îi aduc un 
surplus de electricitate care va fi greu de transformat. 

Totuşi, referitor la băile reci, le recomand tuturor 
băile de ploaie îndeosebi în mai, iunie şi chiar până la 
jumătatea lui iulie. În aceste luni, picăturile de ploaie sunt 
deosebit de încărcate de electricitate şi de magnetism. 

Dacă nu puteţi să faceţi băi de ploaie, e bine să vă 
scăldaţi în apă apropiată de temperatura corpului, 35 - 
40C maximum. Este şi temperatura izvoarelor naturale. 
Mai caldă, apa conţine o forţă dilatatoare neplăcută pentru 
corp. 

E bine să stăm în ploaie, dar protejaţi de o 
îmbrăcăminte subţire; astfel, picăturile de ploaie 
eliberează o energie specifică foarte benefică pentru 
organism. 

Când ne spălăm, o parte din apă este absorbită prin 
porii pielii. De aceea, trebuie să ne spălăm des faţa, ca să 
facem să pătrundă apa cu magnetismul pe care îl conţine. 
Dar, pentru aceasta, apa trebuie să fie caldă. Există o 
relaţie între puritatea fizică şi puritatea spirituală. 

Ca să obţineţi o respiraţie corectă, deschideţi-vă porii 
corpului. E posibil prin utilizarea apei. Respirația deplină 
se face nu numai prin plămâni, ci şi prin piele. Fiecare 
celulă trebuie să respire. Cel care va ajunge la acest nivel 


de respiraţie se poate numi „om sfânt”. 

Cel puţin de două ori pe săptămână, provocaţi 
transpiraţia (Anexa 1-C) bând câteva căni de apă fierbinte. 
Este bine să adăugaţi puţină zeamă de lămâie. După ce aţi 
provocat o transpiraţie în toată regula, frecaţi-vă bine 
corpul cu un prosop umed şi îmbrăcaţi haine uscate. Apa 
caldă pură ajută la eliminarea acidului lactic acumulat în 
muşchi după un mers prelungit. Ea ajută la eliberarea 
sângelui de aciditate, de uree. 

Spălaţi-vă mâinile cel puţin de trei ori pe zi; spălaţi- 
vă de câteva ori pe zi şi picioarele, faţa, subsuorile şi 
păstraţi pielea puţin umedă ca să-i daţi organismului 
posibilitatea de a absorbi umiditatea. Aceasta vă va conferi 
tonus şi prospeţime. Apoi, ştergeţi-vă cu un prosop moale, 
mulţumiţi-i lui Dumnezeu şi numai după aceea mâncaţi şi 
mergeţi la lucru. 

Vara, spălaţi-vă cu apă încălzită la soare. Faceţi cel 
mult două-trei băi pe săptămână. Zilnic, vă puteţi spăla 
parţial, de exemplu, faţa, mâinile, picioarele. 

La plimbare şi la munte, nu beţi niciodată când 
sunteţi obosiţi şi aţi transpirat. Dacă vă aflaţi în apropierea 
unui izvor, opriţi-vă lângă el şi aşteptaţi 15 - 20 de minute 
înainte să beti. 

Dacă vinul i-ar fi fost indispensabil omului, i l-ar fi 
furnizat natura. Apa curăţă organismul, dar vinul introduce 
depuneri, de care trebuie să ne curăţăm ca să lăsăm calea 
liberă energiei divine. Această energie intră prin creier şi 
traversează inima şi tot corpul. Ajunsă în circulaţie în 
organism, îl reconstruieşte. 

Picăturile de rouă conţin electricitate şi magnetism, 
pe care le puteţi utiliza. Ştiind aceasta, nu scuturaţi 
picăturile de rouă, nici picăturile de ploaie de pe picioare 
şi haine. Picăturile pure de rouă aduc binecuvântări. 
Persoanele cu simţul mirosului foarte dezvoltat simt 
parfumul picăturilor de rouă. 

Când ieşiţi la plimbare sau plecaţi în excursie, alegeţi 
să beţi apă din izvoarele expuse spre sud; sunt pline de 
energie creatoare foarte benefică. În schimb, nu beţi 


niciodată apă de la izvoarele expuse spre nord, căci 
energia ei are o încărcătură pozitivă. 

Începând din mai şi până la jumătatea lui iulie, de 
fiecare dată când plouă, expuneţi-vă ploii până când vă 
udă. Aceste băi de ploaie sunt mai valoroase decât oricare 
altă apă termală şi minerală. Sunt foarte benefice pentru 
sistemul nervos şi contra multor boli cronice. Eu numesc 
duşurile de ploaie „băile îngerilor”. Rugaţi 1 pe Dumnezeu 
să vă purifice astfel şi mulţumiţi pentru binecuvântarea 
cerului pe care v-o trimite. Energiile din picăturile de 
ploaie îi permit celui care ştie să le capteze să aibă acces 
la substanţa căutată de alchimişti. Când faceţi astfel de 
băi, veţi vedea ce somn odihnitor veţi avea! După o baie de 
ploaie, ştergeţi-vă corpul cu un prosop curat şi uscat, 
schimbaţi-vă şi beţi leăni cu apă caldă. Nu vă fie teamă că 
veţi reci, lunile mai, iunie şi iulie sunt pline de viaţă. 


SOARELE 


Omul trebuie să se trezească dimineaţa devreme şi 
să iasă în aer liber. În întâmpinarea primelor raze de soare, 
care conţin o energie deosebită pentru organismele vii. Cel 
care se expune la soarele după-amiezii nu primeşte nimic. 

Indiferent de starea voastră, bună sau rea, expuneţi- 
vă spatele la soare, contactaţi-vă la energiile lui şi 
observați rezultatul. În plus, trebuie să ştiţi în ce moment 
al zilei razele solare sunt binefăcătoare, deoarece există 
ore în care îl obosesc pe om şi devin nocive. Le recomand 
agricultorilor să poarte pălării multiunghiulare ca să 
refracte aceste raze periculoase. 

Nu stau niciodată la umbra unui copac sau a unui 
om. E o regulă pe care o puteţi experimenta. Fiecare rază 
solară care-l atinge pe om este absorbită de organism şi 
iese în parte sub formă de lumină moartă. Umbra unei 
flori, a unui copac sau a unei case conţine un fel de lumină 
numită „lumină moartă”. În consecinţă, fiţi atenţi să staţi 
sub influenţa directă a razelor soarelui, nu sub razele 
indirecte, adică razele umbrei. Aceste reguli pot să fie 


generalizate, experimentate şi transformate în ştiinţă. 
GÂNDURILE 


Gândurile şi sentimentele vă determină situaţia în 
lume: prietenii, locul în societate, starea de sănătate, totul 
depinde de felul în care gândim. 

Gândirea şi comportamentul determină destinul şi 
modul de viaţă al omului: va fi sărac sau bogat, bolnav sau 
sănătos, fericit sau nefericit? Dacă gândurile lui nu sunt 
nici luminoase, nici corecte, nu poate spera să fie sănătos. 

Prin gânduri, omul face sinteza a trei feluri de 
energie cu care îşi construieşte corpul mental. Acest corp 
mental îl ia cu el în lumea cealaltă. Corpul mental conţine 
nemurirea. 

Forţa omului se găseşte în gândire, care îl hrăneşte 
ca pâinea. Dacă nu are gânduri sănătoase, indiferent ce ar 
mânca, merge spre declin. Cel care trăieşte conform 
legilor iubirii, ale credinţei şi ale speranţei va fi sănătos şi 
vesel, chiar dacă mănâncă pâine uscată. Cuvântul divin 
este pâinea vie despre care vorbea Hristos. Este energie 
divină condensată. 

Ceea ce omul gândeşte în permanenţă se va realiza. 
Dar şi ceea ce neagă în permanenţă. Dacă vă gândiţi să 
deveniți bogaţi, o să vă îmbogăţiţi. Dacă vă gândiţi că veţi 
ajunge la ananghie, o să ajungeţi. Dacă vă gândiţi că veţi fi 
bolnav, va veni şi boala. 

Omul nu creează gândurile, le primeşte doar şi le 
transmite. Gândurile care trec prin intelect provin de la 
fiinţe inteligente din lumea mentală. Ele umplu tot spaţiul 
şi fiecare fiinţă omenească le primeşte numai pe cele care 
sunt la unison cu propriul „aparat mental”. 

Să nu credeţi că un om poate să creeze un gând el 
însuşi: atrageţi gândurile armonioase fiinţelor superioare. 
În ceea ce priveşte sentimentele, lucrurile stau la fel. 
Gândul divin se transmite prin lumină, aer, pământ, pietre. 
Cei care înţeleg legile pot să le ia de peste tot. 

Aşa cum vă sunt gândurile, sunt şi entităţile care 


sălăşluiesc în voi. 

Un gând luminos, nobil, dezinteresat, repetat des cu 
sinceritate aduce lucruri bune. Natura răsplăteşte fiecare 
cuvânt bun, fiecare gând bun adresat cuiva. Astfel, puteţi 
să vă ajutaţi în caz de boală şi de dificultate. Chiar sănătos, 
omul atrage boala dacă se gândeşte mereu la ea. Faceţi 
contrariul. Gândiţi vă ia sănătate ca s-o atrageţi şi să vă 
întăriţi. Omul inteligent, raţional, bun poate să combată 
bolile. 

Nu există niciun organ al corpului omenesc care să 
nu fie guvernat de un fel de gânduri sau de sentimente 
specifice. Ştiind acest adevăr, păstraţi-vă intelectul şi 
inima în perfectă stare, ca să fie apte să perceapă cât mai 
bine gândurile şi sentimentele care provin din lumea 
superioară. 

Pentru ca să aveţi creierul în stare perfectă, feriţi-vă 
de gândurile contradictorii. Dacă vreţi să aveţi plexul solar 
în stare bună, nu admiteţi niciodată sentimente negative în 
inima voastră. Unele gânduri ale omului sunt foarte 
electrice şi provoacă în sistemul nervos explozii mari, care 
distrug treptat organismul. Feriţi-vă de astfel de gânduri! 

Gândul poate să producă minuni. Blocurile mari care 
au servit la construirea piramidelor din Egipt au fost 
deplasate de gânduri puternice. Cu gândul, puteţi să 
ajutaţi mii de persoane. 

Gândurile circulă şi, înainte de a fi realizate de o 
singură persoană, trec printr-un lanţ de 10.000, 20.000 de 
persoane sau chiar mai mult. După ce au trecut prin 
numeroase intelecte şi chiar după ce au călătorit în cer, 
toate gândurile corecte care v-au trecut prin minte se vor 
întoarce într-o zi la voi cu toate bogăţiile lor Dacă a fost 
greşit, va reveni cu tarele sale şi, bineînţeles, îi veţi simţi 
toată apăsarea. 

Un gând proiectat ţâşneşte ca un curent şi evoluează 
în spaţiu cu o mişcare ondulatorie. Intensitatea lui creează 
forme splendide. Prin forma undelor lor, veţi reuşi să 
cunoaşteţi gândurile prietenilor. 

Fiecare gând produce o culoare specifică. 


Un gând greşit, nedrept influenţează circulaţia 
sangvină şi, prin asta, activitatea tuturor organelor. Cel ale 
cărui gânduri sunt puternice poate chiar să intre în contact 
cu bolnavii de holeră şi de ciumă şi totuşi să rămână 
sănătos, pe când teama generează boli chiar în absenţa 
bacililor. 

În jurul persoanei care admite gânduri negative în 
intelectul ei se formează o aură încărcată de forţe negative 
şi contradictorii. Astfel se formează stări apăsătoare şi 
acumularea anormală de energie care însoţeşte aceste 
stări va trebui să găsească modalităţi de transformare, 
căci nu are provenienţă divină. Gândurilor negative trebuie 
să le opunem imediat gânduri luminoase, pure, divine. 

Unele cuvinte produc unde reci, altele produc 
căldură, altele, lumină. Există cuvinte care produc în noi 
obscuritate. 

Intreţineţi-vă creierul şi sistemul nervos simpatic în 
stare perfectă şi protejaţi-le armonia. Vor fi astfel în stare 
să vindece toate bolile. Infiltrarea unui singur gând negativ 
generează tulburări, boli, deranjamente, care sunt cauza 
slăbirii memoriei şi confuziei mentale. 

Când omul gândeşte greşit, sângele vine în cantitate 
mare în cerebel, sediul pasiunilor şi al instinctelor. Astfel, 
el incită activitatea sexuală şi formarea unor sentimente 
anormale. Sentimentele inferioare, precum iubirea 
personală, obişnuită, nu vă aduc nimic, doar duc spre un 
fel de beţie cauzată de spiritele inferioare. 

Gândurile impure provoacă astfel creşterea gazului 
carbonic. Când ne sporim puritatea gândurilor, creştem şi 
oxigenul din organism, iar gazul carbonic scade. Când 
inima e curată, oxigenul abundă. 

Când începe să gândească negativ, omul simte că se 
sufocă şi respiraţia îi devine neregulată. Când conştiinţa e 
trează, nicio boală nu poate să-l atace, căci fiecare element 
străin, fiecare răceală este respinsă în afara organismului. 
Feriţi-vă nu numai de propriile gânduri şi sentimente 
negative, ci şi de cele ale fiinţelor din jur. 

Legea spune că omul care duce o viaţă chibzuită are 


un sânge pur. În momentul în care o persoană introduce un 
gând impur în intelect şi un sentiment impur în inimă, 
sângele îşi pierde puritatea, după cum fiecare înghiţitură 
neînsoţită de un gând bun aduce otravă în stomac. Fiecare 
gând negativ atrage elemente otrăvite care introduc 
disonante atât în om, cât şi în natură. 

Cum să faceţi faţă stărilor negative şi sumbre? 
Aşezaţi-vă calmi, destindeţi-vă 5 - 10 minute, relaxaţi-vă 
toţi muşchii, până nu mai simţiţi tensiune, şi începeţi să vă 
gândiţi la lucruri frumoase. Imaginaţi-vă tablouri şi imagini 
splendide, până când vă veţi simţi într-o stare bună de 
spirit. 

Se poate întâmpla ca un gând rău şi un gând bun să 
restabilească echilibrul energetic. În consecinţă, dacă în 
minte vă apare un gând rău, nu vă chinuiţi să-l alungaţi, ci, 
imediat, opuneţi-i un gând bun. Dacă acţionaţi violent 
asupra unui gând rău, acesta îşi dublează forţa şi provoacă 
şi mai multe neajunsuri decât la început. Răului şi răutăţii 
răspundeţi-le cu bine, după cum spune Evanghelia: „Nu vă 
împotriviţi răului”. Diversificaţi-vă gândurile. Nu există 
nimic mai fast decât gândul repetitiv şi monoton. E ca un 
ciocan care loveşte în acelaşi loc. Elevaţia gândirii depinde 
de oră. Prin urmare, dacă intraţi într-o stare monotonă şi 
somnolentă, apelaţi la un evantai de gânduri care vă vor 
aduce diversitatea de care aveţi nevoie. E mai bine să vă 
sugestionaţi şi să vă influenţaţi singuri decât să vă lăsaţi 
influenţaţi şi sugestionaţi de ceilalţi. Sugestia este o 
modalitate de a vă întări sănătatea, de a vă dezvolta 
calităţile şi talentele, de a vă ameliora memoria etc. 
Indiferent de condiţiile de viaţă, păstraţi permanent în 
minte gânduri pozitive. Pe aceste gânduri vă puteţi baza 
munca. 

Fiecare gând rău este o disonanţă. Corectaţi-l 
imediat. Disonanţa provine din gamele în dizarmonie, mai 
exact, care nu se acordă între ele. Înlocuiţi imediat gândul 
rău cu un gând luminos şi armonios. 

Ar trebui să vă dezvoltați glandele. Când aveţi o 
dificultate, îndreptaţi-vă atenţia spre glanda gâtului sau 


cea a plexului solar şi veţi primi un răspuns la probleme. 
Meditaţi zilnic două minute la cuvintele „iubire” şi „acord” 
şi veţi vedea rezultatele. Clipă de clipă, năzuiţi la armonie 
în mintea voastră, obişnuiţi-o să se concentreze. In 
prezent, intelectul vostru se lasă deturnat de la obiectivul 
lui, dar, dacă ajungeţi măcar 1 - 2 minute la o stare de 
armonie şi de pace interioară, se va obişnui să se 
concentreze. Prin repetarea acestui exerciţiu, celulele, 
nervii vor începe să se antreneze şi, chiar dacă aveţi vreo 
indispoziţie, o durere de cap, ea va trece. Fiecare 
vindecare este o purificare. Fiecare purificare este 
sănătate. Această restabilire a armoniei purifică totul în 
voi. 

Aerul, apa, focul şi pământul sunt cele patru 
elemente esenţiale care formează diferitele categorii de 
materie din care este creat omul. Aceste elemente conţin 
inteligenţă şi viaţă. Dacă, prin gânduri, o persoană atrage 
o anumită substanţă, va dobândi stări şi dispoziţii cu 
această substanţă. Atrăgând materie solidă, în ea se 
produce o anumită întărire. Oamenii sunt foarte 
preocupaţi de ceea ce vor deveni îmbătrânind şi se 
întreabă cine se va ocupa de ei. Aşa atrag materia densă, 
încep să dobândească o oarecare rigiditate şi suferă de 
arterioscleroză. Această boală provine din lipsa de 
încredere. 

Când gândiţi, remarcaţi deseori mici puncte 
luminoase lucitoare care apar când la dreapta, când la 
stânga şi apoi dispar. Dacă aceste puncte luminoase se 
deplasează de la stânga la dreapta, gândul pe care sunteţi 
pe cale să-l captaţi este de un grad înalt, e benefic şi util. 
Dacă punctele luminoase se deplasează de la dreapta la 
stânga, gândul are un grad inferior, este inutil şi poate fi 
periculos pentru voi. 

Ca să vă păstraţi sănătatea, legaţi-vă gândurile de 
oameni puternici, buni, sănătoşi, lipsiţi de slăbiciuni şi 
tare, ca să primiţi o parte din energia lor. 


MUZICA 


Muzica este o forţă. Prin muzicalitate în sentimente, 
în gânduri, în acte, totul e posibil. Acolo unde participă 
intelectul, inima şi voinţa, muzica se manifestă ca o mare 
putere. 

Nimic nu e accesibil fără muzică. În viitor, muzica 
trebuie să se înscrie ca o metodă ştiinţifică consacrată mai 
ales în educaţia copiilor. De aceea, Biblia spune: „Cântaţi 
şi slăviţi-l pe Dumnezeu în inimile voastre!” 

Este imposibil să gândiţi corect dacă nu cântaţi. Şi 
nici nu puteţi simţi cu adevărat dacă nu ştiţi să cântaţi nici 
din gură, nici la un instrument. Dacă sunteţi muzician, asta 
e cu totul altceva, dar fiecare trebuie să aibă un simţ 
muzical bine dezvoltat. Se poate spune că muzicienii au în 
ei o mică baghetă magică, o forţă extraordinară prin care 
multe lucruri devin posibile. 

Prin muzică, o muncă se face cu eforturi mai mici; ea 
este calea mai uşoară şi se obţin rezultate mai bune. 

Muzica este cel mai bun conductor al forţelor divine. 

Ca „artă a îngerilor”, muzica reprezintă una dintre 
verigile lanţului dintre lumea îngerilor şi lumea oamenilor. 

Muzica este ritmul şi măsura vieţii: prin ea este 
posibilă modelarea tuturor organelor. Vă puteţi modela 
sprâncenele, nasul, gura, urechile, părul, vă puteţi 
controla stomacul, puteţi şti cât şi cum să primiţi 
alimentele, reuşind astfel să vă faceţi viaţa sănătoasă şi 
plăcută. 

De la cap la picioare, omul trebuie să devină o fiinţă 
muzicală. Mâinile, picioarele, ochii, mişcările, totul trebuie 
să vibreze muzical. 

Un gând armonios este întotdeauna bine primit de 
celulele corpului. Nici starea de bine, nici creşterea 
corpului, nici evoluţia intelectuală nu sunt posibile fără 
muzică. Fără ea, inima nu bate cum trebuie şi creierul nu 
poate fi bine structurat. 

În viaţa de astăzi, temerile, stresul sau marile 
amplitudini din schimbarea stărilor voastre, care vă fac să 


treceţi rapid de la veselie la tristeţe, sunt condiţiile ideale 
pentru formarea unor reziduuri şi toxine. Muzica este 
folosită ca mijloc de transformare a acestor toxine. 

Când muzica se va răspândi peste tot în lume, nu vor 
mai fi boli şi, chiar dacă ar mai fi, oamenii vor şti să se 
elibereze uşor de ele. 

Când cântaţi, lumea divină se deschide în faţa 
voastră şi viaţa divină se revarsă peste voi. Voi pierdeţi 
dacă nu cântaţi! Orice s-ar întâmpla, cântaţi! Omul nou 
trebuie să cânte tot timpul. 

Toată muzica clasică, mantrele hinduşilor, ca şi 
psalmii şi cântecele religioase ale europenilor, toate sunt 
legături pentru a trece dintr-o lume în alta: lumea fizică, 
lumea mentală, lumea spirituală. 

Muzica acţionează foarte bine asupra digestiei, 
încercaţi şi veţi constata singuri. Starea bună de sănătate 
se recunoaşte prin dispoziţia de a cânta. 

Gama majoră corespunde cu intelectul. Gama minoră 
corespunde cu inima. Gama armonică corespunde cu 
voinţa. 

Omul a fost creat prin muzică şi acum trebuie să vă 
întoarceţi în urmă ca să găsiţi sursa de unde aţi fost creaţi. 
Dumnezeu a fixat fiecare sunet în corpul vostru. Atunci, 
trebuie să începeţi să cântaţi, să gândiţi, să simţiţi cum v-a 
creat Dumnezeu, ca să puteţi auzi cântecul florilor, adică 
parfumul lor, şi cântecul stelelor, care e muzica 
universului. Acum, înţelegem numai muzica statică, 
definită. Dar cântecul florilor nu este supus regulilor 
acestei muzici, nici muzica apelor, a stelelor, a îngerilor. 
Cântecul lor nu este ca al nostru. Trebuie spus că urechile 
noastre nu sunt adaptate încă la acea muzică pe care o veţi 
auzi în viitor. 

Când un om are muzica în el, posedă capacitatea de a 
gândi bine, de a simţi corect. Gândurile şi sentimentele 
corecte reprezintă o bună combinaţie de sunete muzicale, 
o compoziţie armonioasă. 

In viitor, se va scrie pe şase linii de portativ şi chiar 
pe mai multe, deoarece există o muzică pe care nu o putem 


scrie pe cele cinci utilizate astăzi. 

Vă vorbesc mult despre muzică, dar voi ziceţi 
întotdeauna: „Noi suntem deja bătrâni, cântecele sunt 
pentru tineri!” Cum e cântecul tinerilor şi cum e cântecul 
bătrânilor? Tânărul exprimă prin cântec că stă în picioare, 
că se ridică. Bătrânul exprimă că e deja adus de spate şi 
linia curbă arată că are două centre de gravitate. Păstraţi- 
vă tinereţea ca să aveţi întotdeauna doar un singur centru 
de greutate. 

Dacă vă cântaţi durerile concentrându-vă, facilitaţi 
venirea sângelui şi creaţi condiţii bune ca să le vindecaţi. 
Fără cântec, capilarele se îngustează şi circulaţia sângelui 
este defectuoasă. Oamenii care au sentimente rafinate au 
muzica înăuntrul lor, sunt capabili să cânte din gură şi la 
instrumente şi evoluţia lor spirituală este mai avansată. 

Universul este o compoziţie muzicală. Sunetele sunt 
legate de plante şi de corpurile cereşti. Fiecare planetă are 
propriul sunet. Toate nenumăratele universuri cântă pe 
tonalități aparte. Toate fiinţele luminoase, toate ierarhiile 
cereşti cântă. 

Fără muzică, este exclus să fim fericiţi. Fără muzică, 
nu veţi putea să înţelegeţi ştiinţa lui Hristos. Cântecele 
primilor creştini erau simple şi triste, căci ei erau 
persecutați, şi muzica nu era atât de accesibilă. 

În natură există entităţi care nu permit cântecul, iar 
bulgarii cred că o persoană în vârstă nu trebuie să cânte. 
În cântecele pe care vi le-am oferit sunt introduse mantre 
care provin din cea mai îndepărtată Antichitate. Dacă le 
cântaţi corect, veţi profita. Sunt create conform cu muzica 
viitorului. Sunt cântece care nu mor. Credeţi că au fost 
compuse astăzi? 

Adresaţi i un cântec lui Dumnezeu! Dacă n-aţi cântat 
bine, nu fiţi supăraţi. Trecând prin îngeri, acest cântec va 
fi corectat şi transmis Domnului perfecțiunea lui. Astfel, va 
reveni la voi sub forma celei mai frumoase simfonii. 

Când fratele sau sora voastră vă roagă să-i cântaţi 
ceva, nu refuzaţi, ci cântaţi-i cât vor vrea Nu spuneţi 
niciodată c-o să vă stricaţi vocea. In domeniul muzicii, 


trebuie să fiţi generoşi şi pregătiţi întotdeauna să dăruiţi. 
Când cântaţi, primiţi. Cel care cântă dobândeşte. În lumea 
îngerilor, nu există îngeri căzuţi printre cei care cântă, iar 
cei care cad sunt îngerii care n-au mai cântat. 

În lumea invizibilă, toate notele muzicale sunt fiinţe 
vii. „Do” este sunetul specific al unei anumite categorii de 
fiinţe, „re” este sunetul altei categorii şi aşa mai departe. 
Când cântăm gama, suntem în legătură cu aceste fiinţe, le 
atragem şi facem schimburi cu ele. Inima şi intelectul sunt 
baza legilor muzicale. Dacă am reuşi să le punem la muncă 
simultan, în acord, am ajunge la ceea ce aşteaptă 
Dumnezeu de la noi. Astfel, când o mulţime de fiinţe cântă 
împreună, gândurile lor capătă o direcţie bună şi corectă. 
Este foarte greu ca fiecare persoană să fie singură cu 
gândurile ei, dar, dacă cântă, fiţi siguri că duhurile muzicii 
îi vor veni în ajutor să-i îndrume gândirea pentru 
îndeplinirea muncii sale. Numai în acest fel ar putea lumea 
de astăzi să se elibereze de dificultăţi. Când oamenii vor 
începe să cânte, nu vor mai avea gânduri incorecte, 
disonante. 


SOMNUL 


A şti când să te culci şi când să te trezeşti este 
factorul unei stări bune de sănătate. Dacă ne culcăm 
devreme, la momentul potrivit corpul se odihneşte şi 
mintea e pregătită de studiu. 

Pe pământ, în timp ce nutriția este un proces fizic şi 
munca este legată de viaţa intelectuală, somnul e un 
proces fiziologic şi astral. 

Numai în timpul somnului îşi recuperează omul 
energiile. Prin nutriţie, le mobilizează şi prin muncă le 
utilizează. 

Va veni o zi în care omul se va putea lipsi de somn. 

Somnul este un repaus adevărat, rezervat numai 
bărbaţilor şi femeilor asupra cărora lucrează ființe 
inteligente din lumea invizibilă. In acest fel se înalţă 


conştiinţa. Ca să se ridice la un nivel de conştiinţă 
superior, oamenii trebuie să dobândească un echilibru 
între intelect şi inimă. Când se va instala acest echilibru, 
procesele fiziologice din organism se vor derula corect. 

Somnul s-a impus ca o necesitate, deoarece oamenii 
au încălcat anumite legi divine. La început, somnul şi 
moartea nu erau prevăzute. 

Cu cât ne culcăm mai devreme, cu atât suntem mai 
sănătoşi. De ce? Cei care se culcă devreme absorb toată 
Prana acumulată în atmosferă, adică energia vitală. Cei 
care se culcă târziu adorm cu greu, căci pentru ei nu mai 
rămâne destulă Prana. Nu vă culcaţi mai târziu de miezul 
nopţii. In general, orele favorabile pentru culcat sunt 20: 
00, 22: 00 şi 2400. 

Oamenii de azi îşi provoacă multe probleme dormind 
peste măsură. Nu se culcă la timp şi nu se trezesc la 
momentul potrivit. Ştiţi de ce nu reuşiţi să dormiţi? E 
foarte simplu! La ce oră se culcă găinile? Ele ştiu că, de la 
apusul soarelui, multe „trenuri pleacă spre lumea cealaltă” 
şi că toate comunicațiile sunt facilitate; dar, mai târziu, 
după 22: 00, 2300 sau 2400, trenurile devin rare, trebuie 
să le aşteptăm. Urcaţi în primele trenuri, altfel nu veţi 
ajunge la ora potrivită în lumea de dincolo! 

Oamenii din zilele noastre ar trebui să se culce cel 
mai târziu la 22: 00 şi să se scoale cel mai târziu la 5: 00. 
Cel care vrea să trăiască sănătos, să fie într-o stare bună 
de sănătate ar trebui să se culce devreme şi să se 
trezească devreme. 

Seara, înainte de culcare, luaţi obiceiul să treceţi în 
revistă ce-aţi făcut peste zi şi nu lăsaţi un gând rău să vă 
chinuiască mintea, căci vă va împiedica evoluţia şi le va 
dăuna şi celorlalţi. Răul creşte în mod mecanic, binele, în 
mod organic. 

Inainte să vă culcaţi, adresaţi-vă lui Dumnezeu astfel: 
„Doamne, îţi mulţumesc pentru viaţă şi pentru tot ce mi-ai 
dăruit. Iți mulţumesc pentru ochi, braţe, picioare, urechi, 
gură, inimă, pentru tot ce-mi dăruieşti!” Mulţumiţi, 
atingându-vă uşor fiecare parte a corpului, apoi mergeţi la 


culcare. Graţie gurii şi limbii, vorbiţi şi rostiţi cuvinte pline 
de blândeţe: mulţumiţi-le! Aveţi un creier bun, urechi, ochi 
care vă slujesc, mulţumiţi pentru toate! 

Dacă nu ştiţi cum să dormiţi bine, nu veţi fi în stare 
să studiaţi ştiinţa iniţiatică. A dormi înseamnă să intri într- 
o stare în care, atunci când dublul eteric se separă de 
corpul fizic, să puteţi ajunge la maestrul vostru spiritual ca 
să fiţi instruiți de el. Indepărtarea temporară a spiritului îi 
permite organismului să se revigoreze. Fără această 
separare, omul n-ar putea să se odihnească. Somnul este 
un repaus, o regenerare, o purificare. După îndepărtarea 
spiritului, sosesc muncitorii să facă apoi curat în corp. La 
întoarcere, găseşte un corp curăţat, pregătit pentru 
muncă. Trebuie să ieşim din corp ca să ne lăsăm slujitorii 
să-şi facă treaba. Omul intră şi iese din corp şi alţii 
lucrează pentru el. Nici măcar nu bănuiţi cât de 
numeroase sunt aceste fiinţe! 

În timpul somnului, dublul eteric, care călătoreşte în 
spaţiu, rămâne legat de corpul fizic numai printr-un mic fir. 
Dacă treziţi brusc o persoană, e posibil ca dublul ei să nu 
revină în corpul fizic şi să rămână încurcat cu altele în 
spaţiu. Dacă nu ştie cum să scape din această situaţie, e 
posibil chiar să-şi piardă minţile. 

Oamenii din zilele noastre sunt bolnavi fiindcă nu ştiu 
nici cum să se hrănească, nici când să se culce, nici la ce 
oră să se trezească. Unii se scoală la 4: 00 dimineaţa. 
Această oră nu este potrivită, căci îi aparţine planetei 
Pământ; 2: 00 este ora Lunii, şi nici ea nu este potrivită. 
Orele bune sunt 12: 00 noaptea, 1: 00, 3: 00.5: 00 şi 6: 00. 
Unii dorm până târziu, până la 9: 00 sau 10: 00 dimineaţa, 
şi este foarte nesănătos. 

A dormi după răsăritul soarelui este ca şi cum te-ai 
afla sub revărsarea de apă a unei cascade: acesta este 
efectul energiei solare asupra sistemului nervos. Dar e 
periculos şi să dormim în timpul zilei. 

Oamenii sfinţi şi iniţiaţii dorm puţin, una-două ore le 
sunt de-ajuns. În prezent, vă sunt necesare şapte ore de 
somn. Cu condiţia să dormiţi profund şi fără să vă treziţi, 


cinci ore ar trebui să fie destul. Pentru un om evoluat, nu 
este necesar să doarmă mai mult de şapte ore. Numai trei 
ore de somn profund sunt de-ajuns pentru o persoană care 
duce o viaţă sănătoasă ca să-şi împrospăteze forţele. Lucru 
valabil şi pentru cei care înţeleg legile naturii. Omul care 
îşi înţelege munca poate s-o facă trei ore, dar, pentru 
ignorant, nici 12 ore nu sunt de-ajuns. 

Unele persoane dorm 8 - 10 ore şi cred că e bine 
pentru ele. Un timp mai scurt şi mai multă profunzime sunt 
preferabile. Somnul este o binecuvântare pentru cel care 
ştie când, cum şi cât să doarmă. Respectaţi anumite reguli 
privitoare la somn, ca să profitaţi de el. 

Să dormi bine înseamnă să stai culcat pe aceeaşi 
parte până dimineaţă, fără să te întorci de pe-o parte pe 
alta, fără să sforăi, ci respirând într-un ritm regulat şi 
nezgomotos. Cel mai bine ar fi să dormiţi pe partea 
dreaptă, mai puţin bine pe partea stângă, prost pe spate şi 
mai rău pe burtă. 

Putem să dormim pe partea dreaptă, dar şi pe cea 
stângă. Când energiile de la suprafaţa terestră sunt 
pozitive, trebuie să ne culcăm pe partea stângă, care e 
negativă, pentru ca schimburile dintre polaritatea pozitivă 
şi cea negativă să se facă în mod corect. Când energiile de 
la suprafaţa pământului sunt negative, ar trebui să ne 
culcăm pe partea dreaptă. În consecinţă, omul trebuie să 
ştie când energiile pământului sunt pozitive sau negative. 
În plus, energiile de pe suprafaţa terestră nu sunt la fel 
peste tot. În viitor, omul le va cunoaşte şi se va armoniza 
cu ele. 

Ca să fiţi în armonie cu curenţii cosmici, orientaţi-vă 
patul cu capul spre nord sau spre est. 

Căscatul arată că unele forţe şi energii din organism 
sunt imobilizate. Este un procedeu natural destinat să 
restabilească ordinea lucrurilor, deoarece, cu fiecare 
căscat, vine un flux de energii noi. 

Nu vă culcaţi pe spate decât dacă vreţi să staţi treji şi 
să vă păstraţi mintea concentrată. Nu adormiţi, căci în 
acea poziţie forţele vitale care străbat coloana vertebrală 


nu circulă bine şi nervii sunt puţin presati. 

Culcându-vă seara îmbrăcaţi întotdeauna într-o 
cămaşă curată, nu păstraţi hainele din timpul zilei, 
impregnate de influenţe şi impurități din exterior. Înainte 
să adormiţi, înconjuraţi-vă mental de o protecţie, la fel 
casă, patul, corpul. Este o regulă care vine din timpuri 
străvechi, în care oamenii practicau acest ritual cântând 
sau rostind rugăciuni. Astăzi rostiţi cel puţin formule ca 
acestea: „Nu există iubire ca iubirea de Dumnezeu, numai 
iubirea de Dumnezeu este iubire!” Sau: „Doamne, 
ocroteşte-mă în lumina Ta albă şi înconjoară trupul meu cu 
un adăpost de cristal!” 

Plimbându-vă pe munte, ca să vă odihniţi, întindeţi- 
vă, dar nu adormiţi. Alegeţi de preferinţă versanţii expuşi 
spre sud sau est, care acumulează mai mult din energia 
foarte benefică a culorii albastre. 

Când discipolul a făcut o greşeală, e bine să doarmă 
un timp pe scânduri de pin, fără pernă, ca să se 
impregneze de calităţile lemnului. Pinul dă un impuls spre 
înălţimi şi în acelaşi timp îmblânzeşte caracterul. 

Cei care practică ştiinţa iniţiatică îşi regenerează şi 
îşi dezvoltă corpul spiritual. Seara, îşi lasă corpul fizic şi 
corpul spiritual, ies din zona terestră ca să facă o plimbare 
în planurile înalte. Şi acolo primesc forţe şi cunoştinţe. 
Apoi, se întorc în corp. Este o metodă de odihnă care poate 
fi folosită şi în cursul zilei. Astăzi, oamenii pleacă în 
vacanţă, la plimbare, dar, dacă ar cunoaşte acest mod de 
regenerare şi l-ar practica, s-ar simţi mai bine. De 
asemenea, apropiaţi-vă de un copac, sprijiniţi-vă cu spatele 
de el, încercând să uitaţi de corp. Plecaţi la plimbare şi, la 
întoarcere, veţi fi regenerat, plin de forţe noi şi de 
sănătate. 


ÎMBRĂCĂMINTEA 


Fiecare haină este conducătoare a unei energii 
aparte, în consecinţă, trebuie să ştim de ce energie are 


nevoie omul, cu ajutorul cărei haine o va atrage, care sunt 
hainele conductoare de lumină şi de căldură şi care nu 
sunt. 

Omul cu inteligenţa trează poartă de preferinţă haine 
din materie vegetală. În unele cazuri, hainele de lână sunt 
şi ele recomandate, dar cele mai bune sunt făcute din m şi 
bumbac. 

E mai bine să confecţionăm hainele fără căptuşeală. 
Dacă sunteţi sănătoşi şi purtaţi o haină de lână, în locul 
căptuşelii, între corp şi haină se formează o membrană 
care nu lasă frigul să pătrundă. O haină chiar foarte 
subţire, dar impregnată cu magnetism ţine de cald. 

Hainele de in sunt cele mai bune conductoare de 
electricitate şi de magnetism. In condiţiile actuale, hainele 
de lână sunt cele mai sănătoase, apoi cele de bumbac, dar 
cele mai bune sunt de cânepă şi de in 

E mai bine să evitaţi pălăriile din blană şi încălţările 
din cauciuc. 

Când sunteţi prinşi într-o activitate spirituală, purtaţi 
haine de in sau de cânepă, care e şi ea foarte bună. 
Hainele trebuie să fie largi şi uşoare ca să permită buna 
aerisire a corpului şi o circulaţie liberă a curenților 
electrici şi magnetici. 

Fiţi atenţi cu ce vă acoperiţi capul. Când cumpăraţi o 
pălărie, aveţi grijă să aibă o formă rotunjită, fără multe 
cute sau înflorituri, nici îndoituri. O pălărie cu forme 
unghiulare influenţează rău caracterul şi îl face dificil. 

Este imposibil să captăm energii superioare purtând 
o haină de blană sau din piele de animal. Creierului îi va fi 
greu, prin pălăria de blană, să perceapă energiile nobile 
din lumea superioară. Nu purtaţi niciodată haine noi peste 
haine vechi. 

Purtaţi haine de o sigură culoare, deschisă, evitaţi 
împestriţările. Puteţi să purtaţi pânză dungată sau cu 
picăţele, dar estetice şi modeste. 

În stadiul actual de dezvoltare a omenirii, ar fi mai 
bine să purtaţi haine în culori pastel, agreabile, ca să 
domoliţi sentimentele şi pasiunile. Mulţi poartă cravate şi 


haine în culori vii, care nu li se potrivesc şi acţionează 
dăunător asupra sistemului nervos. 

A purta două zile la rând aceeaşi haină este 
incompatibil cu învăţătura Nouă. Trebuie să purtăm zilnic 
haine de culori diferite, dar unicolore, de preferinţă cu 
mâneci lungi. Femeile vor purta mai mult rochii lungi. 

Ştiind că hainele vechi sunt deseori impregnate de 
impurități, de gânduri, de sentimente şi de stări negative, 
aruncaţi-le, ardeţi-le, dar nu le daţi niciodată săracilor. 

O regulă: nu vă daţi hainele vechi altora. Dacă vreţi 
să faceţi un cadou, cumpăraţi-le unele noi. 

Dacă, în cursul bolii, aţi purtat mult timp o haină, 
chiar dacă e frumoasă şi scumpă, aruncaţi-o! Omul bolnav 
trebuie să se îmbrace în principal cu haine albe. Omul 
sănătos va schimba deseori culorile hainelor, ca să pună în 
mişcare energiile însufleţitoare. 

Între pantofi şi picior, lăsaţi un spaţiu liber de 1⁄2 cm. 
Tocul nu trebuie să depăşească niciodată 3 - 4 cm. 

În viitor, cămăşile vor fi tricotate sau confecţionate 
cu andrele de aur. Andrelele din fier nu aduc vibrații 
armonioase caracterului. 


PĂRUL ŞI MODUL DE A-L PURTA 


Fiecare fir de păr este un conductor de lumină. Nici 
măcar nu bănuiţi ce relaţie există între păr şi forţele 
naturii! De aceea, părul trebuie să fie întotdeauna bine 
pieptănat şi aranjat, ca să permită accesul şi libera 
circulaţie a forţelor înăuntrul vostru. 

Dacă sunteţi prost dispus, descurajat sau dacă 
treburile nu vă merg bine, nu vă duceţi dintr-o casă în alta 
ca să vă plângeţi, ci treceţi-vă degetele prin păr, din faţă 
spre spate. Este un gest util, pe care să-l faceţi de cel puţin 
trei ori pe zi. 

Părul scurt reţine electricitatea, părul lung, mai mult 
magnetismul. Îl putem purta lung sau scurt. Dacă vreţi să 
vă dezvoltați intelectul, în anumite condiţii, puteţi să vă 
purtaţi părul mai scurt. Părul lung, viguros vădeşte o stare 


bună de sănătate. 

Părul lung atrage şi energia electrică, şi energia 
magnetică. Persoana care îşi taie părul se lipseşte de 
aceste energii. Nu sunt de acord cu o tunsoare foarte 
scurtă. E bine ca părul să atingă cel puţin partea de jos a 
urechilor. 

Dacă aţi acumulat mult magnetism, ar fi bine să vă 
tundeţi părul, ar fi chiar benefic pentru sănătate, căci 
părul scurt aduce mai multă electricitate în organism. 

Aveţi grijă ca părul să fie legat din când în când. 
După cum vă aranjaţi părul, acesta formează unghiuri care 
reflectă diferit lumina. Credeţi, cu siguranţă, că sunt 
detalii, dar să ştiţi că din astfel de detalii e ţesută viaţa. 

Natura ne-a înzestrat cu păr ca să ne protejeze de 
soare; el reflectă lumina care ajunge pe cap şi o face astfel 
inofensivă. Umbrelele de soare vă vor lipsi de acţiunea 
directă a soarelui. 

E bine să ne udăm deseori părul cu apă curată de 
munte, dar nu-l spălaţi cu săpun care conţine grăsimi 
animale. Purtaţi la voi un pieptene ca să vă aranjaţi părul 
din când în când. Dacă vă gândiţi deseori la păr şi, mai 
exact, la rădăcina lui, după un an, părul se va întări şi va 
creşte frumos. Căderea părului e cauzată de griji şi de 
lipsa de umiditate din organism. 

Când vă spălaţi pe cap, folosiţi săpun curat şi faceţi o 
singură săpunire. Altfel, puteţi să vă spălaţi pe cap mai 
des, utilizând când apă curată, când argilă în prealabil 
expusă la soare, la care adăugaţi puţin oţet şi diluaţi totul 
în multă apă. Aplicaţi de câteva ori această pastă pe păr, 
masând rădăcina, apoi clătiţi cu apă curată. Părul devine 
astfel moale şi-şi păstrează magnetismul. Grăsimea este 
necesară părului, dar, dacă îl spălaţi mult, devine uscat, 
electric; pielea capului respiră bine, dar sunteţi lipsiţi de 
căldură, şi activitatea creierului e mai slabă. Odată cu 
pierderea magnetismului, capacitatea de reflecţie scade. 
Nu purtaţi pălărie, ca să nu creaţi un obstacol pentru 
aerisirea capului. 

Dimineaţa, când vă spălaţi, udaţi-vă puţin părul cu 


apă călduţă sau rece, în funcţie de temperatura corpului, 
apoi pieptănaţi-l. Dacă puteţi, realizaţi-vă singuri şamponul 
cu uleiuri de calitate şi veţi putea atunci să vă spălaţi părul 
mai des. Săpunurile din ziua de astăzi nu sunt pure. Sunt 
fabricate pe bază de animale moarte. Argila este 
preferabilă săpunului. Nu vă spălaţi capul cu apă prea 
caldă sau prea rece. Mătreaţa va dispărea dacă duceţi o 
viaţă sănătoasă. 

Oamenii sunt iritaţi când le cade părul şi, ca să le 
crească la loc, încearcă tot felul de metode. Ar fi bine 
pentru ei să înveţe să-şi concentreze gândurile 
mărturisindu-se şi rostind fraze ca acestea: „Doamne, fă ca 
părul să-mi crească şi să fie puţin mai des!” Ar obţine 
rezultate mai bune. Căderea părului este cauzată de cele 
mai multe ori de nelinişte, îngrijorări, spaime şi tulburări. 

Părul albeşte uneori din cauza unei mari acumulări 
de cunoştinţe, dar deseori şi în urma unor mari nelinişti. 
Părul devine alb ori din cauza unei mari stupidităţi, ori din 
cauza unei mari înţelepciuni. El poate să albească în 24 de 
ore, dar şi să-şi recapete culoarea tot în 24 de ore. 

De ce creşte şi cade părul? Când căldura 
organismului e mare, părul creşte: când ea scade, părul 
începe să cadă. Pierderea magnetismului duce la căderea 
părului. Dacă există un surplus de căldură, părul se 
încreţeşte. Oamenii al căror păr e aspru şi foarte creţ sunt 
încăpăţânaţi. 

Dacă duceţi o viaţă liniştită şi senină, părul va fi în 
starea în care trebuie să fie. Când sunteţi prost dispus, 
mângâiaţi-vă părul şi vă veţi simţi imediat mai puternic şi 
liniştit. Atingeţi părul unui om sănătos sau al unui iniţiat, 
iar asta vă va aduce calm, căci a acumulat energie solară. 
Dacă gândurile sunt frumoase, părul e şi el frumos. Să 
aveţi gânduri bune ca să vă amelioraţi starea părului. 


VIAŢA SPIRITUALĂ 


Ca să evite bolile, omul trebuie să se hrănească cu 
roadele spiritului: iubire, pace. bucurie, răbdare, blândeţe, 


sobrietate şi compasiune. Altfel, se va lovi de forţele 
nefaste ale naturii, va trăi cu ura şi bănuiala în suflet, va 
suferi şi se va îmbolnăvi. Când îşi ridică nivelul intelectual 
şi spiritual, ajunge şi la o stare de bine fizică. Ştiind 
aceasta, străduiţi-vă să dobândiţi puritatea interioară a 
intelectului, inimii şi a acţiunilor voastre. 

Mulţumiţi pentru toate darurile şi binefacerile pe 
care le primiţi. Nemulțumirea este o impuritate spirituală 
care astupă porii corpului omenesc. Eliberaţi-vă de ea! Aşa 
cum apa curăţă cele şapte milioane de pori prin care 
respiraţi, aşa vă curăţaţi sufletul multumind. 

Nu puteţi să fiţi sănătoşi, să aveţi mâini şi picioare 
frumoase, ochi buni, un sistem nervos bun dacă nu sunteţi 
bun. Fiţi bun, daţi cale liberă iubirii în voi, ca să menţineţi 
starea bună a inimii. Altfel, funcţia inimii şi circulaţia 
sangvină vor fi împiedicate. 

Dacă nu e inteligent în sensul că are o gândire slabă, 
omul va avea dureri de cap. În unele locuri ale creierului 
se acumulează un surplus de energie neutilizată, dar, dacă 
această energie e pusă la treabă răul dispare. Aproape 
toate bolile sunt generate de lipsa de iubire. Nu există 
igienă fără iubire. 

Forţa omului nu se bazează pe muşchii săi, ci pe acel 
sentiment blând şi delicat capabil să dezvolte toate 
celelalte forţe. Dumnezeu a făcut lumea în aşa fel încât 
natura este obligată să se supună iubirii, forţă atât de 
slabă în aparenţă, dar capabilă să regularizeze căldura şi 
lumina din viaţa noastră interioară, precum şi acţiunea 
forţelor din organism. 

Dacă mergeţi pe calea iubirii, a înţelepciunii şi a 
adevărului, veţi domina totul, moartea, sărăcia, bolile. 

Mulţi se plâng de răcirea membrelor şi caută o 
soluţie. Există mai multe metode: să vă spălaţi picioarele 
cu apă caldă, să faceţi mişcări, să faceţi marşuri rapide, 
dar toate sunt metode exterioare. Ca să se trateze, omul 
trebuie să găsească întâi cauza stării maladive. Răcirea 
membrelor e cauzată de impuritatea sângelui. Sângele 
impur produce electricitate şi sângele pur, magnetism. 


Electricitatea produce frig şi magnetismul, căldură. În 
consecinţă, ca să evitaţi răcirea mâinilor şi picioarelor, 
trebuie să-i aduceţi mai multă căldură organismului. E 
posibil când omul, deschizând calea, dă cale liberă 
divinului înăuntrul lui şi îl exprimă. Astfel, nu va suferi nici 
de frig, nici de sărăcie, nici de boli. 

Dimineaţa la sculare rostiţi formula: „Doamne, 
binecuvântează tot ce e în mine şi în afara mea, că lucrăm 
pentru Mărirea şi Slava Ta. Dă-ne lumină ca să-ți 
înţelegem voia şi s-o împlinim!” 

Celulele omului sunt fiinţe inteligente şi raţionale, 
înzestrate cu cunoştinţe, dar, ca să ştie cum să le conducă, 
stăpânul lor trebuie să fie şi el inteligent. Ele s-au 
depersonalizat în mod conştient ca să poată intra în 
organismul omenesc. Scopul este să se sacrifice pentru 
stăpânul lor şi să-l ajute să crească. Omul e fericit să 
trăiască atunci când aceste fiinţe inteligente acceptă să 
colaboreze cu el pentru binele său. Când refuză 
colaborarea, viaţa devine un pustiu. 

În Şcoala iniţiatică, nimeni nu are permisiunea să 
corecteze ceva. Credeţi că aveţi dreptul să închideţi 
canalele de unde ies toate impurităţile? Nu! în acest fel 
provocaţi o nenorocire şi mai mare în jur. O persoană 
furioasă este un canal, aşa că lăsaţi-l să-şi evacueze toate 
impurităţile, daţi-i pace! Faptul că-şi lasă furia să 
explodeze îi ajută pe ceilalţi, pentru că prin ea se 
evacuează multe impurități. Astăzi, ea este canalul, mâine 
poate sunteţi voi. 

Rugăciunea ridică vibraţiile aurei şi astfel omul 
devine inaccesibil la influenţele negative din jur. 

Primim energie din lumea divină prin rugăciune. 
Legea rugăciunii este aceeaşi ca a nutriţiei. Nu există rugi 
care să nu fie îndeplinite de Dumnezeu şi chiar la 
momentul potrivit. Aşa cum omul rămas fără hrană simte o 
lipsă, sufletul lipsit de rugăciune simte şi el lipsa ei. 

Când vă treziţi dimineaţa, mulţumiţi-i lui Dumnezeu 
că aveţi toate membrele la locul lor, precum şi capul, inima 
şi corpul pregătite să lucreze. 


Mergeţi spre Dumnezeu ca un copil şi adresaţi-vă 
Lui: „Doamne, dă-mi binecuvântarea Ta! îţi mulţumesc 
pentru darurile pe care mi le faci. Ajută-mă să-mi pot mări 
libertatea sufletului, forţa minţii, lumina intelectului şi 
bunătatea inimii”. 

Concentrarea gândurilor şi rugăciunea sunt doi 
factori benefici ca să ne protejăm de influenţele exterioare 
nefaste. Unii cred că rugăciunea este o metodă uşor de 
aplicat. Da, dar totul depinde de felul în care vă rugaţi şi 
vă concentrați. Dacă vă rugaţi în mod mecanic, nu veţi 
obţine niciun rezultat. Când omul este protejat de 
rugăciune, nu răceşte, nimic nu-l agresează. 

Vă propun să spuneţi Tatăl nostru astfel: întâi, 
umpleţi-vă plămânii mulţumind Domnului pentru aerul pe 
care îl primiţi. Începeţi să recitaţi în gând: „Tatăl nostru 
care eşti în ceruri...” La sfârşitul fiecărui vers, inspirați din 
nou şi observați cât vă trebuie ca să rostiţi toată 
rugăciunea Tatăl nostru. Când o rostiţi, indiferent că e 
dimineaţa, la prânz sau seara înainte de apusul soarelui, 
gândiţi-vă să respiraţi. Veţi spune că nu aveţi timp. Cum 
doriţi, dar să nu fiţi surprinşi dacă medicii vă vor opera la 
stomac, vă vor scoate un rinichi, amigdalele, vă vor opera 
la colon sau vă vor extirpa o tumoare. 

Orele cele mai potrivite pentru rugăciune sunt între 
21: 00 şi 24 = 00 şi de la 3: 00 la 4: 00 dimineaţa. 

Cel ce se poate conecta la lumea divină va putea să 
profite de energiile sfinte şi benefice ale naturii. Ele ridică 
vibraţiile, factor de întinerire a organismului. 

Minciuna, furia, ipocrizia, neîncrederea conţin o 
substanţă explozivă în stare să ruineze organismul. Forţele 
pe care le degajă rigidizează omul şi-l fac să 
îmbătrânească înainte de vreme. 

Fiecare poate să obţină o sănătate perfectă cu 
condiţia ca gândurile, sentimentele, faptele sale să fie 
unificate. Dacă survine vreo contradicţie, puteţi să vă 
rugaţi, de exemplu, aşa; „în numele Domnului, toate 
contradicţiile şi toate obstacolele care îmi stau în cale şi 
mă împiedică să înaintez să dispară!” 


Minciuna este o otravă violentă, şi mai puternică 
decât o otravă înghițită. Se transmite urmaşilor prin sânge 
şi îi duce la degenerescenţă. Când e mulţumit de viaţă, 
mereu bine dispus şi recunoscător, omul se deschide către 
forţele cereşti şi se închide în faţa răului. Când are 
credinţă şi iubire de Dumnezeu, se conectează la lumea 
cerească, de unde primeşte tot ce e necesar dezvoltării 
sale. 

Dacă studiaţi natura cu iubire şi puteţi să vă 
conectaţi la frumuseţea formelor şi culorilor ei, asta ajută 
la buna funcţionare a capilarelor, le favorizează dilatarea şi 
contracția. 

Impulsurile instinctive puternice sunt legate de ficat, 
pe care îl influenţează. Dacă nu vă controlaţi impulsurile 
inferioare, vă supraîncărcaţi ficatul, ceea ce duce la o 
dereglare a tuturor celorlalte sisteme. 

Certurile continue,  iritările,  avariţia, vanitatea 
dereglează funcționarea ficatului. O mare  nelinişte 
interioară, o decepţie puternică blochează curentul 
energetic; o descurajare mare poate să distrugă omul. 
Astfel de sentimente negative îi provoacă cele mai rele 
boli, dereglarea funcţionării mai multor organe, scăderea 
vibraţiilor lor, schimbarea proceselor lor chimice şi chiar a 
structurii lor atomice. Numai gândurile corecte sunt 
benefice. Un gând pur şi bine dirijat poate să facă minuni. 


OMUL ŞI MEDIUL ÎNCONJURĂTOR 


Aerul, apa. hrana, lumina şi căldura sunt elementele 
de care se foloseşte ştiinţa nouă ca să răspundă complet la 
întrebările vieţii. Cel care înţelege puterea acestor 
elemente şi ştie să le utilizeze va putea să-şi 
redobândească sănătatea doar în cinci minute. 

Trăiţi aproape de natură, dar nu ştiţi să beneficiaţi de 
ea. De ce? Nu-i cunoaşteţi legile. Dacă vreţi să fiţi în 
armonie cu ea şi să vă folosiţi de bogăţiile ei, începeţi prin 
a-i învăţa limbajul şi, ca să reuşiţi să-l descifraţi, studiaţi 
formele, conţinutul şi sensul a tot ce vă înconjoară. 


Fiecare primeşte din bogăţiile naturii în funcţie de 
gradul de evoluţie. 

Oamenii trebuie să trăiască potrivit ordinii şi legilor 
naturii. Dacă nu înţeleg asta şi nu le aplică de bunăvoie, 
natura îi va obliga s-o facă. 

Lumea divină acţionează asupra omenirii cu mijloace 
ce provin din trei surse: hrana care vine din lumea 
vegetală; lumina, căldura, magnetismul şi electricitatea din 
aer; gândurile şi sentimentele provin din lumea invizibilă. 

Aceste trei principale aporturi vin în permanenta din 
lumea divină şi, dacă le puneţi obstacole în cale, veţi 
ajunge în stare de mari contradicții. 

O energie formidabilă este închisă în pietre, în mări, 
în cosmosul întreg, dar omul, deoarece n-a dezvoltat încă 
toate posibilităţile creierului, n-a învăţat să utilizeze aceste 
surse energetice extraordinare. 

A vorbi despre o viaţă sănătoasă, normală însemnă a 
consuma corect energiile din lumea exterioară şi din 
natură, care e plină de bun-simţ. Omul cu judecată are 
mijloace necesare ca să extragă forţele vii din aceste medii 
diferite. 

Să nu credeţi că e uşor să controlaţi acţiunea forţelor 
naturii asupra fiinţelor vii. Contactul cu o persoană ale 
cărei energii se opun energiilor voastre vă dereglează 
echilibrul; după aceea va fi nevoie de un timp ca să vă 
reechilibraţi. Alegerea persoanei însărcinate să vă 
confecţioneze hainele nu e un lucru anodin. Alegeţi un 
croitor ale cărui energii are afinități cu ale voastre. Altfel 
spus, cultivați prietenia persoanelor cu care sunteţi în 
armonie şi aveţi afinități şi recurgeţi la serviciile 
persoanelor care vibrează în acord cu voi. În acest sens, 
păsările au rezolvat problema, au dezvoltat arta de a-şi 
confecţiona hainele, de a le vopsi şi de a le aranja ele 
singure. Omul trebuie să fie atent la alegerea bucătarului, 
a croitorului, precum şi la alegerea cărţilor. E important să 
vă alegeţi bine autorii cărţilor, indiferent că sunt ştiinţifice 
sau literare, numai să fiţi pe aceeaşi lungime de undă cu 
autorul. 


Când sunteţi prea apropiaţi unii de alţii, se produce o 
interacţiune între aurele voastre care, în loc să vă ajute, vă 
limitează. Păstraţi cel puţin 1 m distanţă între voi, ca să 
evitaţi  întrepătrunderea acestor aure. Uneori, este 
suficientă una de 2 - 3 mm ca asta să devină insuportabil. 
Corpurile subtile sunt foarte sensibile, simt repede 
vibraţiile opuse. 

În afara mirosului urât al transpiraţiei, omul degajă 
uneori o altă emanaţie invizibilă formată din materie 
impură, ceea ce vă face să ziceţi: „Nu ştiu de ce, dar nu 
pot să suport această persoană!” Alteori, ochii proiectează 
o emanatie dezagreabilă. 

Dumnezeu a stabilit o distanţă bună pe care s-o 
respectaţi între voi. Poziţia naturală şi corectă echivalează 
cu lungimea braţului sau intervalul dintre două persoane 
care dau mâna. 

O strângere bună de mână nu necesită o apropiere 
inutilă, nicio strânsoare exagerată; apăsarea va fi uşoară şi 
scurtă, cu degetul gros ridicat în sus, nu îndoit în jos, cu 
braţul întins, dar suplu. Deschideţi toată mâna. Unii vă 
strâng mâna întinzându-vă doar câteva degete, ceea ce e 
respingător. Ori o strângere de mână sănătoasă, ori nimic! 
Puteţi saluta ridicând pur şi simplu mâna. In acest caz, 
braţul va fi îndoit la nivelul cotului, palma va fi îndreptată 
spre prieten şi degetele vor fi apropiate. 

Când întâlniți pe cineva ale cărui vibrații magnetice 
şi electrice sunt îngreunate de „noroi”, această apăsare vă 
invadează şi nu e uşor să vă eliberaţi. Aşa se ajunge la 
durerea de cap! 

O singură privire a unor persoane este de ajuns ca să 
deveniți victima a ceea ce se numeşte „deochi”. Este un 
mesaj din lumea invizibilă pe care trebuie să-l studiaţi ca 
să cunoaşteţi forţele care acţionează asupra voastră. 

Din păcate, studiaţi numai rezultatele. De exemplu, 
antipatia faţă de o persoană este un rezultat. Păstraţi între 
voi o distanţă de cel puţin 1 m şi nu vă apropiaţi prea mult. 
Aplicati, vă rog, această regulă! 

Piscurile munţilor sunt centre dinamice. Rezervorul 


de forţe pe care îl reprezintă va fi utilizat în viitor. Vârfurile 
munţilor înalţi sunt legate de centrul soarelui. În acelaşi 
timp, sunt pompe care absorb toate impurităţile. De 
exemplu, dacă sunteţi prost dispus şi urcați în vârful unui 
munte,  indispoziţia va dispărea şi vă veţi simţi 
reîmprospătat şi cu bateriile reîncărcate. În vale ne simţim 
apăsaţi, încordaţi. Când urcați pe munte, starea proastă 
dispare. 

Excursiile sunt bune de fiecare dată când se iveşte 
ocazia, dar mai ales între 14 ianuarie şi 14 iunie, pentru că 
în această perioadă a anului natura este încărcată cu 
Prana vitală. 

Natura nu este singura care îi dă forţă omului. Viaţa 
e sănătoasă şi normală când schimburile de energie dintre 
organism şi lumea exterioară sunt bune. Există ceva în 
omul care tinde să comită greşeli, de aceea, natura a 
introdus în materie o calitate, aceea de a se transforma în 
permanenţă. După spusele oamenilor de ştiinţă, corpul 
omului se transformă la fiecare şapte ani. După al şaptelea 
an, sistemul osos, muscular, nervos, precum şi materia 
cenuşie se regenerează. Dar alţii spun că, în funcţie de 
calitatea gândurilor şi a sentimentelor, ne putem regenera 
în trei luni. Un singur delict este de ajuns ca să 
murdărească materia corpului. Ca să-şi restructureze 
corpul, omul trebuie să ducă o viaţă curată ca apa de izvor 
care ţâşneşte continuu şi purifică totul în calea ei. 

De la jumătatea lunii mai până la mijlocul lunii iulie, 
lucraţi în grădină în fiecare dimineaţă înainte de răsăritul 
soarelui, măcar o jumătate de oră, şi veţi fi perfect 
sănătos, în acel moment, o energie terestră provenind din 
emisfera sudică circulă îndreptându-se spre emisfera 
nordică, ca apoi să se întoarcă spre emisfera sudică. 
Creşterea, înflorirea, crearea formelor şi fructelor depind 
de ea. Oamenii suferă de insuficienţa ei. Este necesar ca 
omul să facă schimburi de energie cu energiile pământului. 
Impurităţile, noroiul, buruienile organismului trebuie să 
coboare în centrul pământului, ca să poată urca forţele noi. 

Unii spun că n-au nevoie de cunoştinţe din domeniul 


biologiei, fizicii, chimiei, matematicii, psihologiei etc. Nu 
este adevărat! Toate ştiinţele vă sunt utile şi ar trebui să le 
studiaţi pe toate, inclusiv electricitatea şi magnetismul, 
pentru că aceste forţe acţionează asupra organismului. 

Oamenii de astăzi au nevoie de o compensație nouă 
cu ajutorul căreia îşi vor restructura creierul, plămânii, 
stomacul, precum şi sistemul muscular. Atâta timp cât 
organele nu sunt restructurate, omului îi este imposibil să 
capteze pe deplin lumina şi energiile solare. 

Cu cât creşte energia solară înăuntrul vostru, cu atât 
mai mari vă vor fi blândeţea şi magnetismul. Atunci, 
indiferent de casa în care veţi intra, toată lumea vă va iubi. 

Ca să aveţi inima sănătoasă, aveţi grijă de buna 
funcţionare a creierului şi a plexului solar, unde circulă 
curenţii magnetici şi electrici ai naturii. _ 

Primele raze de soare sunt cele mai benefice. In 
soare există un mare transformator care îşi trimite 
energiile pe întregul Pământ, dar şi oamenii au fiecare un 
transformator, care captează lumina şi căldura ce le sunt 
destinate. 

Cu cât sunt mai mari ferestrele unei case şi cu cât 
sunt deschise mai des, cu atât mai bună este sănătatea 
celor care locuiesc în ea. Ferestrele casei voastre ar trebui 
să fie mari, pentru ca lumina să pătrundă din abundență. 

Dormiţi într-o cameră care vă place. Când vă daţi jos 
din pat, coborâţi întotdeauna pe partea dreaptă. Dormiţi 
pe partea dreaptă, cu capul spre nord sau spre est. 
Mâncaţi alimentele care vă plac şi beţi apă sănătoasă, nu 
calcaroasă. Apa prea dură lasă multe depuneri. 

Nu aruncaţi oriunde apa cu care v-aţi spălat pe faţă. 
Poate faceţi bine locului unde vărsaţi apa, dar nu vă faceţi 
bine vouă. Aruncaţi această apă mai degrabă la flori, la 
copaci, dar în niciun caz pe unde trec oamenii sau în locuri 
nesănătoase. Respectaţi această regulă fără să întrebaţi de 
ce şi veţi observa la voi o ameliorare. 

Intraţi în contact cu întreaga Creaţie divină, cu florile 
şi pomii fructiferi. Ca să fiţi în condiţie fizică bună şi ca să 
depăşiţi suferinţele, cultivați flori! Ele vindecă, însufleţesc, 


întineresc. De exemplu, a uda şi a respira parfumul florilor 
roşii este benefic pentru omul nervos. Plantaţi şi pomi 
fructiferi, dar şi legume, ca să le studiaţi şi să beneficiaţi 
de forţele lor ascunse. Chiar bolnav fiind, dacă iubiţi 
plantele, vă veţi vindeca mai repede. Plantele 
regularizează sistemul nervos. Nu uitaţi să comunicaţi cu 
ele. 

Pădurile şi plantele sunt rezerve de forţe de unde 
omul poate lua tot ce îi este necesar. lubiţi-le ca să vă 
conectaţi la ele şi la forţele dinlăuntrul lor. Totuşi, nu 
plantați copaci prea aproape de casă. Vegetalele au o 
nevoie naturală de apă şi, fără să vrea, pot fi cauza unor 
probleme. De exemplu, dacă vă întindeţi sub un nuc sau 
sub un alt copac mare şi adormiţi, veţi vedea rezultatul! 
Sustrag energia vitală. _ 

Nu trebuie să evitaţi munca pământului. In fiecare 
sistem religios, se recomandă ca metodă de lucru aratul 
pământului şi cultivarea plantelor. Omul se vindecă graţie 
plantelor. Ocupându-se de ele, învaţă să le cunoască, să 
intre în contact cu forţele lor magice. Fiecare ar trebui să 
aibă în grădină câteva rânduri de ceapă, usturoi, pătrunjel, 
pe care să le cultive cu grijă şi multă iubire. 

Fiecare plantă, fiecare fruct de care omul se ocupă 
introduce în el propriile i calităţi. De exemplu, e benefic să 
ai şi să întreţii un cactus în casă. Nu face fructe, dar 
creează o atmosferă bună, aduce calm şi stare de bine. E 
benefic pentru intelectuali şi aduce abundență şi bogăţie. 
Dacă vreţi să deveniți activi, dinamici, cultivați cireşi, în 
virtutea culorii roşii a fructelor. Dacă vreţi să vă întăriţi 
ficatul, cultivați prune violete. Plantele şi fructele sunt 
purtătoare de forţe magnetice şi, prin ele, vă puteţi 
vindeca. 

Vara, mai ales la începutul lunii mai, mergeţi cu 
picioarele goale cât mai mult timp, ca să fiţi în contact cu 
electricitatea şi magnetismul terestru. Cei care n-au 
obiceiul să meargă cu picioarele goale ar putea să 
exerseze un timp dimineaţa, după răsăritul soarelui. Este 
foarte plăcut şi recomand asta tuturor, dar în afara 


oraşelor. Picioarele sunt ca nişte antene prin care putem 
să intrăm în contact cu pământul şi să stabilim schimburi 
între energiile lui şi curenţii energetici ai corpului nostru. 
Totuşi, aceste schimburi nu sunt recomandate tot timpul. 
Unele ore ale zilei şi unele zile ale anului sunt foarte 
benefice, dar există zile şi ore în care nu trebuie sub niciun 
motiv să mergem cu picioarele goale. 

De felul în care staţi jos depinde viitorul vostru. Cei 
mai mulţi dintre voi îşi schimbă tot timpul poziţia 
picioarelor sau a braţelor, adică vă aşezaţi piciorul stâng 
peste cel drept şi invers, sau nu ştiţi ce să faceţi cu mâinile 
şi vă întoarceţi mereu curbând astfel coloana vertebrală. 
Nu acordaţi mare importanţă acestui lucru, dar eu vă spun 
că felul în care vă aşezaţi, vă mişcaţi, vă ridicaţi ca să 
plecaţi are o importanţă esenţială. Putem să definim 
caracterul omului după felul în care stă aşezat. 

De ce ramurile unor copaci se răsucesc? Proprietarii 
grădinilor în care cresc astfel de copaci au gânduri şi 
sentimente deviate. Proiectează unde dizarmonice care 
sunt absorbite de eterul plantelor şi astfel ramurile se 
răsucesc. La fel şi în cazul animalelor. De exemplu, la 
munte şi în păduri, cruzimea animalelor sălbatice este 
întărită de gândurile rele şi pline de cruzime ale oamenilor. 
Animalele le primesc în corpul lor astral aşa cum sugativa 
absoarbe cerneala. Omul este aşadar de vină pentru toate 
astea. 

Primiţi lumina, aerul, apa şi hrana în mod conştient şi 
cu iubire, ca să profitaţi cât mai mult de ele şi să obţineţi 
rezultate bune. Dacă acceptaţi aceste bogății în mod 
mecanic, rezultatele vor fi slabe. Când respiraţi, gândiţi-vă 
că, în afară de oxigen şi de azot, aerul conţine şi alte 
elemente dătătoare de viaţă. Când beţi apă, gândiţi-vă că, 
în afară de oxigen şi hidrogen, primiţi şi alte lucruri 
însufleţitoare. În fond, nu uitaţi că fiecare element, fiecare 
compus al aerului şi al apei este purtător de viaţă. 

Feriţi-vă de curenţii de aer şi de vântul prea puternic. 
Unele vânturi şi unii curenţi calzi sunt periculoşi, pentru 
că usucă trupul. Dacă vreţi să faceţi băi de aer, expuneţi-vă 


unor adieri uşoare foarte plăcute. 

Omul trebuie să fie curat din toate punctele de 
vedere. Fiecăruia i se cere să fie curat fizic, psihic şi 
sufleteşte. Indiferent că pe stradă, în casă sau la munte, 
peste tot trebuie să menţinem o curăţenie absolută. Cel 
care menţine în mod conştient curăţenia fizică va putea să 
aibă şi mintea, şi inima curate. Este oare posibil să vorbim 
despre idealuri înalte, despre credinţa în Dumnezeu dacă, 
în plan fizic, nu este respectată cea mai elementară 
curăţenie? Pentru ca viaţa şi sănătatea oamenilor să se 
amelioreze, este indispensabil ca toată lumea să devină 
curată interior şi exterior. Curăţenia şi puritatea pot să 
păstreze starea bună de sănătate, să conserve energia şi 
astfel să prelungească viaţa. 

Nu-i permiteţi niciunei persoane să intre în casa 
voastră cu încălţările pline de noroi sau de praf. Inainte de 
a o lăsa să intre, cereţi-i să se descalţe ca să nu aducă în 
casă influenţe nedorite. 

Pe Pământ, deoarece trăieşte pe plan fizic, omul 
trebuie să înceapă cu curăţenia fizică. Hainele, încălţările, 
corpul trebuie să fie perfect curate. Ar trebui să ne spălăm 
faţa, mâinile de zece ori pe zi, la fel şi dinţii, dar fără să-i 
periem exagerat cu periuţa, riscând să zgâriem smalţul. E 
de ajuns să ne spălăm cu apă călduţă şi puţină pastă de 
dinţi. Multe boli sunt cauzate de microbii care se dezvoltă 
în gură şi dinţi. Dacă omul nu e pregătit să menţină 
curăţenia corpului, cum ar putea să menţină puritatea 
planului spiritual? 

Fără curăţenie şi puritate, sănătatea e inaccesibilă. 
Fiecare celulă ar trebui să fie pură interior şi exterior, căci 
de curăţenia totalităţii celulelor depinde starea întregului 
corp. 

Cel care se ocupă de impurităţile celorlalţi se 
degradează. Când critică greşelile aproapelui, omul ajunge 
în stadiul de a atrage impuritățile din lumea astrală. A te 
ocupa exclusiv de greşelile celorlalți înseamnă a te conecta 
la ele şi a-ți însuşi consecinţele rătăcirilor lor. 

Puritatea fizică este una dintre condițiile dobândirii 


purității spirituale. Este indispensabilă pentru crearea unei 
atmosfere favorabile gândirii. Pe de altă parte, impuritatea 
mentală, gândurile negative demagnetizează şi poluează 
întotdeauna atmosfera bună. 

Îndoiala este o formă de impuritate care pătrunde în 
corpul astral al omului. În consecinţă, provoacă invidia, 
gelozia şi lăcomia. Cel care vrea să-şi construiască un corp 
nou trebuie să aibă grijă de curăţenie şi de relaţia dintre 
corpurile sale (fizic, astral şi mental). 

Când spunem că omul trebuie să fie absolut pur, 
înzestrat cu o mare moralitate, înţelegem că aceste 
condiţii favorabile îl protejează de microbi. Puritatea este 
protecţia contra duşmanilor invizibili ascunşi care introduc 
în organism cele mai tari otrăvuri. Morala nouă le cere 
tuturor puritate absolută: curăţenia corpului, a organelor 
interne şi externe, precum şi puritatea gândurilor, a 
sentimentelor şi a actelor. Ducând o astfel de viaţă, ne 
asigurăm puritatea sângelui şi, având sânge perfect pur, 
suntem protejaţi de toţi microbii. 

Organismul oamenilor din ziua de astăzi este 
contaminat cu carne, alcool, vin, tot felul de alimente şi 
medicamente, în acelaşi timp, corpurile spirituale sunt 
contaminate de avariţie, ranchiună, ură, teamă, gânduri 
distructive. Iubiţi o persoană, dar e de ajuns să vă spună o 
vorbă nepotrivită că începeţi deja s-o urâţi. Ştiţi ce otravă 
cumplită e ura? În acest caz, răul se va întoarce împotriva 
voastră. Şi orgoliul este otravă. Fiecare gând rău, fiecare 
sentiment râu atrage fiinţe din lumea inferioară. lată de ce 
igiena minţii, a inimii, a sufletului şi a corpului este atât de 
importantă. 

lisus a zis să ne păstrăm puritatea privirii pentru ca 
tot trupul să ne fie curat. Curăţenia, sfinţenia şi iubirea 
sunt adevărata igienă a sufletului. Aplicarea lor în viaţă 
înseamnă o stare de bine care îi permite omului să-şi 
îndeplinească misiunea pe pământ. 

Nu vă duceţi la ceilalţi ca să le împărtăşiţi grijile şi 
suferinţele voastre vrând să vă uşuraţi! Nu le duceţi celor 
apropiaţi necazurile şi deşeurile voastre! Nu-i copleşiţi cu 


poverile voastre. Nu folosiţi serviciile oamenilor nervoşi, 
greoi, indiferent de activitate: croitorie, cizmărie, 
construirea unei case etc. Nu permiteţi unei persoane 
slabe şi nervoase să vă facă de mâncare, adresaţi-vă mai 
degrabă unei persoane înfloritoare, sănătoase şi vesele. 
Oamenii prea slabi nu au o înţelegere spirituală foarte 
ridicată a lumilor subtile, deoarece marea cantitate de 
aciditate din organism provoacă hiperaciditate, pe când 
persoanele bine făcute sunt de natură bazică. 

Evitaţi apropierea fizică de o persoană bolnavă sau 
de o persoană rea. Dacă un om sănătos îşi aşază mâna pe 
voi, vă transmite ceva pozitiv. Există persoane care n-ar 
trebui să se apropie unele de altele, căci unele sunt ea 
fierul care se poate încălzi până la 1.000*C şi altele ea 
lemnul, care se vor aprinde alături. Ca să evitaţi 
necazurile, nu vă aşezaţi aproape de ele, nici lângă 
persoane care nu ţin la voi sau nu ţineţi voi la ele. 

Calitatea gândurilor şi a sentimentelor se 
ameliorează graţie lecturii biografiilor sfinţilor şi ale unor 
personaje excepţionale. 

Dacă sunteţi descurajaţi, nu vă fie teamă: vă aflaţi 
temporar într-o regiune în care fiinţele vă primesc 
fulgerându-vă cu gândurile şi sentimentele lor, în scopul de 
a vă jefui. Sunt hoţi şi bandiți care vor să vă slăbească 
forţele. Prin urmare, fiţi tot timpul vigilenţi ca să nu vă 
poată atinge. 

Aşa cum avionul sau automobilul este un mijloc de 
transport dintr-un loc în altul, cântecul, de exemplu, poate 
şi el să servească drept vehicul. O fiinţă poate să iasă sau 
să intre într-un cântec aşa cum intrăm sau ieşim dintr-un 
autovehicul. Animalele sunt mijloace de locomoţie pentru 
sufletele omeneşti mai întârziate în evoluţia lor. 

Protejaţi-vă corpul de arsuri, de frecţii prea puternice 
cu produse pe bază de petrol, de iod sau alte medicamente 
prea agresive. 

Unele persoane, simțindu-se slăbite şi anemice, au 
recurs la cosmetice artificiale ca să-şi aranjeze înfăţişarea. 
Femeile folosesc ruj şi pudre, dar pielea face astfel riduri 


şi, în loc să devină frumoase, se urâţesc. Există o 
cosmetică interioară: gândurile şi sentimentele curate, 
precum şi faptele nobile. De altfel, nu e necesar să vă daţi 
cu săpun pe faţă mai mult de o dată pe lună. Faţa are 
proprietatea de a se spăla singură, deoarece din fiecare 
celulă şi din fiecare por se scurg energii electrice şi 
magnetice care au capacitatea de a o curăța. 

Pentru discipol, munca fizică, intelectuală şi 
spirituală trebuie să fie la fel de sfântă. Pentru un om 
sfânt, trebuie să luăm în calcul o oră de muncă fizică pe zi, 
trei ore de muncă pentru inimă şi şapte ore de muncă 
intelectuală. În schimb, unii dintre voi nu muncesc şi, ca 
rezultat al inacţiunii, apar indispoziţiile şi deformările 
organismului. Începe să vă doară capul, burta picioarele, 
braţele. E bine să aveţi o grădină ca să vă eliberaţi de 
energiile inutile. Dacă vreţi să aveţi o stare bună de 
sănătate, lucraţi pământul cu un hârleţ şi astfel energiile 
negative vor intra în pământ. 

Orice exces de hrană în lumea fizică, intelectuală şi 
spirituală duce la saturație. Excesul nu e permis nici în 
muncă, fiindcă saturaţia duce şi ea la stări maladive. 

O hrană sănătoasă vă e necesară, dar nu băuturi 
alcoolizate sau siropuri, ci numai apă, haine perfect 
curate, locuinţe cu ferestre largi, lumină din belşug şi 
zilnic, cel puţin două ore, exerciţii fizice. Untul să fie 
aruncat, şi cratiţele la fel! O femeie care stă patru-cinci 
ore la gătit e un adevărat sacrilegiu! Asta e cultură? O oră 
e de ajuns pentru prepararea mesei. Restul timpului va fi 
consacrat muncii spirituale: lectură, muzică, pictură şi tot 
ce poate să înnobileze inima şi sufletul. 

Oamenii din ziua de astăzi au început să fie bolnavi în 
momentul în care nu s-au mai plimbat în mijlocul naturii. 
Trăim ca nişte deţinuţi! Credeţi că o clădire de patru, cinci 
sau şase etaje e benefică pentru sănătate? 

Să luăm exemplul unei persoane care trăieşte mult 
timp în munţi. Va câştiga poate mult, dar va şi pierde. În 
munţii înalţi, viaţa îi va fi mai dură şi va deveni şi el mai 
aspru. Dar nici trăitul mult timp în vale nu e bun. Trebuie 


să alternaţi: când să urcați, când să coborâţi. 

La munte, mergeţi încet, liniştiţi, fără grabă. Opriţi- 
vă la fiecare 100 m şi faceţi o scurtă pauză, sprijinindu-vă 
alternativ, aproximativ 30 de secunde, pe fiecare picior. Cu 
cât veţi urca mai sus, cu atât mai mult vă veţi încetini 
mersul. În acest fel, vă veţi obişnui cu forţele naturii şi veţi 
beneficia la maximum de contactul cu ele. 

Aruncaţi-vă ochelarii negri! Omul ar trebui să 
privească fără barieră în faţa ochilor. Sufletul să fie deschis 
şi liber şi să se bucure de toate! 

Florile, copacii, viţa-de-vie, lanurile de grâu au o 
influenţă benefică asupra omului. Vă recomand să le 
vizitaţi. _ 

Copacii sunt puri, florile sunt pure. In spatele fiecărei 
flori stă o fiinţă inteligentă, de aceea nu trebuie să 
culegem florile. În unele cazuri, culesul e permis, de 
exemplu, pentru a face un remediu, dar cereţi atunci voie 
acelei fiinţe ascunse. 

Dacă aveţi grijă de pomi fructiferi, vă vor insufla 
calităţile lor. Omul s-ar fi stins demult fără influenţa 
prunelor, cireşelor, perelor şi a tuturor celorlalte fructe. 
Vegetalele sunt copiii îngerilor şi, având grijă de ele, 
stabiliţi un contact cu îngerii. Dacă aveţi grijă de animale, 
vă îngrijiţi de heruvimi şi de serafimi. 

Când agricultorul ară şi strânge recolta de pe ogorul 
lui, nu rosteşte niciun cuvânt negativ, ci cântă şi se bucură. 
Astfel, boabele de grâu se vor umple de energie 
însufleţitoare. Există o pâine care vindecă. 

Dacă găsiţi o omidă în drum, de ce călcaţi pe ea? 
Destinul ei este să fie într-o zi fluture, îi frânaţi evoluţia 
oprindu-i procesul de dezvoltare şi vi l opriţi astfel puţin şi 
pe al vostru. 

Sănătatea este determinată de igiena în planul fizic, 
emoţional şi mental. Igiena în planul fizic cere să ştim cum 
să ne hrănim, cum să bem apă, să respirăm şi să dormim. 
Omul care se hrăneşte bine, respiră bine şi gândeşte 
întotdeauna sănătos. Omul care e nemulţumit de ce 
mănâncă nu respiră bine, nu face mişcare şi gândeşte rău. 


Va trece întotdeauna prin perioade de boală. 

Pentru o igienă bună în plan fizic, fiţi atenţi la trei 
lucruri: locuinţa, alimentaţia, hainele. Pentru o igienă bună 
în plan spiritual, fiţi atenţi la alte trei tipuri de elemente: 
gândurile, sentimentele şi acţiunile. 

Există în lume oameni puri şi sfinţi care emană o 
forţă interioară atât de mare, încât hrăneşte la fel ca hrana 
fizică, în afară de alimentele solide, omul se hrăneşte şi cu 
aer şi lumină. Aerul este captat de pori şi, pentru 
deschiderea lor, omul trebuie să postească şi să transpire. 

Viaţa divină nu se găseşte în post, în tortura corpului, 
în manipularea gândurilor şi sentimentelor, ci în armonia 
absolută. Mâncaţi fără să vă îndopaţi, dormiţi bine, dar 
sculaţi-vă devreme, nu staţi în pat până târziu; îmbrăcați- 
vă bine, dar simplu şi fără accesorii inutile; trăiţi în 
locuinţe sănătoase şi luminoase. 

În prezent, locuinţele cele mai sănătoase sunt cele 
construite din lemn, urmează cele din cărămidă şi apoi 
cele din piatră. O casă făcută din copaci centenari îi 
transmite omului ceva foarte preţios. In viitor, casele cele 
mai benefice vor fi fabricate din sticlă. 

O casă trebuie să aibă cel puţin trei ferestre (la est, 
la sud şi la vest), care să măsoare cel puţin 1 1⁄2 în lăţime, 
ca să lase să intre multă lumină. Este preferabil ca 
locuinţele să nu fie pătrate, nici cubice, ci cu colţurile 
rotunjite, ca să creeze o atmosferă plăcută. 

Ce poate să-i aducă omului o casă din piatră? Numai 
necazuri şi suferinţe. Ar trebui să trăiască în ea cel puţin 
20 de ani ca abia să reuşească să transforme vibraţiile 
materiei sale. Nu e uşor să acţionezi asupra materiei 
grosolane ca s-o faci mai fină. Corpul e ca o casă, cu cât 
materia lui e mai lucrată şi mai bine organizată, cu atât 
omul e mai sănătos. 

Dacă o mâncare e impregnată de un gând rău 
proiectat de persoana care a preparat-o, îl veţi simţi şi 
riscaţi să vă îmbolnăviţi. Pe vremuri, oamenii cunoşteau 
aceste secrete ale naturii şi refuzau să mănânce o pâine 
frământată de persoane rele, deoarece ştiau că ceva nociv 


a fost introdus în ea. La fel în cazul cadourilor. Dacă un 
cadou nu vă plece şi inima îl refuză, nu-l acceptaţi. 

Constat uneori că oamenii evită anumite străzi şi, 
chiar dacă trebuie să facă un ocol, preferă să apuce pe alte 
drumuri mai plăcute. Poate inconştient, simt că acolo 
curenţii telurici nu corespund cu vibraţiile organismului 
lor sau gândurile locuitorilor lor nu au afinități cu ale lor. 
Oricum, e ceva. Nu e o superstiție, ci o avertizare. Dacă 
învăţaţi să-l ascultați, glasul interior vă va spune pe unde 
să mergeţi, în ce moment să plecaţi, când să vă opriţi etc. 
Oamenii din zilele noastre nu-şi ascultă glasul interior, 
dorm, mănâncă, se deplasează mecanic, în contratimp şi 
vor să fie sănătoşi! 

Fiecare popor joacă un anumit rol în ansamblul 
Creaţiei divine. 

Oamenii bolnavi nu sunt primiţi în cer. Acolo sus, vor 
fi întrebaţi: „De ce eşti bolnav? Ce ţi-a lipsit? Banii, 
mâncarea, aerul sau apa? [i s-au dat de toate din 
abundență, dar n-ai ştiut să le foloseşti aşa cum trebuia. 
Acum, întoarce-te pe 

Pământ ca să înveţi să foloseşti corect toate aceste 
bunuri!” Spiritualiştii trebuie să aibă neapărat sănătoase 
corpul, inima şi gândirea. 

Pentru această lumină care v-a fost dată din lumea 
invizibilă, credeţi că nu vi se va cere vreodată socoteală? 
Credeţi că nu vi se va cere niciodată socoteală pentru 
pâinea pe care aţi mâncat-o sau pentru energia de care aţi 
beneficiat? Veţi fi consideraţi răspunzători pentru fiecare 
cuvânt rostit în van. Filmul vieţii voastre vă va fi proiectat 
în detaliu, ca să înţelegeţi cum v-aţi pierdut timpul sau v- 
aţi risipit energiile. 

Totul e scris în analele lumii invizibile. 


ANEXA 1 
A. REMEDII NATURALE PENTRU UZ EXTERN 


Cataplasme şi comprese 


Cataplasmă din cocă de făină integrală cu drojdie 

Intr-un recipient adânc, amestecați făina integrală 
(adăugând, dacă e posibil, tărâţe) cu drojdie naturală 
(drojdie de brutărie) prealabil diluată în apă călduţă, până 
se obţine o cocă moale. Acoperiţi cu o pânză, lăsaţi să se 
liniştească aproape 1 oră lângă o sursă de căldură. 
Preparaţi o cataplasmă cu o grosime de aproximativ 1 cm 
şi aplicaţi-o pe partea bolnavă. Infăşuraţi cu pânză 
impermeabilă şi bandajaţi ca să se păstreze căldura. 
Inainte de aplicarea cataplasmei, ungeţi partea bolnavă cu 
puţin ulei de măsline. Folosiţi întotdeauna cocă proaspăt 
preparată. 

Cataplasmă cu lapte 

Fierbeţi 1 1 lapte, tăiaţi-l cu zeama de la 1 lămâie şi 
strecuraţi-l înainte de a aplica cataplasma cu lapte prins, 
ungeţi locul bolnav cu ulei de măsline. Acoperiţi cu pânză 
impermeabilă şi înfăşuraţi totul cu un fular de lână. 
Bandajul trebuie să fie solid ca să se evite pătrunderea 
aerului. Ţineţi cataplasma 12 de ore, câteva seri la rând. 

Cataplasmă cu lapte de oaie 

Încălziţi 2 1 lapte de oaie. După ce dă în clocot, 
adăugaţi zeama de la 1 lămâie şi strecuraţi. Înainte să 
aplicaţi cataplasma cu lapte tăiat, ungeţi locul bolnav cu 
ulei de măsline. Acoperiţi cu pânză impermeabilă şi 
înfăşuraţi totul cu un fular de lână. Bandajul trebuie să fie 
solid ca să nu intre aerul. Ţineţi cataplasma 12 ore, câteva 
seri la rând. 

Cataplasmă cu mălai 

Fierbeţi mălai în lapte şi aplicaţi pasta obţinută pe 
abces. Faceţi un bandaj ca să păstraţi căldura. Ţineţi 
cataplasma toată noaptea. 

Cataplasmă cu măsline 

Zdrobiţi măsline  nesărate, puneţi-le între două 
straturi de tifon şi aplicaţi cataplasma pe locul bolnav o 
noapte. Repetaţi, dacă e necesar, câteva nopţi la rând. 

Cataplasmă cu ceapă 

Luaţi 7 căpăţâni de ceapă (roşie sau albă) şi, înainte 


să le curăţaţi, striviţi-le în coaja lor. Curăţaţi-le şi tăiaţi-le 
bucăţi. Frământaţi cu 25 g sare. Aplicaţi cataplasma pe 
locul bolnav, faceţi un bandaj şi ţineţi-o 10 - 12 ore. 

Cataplasmă cu miere, făină şi apă 

Luaţi în părţi egale făină şi apă. Amestecaţi bine şi, 
după ce obţineţi o pastă netedă, adăugaţi aceeaşi cantitate 
de miere lichidă. Aplicaţi acoperind cataplasma cu pânză 
impermeabilă şi faceţi un bandaj subţire. Durata aplicării: 
între 3 şi 10 ore. 

Cataplasmă cu praz 

Tăiaţi bucățele 1 - 2 fire de praz, coaceţi-le în cuptor, 
înfăşuraţi-le într-o compresă şi aplicaţi seara pe partea 
bolnavă. Infăşuraţi cu pânză impermeabilă, bandajaţi şi 
ţineţi cataplasma o noapte. 

Cataplasmă cu cartofi cruzi 

Spălaţi cartofii, tăiaţi i lamele fine, aplicaţi-i pe 
partea bolnavă, acoperiţi cu pânză impermeabilă şi faceţi 
un bandaj. Ţineţi cataplasma o noapte. 

Cataplasmă cu tomată 

Aplicaţi pe abces o tomată tăiată, acoperiţi cu pânză 
impermeabilă şi faceţi un bandaj. Ţineţi o noapte. 

Cataplasmă cu cenuşă caldă 

Adunați cenuşă caldă de lemn de stejar, umeziţi-o cu 
puţină apă până obţineţi o pastă nu foarte lichidă. Faceţi 
din ea o cataplasmă şi aplicaţi-o 5 - 10 minute pe partea 
bolnavă. După ce îndepărtați cataplasma, ungeţi cu ulei de 
măsline pur. 

Cataplasmă cu gălbenuş de ou 

Pentru tratarea unei răni, amestecați făină cu 1 
gălbenuş de ou şi ulei de măsline, faceţi o clătită şi 
aplicaţi-o pe rană. 

Cataplasmă cu bame 

Ca să trataţi un furuncul, fierbeţi bame în lapte 
îndulcit şi aplicaţi această cataplasmă. 

Cataplasmă cu seminţe de in 

Fierbeţi seminţe de in apă îndulcită şi aplicaţi pasta 
călduţă. Menţineţi bandajul toată noaptea. 

Comprese cu vată 


Îmbibaţi cu apă fiartă o bucată mare de vată şi, fără 
s-o stoarceţi, aplicaţi-o caldă încă pe locul bolnav 3 - 4 
minute. Repetaţi operaţia de 6 ori la rând. Apoi, ungeţi cu 
ulei şi acoperiţi cu un fular de lână ca să se păstreze 
căldura. 

Comprese cu flori de muşeţel 

Fierbeţi câteva minute, în apă, flori de muşeţel, 
scurgeţi-le, puneţi-le într-un tifon, acoperiţi cu o pânză 
impermeabilă, apoi cu un fular de lână. Faceţi un bandaj şi 
ţineţi o noapte. 


B - REMEDII NATURALE PENTRU UZ INTERN 
Preparate diverse 


1. Cum să preparaţi şi să beţi apă caldă 

Se recomandă să beţi apă curată, luată de la izvor. 
Fierbeţi apa 4 minute, beţi 1 cană dimineaţa înainte de 
micul dejun. Această apă curăţă reziduurile din stomac şi 
din intestine. 

2. Apa rămasă de la fierberea grâului 

Spălaţi 100 g grâu. Fierbeţi-l la foc mic în 1 l apă, 30 
- 40 minute. 

3. Supă de cartofi 

Curăţaţi 2 - 3 cartofi şi, fără să-i tăiaţi, puneţi-i în apă 
rece şi uşor sărată. Fierbeţi-i bine, fără grăsime sau alte 
adaosuri. Mâncaţi supa întotdeauna proaspăt preparată, 
niciodată rece sau păstrată de pe o zi pe alta. 

4. Preparat de fasole uscată 

Ca să profitaţi mai bine de calităţile nutritive ale 
fasolei uscate, fierbeţi-o în apă curată, cu 1 - 2 cepe, fără 
să mai adăugaţi nimic, nici ulei, nici piper. Bobul de fasole 
conţine un ulei specific care nu se potriveşte cu niciun alt 
ulei, nici măcar cu uleiul de măsline, care îl poate altera. 
Ca să faceţi fasolea uscată mai uşor de digerat, trebuie să 
înlăturați cojile. 

5. Decoct de salcie albă (Salix alba) 

Fierbeţi în 1 1 apă 50 - 60 frunze de salcie 10 - 15 


minute. Beţi 1 cană (cam 10 ml 1⁄2) dimineaţa, la prânz şi 
seara sau numai dimineaţa şi seara. Salcia albă ajută la 
eliminarea nisipului de la rinichi şi din vezica biliară. 
Preparaţi un decoct nou la fiecare două zile. După ce aţi 
băut aproximativ 5 1 (cam 1⁄2 l pe zi), faceţi o pauză de 15 - 
20 de zile, apoi repetati. 


C. ALTE METODE 


1. Cum să faceți o baie la picioare 

Băgaţi picioarele în apă foarte caldă minimum 10 
minute şi creşte-ţi treptat temperatura adăugând apă mai 
fierbinte. 

2. Cum să provocaţi o transpiraţie: 

— Beti cu lingura între 3 şi 10 căni de apă fierbinte, 
fiartă 4 minute; 

— Faceţi baie la picioare în apă foarte caldă şi 
adăugaţi treptat apă şi mai fierbinte, ca să creşteţi 
temperatura: 

— În cursul acestei proceduri înveliţi-vă bine cu o 
cuvertură, până vă provocati o transpiraţie abundentă; 

— Frecaţi corpul cu un şervet uscat şi schimbaţi-vă 
de haine; după fiecare transpiraţie, schimbaţi hainele, şi 
de mai multe ori dacă e necesar; 

— Nu mai folosiţi hainele ude decât după ce le-aţi 
spălat şi uscat. 


ANEXA 2 


PLANTE ŞI ARBORI MEDICINALI 
Arţar, Acer arbor Bamă, Okra 

Brusture, Lappa Bardana 

Castan sălbatic. Aesculus Hippocastanum 
Cânepă, Herba Cannabis sativa 

Cicoare comună, Cichorium intrbus 
Cimbrişor, Thymus Serpyllum 

Cimbru de câmp, Thymus vulgaris 

Coada şoricelului, Achillea millefolium 


Corn, Cornus sanguina 

Creţişoară. Alchemilla vulgaris 

Dnmbăt, Teucrinum Chamaedrys officinalis 
Fragă, Fragaria vesca 

Genţiană albastră, Gentiana 

Mugşeţel, Matricaria Chamomilla 

Nuc (frunze), Juglans regia (folia) 

Pelin. Artemisia Absinthium officinalis 
Pod bal. inssilago farfara 

Ricin (ulei), Ricinus 

Salcie albă (frunze), Salix alba (folia) 
Soc negru, Sambucus nigra (florea) 
Spânz, Elleborus 

Stejar alb (frunze), Quercus albuş (folia) 
Sumac (frunze). Folia Cotvni 

Sunătoare, Hypericum perforatum 
Urzică, Urtica dioica 

Viţă devie, Vitis vinifera 

